\NormalFont\ShortTitle{DJAWUPKALAŊUWUY DHÄWU}

{\MT JOB

\par }{\MTB Ḻakarama yukurra dhäwu Djawupkalaŋuwuy



\par }\ChapOne{1}{\SH Satandhu gatjarr'yurruna Djawupnha
\par }
{\SHB 1:1–22 (Satan tested Job)
\par }
{\PP \VerseOne{1}Ŋäthili baman' yolŋu yäku
\FTNT{*}{{\FR 1:1 }{\FT{Job}}}Djawup yukurrana nhinana wäŋaŋura
\FTNT{†}{{\FR 1:1 }{\FT{Uz}}}Yotj, yurru ŋayi ŋunhi yulŋunydja ḻatju' dhika, rom‐dhunupa yana; ŋayi ŋuli yukurranha nhinanhanydja bitjanana liŋguna nhanukalaynha Godkalana romŋura, ga yarrkthuna ŋayi ŋuli ŋulaŋurunydja yätjŋurunydja romŋuru malaŋuŋuru.

\VS{2}Djamarrkuḻiny'tja nhanbala Djawuppa guḻku'na; walkur‐mäypamirrina ŋayi ŋunhi yolŋunydja, 7 ḏarramuwurrunydja ga ḻurrkun' dhäykawurrunydja,

\VS{3-5}ga wäyindja nhanbala dhaŋaŋnha mirithirrina, guḻku'na dhika buliki ga bembi malanha, ga gamul ga duŋ'ki. Yo, ḻukunydjana ŋayi ŋunhi ḏarramunydja, djuḻkmaramana yukurra wiripu‐guḻku'nha yolŋunha. Ŋayi ŋuli djäka nhanukiyingalaŋuwu djamarrkuḻi'wunydja manymakkunhana wal'ŋu, ga bitjana liŋgu ŋuli bukumirriyanhanydja walalaŋgu, märr Godthu yurru bäy‐ḻakarama walalaŋgu ŋula nhäpuy yätjpuy.


\par }{\PP \VS{6}Ga ŋunhalanydja djiwarr'ŋura, waŋganymirriyunydja ŋurukuy djiwarr'wuy yolŋu walala marrtji withiyan Garraynha, waŋanharawu nhanŋu, ga ŋayi ŋurruŋu ŋunhi ŋäṉuk Satandja yäku malthundhi walalambala.


\par }{\PP \VS{7}Bala ŋayi Garraynydja waŋa nhanukala Satangala bitjan, “Wanhaŋuru nhenydja dhuwala bunana?” Ga ŋayi Ŋänuktja waŋa buku‐ruŋinyamarama bitjan, “Ŋulaŋuru dhuwala ŋarra bay', munatha'ŋuru. Marrtji ŋarra ŋuli yukurra wirwiryun bala‐lili wäŋakurru ḻiw'marama.”


\par }{\PP \VS{8}Ŋayi Garraynydja waŋana nhanukala bitjarra, “Nhäŋala muka nhe ŋarrakunydja yolŋunha? . . . Djawupnhanydja? Manymak ŋunhiyinydja ḏarramu, rom‐ŋamakurru'. Ŋayi ŋuli bitjan liŋgu märr‐ŋal'yundja ŋarrakuway yana, ga gupana‐wekama ŋuli yätjkunydja romgu. Yakana wiripunydja ŋula yolŋu rom‐ŋamakurru' bitjan ŋunhi ŋayi Djawup,” bitjan ŋayi Godtja Gunhuny'tja waŋa yukurra.


\par }{\PP \VS{9}Ga ŋayi Ŋäṉuktja waŋa nhanukala “Yo‐o‐o?” bitjan. “Nhäku ŋayi Djawuptja buku‐ŋal'yun yukurra nhuŋu? Ŋuriki waŋganygu warray ŋiniya. Balathurru ŋayi nhuŋu yukurra buku‐ŋal'yundja, märr nhe yurru ŋanya ḻukunydjakuma ŋiniya.

\VS{10}Bitjanna liŋgu nhenydja ŋuli djäka nhanŋu ŋamathama, gungama ŋanya ŋurrwu'yunmarama, ga guŋga'yun nhe ŋuli ŋanya djämalilinydja malaŋulili, ga nhanbala wäyinnha ŋuli nhe gaŋmarama guḻku'kuma.

\VS{11}Ŋuli nhe balaŋu warrpam' baymatthurru, dhawar'maraŋu bukmak nhä malanha nhanbala marrtji ŋorra, ŋayinydja mak ŋuli ŋaramurryina nhuŋu ŋiniya, ga waŋi rom‐nyamir'yurruna nhuna.”


\par }{\PP \VS{12}Bala yana Garraynydja waŋana nhanukala Satangala bitjarra, “Manymak. Gatjuy, nhe yurru djaw'‐djawyurrana ga buŋana warrpam' yana nhä malanha ŋunhi ŋayi yukurra ŋayathama, ŋunhi yana girri' malanha ga ŋula nhä nhokalanydja yurru goŋŋura, yurru yaka yana mulkiya ŋanya Djawupnhanydja, rumbalnydja ŋanya nhe yurru bäyŋu yana ŋayathama, ga buŋa ŋula nhaltjarra,” bitjarra ŋayi waŋana ḻakaraŋala Garrayyu.

\par }{\PP Bala bay'‐way gonha'yurruna ŋayi Satandhunydja Garraynhanydja, wiḏi'yurrunana.


\par }{\PP \VS{13-15}Manymak. Ga ŋunhala munatha'ŋura ŋayi Djawup yukurra nhinana‐a‐a, yurru wawu ŋayi nhina yukurra, yaka ŋayi marŋgi ŋurikiyi ŋunhi nhaltjarra maḻŋ'thurruna ŋunhala djiwarr'ŋura. Nhinana ŋayi yukurrana‐a‐a, ga yaka weyindja, bala yana dhäwu'mirrina ḏo'yun nhanbala, bala ḻakarama dhäwu'na nhanŋu bitjan, “Way Djawup. Djäma ŋanapurru yukurrana ŋunha wäŋaŋura, munatha' buḻŋu'kuŋala marrtjina buliki'yu, bala ŋayinydja marrtjina miriŋu warray walala bunana ŋanapurruŋgu, bala yana djaw'‐djawyurruna warrpam'nha wäyindja malanha nhipala, dhawar'maraŋalana, ga nhuŋu djämamirrinhanydja walalanha bumara dhawar'maraŋala. Ŋarrapina waŋganynha dhuwala walŋathinanydja, dhäwu'na gäŋala nhuŋu,” bitjarra.


\par }{\PP \VS{16-17}Ga ŋulinyaramirriyuyi liŋgu ga wiripuna ḏo'yurruna dhäwu'mirri, ga bitjarra yana liŋgu ŋayinydja ḻakaraŋala, “Way buŋgawa, miriŋu dhuwala ŋanapurruŋgu bunana ŋunhala, warrpam'nha djaw'yurruna nhuŋu gamulnydja malanha, ga bumara murrkay'nha djämamirrinhanydja walalanha nhipala. Ŋarrapina waŋganynha walŋathinanydja, bala ŋarra waṉḏina lili, dhäwu'na gäŋala nhuŋu.”


\par }{\PP \VS{18-19}Waŋanaŋga ŋayinydja yukurrana ŋunhiyi yana, bur‐marrtjina wiripuna dhäwu'mirri, “Way buŋgawa,” bitjan. “Nhipala yumurrkuny'tja liŋguna murrmurryurrunana. Nhinana ŋanapurru yukurrana ŋunhala nhokala wäŋaŋura gäthura, ŋatha muka ḻukana yukurrana, bala ŋayinydja marrtjina wärrk warray ḏo'yurruna ŋanapurruŋgu, wutthurruna ŋunha balany'tja, warrpam'nha ḏaw'yurruna, ga dhä‐monyguŋala yumurrku'nhanydja nhipala bukmaknhana yana, ḏarramuwurrunha ga dhäykawurrunha, ga warrpam'nha walala murrmurryurrunanydja yana. Ŋarrapina waŋganynha walŋanydja djuḻkthurruna, bala waṉḏinana räli, dhäwuny'tja gäŋala nhuŋu.”


\par }{\PP \VS{20}Ŋayinydja Djawuptja yana yukurrana nhinana ŋayaŋu‐yätjthina wirrkina, warwuyurruna manapara, bala yana ŋayi ŋuliŋurunydja gaŋgathirri, bala ŋurrkanhamirri munatha'lilina, märr‐ŋal'yunna yukurra Garraywuna.

\VS{21}Bitjan ŋayi yukurra waŋa bukumirriyamanydja gam'.

\par }{\Q “Maḻŋ'thurrunanydja ŋarra dhiyala dhäpark muka ŋula nhämiriw,

\par }{\Q ga rakunydhirrinydja ŋarra yurru dhäparkthi yana,

\par }{\QB goŋ‐wayŋu ŋula nhämiriw.

\par }{\Q Garray, nhepi ŋarranha ḻukunydjakuŋalanydja,

\par }{\QB nhe wekaŋala ŋarraku warrpam'nha,

\par }{\Q ga biyapul nhepi yana djaw'‐djawyurrunanydja,

\par }{\QB mel‐wumbuŋalanydja ŋarranha warrpam', bena‐wala dhawar'maraŋalana.

\par }{\Q Garray gay', ŋarranydja nhuŋu wokthunna yukurra dhuwala.”


\par }{\PP \VS{22}Yo, Djawuptja bitjarrayi märr‐yuwalkthina Garraywu mukthurruna yana, bala yana märr‐nherraṉminana‐wala, yana wekanharaminana ŋanyapinyay ŋayi goŋlili Garraywala, ga yakana ŋayi rom‐nyamir'yurruna ŋula Garraynhanydja.




\par }\Chap{2}{\SH Djawuptja mukthurruna yana märr‐nherraṉmina Godkala
\par }
{\SHB 2:1–10 (Job kept on trusting God)
\par }
{\PP \VerseOne{1}Ga ŋuliŋurunydja dhurrwaraŋuru, ŋunhala djiwarr'ŋuranydja ŋurukuy bäyma yolŋu'‐yulŋuyu djiwarr'wuyyu withiyan Garraynha biyapul, ga ŋayi Satandja malthun biyapul walalambala.

\VS{2}Bala ŋayi Garrayyunydja waŋa dhä‐wirrka'yun ŋanya Ŋäṉuknha, bitjan yana liŋgu bitjarra ŋunhi ŋäthili. “Wanhaŋuru nhenydja dhuwala bunana?” bitjarra. Ga ŋayi Ŋänuktja waŋa buku‐ḏaw'marama bitjan, “Ŋulaŋuru dhuwala ŋarra bay', munatha'ŋuru; marrtji ŋarra ŋuli yukurra wäŋakurru, wirwiryun marrtji buku‐ḻiw'marama.”


\par }{\PP \VS{3}Ga ŋayi Garraynydja waŋa dhä‐wirrka'yun bitjan, “Nhäŋala muka nhe ŋarrakunydja yolŋunha? . . .
\FTNT{*}{{\FR 2:3 }{\FT{Job}}}Djawupnhanydja? Manymak ŋunhinydja ḏarramu, rom‐dhunupa. Ŋayi ŋuli bitjan liŋgu märr‐ŋal'yundja ŋarrakuway yana, ga gupana‐wekama ŋuli yätjkunydja romgu. Yakana wiripunydja ŋula yolŋu rom‐ŋamakurru' bitjan ŋunhi ŋayi Djawup. Mukthun yana ŋayi ŋuli yukurra märr‐ŋal'yun ŋarrakiyingala, bäyyi ŋunhi nhe ŋurrumiriwŋura bumara dhawar'maraŋala bukmak nhä malanha ŋunhi ŋayi yukurrana ŋayathaŋala.”


\par }{\PP \VS{4-5}Bala ŋayi Satandja waŋana bitjarra, “Yurru ŋunha ŋayipinydja ŋamakurru' warray Djawuptja. Bäyyi warray ŋunhi ŋuli yolŋuwa nhä malanha winya'‐winyayun dhawar'yundja, ŋayinydja ŋuli ŋunhiyi yolŋu yaka warray ŋayaŋumirriyirri, yurru rumbal warray nhe ŋuli ŋanya ŋula mulkinydja, ŋunhi ŋuli ŋayi rirrikthurru ŋaraka ŋunha ga barrwaṉ, yurruna ŋayi ŋuli ŋula nhuŋu ŋaramurryinydja bäy, ga waŋi rom‐nyamir'yurrunydja nhuna.”


\par }{\PP \VS{6}Bala yana Garraynydja waŋa nhanukala Ŋäṉukkala bitjan, “Manymak. Gatjala nhenydja marrtjiyana. Nhe yurru mulkiya warray ŋanya rumbalnydja, yana rirrikmaraŋa ŋanya, yurru yaka nhe yurru buŋa ŋanya rakunygunydja.”


\par }{\PP \VS{7}Bala yana ŋayi Ŋäṉuktja marrtji dhawaṯthunna. Marrtjina ŋayi, bur‐way Djawuppana, bala ŋuliŋurunydja ŋayi Djawuptja rirrikthunna dhulku'mirriyirrina, djiraŋ'mirriyirrina ŋulaŋuru bili muḻkurrŋuru ga ḻukulili wapthun.


\par }{\PP \VS{8-9}Nhinana yukurra ŋayi Djawup wirrkina dhika galŋa‐miḏikirrinydja, bala nhanukala miyalkthu withiyan ŋanya, ga waŋa ŋanya bitjan, “Way, Godthu nhuna dhuwalinydja rirrikmaranha yawungu. Nhäku nhe yukurra nhanŋu mukthundja märr‐nherraṉmirri? Ma', waŋiya rom‐nyamir'yurra ŋanya Godnha, bala rakunydhiyana.”


\par }{\PP \VS{10}“Way, nhäna nhenydja dhuwala miyalk? . . . yätjnha? . . . bawa'mirrina?” bitjanna ŋayi Djawupthunydja waŋa. “Ŋunhi ŋuli Godthu wekama nhä malanha manymak ŋilimurruŋgu, ŋali yurru märrama yana nhanukuŋu ŋoy‐ŋamathirri. Nhäku ŋilimurru ŋuli rom‐nyamir'yun Godnhanydja, ŋunhi ŋuli ŋilimurrunha mariyunydja gumurr‐watjman?”

\par }{\PP Yo, Djawupthunydja yaka rom‐yätj djäma milma Godkala, yakana ŋayi ŋula rom‐nyamir'yurruna; mukthurrunana marrtjina bala ŋayi märr‐nherraṉmina nhanukiyingalana yana Godkalana.


\par }{\SH Djawupku ḻundu'mirriŋu mala
\par }
{\SHB 2:11—37:24 (Job’s friends)
\par }
{\PP \VS{11}Yo, ŋuriŋi
\FTNT{†}{{\FR 2:11 }{\FT{Job}}}Djawupkala ḻurrkun'thu ḻundu'mirriŋuyunydja walalay ŋäkula yätjnha dhäwu' Djawupkalaŋuwuy, ŋunhi nhaltjarra yukurrana nhanŋu ŋunhala, bala walala waŋanharaminana, “Ŋilimurru gul' marrtjina. Ŋilimurru ŋanya guŋga'yun, marrparaŋ'kuma ŋanya,” bitjanmirri.


\par }{\PP \VS{12}Marrtjinydja walala bala‐a‐a, dharr‐way nhäma ŋanya Djawupnhanydja, ŋayi nhina djingaryun; gulkuruna walala dharaŋandja ŋanya bukunydja, ŋamumana walala ŋanya nhämanydja, yana bini ŋula yol wiripuna yolŋu, bala walala nyä'yunmirrina gay', bena nyä'yunmirri wiṯthunna nhanŋu.

\VS{13}Walala nhinanydja yukurra ŋunhili 7 walunydja ŋupan, yurru dhäruk‐mukthunna walala yukurra nhinanydja ŋunhi, yakana ŋula waŋanhamirri, liŋgu nhanukala rerriŋura.




\par }\Chap{3}{\PP \VerseOne{1-3}Bala yana ŋayi ŋuliŋurunydja Djawup waŋana bitjarra, “Nhäkuŋga ŋarra dhawal‐wuyaŋinanydja? Yakana ŋarranydja ḏukṯuk ŋarra yurru nhina yukurra weyin dhiyala wäŋaŋura. Ŋarranydja ḏukṯuk rakunydhinyarawu, märr ŋarra yurru dhawar'yunna dhipuŋuru rom‐mäypaŋuru wäŋaŋuru,” bitjarra.

\par }{\SHB 4—37:24
\par }
{\PI Ŋuliŋurunydja dhurrwaraŋuru, bala yana walalanydja ŋunhi ḻundu'mirriŋunydja walala waŋana yukurrana Djawupkala, yurru weyinnha walala yukurrana waŋanhamina, dhä‐ḏälthinyaminanydja bitjarra, “Ma' nhe bilyurra biyakana yätjŋurunydja dhipuŋuru nhokalay romŋuru. Ŋunhi bini nhe yaka warray ŋula yätj djäma, ŋayi bini Godthunydja yaka muka nhuna rirrikmaranha, ga ŋula nhä nhuŋu mari bini maḻŋ'thunna yätj malanha yaka muka.”

\par }{\PI Yurru ŋayi Djawuptja waŋana bitjarra gam', “Yaka warray ŋarra ŋula rom yätj djäma. Godtja marŋgina ŋarraku, ŋunhi ŋarranydja ŋuli bitjan liŋgu malthun nhanŋuwaynha dhärukku, ga yuwalkkuma yana ŋarra ŋuli märr‐ŋal'yundja nhanŋu.” Yurru walalanydja ḻundu'mirriŋunydja walala nhanbala mukthun warray yana waŋa marrtji ŋanya. “Ma' bilyurrana biyakana nhokalay yätjŋuru dhuwurrŋuru, yurruna Godthunydja yurru guŋga'yun walŋakumanydja nhuna.”

\par }{\PI Bala yana ŋayi Djawuptja waŋana bitjarrana, “Yol balaŋu yolŋu djingaryun yurru ŋunhalanydja, ŋayi yurru waŋa ḻakarama ŋarranha Godkalanydja. Ŋarranydja marŋgina Godku ŋunhi ŋayi walŋa yana, ga ŋarranha ŋayi ŋuli walŋakumayi; ŋunhi yurru ŋunha bukuna mulka, ŋilinyu yurru djingaryun dhiyala munatha'ŋura. Dhuwala gay' rumbal ŋarra yurru winya'yundja rakunydhirrinydja, yurru barrwaṉ'mirriyu yana ŋarra yurru nhäma Garraynhanydja.”

\par }{\PI Yo, gulkuruna Satandhunydja bilmaraŋala gatjarr'yurruna ŋanya Djawupnha, gulkuruna; galŋa‐yätjthina warray ŋayi yukurrana yulŋunydja, Djawup, ga yaka ŋayi marŋgithina nhäyu ŋunhi bitjarrayi maḻŋ'thurruna, yurru yakayi yana ŋuli ŋayi waŋanha rom‐nyamir'yuna Godnhanydja, dhäwulnha.

\par }{\PI Yurru bitjanna liŋgu ŋunhiyi ḻurrkun'tja ḻundu'mirriŋu walala yukurra waŋana yana dhä‐ḏälthirrina. “Yana ŋayaŋu‐dhunupakunhamiya nhunapinyay nhe. Yaka yukirriya mukthurra marrtjiya yätjkurru romgurru,” bitjarra walala ŋuriŋi ḻundu'mirriŋuyunydja walalay, yana bini walala ŋanya yuwalk guŋga'yuna.




\par }\Chap{38}{\SH Garrayyunydja buku‐ruŋinyamaraŋalana dhäruk Djawupku
\par }
{\SHB 38:1—42:6 (The Lord answered Job)
\par }
{\SHB 38:1—41:34
\par }
{\PI Ga ŋuliŋurunydja Godnha ŋayipina waŋa
\FTNT{*}{{\FR 38: }{\FT{38:1—41:34 Job}}}Djawupku bitjan, “Dhiyaŋunydja‐wala ŋarrana dhä‐wirrka'yun nhuna yukurra, bitjan nhe yawungu ŋarranha dhä‐wirrka'yun.

\par }{\Q Ma' ḻakaraŋana ŋarraku go,

\par }{\QB yolthu djäma wäŋa ŋunha munathany'tja? . . .

\par }{\QB ga yolthu djäma ŋunha gapu moṉuktja? . . .

\par }{\QB ga ŋunha garrwar gärak? . . . Nheŋga?

\par }{\Q Yolthu djäma wäyindja binbarrmirriyaŋala?

\par }{\QB Ga yolthu djäma djarraṯawun'tja ga ŋunha munhanydja?

\par }{\Q Nhe marŋgi bukmakkunydja?

\par }{\Q Wanhaŋuru waltjaṉdja ŋuli buna? . . .

\par }{\QB ga wanhaŋuru gapu moṉuktja ŋuli marrtji yukurra?

\par }{\Q Ga yolthu ŋuli maranhu‐wekama wäyinnha wakinŋunhanydja,

\par }{\QB ga yumurrku'nha muṉguynha wäyinnha?”



\par }\Chap{42}{\PI \VerseOne{1-6}Bala ŋayi Djawuptja waŋa buku‐ruŋiyinmarama Godkala bitjan, “Garray nhepi muka ganydjarr‐ḏumurrunydja, ga nhepi marŋgi bukmakku. Nhepina yana waŋganydhuna ŋuli djäma biyapulnydja wal'ŋu ḻatjuny'tja rom. Ŋunhinydja dhäruk ŋunhi ŋarra yawungu waŋanha be nhä warray, mayali'miriw dhäruk; yakana ŋarra biyapulnydja yurru waŋa. Liŋguna ŋarra nhäŋalana nhunapinyaynha, ga ŋäkulana, bala yana ŋarra marŋgithinana ŋunhi ŋarranydja dhuwala be nhä nhäŋiniŋ', ga goramirriyirrina ŋarra yukurra dhuwala yulŋunydja ŋuriŋiyina malaŋuyu ŋunhi ŋarra nhaltjarra waŋana.” Bitjarra ŋayi Djawup waŋananydja Garraywala.


\par }{\SH Godthu goŋmirriyaŋalana Djawupnha
\par }
{\SHB 42:7–17 (God blessed Job greatly)
\par }
{\PP \VS{7}Ŋuliŋurunydja dhurrwaraŋuru ŋayi God waŋa ŋurikina walalaŋgu ḻurrkun'kuna
\FTNT{*}{{\FR 42:7 }{\FT{42:7 Job}}}Djawupkalaŋuwu ḻundu'mirriŋuwu walalaŋgu bitjan, “Ŋarranydja dhuwala ŋaramurryirri yukurra nhumalaŋguna. Nhumalaŋgunydja dhäruk be nhäna djarrpi'na, yaka nhuma yawungu ŋunhi dhunupa dhäruk waŋanha yukurranha ŋarranha.

\VS{8}Waŋiyanydja walala ŋunhi Djawupnhana, märr ŋayi yurru ŋäŋ'thun bukumirriyama ŋarranha nhumalaŋgu, märr ŋarra yaka muka nhumalanha yurru murr'maramanydja. Ŋayinydja ŋunhi waŋana yukurrana dhunupa warray dhika wal'ŋu dhäruk yana ŋarrakalaŋuwuynydja, yurru nhumanydja waŋana be nhäna yana dhäruk nhäŋiniŋ'nha ga yätjnha.”


\par }{\PP \VS{9}Bala yuwalkthi ŋuriŋi ḻundu'mirriŋuyunydja walalay waŋana Djawupnhanydja, bala ŋayi Djawupthunydja waŋana ŋäŋ'thurruna, bukumirriyaŋala walalaŋgu Godnha; yana ŋayi walalaŋgu bäy‐ḻakaraŋalana ŋurikinydja ŋunhi walala yukurrana ḏäl dhäruk waŋana nhanŋu.

\VS{10}Ga ŋuliŋurunydja dhurrwaraŋuru ŋunhi ŋayi Djawupthu yukurrana bukumirriyaŋala ŋuriki walalaŋgu ŋunhi walala ŋanya ŋayaŋu‐yätjkuŋala, bala Godthunydja ŋanya wekaŋala biyapulnha wal'ŋu dhaŋaŋ wäyin ga djämamirrinha, ga ŋula nhä malanha, guḻku'na guḻku'na dhikana, dhaŋaŋnha wal'ŋu, ga baḏatjŋurana ŋayi dhika baḏarraŋ'thina rumbalnydja.


\par }{\PP \VS{11}Ga ŋuliŋurunydja yapa'mirriŋu walala ga wäwa'mirriŋuna walala ḏo'yurruna nhanbala, gäŋalanydja mundhurr girri' nhanbala, ḻatju'mirrina ŋanyana dhika nhä malanha.


\par }{\PP \VS{12}Yo, biyapul ŋayi Djawup ḻukunydjayinayi, dhaŋaŋnha dhikana wäyindja nhanŋu, buliki ga bembi ga gamul ga duŋ'ki dhaŋaŋnha dhaŋaŋnha biyapulnha, djuḻkmaramana yukurra, yakana balanyara bitjan ŋäthili ŋayi yukurrana ŋayathaŋala.

\VS{13-15}Ga bitjarra yana liŋgu Godthu wekaŋalanydja nhanŋu ŋulinyara yana liŋgu miṯtjinydja yumurrkuny'tja 7 ḏarramuwurru ga ḻurrkun' dhäykawurru, ga ŋunhiyi dhäykawurrunydja rumbal djana'mirrina walala dhika, dhapirrkmirrina wal'ŋu biyapulnha dhika; yakana ŋula wiripu‐guḻkuny'tja dhäykawurru balanyarayi rumbal ŋunhilimi wäŋaŋura bitjan ŋunhi nhanbala Djawuppa gäthu'mirriŋu walala.


\par }{\PP \VS{16-17}Yo, Djawup nhinananydja yukurrana weyinŋumirrina dhikana wal'ŋu yana, yana liŋgu‐u‐u ga nhäŋala ŋayi yana nhanŋuway ŋayi gutharra'mirriŋunha walalanha ga walalaŋgu djamarrkuḻi'nha, yurruna ŋayi rakunydhinanydja maŋutji‐marŋgina.


\par }