\NormalFont\ShortTitle{DHÄWU ŊURRU'‐ŊURRUŊUWALAŊUWUY}

{\MT JUDGES

\par }{\MTB Ḻakarama yukurra ŋurru'‐ŋurruŋunha yolŋu'‐yulŋunha Godkuŋu nherraṉarawuynha walŋakunharawu nhanukalayŋuwu yolŋu'‐yulŋuwu



\par }\ChapOne{1}{\SH Yitjuralpuyŋuyunydja bini yolŋu'‐yulŋuyu gukunha muka Gaynanbuyŋunhanydja yolŋu'‐yulŋunha, yurru yakana walala gukuŋalanydja walalanha
\par }
{\SHB 1:1-36 (Israel should have chased out all the Canaanites, but they didn’t)
\par }
{\PP \VerseOne{1}Dhäŋuru ŋuliŋuru ŋunhi ŋayi
\FTNT{*}{{\FR 1:1 }{\FT{Joshua}}}Djatjuwa liŋguna rakunydhinana, Godkunydja yolŋu walala
\FTNT{†}{{\FR 1:1 }{\FT{Israel}}}Yitjuralpuyŋunydja nhinana yukurrana wäŋaŋura
\FTNT{‡}{{\FR 1:1 }{\FT{Canaan}}}Gaynannha, bala yana walala waŋana dhä‐wirrka'yurruna Garraynha Godnha bitjarra gam'. “Yolthuŋga yurru dhuwala buma gukuma ŋunha gay' Gaynanbuyŋunhanydja yolŋu'‐yulŋunha?”

\VS{2}Ga Garraynydja waŋana buku‐roŋiyinmaraŋala ḻakaraŋala walalaŋgu bitjarra, “\FTNT{§}{{\FR 1:2 }{\FT{Judah}}}Djudawala bäpurru'yu malaŋuyu ŋuriŋiyi; ŋarra yurru wäŋanydja dhuwala wekama walalaŋgalana goŋlilinydja.”


\par }{\PP \VS{3}Bala yana walala Djudawalanydja miṯtjiyu waŋana
\FTNT{*}{{\FR 1:3 }{\FT{Simeon}}}Djimiyangalaŋuwuna miṯtjiwu bitjarrana, “Go guŋga'yurrana ŋanapurrunha, ŋilimurru yurru dhuwala Gaynanbuyŋunhana walalanha gukuma dhawaṯmaramana dhipuŋuru ŋanapurruŋgalanydja wäŋaŋuru. Ga dhawar'maranharaŋurunydja, bala ŋanapurrunydja yurru nhumalanhana guŋga'yun, ga ŋunhanydja walalanhanydja gukumana, ŋunhi walala yukurra nhina ŋunha nhumalaŋgala wäŋaŋura baḏak.”


\par }{\PI \VS{4-8}Bala yana yuwalkthi walala ŋunhiyi miṯtjinydja maṉḏanha waŋgany‐manapanminana, bala yana nyäṉ'thurrunana, ga warrpam'nha yana walala bumaranydja dhawar'maraŋalana ŋunhi Gaynanbuyŋunhanydja walalanha buku‐waŋganynha. Ga bitjarrayi liŋgu walala bumara dhawar'maraŋala ŋunhi wiripunhanydja malanha yolŋu'‐yulŋunha
\FTNT{†}{{\FR 1:4-8 }{\FT{1:4-8 Periz}}}Biritjpuyŋunhanydja miṯtjinha ga walalambala buŋgawanha giŋnha. Ga ŋunhi walala Djudawalanydja malayu bitjarrayi liŋgu wäŋa märraŋala ŋunhanydja
\FTNT{‡}{{\FR 1:4-8 }{\FT{1:4-8 Jerusalem}}}Djurutjalambuynydja, ga bitjarra yana liŋgu walala bumara yolŋunha walalanha dhawar'maraŋala, ga wäŋanydja buku‐yapmaraŋalana, bala ḏul'yurrunana gurthayuna, liŋgu yolŋu'‐yulŋu nhinana yukurrana ŋunhala Djurutjalamdja mirithirrina dhikana yätjmirrina.


\par }{\PI \VS{9-19}Ga ŋuliŋurunydja dhurrwaraŋuru walala Djudawunydja mala marrtjina ŋunhana buku'‐wukulilina ŋal'yurruna, ga ŋuliwitjarrana marrtjina yolŋunha walalanha bumara, ga bitjarrayi liŋgu ŋunha balkuwarra'kurrunydja, bumara walala marrtjina yolŋu'‐yulŋunha ŋoykurrunydja bala buku'‐wukukurrunydja, bumarana marrtjina bala walala yolŋu'‐yulŋunhanydja ŋunhi wäŋakurruna, dhawa'‐dhawarmaraŋalana marrtjina bala bala'‐maypamirrikurruna, bumaranydja marrtjina walala bala‐a‐a, ga baḏatj wiripuŋulilina, ga dhawar', ga baḏatj wiripuŋulilina; bitjarrana liŋgu‐u‐u, yana liŋgu ga raŋilili wapthurruna gali'lili. Ga dhuwalanydja wäŋanydja maṉḏanha walala märraŋala
\FTNT{§}{{\FR 1:9-19 }{\FT{1:9-19 Gaza}}}Gäthawuy ga
\FTNT{*}{{\FR 1:9-19 }{\FT{1:9-19 Ashkelon}}}Watjkalunbuy ga wiripu wäŋa malanha ḻiw'marama ŋunhiyi. Yo, Djudawala malayu ŋunhiyinydja wäŋa malanha märraŋala warrpam'nha, liŋgu Garray walalaŋgalanydja galki gali'ŋura, guŋga'yurruna marrtjina walalanha.


\par }{\PI \VS{20-21}Ga ŋayinydja djawuḻpa'yunydja ŋuriŋiyi yäkuyu
\FTNT{†}{{\FR 1:20-21 }{\FT{1:20-21 Caleb}}}Gaylipthunydja, ŋayinydja marrtjina ga gukuŋala bumara yolŋu'‐yulŋunha ŋunhala wäŋaŋura warray, ŋunhi walala yukurrana nhinana mukthurruna
\FTNT{‡}{{\FR 1:20-21 }{\FT{1:20-21 Hebron}}}Yiprunbuyŋunha yolŋu'‐yulŋunha; ŋunhalayi ŋayinydja bumara, liŋgu ŋunhiyi nhanŋuwaynydja wal'ŋu wäŋa ŋaraka.


\par }{\PI \VS{22-26}Walalanydja
\FTNT{§}{{\FR 1:22-26 }{\FT{1:22-26 Ephraim}}}Burayimgalanydja malayu bumara marrtjina Gaynanbuyŋunhana yolŋunha walalanha ŋunhala
\FTNT{*}{{\FR 1:22-26 }{\FT{1:22-26 Bethel}}}Bithulnha yäkuŋura wäŋaŋura, yurru yaka warray walala bumara dhawar'maraŋalanydja wal'ŋu, walala ŋunhi wiripu‐guḻkuny'tja nhina'‐nhinana warray marrtjina yana mukthurruna warray, yaka warray walala bukmakkuŋalanydja wal'ŋu bumara, gukuŋala dhawaṯmaraŋalanydja ŋuliŋuru wäŋaŋuru.


\par }{\PI \VS{27-28}Ga walalanydja
\FTNT{†}{{\FR 1:27-28 }{\FT{1:27-28 Manasseh}}}Manatjawalanydja malayu, ga bitjarra yana liŋgu walalanydja wiripu‐guḻku'nha bumara, ga wiripu‐guḻku'nhanydja gonha'yurruna warray, ga yaka warray bukmakkuŋalanydja dhawar'maraŋala warrpam'thurrunanydja. Ga yalalaŋumirriyuna ŋunhi walala Yitjuralpuyŋunydja guḻku'thinana ŋuthara wirrkina, bala walala waŋanana bitjarrana gam'. “Ŋilimurru yakana dhuwalanhanydja yolŋu'‐yulŋunha Gaynanbuynhanydja gukuma ŋi'! Gonha'yunna ŋilimurru yurru walalanha, märr walala yurru ŋilimurruŋgu djämamirrina walala; walala yurru dhiyalana bili nhina, ga wirrkina walala yurru djäma yukurra ŋilimurruŋgu.”


\par }{\PI \VS{29-36}Bala walala yuwalkthi gonha'yurrunana walalanha ŋunhimalana liŋgu, ga mukthurrunana walala yukurrana nhinana ŋunhili walalaŋgalana, ga yakana walalanha ŋurrumaraŋala gukuŋalanydja ŋuliŋuruyi dhawaṯmaraŋalanydja. Yo, walala meṉguŋalana ŋunhi buku‐dhumukthinana
\FTNT{‡}{{\FR 1:29-36 }{\FT{1:29-36 Joshua}}}Djatjuwanhanydja dhäruk, yana walala yarryurrunana ŋuriki Godkalaŋunydja dhärukku. Yakana walala bumara gukuŋala warrpam'thurruna wal'ŋu ŋunhi Gaynanbuyŋunhanydja yolŋu'‐yulŋunha; yana walala gonha'yurrunana walalanha ŋunhimalana, ga nhinanana walala yukurrana ŋunhilina walalaŋgalana malaŋura mala‐manaparana.




\par }\Chap{2}{\SH Dhäwu'mirriyu Godkala djiwarr'wuyyu yolŋuyu gäŋala dhäwu Yitjuralpuyŋuwu
\par }
{\SHB 2:1-5 (The angel of the Lord brought a message for Israel)
\par }
{\PP \VerseOne{1}Bala ŋuliŋurunydja dhurrwaraŋuru ŋayina bunana ŋulaŋuruna lili djiwarr'wuynha yolŋu Garraywuna dhäwu'‐gänharamirri, ga waŋananydja ŋayi bitjarrana ŋurikala
\FTNT{*}{{\FR 2:1 }{\FT{Israel}}}Yitjuralpuyŋuwalanydja yolŋu'‐yulŋuwala, “Ŋarra nhumalanha dhawaṯmaraŋalanydja ŋulaŋurunydja
\FTNT{†}{{\FR 2:1 }{\FT{Egypt}}}Yetjipŋurunydja, ga gäŋala nhumalanha dhipala gay' wäŋalili; ŋarra wekaŋalana dhuwala wäŋa nhumalaŋgalana goŋlili, bitjarra yana liŋgu bitjarra ŋarra dhäwu'‐nherrara ŋäthili nhumalaŋgalaŋuwala märi'muwala. Liŋgu ŋunhiyi ŋarrakuŋu dhäruk‐nherraṉminyara yukurra yurru djingaryunna yana, bitjanna liŋguna yukurra yurru yana.

\VS{2}Ŋarra nhumalanha waŋana raypirri'yurruna yakaŋuwu ḻunduthinyarawu wäŋa‐dhiyakuywu yolŋu'‐yulŋuwu; ŋarra waŋana nhumalanha nhuma yurru yana ḏaw'yun walalaŋgu ŋunhi waŋarr malanha, ga baḏuwaḏuyun ŋunhiyi wäŋa malanha ŋunhi walala ŋuli ŋunhimalayi buku‐ŋal'yunna walalaŋgiyingalaŋuwu waŋarrwu malaŋuwu ŋurikiyi malaŋuwu. Bitjarra ŋarra ŋunhi waŋananydja yukurrana, ga nhumanydja yaka warray mäkiri'‐witjurruna ga märraŋala ŋarranha dhäruk.

\VS{3}Yakana ŋarra yurru gukuma nhumalaŋgala ŋunha miriŋunhanydja, walala yukurra yurru nhinana dhiyalana bili, yurru marinydja walala yurru gäma yindi dhipala nhumalaŋgu, liŋgu ŋuruŋu walalaŋgalanydja romdhu nhumalanha yurru galkinyamarama ŋunhimala yätjlilina wal'ŋu romlili.”


\par }{\PP \VS{4}Walalanydja ŋäkulana ŋuriŋi Yitjuralpuyŋuyunydja dhäruktja ŋunhiyi Garraynha, yurru walala nyä'yunminana gay', wirrkina dhikana walala ŋäthinyaminanydja.

\VS{5}Bala dhunupa marrtjina ŋunhi yolŋu'‐yulŋuyunydja ŋuriŋi mundhurrnha wekaŋala, wäyinnha bathara marrtjina, buku‐ŋal'yurrunana yukurrana Garraywuna.


\par }{\SH Yitjuralwunydja yukurrana bathalana mari marrtjina, liŋgu walala ŋuli yukurranha buku‐ŋal'yuna wiripuŋuwuna waŋarrwu
\par }
{\SHB 2:6–23 (Israel had big trouble when they turned and worshipped other gods)
\par }
{\PI \VS{6-11}Ŋäthilinydja ŋunhi ŋayi
\FTNT{‡}{{\FR 2:6-11 }{\FT{2:6-11 Joshua}}}Djatjuwanydja yana walŋa muka, walala ŋunhi yolŋu walala
\FTNT{§}{{\FR 2:6-11 }{\FT{2:6-11 Israel}}}Yitjuralpuyŋunydja yuwalkkuŋala wal'ŋu yukurrana buku‐ŋal'yurruna Garraywu, ga dhäŋuru ŋuliŋurunydjayi ŋunhi ŋayi Djatjuwa rakunydhinana, ga mukthurrunaŋga walala yukurrana buku‐ŋal'yurruna Godku. Ga yalalaŋumirriyuna ŋunhalana bala, bala walalanydja ŋanydjaḻa'yurrunana wiripu‐guḻku'wuna waŋarrwu walalaŋgu; walala buku‐ŋal'yurruna ŋurikina yukurrana waŋarrwu ŋunhi goŋbuywuna, ŋunhi walala yukurranha ŋuli
\FTNT{*}{{\FR 2:6-11 }{\FT{2:6-11 Canaan}}}Gaynanbuyŋu yolŋu'‐yulŋu buku‐ŋal'yunna ŋurikiyina waŋarrwu. Yo, walala yätjthina, ŋayaŋu‐yätjkuŋala Godnhana, liŋgu walala ŋanydjaḻa'yurrunanydja, bala gonha'yurrunana ŋanya Garraynha, ga buku‐ŋal'yurrunanydja yukurrana ŋurikina wiripuŋuwuna waŋarrwu yäkuwu
\FTNT{†}{{\FR 2:6-11 }{\FT{2:6-11 Baal}}}Bälwuna.


\par }{\PI \VS{12-15}Yo, walala ḏaḏawyurrunana Garraywala buku‐ŋal'yunaraŋuru, dhiyakunydja Godku, ŋunhi walalaŋgu märi'mumirriŋu walala märr‐ŋal'yuna ŋuli yukurranha, ŋurikinydja waŋarrwu ŋunhi ŋayi dhawaṯmaraŋala walalanha ŋuliŋuru garrpiṉminyaraŋuru romŋuru ŋunhi
\FTNT{‡}{{\FR 2:12-15 }{\FT{2:12-15 Egypt}}}Yetjipŋuru; bilyurrunana walalanydja nhanukala, bala wiripuŋuwuna buku‐ŋal'yurruna yukurrana ŋurikina waŋarrwu walalaŋgu ŋunhi wäŋa‐ŋurikiywuna yolŋu'‐yulŋuwu Gaynanbuyŋuwalaŋuwuna, Bälwuna yäkuwu, ga wiripuŋuwu ŋuriki dhäykawu waŋarrwu
\FTNT{§}{{\FR 2:12-15 }{\FT{2:12-15 Asherah}}}Yatjarawu yäkuwu walala ŋuli yukurranha buku‐nyilŋ'thuna. Bala ŋayinydja marrtjina Godtja maḏakarritjthinana walalaŋgu Yitjuralpuyŋuwunydja ŋurikinydja miṯtjiwu, bala ŋayi walalanha gonha'yurrunana ŋunhimala, ga yakana ŋayi walalaŋgu yukurrana nyeyal‐nhinana biyapulnydja, ga gumurr‐gungaŋala walalanha yakana yukurrana biyapulnydja. Ga ŋunhi walala wiripu‐guḻkuny'tja yolŋu'‐yulŋu bäpurru' nyäṉ'thurruna Yitjuralpuyŋuwunydja, yanana walalanha bumarana ŋuriŋiyi miriŋuyunydja, liŋgu Garraynydja yakana walalaŋgala gali'ŋura biyapulnydja; gonha'yurrunana ŋayi yana walalanha, liŋgu walala nhanukala ŋanydjaḻa'yurruna, ga gonha'yurruna walala ŋanya Garraynha. Bala walala yukurrana nhinananydja yindiŋurana mariŋuranydja, galŋa‐yätjthinyamirriŋurana; wirrkina walala galŋa‐yätjthinanydja dhika.


\par }{\PI \VS{16-17}Bala ŋayi Garrayyunydja walalanha nhäŋala, ga wekaŋala ŋurruŋunhana yolŋunha walŋakunharawu walalaŋgu ŋuliŋuru miriŋuwalanydja goŋŋuru. Yurru walalanydja ŋunhi Yitjuralpuyŋunydja bäpurru' yolŋu'‐yulŋu yakana mäkiri'‐witjurruna ga dhäruk‐märraŋala ŋunhinhanydja walalaŋguwaynydja wal'ŋu ŋurruŋunha, ŋunhi Godthu ŋayipi gathara walalaŋgu walŋakunharawu; walalanydja yana mukthurruna yukurrana buku‐ŋal'yurruna ŋurikala wiripu‐guḻku'wala waŋarrwala, yakana walala yukurrana dhärukku malthurruna nhanŋuwaynydja Garraywunydja, ŋunhi ŋayi dhäruk nherraṉmina.


\par }{\PI \VS{18-19}Yo, Garrayyunydja ŋuli guŋga'yuna walalanha guḻku'mirri, walŋakunha walalanha ŋuli miriŋuwala, ga walalanydja yukurranha ŋuli nhinanha ŋamathanha‐wala yana, ŋunhi walalaŋgu buŋgawa yukurranha ŋuli walŋa nhinanha, liŋgu Garraynydja walalaŋgu ŋuli yukurranha mel‐wuyuna wirrki wal'ŋu, bili walala ŋuli yukurranha nyä'yunminya, galŋa‐miḏikinya nhinanha ŋunhiliyi goŋŋura ŋurikala miriŋuwala. Ga ŋunhi ŋuli walalaŋgu yolŋu ŋunhi ŋurruŋu bäyŋuthinya rakunydhinya, bala walalanydja ŋuli balayi ŋanydjaḻa'yuna, ŋunhimalayi liŋgu ŋäthiliŋulili romlili. Ga bulunydja walala ŋuli djäma wirrkina wal'ŋu yätj, yakana balanyara bitjan ŋunhi ŋäthili walala yukurrana djäma; bitjana liŋgu yana walala ŋuli buku‐ŋal'yuna wiripuŋuwu waŋarrwu walalaŋgu. Yakana walala ḏaḏawyurrunanydja ŋuliŋuruyi mokuywalanydja dhukarrŋuru, yana walala yukurrana nhinana ŋayaŋu‐ḏälmirrina, liŋgu walala ŋapa‐nherraṉminana, ŋuyulkthinana yukurrana Godkunydja, ga malthurruna yukurrana walalaŋgiyingalaŋuwuna walala dhukarrwu.


\par }{\PI \VS{20-23}Bala Garraynydja walalaŋgu ŋuli maḏakarritjthinyana ŋuriki Yitjuralpuyŋuwunydja, ga waŋanha ŋuli bitjana gam'. “Liŋguŋga ŋarra romdja nherrara ga dhawu'‐nherraṉminanydja nhumalaŋgalaŋuwala märi'muwalanydja walalaŋgala, yurru walalanydja dhuwala nhä? . . . raypirri'‐waḏatjmirrina walala? Yakana walala ŋarrakunydja dhärukku malthurruna yukurrana. Yo, ŋarranydja yurru yakana gukuma dhuwalanhanydja walalanha wäŋa‐dhiyakuynhanydja yolŋu'‐yulŋunha dhipuŋurunydja wäŋaŋuru; ŋulawitjan walalaŋgalaŋukurrunydja ŋarra yukurra yurru nhämana, ga maḻŋ'maramanydja ŋunhiyi Yitjuralpuyŋunhanydja, wanhaka walala yurru ŋarrakuway malthun, wo bäyŋuna.” Bala ŋayi yuwalkthi Garrayyunydja yakana gukuŋala ŋunhi wiripunhanydja miṯtjinha yolŋu'‐yulŋunha, gonhana walala yurru yukurra nhina ŋunhilina bili mukthunna; yakana ŋayi biyapul walalanha gukuŋala ŋuliŋuruyi wäŋaŋuru, bitjarra ŋayi ŋunhi ŋäthili gukuŋala yukurrana.




\par }\Chap{3}{\SH Godthu nherrara ŋurru'‐ŋurruŋunha walŋakunharawu Yitjuralpuyŋuwunydja miṯtjiwu ŋurikalaynydja walalaŋgalaŋuwala miriŋuwalanydja
\par }
{\SHB 3:1–30 (God appointed leaders to save Israel from their enemies)
\par }
{\PI \VerseOne{1-6}Yo, ŋunhi wiripunydja miṯtji malanha yolŋu'‐yulŋu mukthurrunana yukurrana nhinana ŋunhilina bäymana
\FTNT{*}{{\FR 3:1-6 }{\FT{3:1-6 Canaan}}}Gaynannha, rrambaŋina ŋunhiyi
\FTNT{†}{{\FR 3:1-6 }{\FT{3:1-6 Israel}}}Yitjuralpuyŋuna, ga dhuwala walala bäpurruny'tja gam', Gaynanbuy ga
\FTNT{‡}{{\FR 3:1-6 }{\FT{3:1-6 Hittites}}}Yitjpuy ga
\FTNT{§}{{\FR 3:1-6 }{\FT{3:1-6 Amorites}}}Yamarpuy, ga wiripu‐guḻku' bäpurru' malanha. Yo, Godtja waŋana bitjarra, “Ŋunhiyinydjayi miriŋu walala yurru yukurra nhinana yana mukthunna ŋunhili Yitjuralnha, märr yurru ŋarrakunydja ŋunhi yolŋu walala marŋgiyirri nhaltjan walala yurru baḏuwaḏuyun miriŋunha. Ga bitjandhi liŋgu walala ŋarrakunydja yurru yolŋu'‐yulŋunha gatjarr'yundhi ŋuriŋiyi miriŋuyunydja, yana yurru maḻŋ'marama walalanha, wanhaka walala yurru dhärukku malthun ŋarraku, mak bäyŋu.” Yurru walalanydja ŋuriŋi Yitjuralpuyŋuyunydja ḏarramuwurruyu märraŋalana marrtjina ŋunhi wiripuŋunhana bäpurru'nha dhäykawurrunha, ga bitjarrayi liŋgu walala rarr'yurrunayi bala walalaŋgunydja gäthu'mirriŋunha walalanha dhäykawurrunha, ŋuriki Gaynanbuyŋuwunydja ḏarramuwurruŋgu märranharawu, bala walala yukurrana rrambaŋina buku‐ŋal'yurrunanydja ŋurikina waŋarrwu walalaŋgu wiripu‐guḻku'wuna Gaynanbuyŋuwuna.


\par }{\PP \VS{7}Yo, ŋuriŋi Yitjuralpuyŋuyunydja yukurranha ŋuli djäma yätjnha mirithirrina dhika, ŋunhina malanha ŋunhi ŋayi yukurra God Waŋarr ŋaramurryirri ŋuriki malanyŋuwu, nhämunha'wu waŋarrwu walalaŋgu; walala buku‐dhumukthinana meṉguŋalana yuwalkŋunhanydja wal'ŋu waŋarrnha, ga djämanydja walala yukurrana ŋurikina waŋarrwu Bälwuna ga
\FTNT{*}{{\FR 3:7 }{\FT{3:7 Asherah}}}Yatjarawuna.

\VS{8}Bala ŋayinydja Garraynydja walalaŋgu wirrkina dhika ŋaramurryina ŋuriki Yitjuralpuyŋuwunydja, bala ŋayi marrtjina wekaŋalana walalanha ŋunhi Yitjuralpuyŋunhanydja miriŋuwalana goŋlili, ga ŋuriŋiyi giŋdhu miriŋuwalanydja yukurrana walalanha ŋayathaŋalanydja 8 dhuŋgarranydja ŋupara.

\VS{9}Bala walalanydja ŋunhi Yitjuralpuyŋunydja wäthurruna guŋga'yunarawuna nhanukala Garraywalana, ga ŋayinydja Godthunydja nherrara djarr'yurruna ŋurruŋunha yolŋunha walŋakunharawuna walalaŋgu, ḏarramunha yäkunha
\FTNT{†}{{\FR 3:9 }{\FT{3:9 Othniel}}}Watnilnhana.

\VS{10}Bala Garrayyu djuy'yurrunana‐wala nhanŋuwaynha ŋayi Garrkuḻuknhana Birrimbirrnha nhanukala Watnilwalanydja, ga ŋuriŋiyi ganydjarryu ŋanya wuṉḏaŋarrkuŋalana, märr ŋayi yurru walŋakumana nhanŋuwaynha ŋunhi miṯtjinha. Bala walala marrtjina ŋuriŋi Yitjuralpuyŋuyunydja ḏupthurrunana ŋunhi miriŋunhanydja buŋgawanha, ŋunhinhanydja ŋunhi ŋayi yukurrana ŋäthili walalanha mala‐ḏälkuŋala.

\VS{11}Bala walala yukurrana nhinana ŋamathaŋalana, marimiriwŋurana, ga yana liŋgu ga Watnil rakunydhina. Yo, nhinananydja walala yukurrana walaŋguŋalana dhika, marimiriwnha yanana weyinnha, 40‐na dhuŋgarranydja.


\par }{\PI \VS{12-14}Ga ŋunhi ŋayi rakunydhinanydja Watnil, bala yana walalanydja ŋunhi Yitjuralpuyŋunydja dhunupa ŋanydjaḻa'yurrunana balayi yätjliliyi dhukarrlili. Ga ŋayi Garrayyunydja biyapul wekaŋala walalanha wiripuŋuwalana miriŋuwala, ŋurikala
\FTNT{‡}{{\FR 3:12-14 }{\FT{3:12-14 Moab}}}Mawappuyŋuwalana giŋgala; ŋayi ŋunhi giŋdja nyäṉ'thurruna lili beŋuru marililina, bala yana märraŋalana, ga djaw'yurrunana ŋunhiyi wäŋanydja ga yolŋu'‐yulŋunha ŋunhi, bala ŋayina buŋgawayina yukurrana walalaŋgu ŋurukuynha Mawappuynha wäŋawuy. Yo, ŋayina buŋgawayina ŋuriki Yitjuralpuyŋuwunydja 18 dhuŋgarranydja ŋupara, yurru bukmaktja galŋa‐yätjthinana yukurrana nhinana, warrpam'nha galŋa‐miḏikinana dhikana yätjthinana.


\par }{\PI \VS{15-30}Ŋuliŋurunydja dhurrwaraŋuru walala liliyi roŋiyina Garraywalayi, ga waŋananydja walala yukurrana wäthurruna nhanŋu walŋakunharawuna walalaŋgu. Ga ŋayinydja Garrayyunydja ŋäkula walalanha, ga biyapul ŋayi wekaŋala walalaŋgu wiripuŋunhana ŋurruŋunha, märr ŋayina yurru walŋakuma walalanha. Ga ŋuriŋiyinydja ŋurruŋuyu ḏarramuyu yäkuyu
\FTNT{§}{{\FR 3:15-30 }{\FT{3:15-30 Ehud}}}Yewutthunydja bumara rakunyguna ŋunhi giŋnha Mawappuyŋunhanydja. Ga ŋuliŋuru dhurrwaraŋuru Yewutthu yurrum'maraŋalana waŋganylilina Yitjuralpuyŋunhanydja yolŋu'‐yulŋunha, bala waŋananydja ŋayi bitjarrana walalaŋgu, “Go malthurrana ŋarraku. Garrayyunydja liŋguna wekaŋala ŋilimurruŋgalana goŋlili Mawappuyŋunhanydja.” Bala walalanydja ŋunhi Yitjuralpuyŋunydja marrtjinana‐wala yana, bumarana marrtjina ŋunhi Mawappuyŋunhanydja yolŋu'‐yulŋunha, ga warrpam'nha ŋunhi ḏarramuwurrunydja burakina, yakana ŋula waŋgany walŋathina. Bala yana Yitjuralpuyŋunydja yukurrana nhinanana ŋamathaŋalana marimiriwnha; weyinŋumirrina walala yukurrana nhinana marimiriwnydja 80‐na dhuŋgarra ŋupara. Yo, nhinananydja walala yukurrana dhika walaŋguŋalana, yana liŋgu‐u‐u ga ŋurruŋu ŋunhi walalaŋgu rakunydhina Yewut yäku.




\par }\Chap{4}{\SH Godthu walŋakuŋalana Yitjuralnhanydja biyapul, ŋuliwitjarra Dipurawala yäkuwala miyalkkala
\par }
{\SHB 4:1—5:2, 24, 31 (God saved Israel again by that woman Deborah)
\par }
{\PP \VerseOne{1}Ga ŋuliŋuru dhurrwaraŋuru ŋunhi ŋayi
\FTNT{*}{{\FR 4:1 }{\FT{Ehud}}}Yewut liŋgu rakunydhinana, ga yänayi walalanydja ŋunhi
\FTNT{†}{{\FR 4:1 }{\FT{Israel}}}Yitjuralpuyŋunydja ŋanydjaḻa'yurruna balayi ŋunhimalayi, ga yätjthi walala yukurrana djäma rom, ŋunhiyi liŋgu ŋunhi yukurra ŋuli Godthu nhäma ga ŋaramurryirri.

\VS{2}Bala biyapul Garrayyu wekaŋala walalanha goŋlili miriŋuwala, yäkuwala
\FTNT{‡}{{\FR 4:2 }{\FT{Jabin}}}Djapiṉgala, ŋurikala giŋgala ŋunhi
\FTNT{§}{{\FR 4:2 }{\FT{Canaan}}}Gaynanbuyŋuwalana, ŋurikalana giŋgala ŋunhi ŋayi yukurrana nhinana ŋunhala
\FTNT{*}{{\FR 4:2 }{\FT{Hazor}}}Yatju.

\VS{3}Yurru yätj ŋayi ŋunhi ḏarramunydja, yaka ŋamakurruny'tja, ga nhanŋu malanydja miriŋunydja dhaŋaŋnha dhika guḻku'na mirithirrina, ga ganydjarr‐ḏilkurrumirrina. Yo, walala ŋuriŋiyi miriŋuyu märraŋala ŋunhiyi wäŋa Yitjural, ga buŋgawayinanydja walala yukurrana ŋuriki Yitjuralpuyŋuwuna miṯtjiwu, yana liŋgu ga dhuŋgarranydja 20‐na. Yo, galŋa‐yätjthinana walala yukurrana nhinananydja, yakana galŋa‐ŋamathinanydja, bala walala birrka'yurrunana roŋiyinana Garraynhana, bala walala yukurrana gawaw'yurruna nhanŋu Garraywuna guŋga'yunarawu.


\par }{\PP \VS{4-5}Ŋulinyaramirriyuyi waluyu dhäyka yukurrana nhinana ŋurruŋu ŋuriki Yitjuralpuyŋuwu miṯtjiwu, ga yäkunydja ŋayi ŋunhiyi dhäyka
\FTNT{†}{{\FR 4:4-5 }{\FT{4:4-5 Deborah}}}Dipura, yurru ḻiya‐djambatj balanyara miyalk; ŋayi ŋuli dhä‐wirrka'yuna mala‐yarr'yuna yukurranha yolŋu'‐yulŋunha, ga maḻŋ'maranha walalaŋgala nhä malanha, ŋunhi walala ŋuli mari‐wunanhaminyanydja, ga bitjannayi ŋayi ŋuli ḻakaranha walalaŋgu ŋamakurru' Garraywuŋunydja dhäwu'.


\par }{\PP \VS{6}Ga waŋganymirri ŋayi Dipurayu dhäruknha djuy'yunmina ŋurikala
\FTNT{‡}{{\FR 4:6 }{\FT{Barak}}}Barakkala yäkuwala, ŋunhi ŋayi ŋurruŋu miriŋuwu walalaŋgu, ga waŋananydja ŋayi Dipura bitjarra, “Dhuwalanydja dhäruk beŋuru Garraywuŋu. Gatjuy marrtjiyana, ga märraŋa guḻku'nha yana miriŋunhanydja, ga nhuma yurru
\FTNT{§}{{\FR 4:6 }{\FT{Tabor}}}Daypulili bukulili wäŋalili.

\VS{7}Ŋayi yurru Godthunydja gäma marrtji ŋunhi miriŋunha
\FTNT{*}{{\FR 4:7 }{\FT{Moab}}}Mawappuyŋunha ga walalaŋgu ŋurruŋunha buŋgawanha
\FTNT{†}{{\FR 4:7 }{\FT{Sisera}}}Djitjuranha yäkunha, gämanydja ŋayi yurru walalanha balayi ŋunhimalayina wäŋalili, bala walalanha ŋayi yurru wekama nhokalana goŋlili.”


\par }{\PP \VS{8}Ŋayi Baraktja waŋana ŋurikala dhäykawala buŋgawawala bitjarra, “Ŋuli nhe yurru malthun warray ŋarraku, ga ŋarranydja yurru marrtji warray, ga ŋuli nhe yurru yakanydja ŋarraku malthun, ŋarranydja yurru yakayi marrtji.”


\par }{\PP \VS{9-11}Ga ŋayinydja ŋunhi Dipuranydja waŋana bitjarra, “Manymak, ŋarra yurru malthun nhuŋu, ga ŋali rrambaŋina yurru marrtjinydja. Yurru ŋayi yurru Garrayyunydja ŋunhi miriŋunhanydja buŋgawanha gathan miyalkkalana goŋlilinydja, ga ŋayina yurru bumanydja ŋanya miyalkthuna ŋuriŋina.”

\par }{\PP Bala yana ŋunhi ŋurruŋunydja miyalk Dipuranydja marrtjina maṉḏa rrambaŋina Baraknha, ga bena dhika malanydja miriŋunydja malthurruna maṉḏaku bala bukulilinydja ŋunhi Daypulilinydja.


\par }{\PP \VS{12-13}Ŋunhala ŋayi Djitjurayunydja ŋäkulana Baraknha ga nhanŋu miṯtjinha ŋunhi miriŋunha, ŋunhi walala yukurrana marrtjina bala bukulili, ga ŋayinydja ḻuŋ'maraŋala nhanŋuwaynydja ŋayi miṯtjinha ga girri' malanha mariwuynha, ga walalanydja marrtjinayi bala yana ŋunha bukulili, nyäṉ'thurruna Yitjuralpuyŋuwuna.

\par }{\PP Yo, maṉḏanydja ŋunhi märrmany'tja Dipuranydja ga Baraktja ŋunhalana dhärranana yukurrana bukuŋurana, galkurrunana maṉḏa yukurrana, dharr'‐way nhäŋalana Djitjurawuna miriŋunha miṯtjinha, walala marrtjina yukurrana lilina.

\VS{14}Ga ŋayi Dipuranydja waŋana Barakkala, “Gäthuranydja ŋayi Garrayyu wekaŋala Djitjuranha ga nhanŋu miṯtjinha ŋunhi miriŋunha nhokalana goŋlili. Garraynydja ŋunha marrtjinana ŋurru‐warryurrunana nhuŋu ŋurruŋunhana,” Bala yana ŋayi Barakthunydja garr'yurruna nhanŋuway ŋayi miṯtjinha ŋunhi miriŋunha, bala yana yarrupthurrunana, withiyarana‐wala yana Djitjuranhana.


\par }{\PP \VS{15}Ŋunhi walala marrtjina galkithinana Djitjurawunydja miriŋu, ŋayi Garrayyunydja walalanha ŋula nhaltjarra yana, bala walala yana walalawuynha goḏuy‐wunhamina, bala bunharamina yukurrana ŋunhina miṯtji yana. Bala walala gundupuŋalana dhikana‐wala dhakaṉdhinana. Ga ŋayipinydja Djitjuranydja ŋunhi buŋgawanydja wapthurrunana ŋuliŋuru yarraman'ŋurunydja, bala yana waṉḏinana wiḏi'yurrunana ḻukuyuna, balayina roŋiyina.

\VS{16}Walalanydja Barakkalanydja miṯtjiyu bumara ŋunhi Djitjurawunydja malanha miriŋunha, warrpam'nha yanana dhika dhawar'maraŋalana, ga yakana ŋula walŋathinanydja, ŋayipina waŋganynha walalaŋgu ŋunhi buŋgawana waṉḏina walŋa‐yuḻkthurrunanydja.


\par }{\PP \VS{17}Waṉḏinanydja ŋayi ŋunhi nhinana bala‐a‐a, ga bunananydja ŋayi waŋganyguna miyalkku yäkuwu
\FTNT{‡}{{\FR 4:17 }{\FT{Jael}}}Djayilwu, ŋunhi ŋayi yukurrana ḏalwaḏalwa'ŋura nhinana.

\VS{18-20}Ŋayi guyaŋinanydja Djitjurayu yanapi walala mala yolŋu'‐yulŋu, ga nhanukala gali'kurru, bala dhunupa ŋuriŋi miyalkthunydja garr'yurrunana ŋanya yana, bala waŋana bitjarrana, “Go gärriyana lili! Yaka beyaṉiyiya.” Bala ŋayi gulŋiyinana, ga wekaŋalanydja ŋayi ŋanya ŋarkula'na; wurkthurrunanydja ŋayi, bala marrtjina dhunupa yakurrthinana.

\VS{21}Gonha ŋayipi ŋorrana yukurrana yakurrnha, bala ŋayinydja marrtjina ŋuriŋi miyalkthunydja bumarana ŋanya rakunyguna; ŋayi märraŋala ḏalwaḏalwa'wuynha ŋunhi djalkirina, bala ḻäylilina nhanukala dhuḻ'yurruna, ga ŋunha gali'ŋura mar'‐wakthurrunanydja munatha'ŋurana.


\par }{\PP \VS{22}Yo, Baraktja warrya'yurrunana yukurrana nhanŋu, birrka'mirrina dhika ḻarruŋala dharrana nhanŋu Djitjurawunydja. Bala ŋayi ŋuriŋi dhäykayunydja garr'yurrunana ŋanya waŋana bitjarrana, “Go marrtjiya lili, ŋarra nhuŋu yurru milkuma.” Bala ŋayi gäŋalanydja ŋanya ŋuriŋi miyalkthunydja bala ŋunhimala nhanukiyingalana ḏalwaḏalwa'lili, bala ŋayi nhäŋalana ŋunhiyi Djitjuranhanydja, ŋayi yukurrana ŋorrana rakunynha liŋguna, bunhara ŋurikiŋi miyalkkuŋuna.


\par }{\PP \VS{23-24}Yo, Godthu guŋga'yurruna yukurrana ŋunhi Yitjuralpuyŋunha, ga wekaŋala ŋayi ganydjarr walalaŋgu, märr walala yurru buma dhawar'marama ŋunhiyi Gaynanbuyŋunhanydja ga bukmaknhana ŋunhi miriŋunha ga ŋunhinha yätjnha walalaŋgu giŋnha Djapiṉnha yäkunha.




\par }\Chap{5}{\PP \VerseOne{1}Ga maṉḏanydja Dipuranydja ga Baraktja wirrkina dhika goŋmirriyina, bala maṉḏa yukurrana wokthurrunanydja Garraywuna, buku‐wekaŋalana yukurrana ŋanya, ga miyamara yukurrana maṉḏa manikaykurruna, balanyarana gam'.


\par }{\Q \VS{2}“Wokthurrana walala Garraywuna.

\par }{\Q Ŋunhi ŋuli yolŋu'‐yulŋu wekanharamirri walalawuynha walala nhanukala,

\par }{\QB bala ŋayinydja ŋuli guŋga'yunna walalanha yana.


\par }{\Q \VS{24}Ŋayi guŋga'yurruna ŋunhinha miyalknha Djayilnha;

\par }{\QB Dharpuŋala ŋayinydja ŋanya Djitjuranha, bala ŋayi rakunydhinana.


\par }{\Q \VS{31}Garray, bukmaknha ŋunhi miriŋunha walalanha buŋana yana rewal'yurrana,

\par }{\Q yurru ŋunhinydja walala ŋunhi walala yukurra nhuŋu märr‐ŋamathirri,

\par }{\QB walalanydja yurru ḏälnha yukurra nhina;

\par }{\Q Walalanydja yukurra yurru baḏayala'na milkuma wiripu‐guḻku'wuna,

\par }{\QB bitjana dhuwala walu ya' walma marrtji ŋuli,

\par }{\QB räkukuma ŋuli yolŋu'‐yulŋunha.”

\par }{\PP Bala yukurrana Yitjuralpuyŋunydja nhinana miṯtji marimiriwnha märr‐weyinnha, 40 dhuŋgarranydja ŋupara, ga yana liŋgu ga Dipura rakunydhina.




\par }\Chap{6}{\SH Midiyapuyŋuyunydja märraŋalana wäŋa Yitjuralnydja ŋaraka
\par }
{\SHB 6:1–10 (The Midianites took over the Land of Israel)
\par }
{\PP \VerseOne{1}Yo, walala yukurrana nhinana Godkalanydja romŋura, nhanŋuwaynha malthurruna dhärukku yukurrana 40 dhuŋgarra ŋupara, ga ŋuliŋurunydja dhuwarraŋuru bala walala balayina ŋanydjaḻa'yurruna, Godkalanydja gonha'yurrunayi; biyapul walala buku‐ŋal'yurruna yukurrana wiripuŋuwuna waŋarrwu walalaŋgu, ga djäma walala yukurrana yätjthi rom malanha, ga biyapul Garrayyu wekaŋala walalanha wiripuŋuwalana miriŋuwala goŋlili. Yo, 7 dhuŋgarranydja ŋupara walala yukurrana dhärrana goŋŋura ŋurikala
\FTNT{*}{{\FR 6:1 }{\FT{Midian}}}Midiyangalanydja bäpurru'wala.

\VS{2-3}Ga bitjanana liŋguna walala ŋuli Midiyanbuyŋuyunydja yolŋu'‐yulŋuyu djaw'yuna walalambala ŋathana ga wäyinnhana, ga ŋula nhä malanha ŋunhi walala yukurranha nhä ŋayathanha ŋuli. Ga
\FTNT{†}{{\FR 6:2-3 }{\FT{6:2-3 Israel}}}Yitjuralpuyŋunydja ŋunhi wirrkina beyaṉiyinanydja walalambala, bala walala ŋuli marrtjinyana dhawaṯthunana ŋuliŋuru, bala ŋunhana bala buku'‐wukukurruna marrtjinya nhinanha ŋuli mathirrakurruna.

\VS{4-5}Ŋuriŋi Yitjuralpuyŋuyunydja wirrkina yukurranha ŋuli djäma, yaw'yunarana munatha'na, ŋathana dholkunha, djäka dhika ŋamathanhana ŋuli, yana liŋgu ga balwurthinya ŋuli. Ga ŋunhi ŋayi ŋuli ŋalwuruŋ'thinya, bala walalanydja ŋuli marrtjinya ŋunhi Midiyanbuyŋunydja, bala yana mana'‐manaŋinyana ŋuli; walala ŋuli yukurranha manaŋinyanydja bukmaknha nhä malanha dhika, biyaku ŋuli ḏetjthu ḻuki ŋuli ŋula nhä, bukmaknha yanana dhawar'maranhana, liŋgu guḻku'na dhikana Midiyanbuyŋunydja ŋunhi miriŋu.

\VS{6}Bala walala Yitjuralpuyŋunydja marrya'thinyana ŋuli, ga ŋurruwuykmirrina walala ŋuli nhinanhanydja yukurranha wirrkina dhikana. Bala walala gawaw'yurruna nhanŋu Garraywuna guŋga'yunarawuna, märr ŋayinydja yurru guŋga'yun walalanha ŋulaŋuruyi Midiyanbuyŋuwala.


\par }{\PP \VS{7-8}Garrayyunydja ŋäkula walalanha bukumirriyanharanydja ŋunhi Yitjuralpuyŋunhanydja, bala yana ŋayi djuy'yurruna dhäwu'‐gänharamirrinhana yolŋunha, ga ŋayinydja waŋana bitjarra, “Dhuwalanydja nhanŋuwaynha dhäruk Garraywuna. Ŋunhalanydja ŋunhi
\FTNT{‡}{{\FR 6:7-8 }{\FT{6:7-8 Egypt}}}Yetjiptja nhuma yukurrana nhinana garrpiṉara djämamirri walala, bala ŋarranydja marrtjina dhawaṯmaraŋala warray nhumalanha ŋulaŋuru Yetjipŋuru; ŋarra nhumalanha dhawaṯmaraŋala walalaŋgala goŋŋuru, bala ŋarra gunganhamirriyaŋalana nhumalanha yanana yulŋunydja ŋulaŋuru ŋunhi wiripuŋuwalanydja miriŋuwala walalaŋgala.

\VS{9}Ga biyapul ŋarra ŋupara miriŋunhana nhumalaŋgala gukuŋala ŋupara dhipuŋuru wäŋaŋurunydja gay', bala wekaŋala nhumalaŋguna dhuwalanydja wäŋa.

\VS{10}Ga waŋananydja nhumalaŋgala ŋarra bitjarra, ‘Ŋarranydja dhuwalanydja nhumalaŋgu Waŋarr Garray. Yaka buku‐ŋal'yurra ŋuriki wiripuŋuwunydja waŋarrwu ŋunhi Gaynanbuyŋu yukurra buku‐ŋal'yun.’ Bitjarra ŋarra ŋunhi waŋananydja nhumalaŋgu, yurru nhumanydja bäyŋu ŋarranha ŋäkula.” Ga bitjarrayina ŋayi ŋunhi Garraywala djawarrkmirriyunydja yolŋuyu yukurrana ḻakaraŋala Yitjuralpuyŋuwanydja.


\par }{\SH God wäthurruna Gitiyangu, märr ŋayi yurru walŋakuma nhanŋuway ŋayi yolŋu'‐yulŋunha Yitjuralpuyŋunha
\par }
{\SHB 6:11-40 (God called Gideon to save his people)
\par }
{\PP \VS{11}Ŋulinyaramirriyu waluyu ḏarramu yukurrana nhinana yäku
\FTNT{§}{{\FR 6:11 }{\FT{Gideon}}}Gitiyan, gäthu'mirriŋunydja ŋayi ŋunhi
\FTNT{*}{{\FR 6:11 }{\FT{Joash}}}Djawatjku yäkuwu, ga nhinananydja ŋayi yukurrana wäŋaŋuranydja nhäyika
\FTNT{†}{{\FR 6:11 }{\FT{Ophrah}}}Wupara yäkuŋura. Waŋganymirriyu waluyu ŋayi Gitiyandhunydja yukurrana djäma ŋunhala, ŋatha djuḏul'yurruna yukurrana ŋanydjapmaraŋala, yurru gayulnha ŋayi yukurrana djämanydja ŋunhiliyi djuḻuḻ'yurrunana, märr walala yurru yaka nhäma ŋanya ŋuriŋi
\FTNT{‡}{{\FR 6:11 }{\FT{Midian}}}Midiyanbuyŋuyu, bala mana'‐manaŋirri ŋunhiyi nhanŋu ŋathana.

\VS{12}Djämanydja ŋayi nhinana ŋunhiliyi, bala marrtjina Garraywu djiwarr'wuynha yolŋu bunana ŋunhiliyi, maḻŋ'thurruna ŋayi rumbalnydja bitjan yolŋu yana; ŋayi bunananydja, bala yana waŋana bitjarrana Gitiyangala, “Garraynydja dhiyalaŋumi nhokala. Nhenydja dhuwalanydja ḏarramu ganydjarr‐ḏumurruna.”


\par }{\PP \VS{13}Ga ŋayinydja Gitiyandja waŋana buku‐ruŋiyinmaraŋala bitjarra, “Ŋunhi ŋayi be Garraynydja dhiyalaŋumi ŋanapurruŋgala, ga nhäku warray dhuwala marinydja yukurra ŋuli buna? Bäpa'mirriŋuyu walalay ŋanapurruŋgala yukurranha ŋuli ḻakaranha ŋunhi Garrayyu ŋäthili djäma ŋunhala
\FTNT{§}{{\FR 6:13 }{\FT{Egypt}}}Yetjipŋura yindi bathala; ŋayi walŋakuŋala ŋanapurrunha dhawaṯmaraŋala ŋulaŋuru miriŋuwala goŋŋuru, bala yana gäŋalana lili dhipalana wäŋalili. Yurru wanhakana dhika Garraynydja? Marrtjinana ŋayi dhikana‐wala winya'yurrunana? . . . gonha'yurrunana ŋanapurrunha gupaḏalnha? Dhuwalana gay' ŋanapurrunydja, goŋŋura nhina yukurra dhiyakalana Midiyanbuyŋuwalana.”


\par }{\PP \VS{14}Bala ŋayi Garraynydja waŋanana Gitiyannha bitjarrana, “Gatjuy nhe marrtjiyana. Nhena yurru walŋakuma ŋunha
\FTNT{*}{{\FR 6:14 }{\FT{Israel}}}Yitjuralpuyŋunhanydja, dhawaṯmaramana yurru walalanha ŋurukala Midiyanbuyŋuwalanydja. Dhuwalana ŋarra yukurra nhuŋu djämanydja wekamana, djuy'yunna nhuna.”


\par }{\PP \VS{15}Ga ŋayi Gitiyandja waŋana bitjarra, “Garray, nhaltjanna dhika ŋarranydja yurru walŋakuma Yitjuralpuyŋunhanydja? Ŋunha ŋarrakunydja mala yaka warray ganydjarr‐ḏilkurru yolŋu'‐yulŋu, ganydjarrmiriwnha walala, ga ŋarranydja dhuwalanydja ŋula nhäna, gali'wuynha, balanyarana bitjan yothu'na. Ŋarranydja dhuwala yaka ganydjarr‐ḏumurru, yolŋu ga ŋurruŋu ŋarra yaka.”


\par }{\PP \VS{16}Ga Garraynydja waŋana nhanukala, “Ŋarra yurru nhokala galki. Buŋana yana nhe yurru ŋunhi Midiyanbuynhanydja, dhawar'yunmaraŋana.”


\par }{\PP \VS{17}Ga ŋayi Gitiyandja waŋana bitjarra, “Ŋuli nhe yuwalktja wal'ŋu Garray, ga milkuŋa ŋarraku, märr ŋarra yurru yuwalk gal'ŋu märr‐yuwalkthirri, ga marŋgithirri wal'ŋu nhuŋu.

\VS{18}Nhenydja galkurra dhiyala! Ŋarra bala marrtji yurru, ga ŋatha nhuŋu märrama.”

\par }{\PP “Ŋe, manymak,” bitjarra ŋayi Garraynydja, “Ŋarra yurru galkun dhiyala.”


\par }{\PP \VS{19}Bala ŋayi marrtjinana Gitiyandja. Marrtjina ŋayi, ga ŋunhala märraŋala weyika' ga wäyin ŋanak ga ŋatha dämba, bala ŋayi lilina gäŋala. Gäŋalanydja ŋayi lili, bala wekaŋala Garraywuna ŋunhala dhuḏiŋura dharpaŋura.


\par }{\PP \VS{20}Ga ŋayi Garraynydja waŋana nhanukala bitjarra, “Ŋunhamala gurrunharra ya', guṉḏalili ŋal'maraŋa dhuwali ŋatha dämba ga wäyin, ga dhuwali weyikany'tja wäyin guryunmaraŋa ŋapalilina ŋunhi wiripuŋulilinydja ŋathalili.” Bala ŋayi yuwalkthi Gitiyandhunydja bitjarra yana liŋgu dhärukku malthurruna.

\VS{21}Bala yana ŋayi Garrayyunydja mulkana dharpayuna, dharpa ŋunhi wapitja ŋal'yunmaraŋala ŋunhimalayi ŋathalili, bala ŋayi marrtjina dhunupa ŋunhi ŋäṉarrnydja gurthanydja dhawaṯthurruna warray ŋuliŋuru guṉḏaŋurunydja, bala nhäranana ŋunhi ŋathanydja ga wäyindja. Bala ŋunhi djiwarr'wuynydja yolŋu winya'yurrunana bena‐wala.


\par }{\PP \VS{22}Bala ŋayi marrtjina Gitiyandhunydja wirrkina wal'ŋu dharaŋara, ŋunhi yuwalknha ŋunhinydja Garraynha ŋayipina; ŋayi waŋanana ŋunhi Gitiyandja bitjarrana, “Ŋunhanydja dhuwala Garray muka yuwalk. Liŋguna ŋarra nhäŋalana Garraynha bukuna wal'ŋu.”


\par }{\PP \VS{23}Ga ŋayi Garrayyunydja waŋana ŋanya bitjarra, “Yaka beyaṉiyiya. Nhiniya yukirriya ŋoy‐yal'yurra. Nhina nhe yurru walŋa yukurra, yakana rakunydhirri.”


\par }{\PP \VS{24}Bala yana ŋayi Gitiyandhu guṉḏana ŋal'‐ŋalmaraŋala ŋunhimalayi Garraywuna, bala ŋayi buku‐ŋal'yurruna yukurrana Garraywuna. Ga yäkunydja ŋayi ŋunhiyi nherrara wäŋanydja “Garraynydja dhuwala ŋoy‐yal'maranharamirri.” Ga ŋunhiyi guṉḏanydja yukurra dhärra yana ŋunha mukthun, ŋunhalaŋumi liŋgu wäŋaŋura.


\par }{\PP \VS{25}Ga ŋulinyaramirriyu liŋgu munhaku Garray waŋana nhanukala Gitiyangala, bitjarra ŋayi waŋananydja, “Gatjuy marrtjiyana‐wala, ga ḏaw'‐ḏawyurrana ŋunhiyi guṉḏanydja malanha ŋunhi nhokala bäpa'mirriŋuyu ŋal'‐ŋalmaraŋala buku‐ŋal'yunarawu
\FTNT{†}{{\FR 6:25 }{\FT{Baal}}}Bälwu, ga gulk‐gulkthurrana dharpanydja ŋunhiyi, ŋunhi walala ŋuli yukurra buku‐ŋal'yun ŋuriki miyalkku waŋarrwu
\FTNT{‡}{{\FR 6:25 }{\FT{Asherah}}}Yatjarawu yäkuwu.

\VS{26}Bak‐bakmaraŋana warrpam'thurrana yanana bukmakkuŋana, ga ŋunhimalayi dharapullilinydja dhuḻ'yurra ŋal'‐ŋalmaraŋa guṉḏanha yuwalkŋuwuna waŋarrwu. Märraŋa bäpa‐ŋaliwa wäyin buliki', ga batharra ŋunhiliyi, buku‐ŋal'yurra ŋarrakuna.”


\par }{\PP \VS{27}Yuwalkthi ŋayi Gitiyandja gaŋgathinana, märraŋala märrma' rulu nhanŋuway djämamirrinha walalanha, bala walala dhäruktja märraŋala ŋanyapinyay yana Garraynha. Ḏaw'‐ḏawyurrunana walala yanana ŋunhiyi waŋarrnhanydja malanha wiripu‐guḻku'nhanydja, ga buku‐ŋal'yurruna walala yukurrana ŋunhiliyinydjayi wäŋaŋura Godkuna. Yurru walala ŋunhi ḏaw'‐ḏawyurrunanydja munhakuna dhika; yaka ŋayi ḏaw'‐ḏawyurruna walupuynydja, liŋgu ŋayi beyaṉiyina nhanukalaŋuwu gurruṯu'mirriwu walalaŋgu ŋuriki, ga wiripu‐guḻku'wu ŋuriki yolŋu'‐yulŋuwu miṯtjiwu.


\par }{\PP \VS{28}Munhakumirrina wiripuŋuyuna waluyu, walala yolŋu'‐yulŋunydja ḏurryurruna yakurrŋurunydja, nhäŋala ḏaw'‐ḏawnha ŋunhiyi Bälwunydja guṉḏanydja malanha, dhakaṉnha dhika ḏaw'‐ḏawyunarana, ga dharpa ŋunhi wiripu waŋarrwu dhäykawu ŋuriki Yatjarawu ḏaw'‐ḏawyunarana, djatthunarana, bala bathanarana.

\VS{29}Bala walala waŋanhaminana bitjanminana, “Yolthu dhuwalanydja bitjana yawungu?” Bala walala ŋäkulanydja maḻŋ'maraŋalanydja ŋanya warray Gitiyannha warray, ŋunhi Gitiyandhu warray gäthu'mirriŋuyu Djawatjkala warray, ŋayi warray ḏaw'‐ḏawyurruna ŋunhiyinydja.


\par }{\PP \VS{30}Ga walala yolŋu'‐yulŋunydja waŋana Djawatjnha bitjarra, “Go, gäŋana lili be nhuŋuway gäthu'mirriŋunhanydja, ŋanapurru bumana ŋanya rakunyguna, liŋgu ŋayi yawungu ḏaw'‐ḏawyuna ŋanapurruŋgu waŋarrnha Bälnha, ga ḏaw'‐way djatthuna gulk‐gulkthuna ŋayi yawungu dharpa maḏayin'.”


\par }{\PP \VS{31}Ga ŋayinydja waŋana Djawatjtja bitjarra warray walalaŋgala buku‐ruŋiyinmaraŋala, “Nhäku warray ŋilimurru yukurra dhuwala yolŋu'‐yulŋuyunydja gungama ŋapatjkuma waŋarrnha ŋilimurruŋguwaynydja? Ŋunhi ŋayi ŋuli Bäl yuwalktja wal'ŋu waŋarr, ŋayinydja yurru ŋanyapinyay ŋayi walŋakunharamirri. Ŋunhi ŋuli yolŋuyu ŋula yolthu ḏaw'‐ḏawyurru nhanbala Bälwa ŋunhi guṉḏa malanha, ga ŋayinydja ŋuli ŋayipi Bälyu dhä‐ḏir'yurru ŋunhiyi yolŋunha.”


\par }{\PP \VS{32}Bala walala marrtjina gonha'yurrunana ŋanya Gitiyannhanydja, yakana walala ŋanya murrkayny'tja bumara.


\par }{\PP \VS{33}Ŋuliŋurunydja dhäŋuru guḻku'na miriŋu bunana Midiyanbuyŋunydja; walala nyäṉ'thurruna bunharawu Yitjuralpuyŋuwuna. Walala buḏapthurruna ŋuriki mayaŋ'ku, ga wäŋaraŋalanydja walala ŋunhili wayalaŋura,
\FTNT{§}{{\FR 6:33 }{\FT{Jezreel}}}Djitjaril yäkuŋura wäŋaŋura.

\VS{34-35}Bala yana Godthu wekaŋalana nhanŋuway birrimbirrnha garrkuḻuknhanydja Gitiyangalana; ŋunhiyi ŋayi birrimbirr bunana Gitiyangu, bala ŋanya guŋga'yurrunana. Bala ŋayi Gitiyan yukurrana ḻoḻthurrunana yiḏakiyinyarayuna, ḻuŋ'maraŋalana yukurrana nhanbalay ŋayi ŋunhi miṯtjinhana
\FTNT{*}{{\FR 6:34-35 }{\FT{6:34-35 Manasseh}}}Manatjanhana bäpurru'nha, wäthurrunana walalaŋgu yukurrana. Ga bitjarrayi ŋayi djuy'yurruna dhäwu'mirrinha walalanha ḻuŋ'maranharawu ŋuriki wiripuŋuwunydja bäpurru'wu
\FTNT{†}{{\FR 6:34-35 }{\FT{6:34-35 Asher}}}Yatjawu ga
\FTNT{‡}{{\FR 6:34-35 }{\FT{6:34-35 Zebulun}}}Djapalangu ga
\FTNT{§}{{\FR 6:34-35 }{\FT{6:34-35 Naphtali}}}Napaliwu, dhiyaku walalaŋgu malawu yolŋu'‐yulŋuwu. Bala walala marrtjinana lili, bala yana manapanminana. Yo, Gitiyanguna malthurrunanydja marrtjina bena dhika dhaŋaŋnha miriŋunydja, guḻku'na mirithirrina dhika; walala yurru marrtji, bala walalana yurru buma gukuma ŋunhi Midiyanbuyŋunhanydja yolŋu'‐yulŋunha.


\par }{\PP \VS{36-37}Yurru Gitiyandja waŋana Godkala Waŋarrwala bitjarra, “Ŋarranydja ḏukṯuk ŋarra yurru wirrki wal'ŋu marŋgithirri, ŋunhi nhenydja dhiyalaŋumi ŋanapurruŋgala. Dhuwala ŋarra yurru barrwaṉ' wäyinnha gurrunhandja dhipala munatha'lili miṉdhalarama. Gäthuranydja munhaku ŋarra nhuŋu ḏukṯuk, nhe yurru djuy'yurra wakuluŋgul', ga dhuwala yana waŋgany yurru wäyin barrwaṉ' yulukthirrinydja, ga bukmaktja munathany'tja yurru baṉḏany yukurra dhärra. Bitjanarayunydja ŋarra yurru wirrkina wal'ŋu marŋgithirri, ŋunhi nhe yurru yuwalkkuma wal'ŋu guŋga'yun Yitjuralpuyŋunha, ga wekama yurru ŋunha miriŋunhanydja ŋanapurruŋgalana goŋlili.”


\par }{\PP \VS{38}Ŋulinyaramirriyu munhaku walala ŋorrana, ga djaḏaw'yurrunanydja, bala yuwalkthi maḻŋ'maraŋalanydja ŋunhi waŋgany ŋunhiyina barrwaṉ'nha wäyinnha yulukthinanydja, ga munathany'tja bukmaknha baṉḏanynha.


\par }{\PP \VS{39}Ga Gitiyandhunydja waŋana Garraynha bitjarra, “Garray, yaka ŋarraku maḏakarritjthiyanydja, ŋarra nhuna waŋganynha yurru biyapul dhä‐wirrka'yun waŋa. Gäthuranydja munhaku ŋarra yurru gurrunhan dhuwala bulka' wäyinnha biyapul, yurru nhenydja djuy'yurra yurru wakuluŋgulny'tja, ga yulukthirrinydja yurru dhuwalana warrpam'nha munatha'na, ga dhuwalanydja yurru bulkany'tja wäyindja baṉḏany yukurra ŋorra.” Ga bitjarranydja yukurrana Gitiyandhu waŋana gatjarr'yurruna Godnha.

\VS{40}Ga yuwalknha bitjarranydja; munhakumirrinydja ŋunhiyi bulkany'tja wäyindja baṉḏanynha yukurrana ŋorrana yana, ga munatha'nha warrpam' yulukthinanydja ŋuriŋi wakuluŋgul'yunydja yurr'yurruna.




\par }\Chap{7}{\SH Gitiyangalanydja märr‐ḻurrkun'thunydja miriŋuyu djuḻkmaraŋalana‐wala yanana Midiyanbuyŋunhanydja miriŋunha
\par }
{\SHB 7:1–25 (Gideon’s few soldiers defeated the Midianites)
\par }
{\PP \VerseOne{1}Yo,
\FTNT{*}{{\FR 7:1 }{\FT{Gideon}}}Gitiyandja ga nhanŋu miriŋunydja ŋorra'‐ŋurrana yukurrana ŋunhala galki mayaŋ'ŋura, galki walala yurru bunharamirrina ŋunhi
\FTNT{†}{{\FR 7:1 }{\FT{Midian}}}Midiyanbuyŋuna miriŋu, ŋunhina walala ŋunhi walala yukurra nhina ŋunhili balkuwarra'ŋura galki bukuŋura
\FTNT{‡}{{\FR 7:1 }{\FT{Moreh}}}Moray yäkuŋura.

\VS{2-3}Ga Garraynydja waŋana nhanukala Gitiyangala bitjarra, “Malanydja dhuwala nhuŋu guḻku' mirithirri. Ŋunhi ŋarra yurru Midiyanbuyŋunhanydja ŋunhanydja yolŋu'‐yulŋunha wekama nhumalaŋgalanydja goŋlili dhawar'maranharawuna bunharawu, ga dhiyaŋu ḏarramuwurruyunydja yurru waŋa bitjanna, ‘Dhuwalanydja ŋanapurruway yana dhawar'maraŋala, ŋanapurruŋgalay ganydjarryu,’ bitjanna yurru. Ḻakaraŋa nhe yurru walalaŋgu biyaka, ‘Ŋunhi nhe yukurra ŋula yol beyaṉiyirri, ga marrmarryun yukurra beyaṉiyinyarayu, gatjuy nhe yurru marrtji balayi roŋiyirri wäŋalilina.’ ”

\par }{\PP Ga guḻku'na yolŋu'‐yulŋu roŋi'‐ruŋiyinanydja, 22,000‐nha malanydja ŋunhi, gonha'yurrunana walala Gitiyannhanydja, bala marrtjina wäŋalilina. Yurru märr‐ḻurrkun'nha yukurrana nhinana ŋunhilinydja bäymanydja, 10,000‐nha mala.


\par }{\PP \VS{4}Ga biyapul ŋayi Garray waŋana Gitiyangala, “Mukthun yana dhuwala guḻku' malanydja nhe yukurra ḏälkuma. Gatjuy, nhe yurru gäŋa walalanha bala ŋunhamala gapulili mayaŋ'lili, ga ŋunhala ŋarra yurru walalanha mala‐yarr'yundja yukurra, barrkuwatjkumanydja.”


\par }{\PP \VS{5-6}Bala yuwalkthi Gitiyandhunydja gäŋalana walalanha bala ŋunhimala mayaŋ'lilina gapuwuna wurkthu'‐wurkthunarawu. Wiripu‐guḻkuny'tja ḏarramuwurru ŋunhi baḻa‐waḻapthurruna munatha'lilina, bala yukurrana nyamaḻŋ'‐dharranana ḻukananydja ŋäṉarryunna gapunydja, ga wiripu‐guḻku'yunydja yukurrana ḻukana gurrum' yana; walala yukurrana goŋdhu dhiṯ‐dhiṯthurruna gapu, bala bulnha yana ḻukana yukurrana gurrum'thurruna.


\par }{\PP \VS{7-8}Ga Garraynydja waŋana nhanukala bitjarra, “Ma', nhe gurrunharrana dhuwalanydja wiripu‐guḻku'nhanydja ŋunhi walala yukurra ḻuka gurrum'thun, dhipala bala wiripulili gali'lili, ga dhuwalanydja walalanha wiripu‐guḻku'nhanydja ga dhipala wiripulilina gali'lili.”

\par }{\PP Bala ŋayi yuwalkthi Gitiyandhunydja gulk‐gulkthurruna, barrkuwatjkuŋala ŋunhiyi miriŋunhanydja walalanha märrma'kuŋalana miṯtji, ga miṯtjinydja ŋunhi ḻurrkun'nha yana, 300‐nha ŋunhinydja walala ŋunhi walala yukurrana gurrum'thurruna gapu ḻukana. Ga Godtja waŋana bitjarra, “Dhuwalanhana ḻurrkun'nhana miṯtjinha ŋarra yurru walŋakumanydja
\FTNT{§}{{\FR 7:7-8 }{\FT{7:7-8 Israel}}}Yitjuralnha. Ga wiripu‐guḻku'nhanydja dhuwala djuy'yurrana walalanha wäŋalilina.”

\par }{\PP Bala yana yuwalknha walalanydja marrtjinana ŋunhiyi wäŋalilina, ga ŋunhina liŋgu märr‐ḻurrkun'nha nhinananydja miṯtjinydja. Yurru Midiyanbuynydja walalanydja nhinana yukurrana märr‐galki wäŋaŋura, ŋunha galki buku'‐wukuŋura ŋoyŋura, yurru malanydja ŋunhi miriŋunydja dhaŋaŋnha biyapulnha wal'ŋu dhika.


\par }{\PP \VS{9}Ŋulinyaramirriyu munhakuna Garrayyu waŋana Gitiyannha bitjarra, “Gaŋgathiyana, bala yana marrtjiyana. Marrtjiyana ŋunhana‐wala ya' yarrupthurrana ŋunhimalana wäŋalili walalaŋgalana, liŋgu ŋarranydja yurru wekama nhokalana goŋlili ŋunhayi miriŋunhanydja.

\VS{10-12}Ŋuli nhe yukurra beyaṉiyirrinydja, ga nhenydja yurru marrtjiya nhepi gayul, ga buthuru‐witjurra marrtjiya; nhe yurru ŋämana nhaltjan walala yukurra yurru waŋanharamirri, ga ŋuriŋiyi dhärukthu nhe yurru ganydjarrmirriyirrina, bala nhe yurru yakana beyaṉiyirri biyapulnydja.”

\par }{\PP Bala Gitiyandhu garr'yurruna nhanŋuway ḏarramunha, bala maṉḏa marrtjinana, yuḻwutjtjurrunana maṉḏa marrtjina bala ga‐ga‐ga‐ga‐ga‐a‐a, ga galkithina ŋunhi wäŋa. Bala maṉḏa biyapul gaḻ'yurruna marrtjina bala yuḻwutjtjurruna, ga ŋunhilina waŋganyŋurana ḏalwaḏalwa'ŋura maṉḏa yukurrana baḻapthurrunanydja, ŋäkulana maṉḏa yukurrana.

\VS{13}Bala maṉḏa ŋäkulana dhäruknha, ŋayi waŋganydja ḏarramu waŋana nhanukalaŋuwala ḻundu'mirriŋuwala bitjarra, “Way, bukaway'yina ŋarra dhuwala. Nhäŋala ŋarra bukaway'kurru, ŋayi nhinana lili djarrarrayurruna ŋatha dämba ŋomaṉara, bala nhinana lili djarrarrayurrunana ga‐ga‐ga‐ga‐ga‐a‐a, ga wutthurruna dhuwala ya', dhä‐muŋdhurruna ḏalwaḏalwa'na yana.”


\par }{\PP \VS{14}Bala ŋayi ŋunhi ḻundu'mirriŋunydja wirrkina ṉirryurruna, bitjarrana waŋana, “Wä‐ä‐äy! Dhuwalanydja dhuwala mayali' Gitiyannhana yukurra ḻakarama, ŋayi yurru marrtjina dhika lili, ga bumana ŋilimurrunha. Godthu yurru wekama nhanukalana goŋlili ŋilimurrunhanydja Midiyanbuyŋunhanydja.”


\par }{\PP \VS{15}Yo, Gitiyandhunydja ŋäkulana yukurrana ŋunhala warraŋulnha, yurru ŋayi wirrkina dhika goŋmirriyinanydja, buku‐ŋal'yurrunana Godkuna. Bala yana ŋayi marrtjina wäŋalilina roŋiyina walala‐miṯtjiwalanydja, nhanukalaŋuwalanydja miriŋuwala, bala marrtjinana waŋanana walalanha, “Way walala! Gaŋga'‐gaŋgathiyana ma'! Liŋguna ŋayi Godthunydja wekaŋalana ŋunhiyinydja miriŋunha ŋilimurruŋgalana goŋlili.”


\par }{\PP \VS{16}Ga bukmak ŋunhi miriŋunydja ḏurryurrunana, ga ŋayi Gitiyandhu weka'‐wikaŋalanydja walalaŋgala goŋlilinydja gurtha‐ŋäṉarrmirri djarraṯawun', yurru ŋäkirrmaranharanydja rupa'mirri, ga yiḏakinyara barrkuwatj yana walalaŋgala rarr'yurrunanydja ŋayi Gitiyandhu. Ga gulk‐gulkthurrunanydja walalanha marrtjina ḻurrkun'lili ŋurruklilinydja, yurru yakana walala gäŋala ŋula gara, yiki ŋula nhä goŋdhu; ŋunhina liŋgu yana djarraṯawun'nha ga yiḏakiyinyarana.


\par }{\PP \VS{17}Yo, munhakuŋga yana ŋunhi baḏak yulŋunydja, warumukka yana dhika, ŋayi Gitiyandja waŋana ŋurikala miriŋuwalanydja, “Go go, malthurrana walala ŋarraku. Ŋilimurru yurru marrtjina ga ḻiw'maramana walalaŋgu ŋunhiyi wäŋanydja gayul yana. Nhäŋanydja walala ŋarranha, ga ŋunhi ŋarra yurru nhaltjan djäma, nhumanydja yurru biyakayi bili yana.

\VS{18}Ŋunhi yurru ŋarra ḻoḻthun, ga nhumanydja yurru ḻoḻthundhi, ga ŋunhi ŋarra yurru yatjun, ga nhumanydja yurru biyaka yana liŋgu yatjurra mirithiya; ḏaw'yurrana ŋunhi banikin'tja, bala garrwarkuŋana ŋunhi baḏayalany'tja, ga mirithiyana yatjunmiyanydja, waŋiya biyakana. ‘Dhuwalanydja yiki Garraywuna ga Gitiyanguna.’ ” Bitjarra ŋayi Gitiyandhu ḻakaraŋalanydja yukurrana walalambala.


\par }{\PP \VS{19}Bala yana Gitiyan ga nhanŋu miriŋunydja marrtjinana bala ḻiw'yunmaraŋalana, ḏap‐gay ŋunhi wäŋanydja; walala marrtjina djingaryurrunanydja dhäruk mukthurrunana dhika, rirrakay mukthurrunana djingaryurruna yukurrana yana.

\VS{20}Ga Gitiyandja ḻoḻthurrunana nhanukalay ŋayi yiḏakiyuna ŋuriŋi, ga bukmakthunydja bitjarra yana liŋgu, bo‐o‐op bitjanmina dhika. Bala walala marrtjina bukmakthuna buḏaw'maraŋalanydja rrambaŋina, ga ŋunhi banikin'tja djalkthurrunana, buḏaw' bitjarrana, bala yana garrwarkuŋalana ŋunhi baḏayalany'tja. Ga baḏayalany'tja ŋunhi bena dhika räkukuŋalanydja bukmaknha ŋunhi wäŋanydja ḻiw'maraŋala. Ga bukmaknha waŋana yatjunmina yiŋgathinana dhika, “Dhuwalanydja yiki nhanŋuwaynha Garraywuna ga Gitiyanguna.”


\par }{\PP \VS{21-22}Walalanydja Midiyanbuynydja gaŋga'‐gaŋgathinana dhika, ga wiṯthurrunana dhika beyaṉiyinyaminanydja, yatjunminana dhika wäthunminana; walala birrka'yurruna yana bini Yitjuralpuyŋuna ŋunhi wapthurru walalaŋgala wäŋalili. Bala walalawuynha ŋunhili bunharaminanydja buku‐munha'ŋurana, rakunygunhaminana yukurrana walalawuynha, bala‐lili'yunminana bunharamina, liŋgu Garrayyuna walalaŋgu guyaŋinyaranydja dhulmu‐waŋala bitjarrayinydja. Walala Yitjuralpuyŋunydja mukthurruna yana dhärrana marrtjina ŋulawitjarra wäŋakurru ḻiw'maraŋala walalaŋgala, yurru wiripu‐guḻkuny'tja Midiyanbuyŋu burakinana yukurrana rakunyguna walala‐miṯtjiwuŋuna ŋurikiŋi yana bäyma, ga wiripu‐guḻkuny'tja gundupuŋala winya'‐winyayurrunana.


\par }{\PP \VS{23-25}Ga Gitiyandhunydja ga nhanukala miriŋuyunydja ŋuparayi walalanha, bala bumarana Midiyanbuyŋunhanydja ga walalaŋgu ŋurru'‐ŋurruŋunha ŋunhi, bala warr'‐warryurrunana yanana walalanha bena‐wala barrkulilina ŋuliŋuru wäŋaŋurunydja. Ga ŋuliŋurunydja dhurrwaraŋuru yakana walala biyapulnydja Midiyanbuyŋunydja roŋi'‐ruŋiyina lilinydja, ga yakana walala biyapulnydja mari‐wunana ŋuriki Yitjuralpuyŋuwunydja. Bala walala Yitjuralpuyŋunydja nhinanana yukurrana marimiriwŋurana.




\par }\Chap{8}{\SH Gitiyandja walalaŋgala yarryurrunana buŋgawayinyaraŋuru
\par }
{\SHB 8:22—9:57 (Gideon refused to become their king)
\par }
{\PP \VS{22}Bala walala
\FTNT{*}{{\FR 8:22 }{\FT{Israel}}}Yitjuralpuyŋunydja waŋana
\FTNT{†}{{\FR 8:22 }{\FT{Gideon}}}Gitiyangala bitjarra, “Ŋanapurrunydja ḏukṯuk nhe yurru ŋanapurruŋgu ŋurruŋu yukurra dhärra, bitjan nhenydja yurru ŋanapurruŋgu buŋgawana wal'ŋu giŋnha, liŋgu nhe walŋakuŋala ŋanapurrunha ŋurukala
\FTNT{‡}{{\FR 8:22 }{\FT{Midian}}}Midiyanbuyŋuwalanydja goŋŋuru. Ga ŋunhi yurru nhe bäyŋuthirri, rakunydhirri nhe yurru, ga nhuŋu yumurrku'na yurru nhokala dharapulŋuranydja djingaryun yukurra, ŋanapurruŋgu ŋurruŋuyirri yurru.”


\par }{\PP \VS{23}Ga ŋayi Gitiyandja waŋana bitjarra, “Ŋarranydja yurru yaka buŋgawa nhumalaŋgu, ga ŋarraku gäthu'mirriŋu yaka nhumalaŋgu yurru buŋgawayirri; Garray dhuwala ŋayipi yurru nhumalaŋgu buŋgawanydja, ŋayipina waŋganynha.”


\par }{\PP \VS{24}Ga biyapul ŋayi Gitiyan waŋana, “Bukmakthu nhuma dhiyaŋu walalay gäŋa lili ŋarrakala ŋula nhä mel‐winya'mirrinydja girri', ŋunhi nhuma Midiyanbuyŋuwala djaw'‐djawyurruna.”


\par }{\PP \VS{25-26}“Ŋanapurru yurru wekamana‐wala yana nhokala,” bitjarra walala ŋunhi yolŋu'‐yulŋunydja miṯtjinydja waŋana. Bala walala bukmaknha yurrum'thurrunanydja marrtjina, gäŋalana lili Gitiyangalana ŋunhi girri'na malanha, maŋutji‐winya'mirrinydja girri'.

\VS{27}Ga ŋuriŋiyi girri'yu ŋayi mel‐manaparana batharana, nyarra'yunmaraŋalana, bala djäma ŋula nhäna ŋuriŋi garwarrwarr'mirriyunydja girri'yu, märr yurru ŋayi dhaṯthunmirrina yukurra yurru ŋuriŋi dhapirrkmirriyuna dhikana wal'ŋu girri'yu. Yurru bukmaktja ŋunhi yolŋu'‐yulŋu Yitjuralpuyŋu marrtjina ŋunhimalana waŋganylilina, bala walalanydja buku‐ŋal'yurrunana yukurrana ŋurikinayi girri'wu, bitjarrana walala yukurrana ŋurru‐nherrarana ŋäthilina walalaŋgu Gitiyangu ga nhanukalaŋuwu yumurrku'wu. Yo, malthurrunanydja walala yukurrana märr‐ŋal'yurrunana nhanŋuwaynha Gitiyanguna, ga bitjarrayina walala ŋapayuna‐ŋurrkaŋala, gonha'yurrunana Godnhanydja ŋunhi ŋayina walalaŋgu yuwalkŋunydja ŋurruŋu.


\par }{\PI \VS{28-32}Ga ḻatju' yukurrana wäŋa djingaryurruna ŋulinyaramirriyunydja, marimiriw nhämiriw, yana liŋgu‐u‐u 40 dhuŋgarranydja ŋupara, ga yana liŋgu ga Gitiyan rakunydhina.


\par }{\PP \VS{33-34}Ga dhäŋuru ŋuliŋurunydja ŋunhi ŋayi rakunydhinana liŋguna Gitiyan, ga walala ŋunhi yolŋu'‐yulŋunydja biyapul ŋanydjaḻa'yurruna Godkalanydja, ga balayi buku‐ŋal'yurruna ŋuriki liŋgu Bälwu goŋbuywu waŋarrwu; yakana walala yukurrana buku‐ŋal'yurruna Garraywunydja, walalaŋgalaŋuwu Waŋarrwu walŋa‐ḏikṯikkunydja, ŋurikinydja ŋunhi ŋayi walŋakuŋala walalanha yukurrana ŋurikala miriŋuwala walalaŋgala.

\VS{35}Ga bitjarrayi bili walala yaka birrka'yurruna ŋanya Gitiyannha, ŋunhi ŋayi ŋuli guŋga'yuna walalanha yukurranha, ga djäka ŋamathanha wal'ŋu walalaŋgu.




\par }\Chap{9}{\PI \VerseOne{1-57}Ga ŋuliŋuru ŋunhi ŋayi Gitiyan rakunydhinana liŋguna, ga dharapulnydja nhanŋu märraŋala gäthu'mirriŋuyuna nhanukala
\FTNT{*}{{\FR 9:1-57 }{\FT{9:1-57 Abimelech}}}Wapimalikthuna; ŋayina buŋgawakunharamina ŋanyapinyay ŋayi, märr ŋayina yurru buŋgawa. Yurru Wapimaliktja ŋunhi yätj yana gal'ŋu buŋgawa; warrpam'nha ŋayi bumara rakunyguŋalana gutha'mirriŋunhanydja walalanha nhanŋuway, bukmaknhana yana, liŋgu ŋayi ḏukṯukthina wirrki, ŋayipi yurru buŋgawayirri. Yo, ŋayi yukurrana dhärrana djäka ŋuriki yolŋu'‐yulŋuwunydja ḻurrkun' dhuŋgarranydja ŋupara, bala ŋayi rakunydhinana Wapimaliktja.




\par }\Chap{13}{\SH Djämdjin dhawal‐wuyaŋinana
\par }
{\SHB 13:1-25 (Samson was born)
\par }
{\PP \VerseOne{1}Ga biyapul ŋunhi
\FTNT{*}{{\FR 13:1 }{\FT{Israel}}}Yitjuralpuyŋunydja miṯtji ŋanydjaḻa'yurruna, ga djäma yätjthi ŋunhi rom malanha, gonha'yurrunayi Garraynhanydja. Bala marrtjina miriŋuna bunana
\FTNT{†}{{\FR 13:1 }{\FT{Philistines}}}Bilitjiyawuy bäpurru' walalaŋgu, ga walalana märraŋala, bala buŋgawayinana walalaŋgu Yitjuralpuyŋuwunydja miṯtjiwu dhuŋgarranydja ŋupara 40.


\par }{\PP \VS{2}Ŋulinyaramirriyu waluyu ḏarramu yäku
\FTNT{‡}{{\FR 13:2 }{\FT{Manoah}}}Manawa yukurrana nhinana ŋunhalayi Yitjural wäŋaŋura, ga nhanŋu miyalktja ŋunhiyi yothumiriw, yaka yukurrana yothunha gurrukaŋala ŋayi.

\VS{3}Waŋganymirriyu waluyu Garraywu djiwarr'wuy yolŋu bunana nhanŋu ŋurikiyi miyalkku, rumbalnydja bitjan yolŋu yana; waŋananydja ŋayi ŋunhi djiwarr'wuynydja yolŋu bitjarra, “Way, dhuwala nhe yothumiriw, yaka nhe ŋula yothunha gurrukanha, yurru galki nhe yurru yothumirriyirrina yulŋunydja, ga yothunydja nhe yurru gurrukama ḏarramunha.

\VS{4}Yaka yana nhe yurru ḻukiya gapu ŋänitjiny'tja,

\VS{5}ga ŋunhi ŋayi yurru yothu dhuwala dhawal‐wuyaŋirrina nhokuŋu, nhenydja yurru yaka yana ŋanya marwattja gulkthurra, liŋgu ŋayinydja yurru dhuwalayi gänaŋuna wal'ŋu, ganaŋ'maranharana nhanŋuwaynha Godkuna yothu. Ŋayina yurru nhokala gäthu'mirriŋuyuna walŋakumanydja ŋunha Yitjuralpuyŋunhanydja, dhawaṯmarama yurru ŋurukala Bilitjiyapuyŋuwalanydja miriŋuwala, ŋunhi walala yukurra buŋgawayirri ŋuli nhumalaŋgu.”


\par }{\PP \VS{6}Bala yana ŋayi ŋunhi dhäykanydja marrtjinana, bala ḻakaraŋala dhuway'mirriŋuwunydja bitjarrana, “Way, yolŋu dhuwala ŋarraku bunana dhäwu'mirri, ga rumbalnydja ŋayi ŋunhi balanyara bitjan dhawu'mirri ŋulaŋuru djiwarr'ŋuru, yurru yaka ŋayi ḻakaranhamina ŋarrakala yäkunydja.

\VS{7}Ŋayi ḻakaraŋalanydja ŋarrakala ŋunhi ŋarranydja yurru galki yothumirriyirrina, ga gurrukamanydja ŋarra yurru ḏarramunha yothu'nhanydja. Ŋayi ḻakaraŋalanydja ŋarraku, ŋarra yurru yaka ḻuka gapu ŋänitji, bili yothuny'tja dhuwala ḏarramunydja yurru ganaŋ'marama nhanŋuway Godku; ŋayinydja yurru nhanŋuway yana Godku yolŋu nhina yukurra, yana liŋgu ga rakunydhirri ŋayi yurru.”


\par }{\PP \VS{8}Bala ŋayi Manawanydja nhanŋu dhuway'mirriŋunydja bukumirriyaŋalana Godnha, ga waŋana, “Garray, roŋiyinmaraŋa dhuwali dhäwu'‐gänharamirrinha liliyi, märr ŋayi yurru marŋgikuma ŋinyalanha, ḻakarama nhaltjan dhika ŋilinyu yurru ŋuthanmarama yothu'nha ŋamathamanydja wal'ŋu.”


\par }{\PP \VS{9}Ga yuwalknha Godthu djuy'yurrunana ŋunhiyi dhäwu'mirrinhanydja liliyi, ŋayi maḻŋ'thurruna biyapul ŋunhala ŋurikala miyalkkala, ŋunhi ŋayi yukurrana nhinana ŋunhala dhulmu‐waṉarra'ŋura wäŋaŋura.

\VS{10}Bala yana ŋayi dhunupa ṉaŋ'thurrunana, ga garr'yurruna dhuway'mirriŋunhana nhanŋuway.


\par }{\PP \VS{11}Ga ŋayinydja Manawanydja marrtjinana, bala waŋana bitjarrana, “Dhuwala nhe ḏarramunydja? . . . ŋunhi nhe dhäwu' gäŋala, ga ḻakaraŋala ŋarrakalaŋuwala miyalkkala?”

\par }{\PI Ga ŋayinydja waŋana, “Yo,” bitjarra.


\par }{\PP \VS{12}Ga ŋayi Manawayunydja waŋana ŋanya bitjarra, “Ŋunhi nhuŋu dhäruk yurru dhawaṯthun yuwalktja wal'ŋu, ga nhä yurru dhiyaŋuyi ḏarramuyunydja djäma? Nhaltjurruna ŋayi boŋguŋu nhininydja yukurri?”


\par }{\PP \VS{13-14}Ga ŋayinydja ŋuriŋi yolŋuyunydja buku‐ruŋiyinmaraŋala ŋunhi yäna liŋgu dhäruktja dhuḏakthunmina ŋunhi ŋayi ŋäthili ḻakaraŋala, “Dhuwalayi yothu yurru nhanŋuwaynha ganaŋ'maranharana Godkuna,” bitjarra.


\par }{\PP \VS{15-18}Ga ŋayinydja ŋunhi Manawanydja waṉḏina, ga wäyinnha warray märraŋala nanikutnha ga ŋatha. Yurru ŋuriŋi dhäwu'‐gänharamirriyunydja yaka ḻukananydja ŋunhiyi ŋatha.


\par }{\PP \VS{19}Bala ŋayi Manawayu gurrunharana yana ŋunhiyi ŋathanydja ŋunhimala guṉḏalilina, bala bathara Godkuna wekaŋala.

\VS{20-21}Ga ŋunhi ŋayi marrtjina ṉoluŋdhinana bala ŋatŋatthurrunana, bala ŋayinydja ŋunhiyi Garraywu dhäwu'mirrinydja dhawuṯthurrunana marrtjina djiwarr'lilina ŋulana ŋäṉarrkurruna. Bala ŋayi Manawayunydja dharaŋarana ŋunhi ŋunhiyinydja ḏarramu ŋayipi warray, yuwalktja ŋunhi wal'ŋu, Garray warray. Ga ŋayipi ŋunhi ga nhanŋu miyalk maṉḏa ṉepaḻ‐nyilŋ'thurrunana, ḏupthunminana maṉḏa bukunydja munatha'lilina, bala maṉḏanydja yakana biyapulnydja nhäŋala ŋunhi djiwarr'wuynha yolŋunha.


\par }{\PP \VS{22}Ga ŋayi Manawanydja waŋana dhäykawala nhanukalaŋuwala bitjarra, “Godthu yurru ŋitjalanha bumana, liŋgu ŋali mel‐ŋal'yurruna Garraywala.”


\par }{\PP \VS{23}Yurru ŋayinydja dhäykanydja nhanukala waŋana bitjarra, “Yä‐ä‐äw. Yaka warray ŋayi yurru buma ŋitjalanha. Ŋunhinydja ŋayi märraŋala ŋitjalaŋguŋu mundhurr, ga ḻakaraŋala ŋayi ŋitjalaŋgu ŋunhi ḻatju' dhäwu'. Ŋilimurru yurru walŋa nhina, yaka rakunydhirri.”


\par }{\PP \VS{24-25}Ga yuwalknha dhika ŋunhi miyalktja yothumirriyinana, ga ŋunhi ŋayi nhanukuŋu dhawal‐wuyaŋinanydja ḏarramu, ga yäkunydja ŋayi nherrara ŋanya
\FTNT{§}{{\FR 13:24-25 }{\FT{13:24-25 Samson}}}Djämdjinnha. Ŋunhiyi yothu ŋutharana marrtjina, ga Godthunydja yukurrana gäŋala ḻatju'kuŋalana ŋanya, bala ŋayi ŋutharanydja marrtjina ŋunhi ŋutu'yinana dhikana ganydjarrnydja, ŋunhi ŋanya ganydjarrmirriyaŋala ŋayipi Godthu.




\par }\Chap{14}{\SH Djämdjindhu märraŋala Bilitjiyapuyŋunha miyalknha
\par }
{\SHB 14:1–20 (Samson married a Philistine woman)
\par }
{\PP \VerseOne{1}Waŋganymirri waluyu ŋayi
\FTNT{*}{{\FR 14:1 }{\FT{Samson}}}Djämdjin marrtjina bala
\FTNT{†}{{\FR 14:1 }{\FT{Timnah}}}Diminalili wäŋalili yäkulili, ga ŋunhala ŋayi nhäŋala
\FTNT{‡}{{\FR 14:1 }{\FT{Philistia}}}Bilitjiyapuyŋunha miyalknha, ḻatju'nha dhika rumbalnha miyalknha.

\VS{2}Ga ŋunhi ŋayi lilinydja roŋiyina ŋäṉḏi'mirriŋuwalanydja ga bäpa'mirriŋuwalanydja, bitjarrana ḻakaraŋalanydja ŋayi maṉḏaku, “Ŋunha Diminanydja dhäyka yukurra nhina ŋanya dhika buku‐ḻatju'na bäymana. Ŋarra ḏukṯuk ŋarra yurru märramana ŋanya. Ma' nhuma marrtjiyana, ga gäŋana lili ŋarraku; ŋayi yurru ŋarrakuna miyalktja ŋunha.”


\par }{\PP \VS{3}Yurru maṉḏa ŋäṉḏi'mirriŋunydja ga bäpa'mirriŋunydja waŋana nhanukala bitjarra, “Nhäku warray nhe yurru märrama ŋunhinydja dhäkaynha? Ŋunhinydja Bilitjiyapuyŋu warray. Nhe ŋuli märraŋu dhipuŋuru bäyma ŋilimurru miṯtjinha miyalknha,
\FTNT{§}{{\FR 14:3 }{\FT{Israel}}}Yitjuralpuyŋunha yana, liŋgu ŋunhayinydja bäpurru' yaka warray yukurra buku‐ŋal'yun Godku Garraywu.”

\par }{\PP Ga ŋayi Djämdjindja waŋana bitjarrana, “Ŋurukuna liŋguna ŋarra ḏukṯuktja nhanŋuwaynha, ŋarra yurru märramana ŋanya.”


\par }{\PP \VS{4}Yo, ŋulinyaramirriyunydjayi waluyu ŋunhiyi walala Yitjuralpuyŋu yukurrana nhinana ŋurikala Bilitjiyapuyŋuwala goŋŋura, walala yukurrana wäŋawu buŋgawayina ga Yitjuralpuyŋuwu yolŋu'‐yulŋuwu ŋuriki. Ga Garrayyunydja bulnha galkurruna yukurrana nhäŋala dhukarr, wanhawitjan ŋayi yurru dhukarrkurru yarrkmarama ŋunhiyi buma Bilitjiyapuyŋunha; ŋayi yurru buma dhawar'maramanydja Djämdjingalaŋukurruna ŋunhi.


\par }{\PP \VS{5}Bala Djämdjin marrtjinana, malthurrunanydja ŋayi ŋäṉḏi'mirriŋuwu ga bäpa'mirriŋuwu bala Diminalilina. Ŋunhi walala marrtjina bala wäŋgaŋala dhukarr‐ŋupara, bala ŋayi ŋäkula läyin wäyin maḏakarritj, ŋayi marrtjina murryurruna.

\VS{6}Ga dhunupana ŋanya Djämdjinnhanydja Godkalanydja ganydjarryu monyguŋalana, bala ŋayi marrtjina ḏälthinana dhika, wuṉḏaŋarryinana. Bala ŋayi gatjpaḻ'yurrunanydja, baṯ‐gay mulkana ŋunhiyi wäyinnha läyinnhanydja, bala yana barr'maraŋalana nhanukiyingala goŋdhuna, bitjarrana dhuwala bitjan ŋuli yolŋuyu barr'maraŋu yutjuwaḻa' wäyin nanikut. Yurru ŋayi yaka ḻakaraŋala bäpa'mirriŋuwunydja ga ŋäṉḏi'mirriŋuwunydja ga ŋula yolku birrka'mirriwunydja.


\par }{\PP \VS{7}Dhurrwaraŋuru ŋuliŋurunydja ŋayi Djämdjin marrtjinana bala, ga bunana ŋuriki miyalkkuna; wirrkina ŋayi ḏukṯukmirriyina nhanŋu märranharawuna ŋuriki miyalkku.


\par }{\PP \VS{8}Ŋula nhämuny'nha walu djuḻkthurruna, bala ŋayi roŋiyinana balayi märranharawuna ŋurikiyi miyalkkuna. Marrtjinanydja ŋayi, ga biyapul ŋayi gatjpaḻ'yurruna nhänharawuna ŋurikiyi läyinguna ŋunhi ŋayi yawungu buma. Bala ŋayi nhäŋala ṉirryurrunana dhika, marrtjina guku warray ŋunhimala buṉbuŋalanydja läyingala rumballilinydja.

\VS{9}Bala ŋayi goŋdhuna dhiṯthurruna gukunydja ŋunhi ŋuliŋuruyi läyingalanydja, bala ḻukanana marrtjina bala, biḻaŋ'thurrunana. Ga wiripunydja ŋayi wekaŋala bäpa'mirriŋuwuna ga ŋäṉḏi'mirriŋuwuna, ga maṉḏanydja ḻukanayi ŋunhi. Yurru Djämdjindhu yaka ḻakaraŋala bäpa'mirriŋuwunydja ga ŋäṉḏi'mirriŋuwunydja ŋunhi ŋayi ŋunhiyi märraŋala guku ŋulaŋuru läyingala rumbalŋuru.


\par }{\PP \VS{10}Yo, Djämdjingu bäpa'mirriŋu marrtjina ŋunhimalayinydja buṉbulilinydja, bala ŋayi Djämdjindhunydja ŋathana ŋäthilimirriyaŋala ŋurikala miyalkkalana bala'ŋura, walala yurru ḻuka nhanukala yukurra ḻundu'mirriŋuyu walalay, liŋgu ŋunhiyinydja walalaŋgu rom.

\VS{11}Bala ŋulinyaramirriyu 30 ḏarramuwurruyunydja withiyara ŋanya Djämdjinnha, Bilitjiyapuyŋuyunydja yawirriny'thu, bala walala ḻukanana yukurrana märr‐ŋamathinanana, rrambaŋina walala Djämdjindhuna.


\par }{\PP \VS{12-13}Ga ŋayi Djämdjindja waŋana walalaŋgala bitjarra, “Ŋarra yurru nhumalanha waŋa mayali'kurru, ga ŋuli nhe yurru mayali' maḻŋ'marama warray dhipuŋuruyi, ga ŋarranydja yurru barrkuwatj yana nhumalaŋgu weka'‐wikama girri' ḻatju'mirrinydja. Ga ŋuli nhuma yurru yakanydja maḻŋ'marama mayali', nhumanydja yurru wekama ŋarranha girri', waŋga'‐waŋganydhu yana nhuma.”

\par }{\PP Ga walalanydja ŋunhi yuraŋala bukmak, waŋana bitjarrana, “Go waŋiya lili ŋanapurrunha, ḻakaraŋa ŋanapurruŋgu.”


\par }{\PP \VS{14}Bala Djämdjindhunydja ḻakaraŋala bitjarrana,

\par }{\Q “Ŋuliŋuru ḻäwunhamirriwala dhawaṯthurruna ḻukanharamirrina,

\par }{\QB ga ŋuliŋuru ganydjarr‐ḏumurruwala dhawaṯthurruna ŋula nhä dhäkay‐djulŋi,” bitjarra ŋayi ḏe'ŋu‐ŋuparanydja walalaŋgu.

\par }{\PP Ga walalanydja yukurrana baḏak birrka'yurruna yawirriny'thunydja ŋuriŋi, ga ḻurrkun' walunydja ŋupara, ga yakana maḻŋ'maraŋalanydja walala nhä ŋunhi mayali' ŋayi ḏe'ŋu‐ŋupara walalaŋgu.


\par }{\PP \VS{15}Ga wiripuŋuyuna munhayu ŋunhi Bilitjiyapuyŋu yawirriny' waŋana nhanukalaŋuwala miyalkkala Djämdjingalaŋuwala, “Mayali'‐wulaŋa nhe nhuŋuway dhuway'mirriŋunha ŋe', . . . ga maḻŋ'maraŋa nhanukala mayali' ŋunhiyi dhäruk, märr ŋanapurru yurru marŋgithirri. Ga ŋuli nhe yurru yakanydja ŋanapurruŋgu ḻakarama, marŋgikuma ŋanapurrunha, ŋanapurrunydja yurru dhuŋgur'yun nhokalaŋuwa bäpa'mirriŋuwa wäŋana, ga nhunapinyay. Nhäku nhuma maṉḏa ŋanapurrunha garr'yurruna dhipalanydja? . . . Nhe ḏukṯuk ŋanapurru yurru rarr'yun yana nhokalaŋuwu girri' dhuway'mirriŋuwu?” Ga bitjarra walala yukurrana waŋana ŋurikala dhäykawalanydja.


\par }{\PP \VS{16}Bala ŋayi ŋunhiyi miyalktja marrtjinana withiyara Djämdjinnhana dhuway'mirriŋunhana nhanŋuway, bala ganurukurruna waŋana marrtjina ŋanya, “Yaka ŋarraku nhe yukurra märr‐ŋamathirrinydja dhuwala. Yana nhe yukurra ŋarraku ŋaramurrthirri ŋiniya! Ḏe'ŋu‐ŋupara nhe waŋana ŋarraku ḻundu'mirriŋunha walalanha, ga yakana nhe ḻakaraŋala ŋarrakunydja mayali' ŋunhiyi.”

\par }{\PP Ga ŋayinydja Djämdjindja waŋana bitjarra, “Bitjarraŋga liŋgu ŋarra yaka yana mäḻu'mirriŋuwanydja ga ŋäṉḏi'mirriŋuwanydja ŋarrakalaŋuwa ḻakaraŋala ŋunhiyi mayali'. Nhäku warray ŋarra yurru nhuŋunydja ḻakarama mayali'?” Bitjarrana ŋayi Djämdjindja waŋana.


\par }{\PP \VS{17}Bala ŋayinydja ŋayaŋganynha ŋäthina ŋunhi nhanŋu miyalktja, ŋayaŋganynha nhinana ŋäthina 7 munhanydja ŋupara, ga yana liŋgu‐u‐u rom ŋunhiyi ŋathawuy dhawar'yurruna walalaŋgu. Yana liŋgu ga ŋunhina ḏaḏaw'yunaramirrina walu ŋayathaŋala, bala ŋayi ŋulinyaramirriyuna ḻakaraŋalanydja nhanbala ŋuripa miyalkpanydja, bili ŋayi yukurranha bitjanana liŋgu ŋuli waŋanhana ŋanya, “Ḻakaraŋa ŋarraku mayali',” bitjanana ŋayi yukurranha ŋuli. Bala ŋayi yuwalkthina ḻakaraŋalana Djämdjindhunydja ŋunhi mayali'na, ga dhunupana ŋayinydja ŋunhi dhäykanydja marrtjinana, bala ḻakaraŋalana walalambala ŋuripa yawirriny'pana.

\VS{18}Ga walalanydja martj‐gay martj‐martjtjurrunana lili, ga bunana Djämdjinguna, bala waŋana bitjarrana, “Liŋguna ŋanapurru maḻŋ'maraŋalana ŋunhi mayaliny'tja. Guku dhuwala dhäkay‐djulŋinydja, ga ganydjarr‐ḏumurrunydja ŋunhi ga läyin wäyin. Nhe maḻŋ'maraŋala guku läyingala.”

\par }{\PP Ga ŋayi Djämdjindja buku‐wakmaraŋala bitjarra, “Ŋunhi bini nhuma yaka warray djaw'yuna ŋarraku miyalknha, ga nhumanydja bini yaka warray maḻŋ'maranha mayali'.”


\par }{\PP \VS{19}Bala wirrkina ŋayi Djämdjindja dhika ŋaramurryina. Dhunupa ŋayi dhika ganydjarrnha märraŋala gay', ŋutu'na bunana nhanŋu ganydjarr Garraywuŋuna nhanukuŋuwaynha, bala yana ŋayi marrtjinana, bala bumarana yolŋu'‐yulŋunha ḏarramuwurrunha Bilitjiyapuyŋunhananydja, 30‐nha miṯtjinhanydja ŋayi bumara rakunyguna. Bala ŋayi yup‐yupmaraŋalana ŋurikala walalaŋgala girriny'tja rumbalŋurunydja, bala gäŋala ŋunhiyinydja girriny'tja ŋuripana walalambala yawirriny'pana ŋunhi walala mayali' nhanŋu ḻakaraŋala.

\par }{\PP Yo, Djämdjindja wirrkina ŋaramurryina miyalkkunydja ŋuriki nhanukalayŋuwu, bala ŋayi gonha'yurrunana ŋanya, bala marrtjina balayi bäpa'mirriŋuwalana wäŋalili.

\VS{20}Ga nhanukala ŋurikala miyalkkalanydja bäpa'mirriŋuyu wekaŋala ŋanya ŋunhi miyalknhanydja wiripuŋuwana ḏarramuwa, Djämdjingalaŋuwa ḻundu'mirriŋuwana.




\par }\Chap{15}{\SH Djämdjindhu mirithirrina guḻku'nhana bumara dhawar'maraŋalanydja Bilitjiyapuyŋunha
\par }
{\SHB 15:1–20 (Samson killed many of the Philistine people)
\par }
{\PP \VerseOne{1}Ga liŋguna ŋunhiyi walunydja ŋatha‐ŋalwuruŋ'thinyaramirrina, ga ŋulinyaramirriyuna ŋayi waluyu
\FTNT{*}{{\FR 15:1 }{\FT{Samson}}}Djämdjindja marrtjina balayi nhanukalaŋuwala miyalkkalanydja. Marrtjina ŋayi, bala waŋana miyalkkalaŋuwalana bäpa'mirriŋuwala bitjarra, “Ŋarra ḏukṯuk ŋarrakalaŋuwu miyalkku.”


\par }{\PP \VS{2}Ga ŋayinydja ŋunhi bäpa'mirriŋunydja nhanŋu ŋurikiyi dhäykawunydja bitjarra waŋana, “Ŋarranydja nhuna birrka'yurruna yanapi nhe ŋaramurrthi yukirri nhanŋu mukthurru, yaka ḏukṯukthi, bala ŋarra wiripuŋuwana ḏarramuwa gathana ŋanya yawungu. Dhuwala wiripunydja gay', nhanŋu gutha'mirriŋunydja, ŋunhi ŋayi balanyara liŋgu ḻatju' dhika dhäyka. Nhenydja yurru dhuwalana märrama.”


\par }{\PP \VS{3}Yurru ŋayinydja Djämdjindja wirrkina dhika maḏakarritjthina, bala waŋana bitjarrana, “Nhe yawungu ŋarranha mayali'‐wilkthun, ga biyapul nhe ŋarranha mayali'‐wilkthurrunayi. Nhuma dhuwala
\FTNT{†}{{\FR 15:3 }{\FT{Philistia}}}Bilitjiyapuyŋunydja yätjmirrina, ga ŋarranydja yurru bitjandhi bili yätjkumayi nhumalanha Bilitjiyapuyŋunhanydja.”


\par }{\PP \VS{4}Bala ŋayi dhawaṯthurrunana marrtjina, bala galkara ŋayi wäyinnha waṯuyinyarana, 300‐nha ŋayi miṯtjinydja märraŋala, yurru wambalnydja ŋunhi walala bulka'‐ḏilkurru. Bala ŋayi ŋunhi walalanha wambalnydja maltja'‐maltjaṉana rrambaŋikuŋalana ḏäpthu'‐ḏapthunmaraŋalanydja, märrma'nha, ga märrma'nha, ga märrma'nha, bitjarra marrtjina bala ḏapthunmaraŋalanydja waŋganylilina.

\VS{5}Ga ŋunhimalayinydja wamballilinydja djin'kayŋulilinydja walalaŋgala, ga yaŋara'mirrina gurthana ŋayi ḏap‐ḏapmaraŋala walalaŋgala, bala ŋayi walalanha yänana‐wala yana djuy'yurrunananydja. Ga walalanydja ŋunhi wäyindja walala gundupuŋala bala bitjarra, ga bala bitjarra, wambal‐gurthamirrina walala, bala marrtjina nhäranana ŋunhi ŋathanydja birralinydja warrpam'nha, ga bitjarrayi bili yana borummirrinydja dharpa nhäranayi, raku'‐rakunydhinana.


\par }{\PP \VS{6}Ga walalanydja Bilitjiyapuyŋunydja wirrkina dhika maḏakarritjthina, bala yana walala marrtjinana, ga bumara rakunyguna ŋunhiyi Djämdjingunydja dhäykanha, ga nhanŋu bäpa'mirriŋunha, ga wäŋanydja ŋunhi walala nhanŋu dhuŋgur'yurrunana.


\par }{\PP \VS{7}Bala Djämdjindja wirrkina dhika maḏakarritjthina, bala waŋana bitjarrana, “Nhuma Bilitjiyapuyŋuyu walalay ŋarraku bumara dhäykanha, ga ŋarranydja yurru nhumalanhanydja bitjan yana liŋgu buku‐ruŋiyinmarama wirrkina wal'ŋu.”

\VS{8}Bala ŋayi bumarana gay' ŋunhi Bilitjiyapuyŋunhanydja wiṯthurrunana dhika, ga ŋuliŋurunydja dhurrwaraŋuru ŋayi marrtjina ŋunhana mathirralilina, ga ŋunhalana ŋayi nhinananydja yukurrana, galki
\FTNT{‡}{{\FR 15:8 }{\FT{Etam}}}Yetamŋura wäŋaŋura.


\par }{\PP \VS{9}Ga walala Bilitjiyapuyŋunydja wäŋgaŋala ga ŋayan'‐dharrana bala'mirriwu ŋuriki wäŋawu Yetamgu.

\VS{10}Ga wäŋawuy ŋurikiyyinydjayi
\FTNT{§}{{\FR 15:10 }{\FT{Judah}}}Djuda bäpurru' ḏarramu waŋana dhä‐wirrka'yurruna walalanha bitjarra, “Nhäku nhuma yukurra dhuwala ŋayan'‐dharra ŋanapurruŋgunydja?”

\par }{\PP Ga walalanydja buku‐ruŋiyinmaraŋala bitjarra, “Ŋunha ŋanapurru dhuwala ḏukṯuk Djämdjingu. Ŋanapurru yurru ŋanyanydja yätjkuma yana, bitjarra ŋayi ŋanapurrunha yätjkuŋala.”


\par }{\PP \VS{11}Bala walalanydja ŋunhi Djudanydja ḏarramuwurru wäŋgaŋalana guḻku'na dhika mala'mirriŋuna yolŋu'‐yulŋu, wäŋgaŋalanydja walala yukurrana balayi ŋunhimala mathirralili, ga waŋana Djämdjingala bitjarra, “Bilitjiyapuyŋunydja ŋunha ŋanapurruŋgu buŋgawayirri yukurra. Nhäku warray nhe bumaranydja walalanha?”

\par }{\PP Ga ŋayinydja waŋana bitjarra, “Walala bumara ŋarraku miyalknha, ga yurruna ŋarranydja bumara walalanhanydja.”


\par }{\PP \VS{12}Ga walala miṯtjinydja waŋana bitjarra, “Ŋanapurrunydja yurru nhuna dhuwala ḏapthunmaramana, ga wekama walalaŋgalana goŋlili; walala yurru bumana nhuna, ga ŋanapurrunhanydja gonha'yunna.”

\par }{\PP Ga Djämdjindja waŋana bitjarra, “Gatjuy, manymak muka. Yurru dhawu'‐nherrala ŋarrakala, märr nhumanydja dhiyaŋunydja walalay yurru yakana ŋarranhanydja buma.”


\par }{\PP \VS{13}Bala walala waŋana bitjarrana, “Manymak, dhuwalana ŋanapurru yurru nhuna garrwi'yunna dhiyaŋu raki'yuna, ga gäma nhuna yurru, ga wekama ŋurikala walalaŋgala Bilitjiyapuyŋuwalana. Ga ŋanapurruwaynydja yurru yakayi buma nhuna.” Yo, walala ḏälkuŋalanydja yukurrana märrma' wuṉḏaŋarrnydja maṉḏanha dhika raki' maṉḏanha, yuṯana maṉḏanha, bala ḏapmaraŋalanydja ŋanya ŋuriŋiyi raki'yuna. Bala walala ŋanya dhawaṯmaraŋalana ŋuliŋuru mathirraŋurunydja, ga gäŋalana ŋurikala Bilitjiyapuyŋuwalana.


\par }{\PP \VS{14}Marrtjinanydja walala yukurrana bala dhukarr‐ŋupara, gäŋala marrtjina Djämdjinnha, ga ŋunhi walala marrtjina galkithinanydja ŋunhi bala'‐mäypamirrililina wäŋalili, bala walalanydja nhäŋalana ŋuriŋi Bilitjiyapuyŋuyunydja, yurru walala gundupuŋalana gay', gumurr'yurrunana walalaŋgu, yatjunminana nhinana dhika lili märranharawuna nhanŋu Djämdjingu. Bala ŋayinydja marrtjina Djämdjindja ḏälthinana dhikana, ganydjarr ŋutu'na nhanŋu bunana Garraywuŋuna, yurru ŋayi marrtjina baṉdja maṉḏanha dhanatjthurrunana bitjarrana gay'; bala marrtjina yana rakiny'tja dhunupa gulk‐gulkthurrunana ḏaw'yurrunana.


\par }{\PP \VS{15}Bala ŋayi Djämdjindhu nhäŋala ŋaraka wäyin duŋ'ki, yurru burumun'puy ŋayi ŋunhi ŋarakanydja. Bala ŋayi baḻapthurrunanydja, märraŋalana ŋunhiyi ŋarakanydja, bala bumarana marrtjina dhawar'maraŋalana 1000‐nhana miṯtjinha ŋuriŋiyina ŋarakayuna, yana liŋgu‐u‐u dhurr'maraŋalana yukurrana ŋunhi Bilitjiyapuyŋunhanydja yolŋu'‐yulŋunha.


\par }{\PP \VS{16}Bala ŋayi Djämdjindhu yuṯana manikay maḻŋ'maraŋala, bitjarrana ŋayi bark‐barkthurrunanydja gam',

\par }{\Q “Dhiyaŋu duŋ'kiwala ŋarakayu ŋarra dhawar'maraŋala bumara 1000‐nha yolŋu'‐yulŋunha,

\par }{\QB dhurr'maraŋalana yukurrana waŋganylilina ŋurruklili ŋunhiyi rumbalnydja yolŋu'‐yulŋunha rakunymirrinhanydja.”


\par }{\PP \VS{17}Ga liŋguna, bala ŋayi ḏupthurrunana ŋunhi ŋarakanydja ŋunhiwalana, ga ŋunhiyi wäŋanydja buku walala nherrara yäkunydja “Dhakal‐ŋaraka.”


\par }{\PP \VS{18}Ga ŋuliŋurunydja Djämdjin ŋanhdharkthinana, wiṯthurrunana ŋayi dhika ŋanhdharkthinanydja, bala ŋayi Garraywalana wäthurruna, bitjarrana waŋananydja ŋayi, “Ŋarra bumara ŋunhi walalanha miriŋunha nhokala ganydjarryu, ga dhuwalana ŋarra gay rakunydhirrina marrtji ŋanhdharkthinyarayu. Wekaŋa ŋarranha go gapu, märr ŋarranha yurru ŋuruŋunydja ḏarramuyu miriŋuyunydja yakaŋga marrtji ga buma ŋarranha, ŋuriŋinydja ŋunhi walala yaka marŋgi nhuŋu.”


\par }{\PP \VS{19}Bala yana Garrayyunydja munatha'na ḻurrthunmaraŋala ḻapmaraŋala, bala yana gapuna dhawaṯthurruna dhika, ḻatju'na dhikana ḏarrtjalknha ŋanyana gapu. Ga wurkthurrunana ŋayi yukurrana Djämdjindhu ŋuliŋuru gapunydja, yana liŋgu ga ŋoy‐yal'yurruna.


\par }{\PP \VS{20}Yo, Djämdjindhu guŋga'yurrunanydja nhanŋuwaynydja miṯtjinha yolŋu'‐yulŋunha
\FTNT{*}{{\FR 15:20 }{\FT{Israel}}}Yitjuralpuyŋunhanydja 20 dhuŋgarranydja ŋupara, yurru mukthurruna yukurrana yana Bilitjiyapuyŋuwala bäpurru'wala ŋunhi wäŋanydja dhärrana goŋŋura yukurrana.




\par }\Chap{16}{\SH Djämdjindja dhuwala mirithirri yana ḏäl ḏarramu
\par }
{\SHB 16:1–3 (Samson was a very strong man)
\par }
{\PP \VerseOne{1}Waŋganymirriyunydja waluyu ŋayi marrtjina
\FTNT{*}{{\FR 16:1 }{\FT{Samson}}}Djämdjin bala wäŋalili yäkulili
\FTNT{†}{{\FR 16:1 }{\FT{Gaza}}}Gäthalili, marrtjinanydja ŋayi bala, dharr‐way nhäŋala dhäykanha, marramba'‐ḏumurrunha miyalknha, ga ŋayinydja Djämdjindja malthurrunana nhanbala, dhäykawalana ŋurikalana wäŋalili.

\VS{2}Ga ŋuriŋi yolŋu'‐yulŋuyunydja wäŋa‐ŋurikiynydja walalay ŋäkulana Djämdjinnha, ŋunhi ŋayi yukurrana gulŋiyina ŋunhiliyi ŋurikala dhäykawala wäŋaŋura bala'ŋura, bala walalanydja ŋunhi yolŋu'‐yulŋunydja gungaŋalana wäŋana nhanŋu, ḻiw'maraŋalana ŋunhiyi buṉbunydja, ga munha‐ŋuparana walala yukurrana dhukarr‐nhäŋalanydja, galkurrunanydja nhanŋu ŋuriki Djämdjingu dhawaṯthunarawuna. “Ŋilimurru galkun yana yukurra yurru nhanŋu, ga yana liŋgu ga djaḏaw'yun yurru, bala ŋilimurru yurru bumana ŋanya rakunygumana,” bitjarra walala waŋanharaminanydja.


\par }{\PP \VS{3}Yurru ŋayi Djämdjindja liŋguna marrtjina gonha'yurruna ŋunhiyi balany'tja; buku‐rangu dhulmuyu munhayu dhika ŋayi gaŋgathina, bala marrtjina warraŋullilina dhawaṯthurruna, yurru maḻŋ'maraŋalanydja ŋayi ŋunhi wäŋa ḻoḻunydja dhurrwaranydja dhaḻ'yunarawuy warray. Yo, dhurrwaranydja ŋurikiy wäŋawuy ḻoḻunydja ŋonuŋnha bäymana dhika, ga ḏälnha bäyma, yurru ŋayi Djämdjindhu dhunupa ŋawatthurrunanydja ŋunhiyi dhurrwaranydja, yana ḻaw'maraŋalana nhanukalay ḻambarrlilina, bala yana gäŋalana nhinana bala bena‐wala barrkulilina wäŋalili ŋunhana ya', bala yana gurrunharanydja ŋal'maraŋala ŋunhana bukulilina, garrwarlilina ŋunhana wal'ŋu wäŋalili, galki
\FTNT{‡}{{\FR 16:3 }{\FT{Hebron}}}Yiprunlilina.


\par }{\SH Djämdjindja ganydjarrmiriwyinana, liŋgu ŋuriŋi walalaŋgala ŋunhi walala mitthurruna marwat ŋanya
\par }
{\SHB 16:4–22 (Samson became weak when they cut off his hair)
\par }
{\PP \VS{4}Dhäŋuru ŋuliŋurunydja
\FTNT{§}{{\FR 16:4 }{\FT{Samson}}}Djämdjindhu wiripuŋunhana miyalknha nhäŋala, Bilitjiyapuyŋunha yana miyalknha yäkunha
\FTNT{*}{{\FR 16:4 }{\FT{Delilah}}}Delalanha, yurru ŋayi wirrkina ḏukṯukmirriyinanydja nhanŋu ŋuriki dhäykawu.

\VS{5}Ga buŋgawa walala ŋurikiy
\FTNT{†}{{\FR 16:5 }{\FT{Philistia}}}Bilitjiyawuy bäpurru' waŋana ŋurikala miyalkkala Delalawala bitjarra gam'. “Nhämirri ŋuli nhe märraŋunydja ŋanya Djämdjinnha, märr nhe yurru mayali'‐wulama ŋanya, ga wekama ŋanapurruŋgalana goŋlili. Dhä‐wirrka'yurra ŋanya ŋe', nhäyu ŋayi yukurra ganydjarr‐ḏumurruyirri. Ga maḻŋ'maraŋa nhanukala nhaltjan yurru ŋunhi yolŋu'‐yulŋuyunydja ŋanya ganydjarr‐winya'yunmarama, nhäyuna. Ga ŋunhi nhe yurru ḻakaramanydja ŋanapurruŋgala, ga ŋanapurrunydja yurru marrtjina‐wala, ga ḏapmaramana ŋanya. Ga ŋanapurru yurru waŋga'‐waŋganydhu wekamanydja nhuŋu dhaŋaŋnha yana biyapulnha wal'ŋu rrupiyanydja.” Ga bitjarranydja ŋuriŋi yukurrana buŋgawayu walalay dhawu'‐nherrara rrupiya ŋurikiyi dhäykawu, bala ŋayi märraŋalana ŋanya Djämdjinnha.

\VS{6}Bala ŋayi waŋana ŋuriŋi dhäykayu, dhä‐wirrka'yurruna ŋanya Djämdjinnha bitjarra, “Wäy, nhäyu muka dhuwala nhuna yukurra ganydjarr‐ḏumurrukumanydja? Nhaltjanna yurru walala ŋula yolthu walalay ganydjarrmiriwyamanydja nhuna? . . . märr walala yurru ḏapmarama nhuna raki'yunydja?”


\par }{\PP \VS{7}Ga Djämdjindja buku‐ruŋiyinmaraŋala waŋana bitjarra, “Ŋuli yurru walala garrwi'‐garrwi'yundja ŋarranha 7‐dhu raki'yunydja, ŋuriŋi bonarra'wuyyu raki'yu, ga yurruna ŋarra yurru ŋunhi ganydjarrmiriwyirrinydja, bitjan dhuwala wiripu‐guḻku' yolŋu'‐yulŋu.” Bitjarra ŋayi Djämdjindhu yukurrana ḻakaraŋala Delalawunydja ŋunhi dhäykawunydja, yurru yaka ŋayi yukurrana Djämdjindhu ŋunhi yuwalktja wal'ŋu ḻakaraŋala, yana ŋayi yukurrana warku'yurruna ŋunhi miyalknha.


\par }{\PP \VS{8}Ga dhunupana ŋayinydja ŋunhi miyalktja marrtjina, bala ḻakaraŋala ŋuripa buŋgawawana walalambala, bala walalanydja rarr'yurrunana nhanbala 7 raki' bonarra'wuy, yuḏayuḏa yana. Ga gonha ŋayi Djämdjin yakurrthinana, bala ŋayinydja ḏapṯapmaraŋalana ŋanya ŋuriŋiyi bonarra'wuyyunydja raki'yu malanyŋuyu 7‐dhu.

\VS{9}Ga walalanydja ŋunhi Bilitjiyapuyŋunydja ḏarramuwurru dharra'‐dharrana marrtjina ŋunhala warraŋul, galkurruna nhanŋu Djämdjingu märranharawuna. Ga ŋayinydja Delalanydja waŋana yatjurrunana dhika, dhirr'yurruna ŋanya Djämdjinnha bitjarra, “Djämdjin gaŋgathiyana! Dhuwalana dhuwala Bilitjiyapuyŋunydja marrtji yukurra, märramana nhuna yurru.”

\par }{\PP Dhunupa ŋayi gaŋgathinanydja ŋuliŋuru yakurrŋuru, bala gulk‐gulkthurrunana yana ŋunhi rakiny'tja, waḏutjana gulk‐gulkthurrunana‐wala yana.

\VS{10}Ga miyalktja ŋunhi waŋana Djämdjingala bitjarra, “Nhäku nhe yukurra ŋarranha dhuwala warku'yundja? Yaka warray nhe ŋarraku dhuwala ḻakaraŋala yuwalkŋunydja. Nhaltjurru ŋuli nhuna dhika ḏapmaraŋu ŋula yolthu yolŋuyunydja? Ma' nhe ḻakaraŋana ŋarraku lili go.”


\par }{\PP \VS{11}Bala ŋayinydja buku‐ruŋinyamaraŋala bitjarra warray, “Ŋuli walala ŋarranha ŋula yolthu ŋuli ḏapmaraŋu yuṯayu raki'yu, ga ŋarranydja ŋuli ganydjarrmiriwyina, bitjan dhuwala walala wiripu‐guḻku'.”

\VS{12}Bala ŋayipina Delalayuna märraŋala raki' yuṯa, wuṉḏaŋarrnha dhika raki', bala ḏap-ḏapmaraŋalana ŋanya Djämdjinnha. Yo, ŋunhi ḏarramuwurrunydja galkurruna yukurrana ŋunhala warraŋul, ga biyapul ŋayi ŋunhiyi miyalktja yatjurruna, “Djämdjin, dhuwalana Bilitjiyapuyŋunydja marrtji yukurra lili märranharawuna nhuŋu.” Ga dhunupa ŋayinydja Djämdjindja gaŋgathina, gulk‐gulkthurrunana rakiny'tja ŋunhi.


\par }{\PP \VS{13}Ga biyapul ŋayi Delala waŋana nhanukala Djämdjingala bitjarra, “Wakal‐ŋurra nhe yukurra dhuwala ŋarrakala, yakana nhe yuwalkkuma yukurra ḻakarama ŋarraku. Ḻakaraŋa ŋarrakala, nhaltjurruna ŋuli dhika ŋula yolthu yolŋuyu ḏapmaraŋunydja nhuna?”

\par }{\PP Ga ŋayinydja waŋana Djämdjindja bitjarra nhanukala. “Nhäŋa ŋarranha marwat dhuwala weyin. Ga ŋuli yurru ŋula yolthu ŋarranha marwat bothu'yama ŋuruŋu girri'yu ŋunhi walala ŋuli dharpuma yukurra girri' baḻaŋgit; ga ŋuli yurru walala ŋarranha marwat warray ŋunhimalayi gurrunhan, ga ŋunhiyinydja bitjan ŋarra yurru ganydjarrmiriwyirrina, bitjan dhuwala wiripu‐guḻku' yolŋu'‐yulŋu.”


\par }{\PP \VS{14}Yuwalkthi Delalayu yakurrkuŋalana ŋanya, bala ŋilitjara ŋunhi girri'lilina ŋunhiwalana marwattja ŋanya Djämdjinnha, bala ḏälkuŋalana yana ŋilitjara. Ga biyapul ŋayi yatjurruna waŋana, “Djämdjin gaŋgathiyana! Dhuwalana Bilitjiyawuynydja walala marrtji yukurra, märramana yurru nhuna.” Ga ŋayinydja dhunupa gaŋgathinana, ga dhayaḻana marwattja ŋayi ŋunhi.


\par }{\PP \VS{15}Ga ŋayinydja waŋana dhäykanydja bitjarra, “Yakana dhuwala nhe ŋarraku yukurra märr‐ŋamathirri yuwalktja. Ḻurrkun'mirri nhe ŋarranha yukurrana warku'yurrunanydja. Yaka nhe ḻakaraŋala ŋarraku dhunupa, nhäyu nhuna yukurra wuṉḏaŋarrkumanydja.”

\VS{16}Bitjarrana liŋguna ŋayi ŋanya yukurrana walu‐ŋuparana ŋoy‐wulaŋalanydja waŋananydja, ga ŋayinydja Djämdjindja djawaryurrunana nhanukala dhä‐wirrka'yunarayu marrtjinyarayu. Bala ŋuliŋurunydja ŋayi nhanŋu yuwalknha wal'ŋu ḻakaraŋla,

\VS{17}waŋana bitjarrana gam'. “Yurruna ŋarra dhawal‐wuyaŋina, ŋarrakala ŋäṉḏi'mirriŋuyunydja ŋarranha wekaŋala ganaŋ'maraŋalana nhanŋuwaynha Godkuna, ga beŋuru liŋgu ŋunhi ŋarra dhawal‐wuyaŋina, ŋarranydja nhanŋuway yana Garraywu; yaka dhuwala yukurrana marwat ŋarraku gulkthurruna beŋuru bili. Ŋunhi ŋuli ŋula yolthu ŋarranha marwattja gulkthurru, ŋarranydja ŋuli ganydjarr winya'yurruna; ŋarra yurru ganydjarrmiriwyirrina yalŋgithirrina, bitjan dhuwala wiripu‐guḻku' yolŋu'‐yulŋu.”


\par }{\PP \VS{18}Bala ŋayi Delalayunydja dharaŋarana ŋunhi ŋulinyaramirriyunydja nhanŋu ŋayi yuwalknha wal'ŋu ḻakaraŋala, bala ŋayi dhäwu'na djuy'yurruna ŋuriki buŋgawawuna walalaŋgu, waŋana bitjarrana, “Go marrtjiyana lili walala! Yuwalknha dhuwala ŋayi ḻakaraŋalanydja ŋarraku yana; marŋgina ŋarra liŋguna nhaltjan ŋilimurru yurru ŋanya ganydjarrmiriwyama, djaw'yun ganydjarr nhanukala.” Ga ŋunhi walala buŋgawamirrinydja yolŋu'‐yulŋu marrtjinana lili yana, withiyarana ŋanya gäŋala rrupiyana nhanŋu Delalawu.

\VS{19}Bala ŋuriŋi dhäykayu gayŋikuŋalana ŋanya Djämdjinnha makarrlilina nhanukalay ŋayi, bala wiripunydja ḏarramu marrtjina lili, bala gulkthurrunana marwatnha yukurrana ŋanya Djämdjinnha. Ga dhunupa yana ŋunhi ganydjarrnydja nhanukala winya'yurrunana.


\par }{\PP \VS{20}Bala ŋayi biyapul wäthurruna waŋana bitjarra, “Djämdjin gaŋgathiyana. Dhuwalana Bilitjiyawuynydja marrtji yukurra märranharawuna nhuŋu.”

\par }{\PP Ga ŋayi Djämdjindja bira'yurruna yanapi ŋayi gaŋgathinya ŋuli waḏutja‐wala dhayaḻa, bitjanna ŋayi ŋuli ŋäthili. Yurru bäyŋuna. Maḻŋ'maranhamina ŋayi ŋanyapinyay ŋayi ŋunhi ŋayinydja yalŋgi'yinana, ganydjarrmiriwnha, balanyarana bitjan wiripu‐guḻku' ḏarramuwurru, bili Garrayyunydja ŋanya liŋguna gonha'yurrunana.


\par }{\PP \VS{21}Bala walalanydja ŋuriŋi Bilitjiyapuyŋuyunydja ḏarramuwurruyu mulkanana ŋanya, bala bambaykuŋalana dharpuŋala maŋutjina maṉḏanha yana märrma'kuŋalana. Bala walala märraŋalana ŋanya, bala gäŋala ŋunha
\FTNT{‡}{{\FR 16:21 }{\FT{Gaza}}}Gäthalilina wäŋalili. Ḏapmaraŋalanydja walala ŋanya djimuku'yuna raki'yu, bala ŋilitjara ŋanya ḻoḻulilina, ga ŋunhalana ŋayi yukurranha ŋuli djämanydja mirithinyana, ŋathana ŋuli yukurranha yarrwa'yuna birrali'na.

\VS{22}Yo, nhinananydja ŋayi yukurrana ŋunhala märr‐weyinŋumirrina, bala marrtjina ŋutharana marwattja biyapul.


\par }{\SH Ḻakarama yukurra Djämdjingalaŋuwuy rakunybuynha
\par }
{\SHB 16:23–31; 21:25 (The death of Samson)
\par }
{\PP \VS{23}Ga ŋuliŋurunydja dhurrwaraŋuru bala walala ŋunhi
\FTNT{§}{{\FR 16:23 }{\FT{Philistia}}}Bilitjiyapuyŋunydja buŋgawamirri yolŋu'‐yulŋu waŋanharamina bitjanminana, “Gul' ŋilimurru yurrum'marama dhuwala yolŋunha walalanha; ŋilimurru yurru ḻuŋ'thun ga märr‐ŋamathinyamirri yukurra waŋganyŋura, buku‐ŋal'yun yukurra yurru ŋilimurruŋgalaŋuwu waŋarrwu
\FTNT{*}{{\FR 16:23 }{\FT{Dagon}}}Daykungu.”

\VS{24}Yuwalkthi walala yurrum'maranhaminanydja, ga bukmak yolŋu'‐yulŋu yukurrana barkparkthurruna märr‐ŋal'yurruna ŋurikiyi waŋarrwu walalaŋgalaŋuwu, waŋananydja walala yukurrana bitjarrana,

\par }{\Q “Ŋilimurruŋgunydja dhuwala waŋarr Daykundja ganydjarr‐ḏumurru warray,

\par }{\QB garrwar wal'ŋu biyapul;

\par }{\Q Ŋayi wekaŋala ŋilimurruŋgu ŋunhi miriŋunha
\FTNT{†}{{\FR 16:24 }{\FT{Samson}}}Djämdjinnha ŋilimurruŋgalana goŋlili.”


\par }{\PP \VS{25}Bena dhika goŋmirriyinana yä‐ä‐ä, wiṯthurrunana walala, ga waŋanharaminana bitjanminana, “Go, ŋilimurru Djämdjinnha gäma dhipala lili, beyarrmakkuma ŋilimurru yurru ŋanya warku'yun.” Yuwalkthi walala gäŋalana ŋanya Djämdjinnha ŋunhimalayina wäŋalili, yurru bambaynhana walala gäŋalanydja lili ŋanya, bala ŋilitjarana, bala nherraranydja ŋunhiwala dhuḏililina guṉḏalili, yurru guṉḏa maṉḏanha ŋunhiyi yukurrana makarr djingaryurrunanydja ŋuriki buṉbuwu.


\par }{\PP \VS{26}Djämdjindja waŋana gayul, giyalkiyal waŋana ŋunhi gurrmulnha ḏarramunha ŋunhi ŋayi ŋanya yurru marrtji bala waṉa‐gulama, bitjarrana ŋayi waŋananydja, “Nherrala ŋarranha goŋ maṉḏanha dhipala makarrlili bala'lili, ŋarra ḏukṯuk ŋarra yurru mulka,” bitjarra.


\par }{\PP \VS{27}Yo, buṉbunydja ŋunhiyi ŋutu'na dhikana bathalana wal'ŋu, ga yolŋu'‐yulŋunydja ŋunhimala ḻuŋ'thurruna nhinananydja yukurrana biyapulnha dhaŋaŋnha, bena mala'mirriŋuna yolŋu yukurrana nhinana 3,000 ḏarramuwurrunydja ga dhäykawurrunydja, dhaŋaŋnha biyapulnha miṯtjinydja, ga bukmak ŋunhi Bilitiyapuyŋuwu buŋgawamirri walala, walalanydja bukmak yana ŋunhi nhinananydja yukurrana ŋunhili waŋganyŋura buṉbuŋura, ga bukmakthu walala yukurrana warku'yurrunanydja ŋanya Djämdjinnha.


\par }{\PP \VS{28}Bala yana ŋayinydja Djämdjindja bukukurru waŋana Godkala bitjarrana, “Garray, ŋarranhanydja guyaŋiya. Ganydjarr ŋarranha wekaŋana biyapul waŋganymirrina, märr ŋarra bumana dhuwala Bilitjiyapuyŋunhanydja bukmakkumana.”

\VS{29-30}Bala ŋayi Djämdjindhu makarrnydja ŋunhi maṉḏanha mulkana baṯ bitjarrana, bala yana ḏur'yurrunana ŋuriŋina ganydjarryuna, ga waŋananydja ŋayi yatjurruna bitjarrana, “Ŋarranydja yurru rakunydhirrina dhuwala manapa ŋanapurru Bilitjiyapuyŋu.” Ḏur'yurrunanydja ŋayi ŋunhi, ḏur' bitjarranydja, bala ŋayinydja marrtjina ŋunhi guṉḏanydja ḏaw'yurrunana buku‐yupthurrunana ŋunhi buṉbunydja warrpam'nha, dhurrtj' bitjarra muŋdhurrunanydja, bala dhä‐muŋdhurrunana ŋunhi yolŋu'‐yulŋunhanydja bukmaknhanydja, ga ŋayipinydja Djämdjindja rakunydhina ŋunhiliyina bili, dhambay ŋunhi yolŋu'‐yulŋu Bilitjiyapuyŋuna.

\par }{\PP Yo, ŋunhi ŋayi yukurrana walŋaŋga yana nhinana Djämdjin, ŋayi ŋuli bunha yukurranha yolŋu'‐yulŋunha ŋunhi Bilitjiyapuyŋunha guḻku'nhana, ŋunhi walala miriŋu
\FTNT{‡}{{\FR 16:29-30 }{\FT{16:29-30 Israel}}}Yitjuralpuyŋuwu. Ga ŋunhi ŋayi rakunydhinana‐wala, ga ŋunhalanydja ŋayi bumara dhaŋaŋnhana biyapulnha wal'ŋu ŋunhiyi miriŋunha.


\par }{\PP \VS{31}Ga Djämdjingu gurruṯu'mirrinydja walala marrtjina lili, ga märraŋala ŋanya rumbal goŋliliyaŋala, bala djaw'yurruna balayi walalaŋgiyingalana wäŋalili; dhalkaraŋalanydja walala ŋanya ŋunhimalayi dhambay‐manapara bäpa'mirriŋuwala
\FTNT{§}{{\FR 16:31 }{\FT{Manoah}}}Manawawalana.




\par }\Chap{21}{\PP \VS{25}Yo, Yitjuralpuyŋunydja ŋunhi miṯtji yukurranha ŋuli nhinanha buŋgawamiriw yana, bäyŋu walalaŋgu ŋula giŋdja yolŋu, liŋgu walalanydja ŋunhiyi miṯtji nhanŋuway Godku mala yolŋu. Yurru yakana walala ŋunhi yolŋu'‐yulŋunydja yuwalkkuŋalanydja yukurrana malthurruna Godku Garraywu; bukmaktja yukurrana yolŋu'‐yulŋu marrtjina nhanukiyingalana ŋayi ḏukṯukkurru, ga djämanydja‐wala ŋayi ŋuli nhanukingalay djälyu yana marrtjinya bala.


\par }