\NormalFont\ShortTitle{DJIRAMAYAWUŊU DHÄRUK}

{\MT JEREMIAH

\par }{\MTB Djiramayawuŋu dhäruk raypirri'yunarawuy, ŋurikiy ŋunhi mari yurru buna, liŋgu walalaŋgalaŋuwuy yätjpuy



\par }\ChapOne{1}{\SH Ḻakarama yukurra Djiramayanha
\par }
{\SHB 1:1–3 (Introduction)
\par }
{\PP \VerseOne{1}Dhuwalanydja gay' dhäruk waŋa yukurra yäku
\FTNT{*}{{\FR 1:1 }{\FT{Jeremiah}}}Djiramaya ŋunhi ŋayi gäthu'mirriŋunydja dhuwalayi
\FTNT{†}{{\FR 1:1 }{\FT{Hilkiah}}}Yilkayawu, ŋunhi ŋayinydja ḏalkarra'mirri yolŋu wäŋawuy
\FTNT{‡}{{\FR 1:1 }{\FT{Anathoth}}}Yanathuwuy,
\FTNT{§}{{\FR 1:1 }{\FT{Benjamin}}}Bindjamangala yirralkaŋura.

\VS{2-3}Ŋayi Garraynydja waŋanana Djiramayawala ŋulinyaramirriyuna waluyunydja ŋunhi ŋayi yukurrana buŋgawanydja nhinana
\FTNT{*}{{\FR 1:2-3 }{\FT{1:2-3 Josiah}}}Djotjaya yäku,
\FTNT{†}{{\FR 1:2-3 }{\FT{1:2-3 Amon}}}Waymangu gäthu'mirriŋu, buŋgawa ŋayi
\FTNT{‡}{{\FR 1:2-3 }{\FT{1:2-3 Judah}}}Djudawuyŋu, ga biyapul ŋayi Garray waŋana Djiramayawala ŋulinyaramirriyu ŋunhi ŋayi yukurrana nhinana Djotjayawuna gäthu'mirriŋu
\FTNT{§}{{\FR 1:2-3 }{\FT{1:2-3 Jehoiakim}}}Djiyuwakim yäku buŋgawa. Yo, ŋayi Garraynydja yukurrana waŋana nhanukala mirithirri guḻku'mirri, yanana liŋgu‐u‐u ga ŋulinyaramirriyuna ŋunhi ŋayi Djotjayawu gäthu'mirriŋu
\FTNT{*}{{\FR 1:2-3 }{\FT{1:2-3 Zedekiah}}}Djitakayana yukurrana nhinana buŋgawa 11‐nha dhuŋgarra, ga ŋuriŋinydjayi dhuŋgarrayu walala miriŋunydja marrtjinana, bala bumarana ḏaw'‐ḏawyurrunana ŋunhiyi wäŋanhanydja
\FTNT{†}{{\FR 1:2-3 }{\FT{1:2-3 Jerusalem}}}Djurutjalambuynydja, bala djaw'‐djawyurrunana ŋunhiyi yolŋu'‐yulŋunhanydja ŋurikiy Djurutjalambuynydja wäŋawuy balayina
\FTNT{‡}{{\FR 1:2-3 }{\FT{1:2-3 Babylon}}}Bapilunlilina wäŋalili. Ga dhuwala ŋunhi Djiramayawuŋu dhäwuny'tja.


\par }{\SH Godthu nherrara dharapullili Djiramayanhanydja, djawarrkmirrina ŋayi
\par }
{\SHB 1:4–19 (The call of Jeremiah)
\par }
{\PP \VS{4-5}Garray waŋana ŋarrakala bitjarra, “Ŋarranydja nhuna djarr'yurruna ŋäthili yana, yurruna ŋarra djäma nhuna ŋunha ŋäṉḏi'mirriŋuwalanydja guḻunlili. Ŋäthili yana gal'ŋu, yurruna nhe dhawal‐wuyaŋina ŋarranydja nhuna nherrarana, nhenydja yurru ŋarraku djawarrkmirrina yolŋu, gäma yurru yukurra ŋarrakuwaynha dhäruk miṯtjiwala yolŋu'‐yulŋuwalana.”


\par }{\PP \VS{6}Ga ŋarranydja waŋana buku‐wakmaraŋala bitjarra, “Garray God, ŋarranydja dhuwala yaka ŋarra djawarrkmirri, yaka ŋarra marŋgi nhaltjan ŋarra yurru waŋa. Ŋarranydja dhuwala yuṯa yana ŋarra, balanyara bitjan yothu.”


\par }{\PP \VS{7}Ga ŋayinydja waŋana ŋarranha bitjarra, “Yaka biyakayi waŋiya, yaka nhunapinyay nhe ḻakaranhamiya yothu ḻakaranhamiya bitjarra. Ŋarranydja yurru nhuna dhuwalanydja djuy'yunna yana ŋunha yolŋu'‐yulŋuwalanydja, ŋarrapi yurru nhuŋu ḻakaramanydja wanhamala nhe yurru marrtji, ga nhenydja yurru marrtjina yana, ga ḻakaramanydja nhe yurru ŋunhi yana liŋgu dhäruktja, ŋunhi ŋarrapi yurru nhuŋu dhäruk wekama waŋanharawu.

\VS{8}Yakana barrariya ŋula yolkunydja, liŋgu ŋarranydja yurru galki yana nhokala, gunganhamirriyama yurru yukurra nhuna ŋula nhäŋuru,” bitjarra ŋayi Garray waŋananydja.


\par }{\PP \VS{9}Bala ŋayi Garraynydja goŋ‐djarryurrunana, bala mulkana ŋarranha dhurrwarana, bala ŋayi bitjarrana waŋana, “Ŋay', dhuwala ŋarra yukurra dhäruktja gathanna nhokala ŋäṉarrlilina.

\VS{10}Gäthuranydja dhuwalanydja ŋarra nhuna nherrarana dhiyakuyina djämawu, nhe yurru waŋanydja yukurra biyapul'nha wal'ŋu ganydjarrmirriyuna dhikana buŋgawawunydja walalaŋgu ga biyapul miṯtjiwu ga miṯtjiwu. Yo, dhiyaŋuyinydjayi dhärukthu nhe yurru bitjan ḏulŋurr'yunna romdja malanha, bitjan nhe yurru djuḏul'yunna marrtji muṉguykumana, ḏaw'‐ḏawyunna warrpam'thunna yurru. Ga biyapul nhe yurru dhuḻ'yundhi, bitjan nherraṉ dholkuma nhe yurru yuṯana rom ŋunhimalayinydja ŋäthiliŋulilinydja dharapullili.”


\par }{\PP \VS{11}Bala ŋayi Garrayyu ŋarranha biyapul dhä‐wirrka'yurruna bitjarra, “\FTNT{§}{{\FR 1:11 }{\FT{Jeremiah}}}Djiramaya, nhä nhe yukurra nhämanydja?” Ga ŋarranydja waŋana bitjarra, “Nhämanydja ŋarra yukurra dhuwala walŋa dharpanydja.”

\VS{12}Ga ŋayi Garrayyunydja ŋarranha waŋana bitjarra, “Yo, yuwalk dhuwali nhe nhäŋalanydja dhunupa, ga ŋarranydja dhuwala walŋa yana. Ŋarranydja marrtji ŋarrapinydja nhäma ŋarrakuway ŋarra dhäruktja malanha, ga yuwalk yana ŋarra yurru djämanydja bitjandhiyi, ŋunhi nhaltjan ŋarra ŋuli yukurra dhawu'‐nherraṉ.”


\par }{\PP \VS{13}Ga biyapul ŋayi Garrayyu dhä‐wirrka'yurruna ŋarranha bitjarra, “Djiramaya, nhä nhe yukurra biyapulnydja nhäma?” Ga ŋarranydja waŋana bitjarra, “Nhämanydja ŋarra yukurra dhuwala gapu buŋbuŋdhun yukurra banikin'mirri, yurru giḻyunna ŋayi yukurra ŋunha yulŋunydja, rarryunna yukurra lilina bitjanna ŋilimurruŋgalana dhimurru'ŋuruna.”


\par }{\PP \VS{14-15}Bala ŋayinydja waŋana bitjarrana ŋarrakala, “Yo, ŋulaŋuruyi dhimurru'ŋurunydja yurru marrtji bathalana marinydja, barrari‐wukunhamirrina yana, baḏuwaḏuyunna yurru yana warrpam'thunna yolŋu'‐yulŋunhanydja dhipuŋurunydja wäŋaŋuru, liŋgu ŋarra yurru waŋgany‐manapan marrtji miṯtjinha ga miṯtjinha bäpurru'nhanydja, ŋunhi walala yukurra nhina ŋunha dhimurru'ŋura, bala walala yurru marrtji waŋgany yana miṯtjinydja miriŋunydja, bala baḏuwaḏuyun warrpam'thuna yurru
\FTNT{*}{{\FR 1:14-15 }{\FT{1:14-15 Jerusalem}}}Djurutjalamdja wäŋa, galkithirrina yana walala yurru marrtjinydja‐wala ŋunhana yana dhurrwaralilina, ga nhinanydja walala yurru marrtji ḻiw'maramana yana gungamana ŋunhiyi wäŋa.

\VS{16}Ga balakurru‐witjandhinydjayi ŋarra yurru dhä‐ḏir'yunna ŋarrakuway yolŋu'‐yulŋunhanydja, liŋgu walala dhuwurr‐yätjthina. Walala gonha'yurruna ŋarranha ga ḏiltjina‐wekaŋala ŋarrakunydja, bala buku‐ŋal'yun yukurra ŋunha wiripuŋuwuna waŋarrwu ŋula nhäkuna maḏayin'kuna malaŋuwu, märr‐ŋal'yunna yukurra ŋurikina goŋbuywuna djämawuywu nhäku malaŋuwu waŋarrwu.


\par }{\PP \VS{17}“Gaŋgathiyana ŋe Djiramaya, bala marrtjiyana, ga ḻakaraŋana ŋarrakalaŋuwa yolŋu'‐yulŋuwanydja, ḻakaraŋanydja walalambala ŋunhi yana liŋgu ŋunhi ŋarrapi yurru nhuna dhäruk‐wekama waŋanharawu. Yakana barrariyanydja walalambala, yana mukthurrana waŋiya barrarimiriwnha wilwilyunamiriwnha. Ŋuli nhe yurru nhina yukurra galŋa‐mukthundja ga goranydja, bala ŋarranydja yurru yana nhuna gora‐wekamana gumurrŋurana walalaŋgala maŋutjimarana.

\VS{18-19}Liŋgu dhiyaŋunydja gay waluyu ŋarranydja nhuna bitjarra wuṉḏaŋarrkuŋalana ganydjarr‐wekaŋalana. Nhenydja dhuwala balanyarana biyaku ŋuli wäŋa dhuḻ'yunara wuṉḏaŋarrkunharana, ḻiw'maranharana biyaku ŋuli ḻoḻu gunganhara ḏälnha. Nhe yurru yukurra dhärra wuṉḏaŋarrnha yana, balanyarana biyaku ŋuli yuṯuŋgurr djimuku'. Walala yurru buŋgawamirriyunydja ga ŋurru'‐ŋurruŋuyunydja yolŋuyu walalay nhuna yukurra ḏur'yun galkinyamarama, ga walala yurru ḏalkarra'mirriyu ga bukmakthu yolŋuyu walalay ḏur'‐ḏuryunna nhuna, gur'kuryunna bitjanna yurru, yurru yakana nhuna yurru ŋula yolthu dhäkay‐galkinyamaramanydja. Nhepi yurru yana djuḻkthundja bukmakku walalaŋgu, liŋgu ŋarranydja dhuwala galki yana nhokala, bitjan gunganhamirriyama ŋarra marrtji nhuna,” bitjarra ŋayi Garray waŋananydja.




\par }\Chap{2}{\SH Yitjuralnydja miṯtji dhuwala nhanŋuway dhulŋuŋu Godku
\par }
{\SHB 2:1–13 (God’s care for Israel)
\par }
{\PP \VerseOne{1-2}Biyapul ŋayi Garray waŋana ŋarrakala bitjarra, “Ḻakaraŋa ŋarrakalaŋuwa yolŋu'‐yulŋuwa
\FTNT{*}{{\FR 2:1-2 }{\FT{2:1-2 Jerusalem}}}Djurutjalamdja dhuwala dhäruk gam', ‘Ŋarra guyaŋirri yukurra roŋiyirri bala ŋunha ŋurruthanharawuy wal'ŋu, ŋunhi nhuma ŋurruthaŋala wekanhamina yukurrana ŋayaŋu‐nherraṉmina ŋarrakala, ga wirrki nhuma yana märr‐ŋamathinanydja wal'ŋu ŋarraku. Nhumanydja dhuwala ŋarraku, balanyarana bitjan dhäyka ŋunhi ŋarra nhuna märraŋala ŋarrakuwayliliyaŋala. Ŋäthilinydja nhuma ŋunhi malthurruna galki yana ŋarraku, bäythi ŋunhi ŋali yukurrana marrtjina be ŋanhdharkkurrunydja wäŋakurru ŋathamiriwkurrunydja.

\VS{3}Nhuma
\FTNT{†}{{\FR 2:3 }{\FT{Israel}}}Yitjural, ŋäthilinydja ŋunhinydja nhuma yukurrana nhinana ḏarrtjalk wal'ŋu yana, ganaŋ'thunara ŋuliŋuru yätjŋurunydja, ŋarrakuway wal'ŋu yana dhulŋuŋu ŋunhiyinydja yolŋu walala nhuma, ga ŋunhi nhumalanha ŋuli ŋula yolthu ŋayaŋu‐yätjkunhanydja bunha, ŋarranydja ŋuli bitjanayi liŋgu yana buku‐ruŋinyamaranhayi walalanhanydja bunha.’ Dhuwalayinydja malanha dhäruk yukurrana waŋana ŋayipi yana Garray.”


\par }{\PP \VS{4-5}Yo, mäkiri'‐witjurrana walala dhiyakuyi Garraywalaŋuwunydja dhärukku nhuma yolŋu'‐yulŋu Yitjuralpuyŋu, ŋayi yukurra waŋanydja bitjanna, “Nhäku ŋunhi walala nhumalaŋgala märi'muyunydja walalay gonha'yurrunanydja ŋarranha? Nhä dhika ŋarranydja? . . . yätj ŋarra waŋarrnydja? Nhäku walala ŋunhi bilyurruna ŋarrakalaŋuŋurunydja wiripuŋuwalanydja waŋarrwala? Yätjnha yana dhuwaliyinydjayi, bawa'mirrina rom, liŋgu ŋunhiyinydja waŋarr malanha ŋula nhäna, rakunynha walŋamiriwnha.


\par }{\PP \VS{6}“Yo, liŋgu ŋarra ŋunhi märraŋalanydja dhawaṯmaraŋalanydja nhumalaŋgu märi'munhanydja walalanha ŋulaŋuru
\FTNT{‡}{{\FR 2:6 }{\FT{Egypt}}}Yetjipŋurunydja, goŋŋuru miriŋuwalanydja, yurru walalanydja yaka warray ḏukṯukthina ŋarraku. Ŋarra gäŋalanydja walalanha yukurrana ŋula ŋanhdharkkurru wäŋakurru, yolŋumiriwkurru,

\VS{7}bala ŋarra wapmaraŋalana walalanha dhipalana dhapirrklilina wäŋalili wal'ŋu, märr walala yurru yukurra märr‐bakthun maranhuyu nhina dhiyalana ŋatha‐guḻku'mirriŋurana wäŋaŋura. Yurru walalanydja yätjkuŋala warray baḏuwaḏuyurruna dhuwalayi wäŋanha ŋuriŋi warray walalaŋgalay yätjthu warray romdhu, dhuwalayinydja wäŋa ŋunhi ŋarra wekaŋala walalaŋgu ŋarrapi.

\VS{8}Walalanydja bini ŋunhi ḏalkarra'mirrinydja walala waŋanha bitjana muka, ‘Wanhaka dhika ŋayi Garraynydja? Ŋilimurru yurru roŋiyirriyi nhanukala.’ Yurru walalanydja yaka warray bitjarrayi, liŋgu ŋunhiyinydja walala rom‐dharraymirri walala, yaka walala marŋginydja ŋarraku yuwalktja. Walala ŋunhi ŋurru'‐ŋurruŋunydja yolŋu'‐yulŋu ŋuyulkthina warray ŋarraku, ḏiltji warray wekaŋala, ga walala ŋunhi djawarrkmirri walala yolŋu'‐yulŋu waŋa yukurra be wiripuŋuwala warray waŋarrwala, yäku ḻakarama
\FTNT{§}{{\FR 2:8 }{\FT{Baal}}}Bälnha warray, yana walala ḻayḻayyunna yukurra ŋunhilina be nhäŋiniŋ'ŋurana romŋura.


\par }{\PP \VS{9}“Bala ŋarranydja yurru nhumalanha ŋarrakalaynha ŋarra gäma gumurrlili wapmarama dhä‐wirrka'yunarawuna yukurranharawu mala‐yarr'yunarawuna, nhumalanha ga nhumalaŋgu yumurrku'nha.

\VS{10-11}Gatjuy marrtjiyana ḻarruŋana, ga yakana yana nhe yurru ŋula waŋganynha miṯtjinha maḻŋ'maramanydja, ŋunhi walala yurru ganan walalaŋguway wal'ŋu ŋunhi waŋarrnha ga buku‐ŋal'yun ŋunha wiripuŋuwuna waŋarrwu, bäyyi ŋunhi walalaŋgu waŋarr yakanydja walŋa ga yuwalkŋu. Yurru ŋarrakalanydja yolŋu'‐yulŋuyu gonha'yurruna warray, ŋapa warray wekaŋala ŋarraku, ŋunhinhanydja ḻatju'nhanydja walalaŋgu dhikanydja yuwalkŋunhanydja Godnha Waŋarrnha, ga buku‐ŋal'yundja walala yukurra ŋurikinayi nhäŋiniŋ'kuna ŋula nhäkuna waŋarrwu.

\VS{12}Ŋunha djiwarr'wuyyunydja walalay yukurra ṉirryunna nhäma, ga bitjanna yukurra waŋa, ‘Nhäku warray ŋunha walala gonha'yurruna ḻatju'nhanydja ŋunhi Godnha wal'ŋu?’ bitjanna, bala walala buku‐djaw'yunminana ŋuliŋuruyi nhänharaŋurunydja.

\VS{13}Liŋgu ŋarrakalaynydja yolŋu'‐yulŋuyu djäma märrma' romdja yätj yana wal'ŋu mirithirri. Ŋurruŋunydja walala gatjpaḻ'yurruna ŋarrakalaŋuŋuru, ŋunhi ŋarranydja balanyarana bitjan ŋunhi riyala gapu yukurra dhawaṯthun walŋa wal'ŋu yana, ga ŋuliŋurunydja dhurrwaraŋuru ŋunhi walala bilyurruna ŋapa‐wekaŋala ŋarraku, bala walala djämana yukurrana yaw'yurrunana goŋdhuna walalaŋgalay maḻŋ'maranharawu gapuwuna, yurru ŋarŋganydja ŋunhi walalaŋguŋu yaw'yunara baṉḏanynha gapumiriwnha.”


\par }{\SH Yitjuralnydja ḏiltjina wekanhamina Garraywu
\par }
{\SHB 2:14–37 (The results of Israel’s unfaithfulness)
\par }
{\PP \VS{14}Yo, Godthu waŋa ŋuli yukurra bitjan, “Nhuma
\FTNT{*}{{\FR 2:14 }{\FT{Israel}}}Yitjural miṯtji, nhäku nhuma nhina yukurra garrpiṉarawuynydja? Nhumanydja ŋunhi dhawal‐wuyaŋina yäna warray, yaka warray garrpiṉara ŋula yolkuŋu. Nhaltjarra ŋunhi ŋayi miriŋuyunydja nhumalanha gaṯmaraŋalanydja?

\VS{15-16}Yo, ŋayi ŋunhi miriŋunydja marrtjina lili gaya'‐gayaw bitjarra, bala walala baḏuwaḏuyurrunana yana wäŋanydja nhumalaŋgu ga yolŋu'‐yulŋunha.

\VS{17-18}Nhumalaŋguway yana ŋunhiyinydja ŋurru; dhuwalayinydjayi mari nhumalaŋgu bunana, liŋgu nhuma gonha'yurruna ŋapa‐wekaŋala Garraywu nhokalaŋuwu Waŋarrwu. Ŋarranydja ŋunhi gäŋala marrtjina nhumalanha ḻatju'kuŋala dhika wal'ŋu, yurru nhumanydja gonha'yurruna warray ŋarranhanydja, bala marrtjina wiripuŋuwala warray yolŋu'‐yulŋuwala guŋga'yunarawu. Ŋuriŋi
\FTNT{†}{{\FR 2:17-18 }{\FT{2:17-18 Egypt}}}Yetjippuyŋuyunydja ga
\FTNT{‡}{{\FR 2:17-18 }{\FT{2:17-18 Assyria}}}Yatjiriyawuyŋuyunydja yakana yurru nhumalanha guŋga'yun; yakana nhe yurru ŋayaŋu‐ḏaw'yun ŋuriŋiyinydjayi gapuyu ŋunhi walalaŋguŋunydja wekanhara.

\VS{19}Yo, dhiyaŋiyi nhokalanydja nhe yätjthu yurru nhumalanha dhä‐ḏir'yunna, raypirri'yunna yurru, märr nhe yurru marŋgiyirri ŋunhi nhuŋunydja dhukarr yätjnha yanana mirithirrina; yanana nhe yurru burakirrina yukurra galŋa‐yätjthirrina, ŋunhi nhe ŋuli ŋarranhanydja gonha'yun, ga yaka rom‐wiyaṉiyirri yurru ŋarraku ga dhäruk-märrama ŋarranha, ŋunhi ŋarranydja yuwalkŋuna wal'ŋu ŋunhi Garraynha Godnha nhumalaŋgu. Dhuwalanydja dhäruk nherraṉara nininygarrmunarana yanana ŋarrakuŋu ŋurikiŋina Waŋarrwuŋu Garraywuŋu.”


\par }{\PP \VS{20}Ga biyapul ŋayi Garray God waŋana bitjarra gam', “Yitjural, nhumanydja ŋunhi ŋuli yukurranha nhinanha ŋarrakala yana romŋura, bala nhumanydja waŋana bitjarra warray, ‘Yakana ŋanapurrunydja ḏukṯuk nhanŋu Garraywu, yakana ŋayi yurru ŋanapurruŋgu ŋurruŋu ga buŋgawa. Yaka ŋanapurru yurru dhäruk ŋanya märrama,’ bitjarra nhumanydja yukurrana waŋana, bala nhuma ḏiltjina‐wekaŋala ŋarrakunydja, ga buku‐ŋal'yurruna wiripuŋuwuna waŋarrwu.

\VS{21}Nhumanydja dhuwala balanyara bitjan dharpa ŋunhi ŋarrakuŋu ḻämu‐nherraṉara. Ŋarranydja ŋunhi dholkuŋala ḻatju' dhika ŋanya maŋutji, ga nhenydja bilyurruna ŋuliŋuruyi, bitjarrana nhenydja dhiyaŋunydja‐wala bitjan nhäŋiniŋ'nha nhe dharpa.

\VS{22}Yätjnha yanana nhenydja, moy'mirrina yana wal'ŋu wirrkina. Bäythi nhe ŋuli ŋunhi rurrwuyunmirri nhunapinyay nhe wirrkinydja wal'ŋu muḻmuḻ'yunydja, ga yakana nhe nhunapinyay nhe yurru ŋunhi ḏarrtjalkkunharamirrinydja; bitjan liŋgu ŋarranydja nhuna yukurra nhäma yätj yana, moy'mirri wal'ŋu mirithirri ŋuriŋi nhokalay yätjthu,” bitjarra ŋayi Garray waŋananydja.


\par }{\PP \VS{23-24}“Yo, nhenydja ŋuli waŋa ḻakaranhamirri nhunapinyay nhe bitjanmirri, ‘Ŋarranydja dhuwala ḏarrtjalk warray, yaka ŋarra dhukun'mirri ga moy'mirri.’ Ŋunhiyinydjayi bothinyaramirrina nhe ŋuli bitjandhiyinydja dhäruk waŋa. Nhenydja dhuwala balanyara bitjan wuŋgan dhäyka nhäma marrtji ḻarruma ḏarramuwu wuŋgangu. Balanyarayi nhe yulŋunydja, djäl ḏumurru nhe wiripuŋuwu waŋarrwu; yakana nhuna yurru gulmarama ŋula yolthu yolŋuyunydja. Nhenydja ŋuli waṉḏirrina‐wala yana ŋurikalanydja ŋunhi ŋayi yurru wäthun nhuŋu ŋula yol birrka'mirri.

\VS{25}Nhätha nhe yurru ŋuliŋuruyi märr‐yawaryundja ḏaḏawyundja romŋuru, ga yakana biyapulnydja djäl‐ḏumurruyiya waŋarrwu wiripuŋuwunydja? Ga nhenydja ŋuli waŋa bitjan warray, ‘Gonha'yurra ŋarranha. Yaka nhe yurru ḻakarama ŋarrakunydja. Ŋarra yurru ŋarrakalay yana ŋarra djälyu marrtji, malthun yukurra yurru ŋurukuyinayi mulkuruwuna waŋarrwu, ŋurukuyina walalaŋgu ŋarra yukurra ḏukṯukthirrinydja.’ ”


\par }{\PP \VS{26}Ga ŋayinydja Garraynydja waŋana bitjarra, “Yolŋunydja ŋuli gorana ŋunhi ŋuli ŋula yolthu nhämanydja ŋanya ŋula nhälili, maḻŋ'marama manaŋinyaralilinydja, ga bitjandhina yurru Yitjuralnydja miṯtji goramirriyirrina bukmakthirrina walala, buŋgawamirri ga dhika nhä ḏalkarra'mirri walala ga ŋurru'‐ŋurruŋu ŋaḻapaḻmirri, bukmaknha yolŋu walala yurru goramirriyirrina, liŋgu ŋuriŋiyina walalaŋgalay yätjthuna.

\VS{27}Yo, nhuma ŋuli waŋa bitjan, ‘Dhuwalanydja gay' dharpa ŋarraku bäpa'mirriŋu,’ ga waŋa nhe ŋuli munatha'nha ga guṉḏanhanydja bitjan, ‘Dhuwalanydja gay'ŋarraku ŋäṉḏi.’ Yo, waŋa nhe ŋuli bitjandhiyinydja, liŋgu nhe ḏiltjina ŋunhiyi wekaŋala ŋarrakunydja. Ga ŋunhi ŋuli nhuŋu marrtji marinydja buna, nhenydja ŋuli ŋarrakalana gawaw'yundja, ‘Garray, walŋakuŋa ŋarranha,’ bitjanna.


\par }{\PP \VS{28}“Wanhaka ŋunhiyinydja nhumalaŋgu waŋarr malanha ŋunhi nhe walalanha djäma? Ŋuriŋi walalay guŋga'yundja yurru nhumalanha dhipalinydja. Walalana yurru marrtji ga walŋakuma nhumalanha ŋuliŋuruyi mariŋurunydja ga ŋula nhäŋuru rerriŋuru, liŋgu nhuma yukurra ŋayathama mirithirri guḻku' waŋarr malanha.


\par }{\PP \VS{29}“Nhumanydja ŋuli waŋa ŋarranha bulnha guŋga'yunaramirri bitjanna ŋuli. Nhäku nhuma ŋuli morrumurru' bitjandhi ŋarranhanydja? . . . liŋgu bukmak nhuma ŋuyulkthina ga ŋapa‐wekaŋala ŋarrakunydja,” ga bitjarra ŋayi Garray waŋananydja.

\VS{30}“Ŋarranydja nhumalanha dhä‐ḏir'yurrunana yana raypirri'yurruna, yurru nhumanydja yaka warray gulyurruna ga ḏaḏawyurruna ŋuliŋuruyi yätjŋurunydja, mukthun yana nhe ŋunhilimi liŋgu nhina yukurra yätjŋura. Nhumapi ŋunhi bumara murrkay'kuŋala ŋarrakunydja djawarrkmirrinha walalanha, yaka nhuma ḏukṯuk ŋuriki dhäwu'wu ŋunhi walala ŋuli ḻakaranha.”


\par }{\PP \VS{31}Yolŋu walala, ŋäka dhuwala dhäruk Garraynhanydja, ŋayi yukurra waŋa bitjan, “Nhäthinyara dhika ŋarranydja waŋarr? . . . balanyara bitjan baṉḏany wäŋa? . . . bay' bukumunha' wäŋa ŋunhi barrari‐wukunhamirri? . . . balanyarayi dhika ŋarra yulŋunydja? Nhäku ŋunhi nhe ŋuli waŋa bitjandja, ‘Ŋarranydja yurru marrtji ŋarrakalaynha ŋarra yana djälkurru wal'ŋu? Yakana ŋarranydja ḏukṯuk Godkunydja malthunarawu biyapulnydja.’

\VS{32}Nhäku nhe ŋuli buku‐meṉguma Godnhanydja bitjandhi? Yo, miyalkthu ŋuli yakana meṉguma nhanŋuway ḻatjuny'tja girri' mel‐wiḏiny'tja, yurru weyinŋumirri nhuma meṉguŋala ŋarranhanydja.

\VS{33}Yo, nhuma marŋgi muka ŋupanarawu waṉḏinyarawu wiripuŋuwunydja waŋarrwu, ŋurikinydja nhäku malaŋuwu ŋunhi nhe nhäku djäl‐ḏumurru mirithirri. Ŋunhanydja ŋunhi dhuwurr‐yätjmirrinydja yolŋu walala yurru marŋgiyirri nhumalaŋgalaŋuwuna.

\VS{34}Nhuma ŋuli buma wiripuŋunhanydja yolŋu'‐yulŋunha ŋunhi walala yakana ŋula nhä djäma yätjkuŋala, ga guḻaŋdja walalaŋgu dhuwali goŋŋura nhokalana mam'thun yukurra.

\VS{35}Yurru nhenydja ŋuli ḻakaranhamirri bitjanmirri warray, ‘Ŋarranydja dhuwala ḻatju' warray, manymak warray. Yaka ŋarranhanydja yurru Garrayyunydja dhä‐ḏir'yun,’ bitjan nhe ŋuli waŋa.” Ga ŋayinydja Garraynydja waŋa yukurra bitjan, “Yuwalk ŋarra yurru nhuna märr‐yuwalk yana dhä‐ḏir'yundja, liŋgu nhe yukurra ḻakaranhamirri nhunapinyay nhe bitjan, ‘Yaka ŋarranydja djäma yätj,’ bitjanmirri.

\VS{36}Yo, bitjan liŋgu nhuma ŋuli yukurra waṉḏirri guŋga'yunarawunydja ḻarruma wiripuŋulili ga wiripuŋulili ga wiripuŋulili bitjan. Ŋäthilinydja ŋunhinydja nhe bilyurruna Yatjiriyalili wäŋalili, yurru walalanydja nhumalanha ŋayaŋu‐yätjkuŋala warray, ga dhiyaŋunydja‐wala nhe guyaŋirri yukurra yanapi nhuma yurru märrama Yetjippuyŋuwuŋu guŋga'yunarawuy.

\VS{37}Nhuma yukurra märr‐nherraṉmirri märr‐yuwalkthirri ŋurikiyi Yetjippuyŋuwunydja walalaŋgu, yurru ganandja nhuma yurru ŋunhiyi wäŋanhanydja ŋayaŋu‐yätjthirrina ŋoy‐ganurumirriyuna. Liŋgu Garrayyunydja walalanha gumurr‐nherrarana; yakana nhuma yurru manymakkuma wal'ŋu nhina ŋuriŋi walalaŋgala guŋga'yunarayunydja.” Ga bitjarra ŋayi Garray waŋananydja.




\par }\Chap{6}{\SH Yitjuralnydja yakana ḏukṯukthina Godkalaŋuwunydja romgu malthunarawu
\par }
{\SHB 6:16–30 (Israel rejected God’s ways)
\par }
{\PP \VS{16}Yo, Garrayyu waŋa yukurra nhumalanha nhanŋuway yolŋu'‐yulŋunha bitjan, “Nhäŋa marrtjiya ḻarruŋa ŋurikinydja dhukarrwu dhunupawunydja, dhä‐wirrka'yurra biyaka, ‘Wanhaka dhika dhukarr ŋamakurruny'tja wal'ŋu, ŋunhiyinydja ŋunhi ŋayi Garrayyu nherrara ŋäthili?’ Marrtjiya ŋuliwitjarrayi liŋgu dhukarrkurrunydja, bala nhe yurru nhinana yukurra ŋunhilina ŋayaŋu‐wurrkurrum'thirrina.” Yurru nhumanydja waŋana bitjarra, “Yakana ŋanapurrunydja yurru marrtji ŋuliwitjandhinydja dhukarrkurru nhokalanydja,” bitjarra.


\par }{\PP \VS{17}Ga biyapul ŋayi Garrayyu ḻakaraŋala walalambala yolŋu'‐yulŋuwa bitjarra, “Mäkiri'‐witjurra ŋuruku ya' dhukarr‐nhänharamirriwu yolŋuwu, ŋunha ŋayi yukurra ḻoḻthunmarama yiḏaki, girri'‐ŋamathinyamirriyama yukurra nhuna dharraykuma ga raypirri'yun, liŋgu ŋunhi marinydja yukurra marrtjina lili galkina.” Yurru nhumanydja waŋana bitjarra warray, “Yakana ŋanapurrunydja yurru ŋuriki djawarrkmirriwunydja yolŋuwu mäkiri'‐witjun; yakana ŋanapurru ḏukṯuk ŋurikinydja dhäwu'wu.”


\par }{\PP \VS{18-19}Bala ŋayi Garraynydja waŋana bitjarra warray, “Mäkiri'‐witjurra nhuma wäŋa malanha bukmak yana, dhuwalanydja walala ŋarrakuwaynydja yolŋu'‐yulŋu yakana ŋarraku yurru mäkiri'‐witjun ga dhäruk-märrama, yakana walala ḏukṯuk ŋarrakalaŋuwunydja dhukarrwu. Bitjandhi liŋgu walala yukurra gumurr‐nherraṉdhi ŋarranhanydja, ga dhiyakuyina märrwu ŋunhi marinydja yurru lili marrtji ga bunana walalaŋgu, wirrki yana walala yurru galŋa‐yätjthirrinydja warwumirriyirrinydja ŋuriŋiyi.

\VS{20}Walala ŋuli gämanydja ŋarraku buŋgan bäw' dhika nhä malanha, yurru yaka ŋarra ḏukṯuk walalaŋgalaŋuwu ŋurikiyi mundhurr‐wekanharawunydja; yakana walala yurru marrtji galkithirrinydja ŋarrakala ŋuriŋi wäyindhunydja bathanarayu.

\VS{21}Ŋarra yurru ŋula nhäna gurrunhan gunganhamirriyama dhukarrlilinydja ŋunhiwalanydja, märr walala yurru dhä‐ŋal'yunna ga galkirrina; walala yurru murrmurryundja rrambaŋiyirrina bäpa'mirriŋu ga gäthu'mirriŋu nhanŋu, ga ḻundu'manydji walala yurru murrmurryunna bukmakthirrina.”


\par }{\PP \VS{22}Yo, bitjanna ŋayi yukurra Garray waŋanydja, “Nhäŋa ya', miriŋunydja yukurra marrtjina lili beŋuru ḻuŋgurrma'ŋurunydja, mirithirri guḻku'na miriŋu dhaŋaŋnha.

\VS{23}Yo, ŋunhiyinydja yolŋu'‐yulŋu ŋoy‐wurrpu'mirrina mel‐wuyunamiriwnha walala, ga marrtjinydja walala yukurra dhuwala lili mandjawakmirri dhika nhämirrina walala, bala walala yurru baḏuwaḏuyunna yanana nhumalanha
\FTNT{*}{{\FR 6:23 }{\FT{Jerusalem}}}Djurutjalam yulŋunydja warrpam'nha.”


\par }{\PP \VS{24}Ga walala yolŋu'‐yulŋunydja waŋana bitjarra, “Yo, ŋäkula warray ŋanapurru ŋunhi yulŋunydja miriŋunhanydja walalanha marrtjinyaranydja lili, bala ŋanapurru yukurra marrmarryunmirrina dhuwala yulŋunydja barrariyuna, ŋoy‐wilwilyunmirrina yukurra ŋanapurrunydja dhuwala.

\VS{25}Yakana ŋanapurru yurru marrtji ḏiltjilili, ga dhukarrkurru ŋanapurru yurru yakana marrtji, liŋgu miriŋunydja walala birrka'mirrina dhika ŋayan'‐dharra marrtji ŋanapurruŋgu, ga ŋanapurrunydja yukurra barrarirrina dhuwala mirithirrina.”


\par }{\PP \VS{26}Yo, bala ŋayi Garrayyu ḻakaraŋala yolŋu'‐yulŋuwanydja bitjarrana, “Buku‐yirryirryurrana biyakana ŋäthinyamiya manaparra, biyakana bitjan ŋuli ŋäṉḏi'mirriŋu ŋäthi nhanukalaŋuwu yothu'wu rakunygu, liŋgu galki yurru miriŋunydja marrtjina, bumana marrtji yurru baḏuwaḏuyunna nhumalanha.”


\par }{\PP \VS{27}Bala ŋayi Garray waŋana bitjarrana ŋarrakala, “Way
\FTNT{†}{{\FR 6:27 }{\FT{Jeremiah}}}Djiramaya, gatjarr'yurra dhuwali yolŋu'‐yulŋunha ŋarraku; maḻŋ'maraŋa walalaŋgala nhäyinyaraŋura romŋura walala yukurra nhinanydja.

\VS{28}Bala nhe yurru maḻŋ'maramanydja ŋunhi walalanha ŋayaŋu‐wuṉḏaŋarrmirrina, bitjanna liŋgu walala yukurra djäma walalaŋgalaynha yana djälyu; bukmaknha ŋunhi walala yulŋunydja yätjmirrina yanana wal'ŋu, marrtji walala ŋuli yukurra dhäwuny'tja birrŋ'marama bothinyarayŋuna ḻakaranhamirri.

\VS{29}Ga ŋunhiyi marinydja balanyarana bitjan worrk. Yo, ŋarranydja bini ŋunhi bitjana ḏarrtjalkkunha walalanha ŋuriŋiyinydja gurthayunydja, yurru ŋarrakunydja ŋunhi yolŋu walala yaka warray ḏarrtjalkthina; mukthun yana walala djäma yukurra ŋunhiyi nhäŋiniŋ' rom, yaka yana walala gonha'yurruna walalaŋguway yätjtja.

\VS{30}Bala ŋarranydja yurru walalanha ḻakaramanydja ŋayaŋu‐djarrpi'na, nhäŋiniŋ'nha yanana bitjanna; liŋgu ŋarra walalanha gatjarr'yurruna, bala maḻŋ'maraŋalanydja yätj warray.” Ga bitjarra ŋayi Garray waŋananydja.




\par }\Chap{7}{\SH Djiramayawalanydja dhäruk maḻŋ'thurruna wuṉḏaŋarrnha wal'ŋu raypirri'yunarawu yolŋu'‐yulŋuwunydja
\par }
{\SHB 7:1–34 (Jeremiah preached in the Temple)
\par }
{\PP \VerseOne{1}Dhuwala ŋunhi dhäruk ŋayi Garrayyu wekaŋala
\FTNT{*}{{\FR 7:1 }{\FT{Jeremiah}}}Djiramayawala, ŋayi waŋananydja ŋanya bitjarra,

\VS{2}“Marrtjiya bala ŋunha Godkala Buṉbulili, ga dhärriyanydja galki wal'ŋu yana dhurrwaraŋura ŋunhili ḻoḻuŋura, ga ŋunhalayinydja nhe yurru ḻakarama wirrkina wal'ŋu dhä‐warrwarnha yolŋu'‐yulŋuwalanydja, dhuwalana dhäruk gam'.

\VS{3}Mäkiri'‐witjurra ŋamathaŋa wal'ŋu dhiyaku dhärukku Garraywalaŋunydja, bukmak nhuma yolŋu walala ŋunhi nhuma ŋuli marrtji buku‐ŋal'yunarawu dhipala. Yo, Garrayyunydja nhumalanha yukurra waŋa bitjan gam'. Gonha'yurrana nhuŋuway dhuwali dhukarrnydja. Bilyurrana ga djäma ŋamakurru'na wal'ŋu, bala nhuma yurru nhinana yukurra mukthunna dhiyaliyi wäŋaŋuranydja.

\VS{4}Yolŋunydja walala ŋuli waŋa bitjanna, ‘Dhuwalanydja wäŋa yurru dhärra yukurra mukthun warray, yaka warray yurru ŋula yolthu baḏuwaḏuyun, liŋgu Garraywu dhuwalanydja Buṉbu nhanŋuway dhiyalaŋuminydja.’ Yurru dhuwalayinydjayi dhäruk ŋula nhäna mayali'‐wilkthunaramirrina, yaka dhiyakuyi mäkiri'‐witjurranydja ga märr‐yuwalkthiyanydja.


\par }{\PP \VS{5}“Ḏaḏawyurrana walala dhipuŋuruyinydja djämaŋuru yätjŋurunydja, ga nhiniya ŋamathaŋana wal'ŋu, ga djäma marrtjiya rom‐waŋganydhiya yana.

\VS{6}Yaka ṉiṉ'ṉiṉmaraŋa ŋunhiyi ŋurruwuyknhanydja yolŋumiriwnhanydja ga mulkurunhanydja, ga yaka buŋa yolŋunha ŋunhi ŋayi yaka djäma ŋula nhä yätjkuŋala. Ḏaḏawyurrana ŋuliŋuruyinydjayi buku‐ŋal'yunaraŋuru wiripuŋuwalanydja waŋarrwala, gonha'yurrana gupaḏalkuŋana warrpam'thurrana, liŋgu ŋuriŋiyinydjayi romdhu nhuna yukurra baḏuwaḏuyunna.

\VS{7}Yo, ŋuli nhuma yurru dhäruk märramanydja ŋarranha, bala ŋarranydja yurru nhumalaŋgala bitjan warray liŋgu galki yana, ga nhinanydja nhuma yukurra yurru gupaḏalnha‐wala yana dhiyalayinydja wäŋaŋura ŋunhi ŋarra wekaŋala nhumalaŋgalaŋuwu märi'muwu.


\par }{\PP \VS{8}“Nhumanydja ŋuli guyaŋirri yanapi nhuma yurru nhini yukurri ŋamathaŋu walŋamirri, liŋgu Godku Buṉbu dhiyalaŋumi. Yakana yurru ŋuriŋi Buṉbuyunydja nhumalanha walŋakuma.

\VS{9}Bitjanna liŋgu nhuma ŋuli manaŋirrina yukurra, ga bumana yolŋunha murrkay'kumana. Bothirrina nhuma ŋuli yukurra ḻakarama dhäwu', ga marramba'na dhika nhäna djäma, ga buku‐ŋal'yun
\FTNT{†}{{\FR 7:9 }{\FT{Baal}}}Bälwuna ga wiripuŋuwuna waŋarrwu, maḏayin'kuna dhika nhäkuna.

\VS{10}Ga ŋuliŋurunydja nhuma ŋuli marrtji, ga dhärra ŋunhili ŋarrakala buṉbuŋura, ga waŋa bitjanna, ‘Ŋanapurrunydja dhuwala manymakmirri wal'ŋu, Godku yana yolŋu walala nhanŋuway.’ Yurru mukthun warray yana nhumanydja ŋuli djäma yätj warray wal'ŋu.

\VS{11}Nhä dhika ŋarrakunydja Buṉbu? . . . djuḻuḻ'yunarawu ŋuriki manaŋganmirriwu yolŋu'‐yulŋuwu? Liŋgu ŋarranydja nhäŋala nhumalaŋgu rom, yaka nhe yurru djuḻuḻ'maranharamirri ŋarrakalanydja.


\par }{\PP \VS{12}“Ŋäthilinydja ŋunhinydja yolŋu'‐yulŋu ŋuli buku‐ŋal'yunna ŋarraku ŋunhala
\FTNT{‡}{{\FR 7:12 }{\FT{Shiloh}}}Djälaw wäŋaŋura. Marrtjiya ŋunhawalayi walala, ga nhäŋanydja ŋunhiyi wäŋa ḏaw'‐ḏawyunarana warrpam'puynha muṉguykunharana. Ŋarrapi ŋunhinydja baḏuwaḏuyurruna bitjarrayinydja, liŋgu ŋuriŋi yätjthu ŋarrakalaŋuwala yolŋu'‐yulŋuwala.

\VS{13}Ga nhumanydja dhuwala balanyarayi liŋgu dhuwurr‐yätjmirriyi, bitjan walala. Bitjarra liŋgu ŋarra nhumalanha yukurrana waŋananydja, ga nhumanydja yaka warray mäkiri'‐witjurruna ŋarraku; ŋarra gawaw'yurruna nhumalaŋgu, yurru yakana nhuma buku‐ruŋinyamaraŋalanydja waŋana ŋarraku.

\VS{14}Nhumanydja waŋa ŋuli yukurra bitjan, ‘Dhuwalanydja yurru wäŋa ŋanapurruŋguwaynha yanana gupaḏalŋuwuna‐wala, liŋgu Godthu wekaŋala dhuwalayinydja wäŋa be ŋäthili märi'muwala ŋanapurruŋgalaŋuwala, ga dhuwalana gay Godku Buṉbunydja dhiyalaŋumina,’ bitjan nhuma ŋuli waŋa, yurru ŋarranydja yurru baḏuwaḏuyunna dhuwalayi Buṉbunha, bitjandhi yana liŋgu bitjarra ŋarra baḏuwaḏuyurruna ŋunha Djälaw wäŋa.

\VS{15}Ŋarra yurru ŋaŋ'‐ŋaŋdhunna nhumalanha gukumana‐wala yana dhipuŋurunydja wäŋaŋuru, bitjan yana liŋgu bitjarra ŋarra ŋaŋ'‐ŋaŋdhurruna gukuŋala ŋulaŋuru Djälawŋuru nhumalaŋgu märi'munha walalanha.” Ga dhuwalayina dhäruk ŋayi Garrayyu wekaŋalanydja ḻakaranharawunydja.


\par }{\PP \VS{16}Ga biyapul ŋayi Garray waŋana bitjarra Djiramayawala, “Djiramaya, yakana biyapulnydja yukirriya bukumirriyaŋa dhiyaku yolŋu'‐yulŋuwu; yakana ŋäŋ'thurra ŋarranha walalaŋgu walŋakunharawunydja. Ŋarra yurru yakana nhuŋu mäkiri'‐witjundja.

\VS{17}Nhenydja marŋgi muka walalaŋgu, ŋunhi walala yukurra djäma ŋula nhä rom malanha yätj yana dhiyala
\FTNT{§}{{\FR 7:17 }{\FT{Jerusalem}}}Djurutjalamdja, ga bukmakŋura
\FTNT{*}{{\FR 7:17 }{\FT{Judea}}}Djudiya buku‐ḻiw'marama.

\VS{18-19}Djamarrkuḻi'yunydja ŋuli marrtji galkaṉ ŋultjiŋu gurtha, ga bäpa'mirriŋuyunydja walalay ŋuli dhuŋgur'yunna, märr yurru miyalkthu walalay yukurra ŋathana bathan malanha buku‐ŋal'yunarawu ŋuriki nhäŋiniŋ'kuna waŋarrwu; rrambaŋikuma yana walala ŋuli buku‐ŋal'yundja wekama ŋatha ŋunhiyi ga gapu ŋurikiyi wiripuŋuwunydja waŋarrwu. Walala ŋuli bitjandhinydja djäma ŋarrakuna ŋayaŋu‐yätjkunharawu, yurru yuwalktja ŋunhi walalanhawuy walala yukurra ŋayaŋu‐yätjkunharamirri ŋuriŋiyinydja malaŋuyu romdhu.

\VS{20}Ga dhiyakuyinayi märrwu ŋarra yurru dhuwala baḏuwaḏuyunna yana wäŋanhanydja; ŋarraku ŋaramurrnydja yurru nhärana yanana, bitjanna bitjan gurtha, baḏuwaḏuyunna yurru warrpam'nha yana yolŋu'‐yulŋunhanydja ga wäyinnha ga dharpanha dhika nhänha.” Bitjarra ŋayi Gunhu' God waŋananydja.


\par }{\PP \VS{21-23}Ga biyapul ŋayi waŋana bitjarra, “Yaka ŋarra ḏukṯuk nhumalaŋgalaŋuwu wetjkunydja, ŋarranydja ḏukṯuk nhumalaŋguway yana, ŋayaŋuwu nhokalaŋuwu. Ŋarranydja ḏukṯuk nhuma yurru dhäruk-märrama ŋarranha, märr yurru nhumanydja ŋarrakuway yana yolŋu'‐yulŋu, ga ŋarra yurru nhumalaŋgu waŋarr God; nhuma yurru nhinanydja ŋamathama yana wal'ŋu, ŋunhi nhuma yurru marrtji ŋarrakalaŋukurrunydja romgurru.

\VS{24}Yurru dhuwalanydja walala yolŋu'‐yulŋu yaka warray dhäruk ŋarranha märraŋala, yaka walala yukurrana mäkiri'‐witjurruna ŋarraku, yana walala ŋuyulkthina, ŋapa warray wekaŋala ŋarrakunydja, bala malthurruna ŋunhana‐wala walalaŋgalaŋuwuna walala romgu ga djälwu djarrpi'wuna.

\VS{25-26}Yo, ŋarra djuy'yurrunanydja ŋarrakuway ŋarra yolŋunha walalanha, ga bitjarra liŋgu walala yukurrana ḻakaraŋalanydja ŋarranha nhumalaŋgu, yurru yakana ŋula yol mäkiri'‐witjurrunanydja walalaŋgu, yana warray nhumanydja mäkiri' warray dhaḻ'yunmina ŋänharaŋuru.


\par }{\PP \VS{27-28}“Yo Djiramaya, ḻakaraŋa yolŋu'‐yulŋuwalanydja dhuwalayina dhäruk, yurru walalanydja ŋunhi yaka warray yurru mäkiri'‐witjun nhuŋu, liŋgu walala ŋunhi djarr'yurrunana yulŋunydja, ŋunhi walalanydja yurru yakana dhäruk-märrama ŋarranha. Yakana walala ḏukṯuk marŋgiyinyarawu, ga yakana walala yurru malthun yuwalkkunydja wal'ŋu.


\par }{\PP \VS{29}“Wäŋa Djurutjalam, ŋäthiya ga galŋa‐yätjthiya, liŋgu nhumalanha Garrayyunydja gonha'yurruna liŋguna. Yo, Godtja ŋuli yukurra ŋuyulkthirri ŋurikiyi dhukarrwu nhumalaŋgalaŋuwu yolŋu'‐yulŋuwalaŋuwunydja, bala ŋayi ŋapana‐wekaŋala nhumalaŋgu liŋguna.

\VS{30}Yo, Garray yukurra nyinyaŋdhun, ŋapa‐nherraṉmirrina wal'ŋu ŋurikiyinydja nhumalaŋgalaŋunydja waŋarrwu, maḏayin'kunydja dhika nhäkunydja malaŋuwu, yurru nhumanydja gäŋala ŋunhiyina malanha be nhäna nhäŋiniŋ'nha wal'ŋu yana, bala nherrara ŋunha ŋarrakala warray Buṉbulili. Ŋarranydja dhuwala ḏarrtjalk yana gal'ŋu, gäna ŋarrapi, ŋarra yukurra mel‐djaw'yunmirri ŋuliŋuruyinydja nhäŋuru malaŋuŋuru.

\VS{31}Ga bitjandhi nhuma yukurra ŋuli ŋal'‐ŋalmarama barŋdja malanha ŋapa‐waṉarra'lilinydja wäŋalili, bala mundhurr‐wekamana nhumalaŋguway yumurrku'nhana, bitjan mundhurrnha bathan ŋurikiyina waŋarrwu gurthalilinydja. Yaka ŋarranydja wekaŋala rom ŋunhiyi nhumalaŋgu balanyarayinydja.

\VS{32-34}Bala nhumanydja yurru murrmurryunna‐wala yana warrpam'thunna, ga dhuwalayi wäŋanydja yurru dhäparknha yolŋumiriwnha, wiraŋnha yanana. Yakana biyapulnydja yurru walala yolŋu'‐yulŋu marrtji miyaman ŋuliwitjandhi dhukarr‐ŋupan ŋoy‐djulŋithirrinydja; yakana yurru ŋula yol yolŋu galŋa‐djulŋithirrinydja ŋunhili nhina wäŋaŋura.” Ga bitjarra ŋayi Garray waŋananydja.




\par }\Chap{9}{\SH Ŋäthiyana wäŋawu Djurutjalambuyŋunydja, liŋgu baḏuwaḏuyunarana dhuwala warrpam'puynha
\par }
{\SHB 9:10–24 (Cry for the ruins of Jerusalem)
\par }
{\Q \VS{10}Yo, Garray waŋana bitjarra,

\par }{\QB “Nyä'yunmiya dhiyakunydja wäŋawu
\FTNT{*}{{\FR 9:10 }{\FT{Jerusalem}}}Djurutjalambuyŋunydja,

\par }{\QB liŋgu dhuwalanydja wäŋa räwaknha baṉḏanynha,

\par }{\Q yakana biyapul yolŋu walala yurru marrtji yukurra balakurrunydja,

\par }{\QB ga wäyin malanha buṯthunaramirri ga marrtjinyaramirri winya'‐winyayurrunana liŋguna,

\par }{\QB ga yakana biyapul yurru buliki'yu ḻuka yukurra dhipuŋurunydja mulmu.


\par }{\Q \VS{11}Yo, dhuwala wäŋanydja ŋorra marrtji baḏuwaḏuyunarana warrpam'puynha,

\par }{\QB ŋunhina bili wakinŋuna yana wäyin nhina yukurra dhiyalaŋuminydja.”


\par }{\PP \VS{12}Bala ŋarra dhä‐wirrka'yurruna Garraynha bitjarra, “Garray, nhäku warray ŋayi dhuwalanydja wäŋa räwakthina yolŋumiriwyinanydja? Yolthuna dhika yurru ḻakaramanydja ŋanapurruŋgu, märr yurru ŋanapurru dharaŋan dhipalayi?”


\par }{\PP \VS{13}Ga ŋayinydja Garraynydja buku‐wakmaraŋala ḻakaraŋala bitjarra, “Dhuwalanydja bitjarrayi maḻŋ'thurruna, liŋgu yolŋuyu walalay gonha'yurruna ŋarranha, yakana walala ŋarrakunydja rom märraŋala,

\VS{14}yana walala marrtjinana mukthurrunana walalaŋgalaynha walala djälkurru, bala walala yukurra buku‐ŋal'yundja wiripuŋuwuna waŋarrwu, malthun yukurra dhuḏakthun walalaŋguway bäpa'mirriŋunhana walalanha rom.

\VS{15}Ŋäka, ŋarranydja dhuwala Garray Waŋarr,
\FTNT{†}{{\FR 9:15 }{\FT{Israel}}}Yitjuralwu God, ga bitjan ŋarra yurru djämanydja gam'. Ŋarra yurru ŋathanydja walalaŋgu wekama ḻirra‐warmirrina wal'ŋu, ga gapunydja ḻukanharawunydja walalaŋgu yurru ḏuŋgulmirrina.

\VS{16}Ŋarra yurru barrkuwatjkuma walalanha ŋunhana mulkuruwalana wäŋalili bena‐wala birr, bala yurru ŋuriŋi miriŋuyunydja walalanha bumana yukurra mandjawakthuna gulk‐gulkthun, dhawar'maramana bitjanna walalanha yurru warrpam'nha.” Bitjarra ŋayi Garray waŋananydja.


\par }{\PP \VS{17}Yo, Garraynydja waŋana bitjarra, “Ŋäthiya biyaka wal'ŋu galŋa‐yätjthiya. Gawaw'yurra ŋuriki dhäykawurruŋgunydja ganurumirriwunydja walalaŋgu, märr yurru walala yukurra ŋäthina dhiyakuyi wäŋawunydja Djurutjalambuyŋunydja.”

\VS{18-19}Birrka'mirri dhiyalaŋumi Djurutjalamdja wäŋaŋura yukurra ŋäthina, ga waŋanydja yukurra bitjanna, “Dhuwalanydja gay' wäŋa baḏuwaḏuyunarana warrpam'thunarana, ŋanapurru yukurra nhinanydja dhuwala goramirrina walala. Ŋanapurruŋgu buṉbu malana liŋguwuynha ḏaw'‐ḏawyunarana, ga wäŋanydja dhuwala yätjnha mirithirrina.”


\par }{\PP \VS{20}Bala ŋarra waŋana ŋurikala dhäykawurruŋgalanydja bitjarrana, “Dhäykawurru, mäkiri'‐witjurra walala Godkalaŋuwu dhärukku. Marŋgikuŋa nhumalaŋguway yumurrku'nha dhäykawurrunha, waku'mirriŋunha walalanha, walala yurru ŋäthi rakunymirriwu yolŋu'‐yulŋuwu.

\VS{21-22}Liŋgu guḻku'na mirithirrina yurru raku'‐rakunydhirrinydja yolŋunydja walala, walalaŋgu yurru rumbalnydja marrtji ŋorra barrkuwatjnha birrka'mirriŋurana wäŋaŋura; yakana yurru yukurra yolŋuyu ŋula rumbalnydja walalanha ḻuŋ'marama waŋganylilinydja dhalkaranharawu.” Dhuwalayina dhäruk ŋayi Garrayyu wekaŋalanydja ŋarrakala.


\par }{\PP \VS{23}Ga biyapul ŋayi Garrayyu dhäruk wekaŋala ŋarrakala bitjarra, “Nhuma ḻiya‐djambatjmirri wal'ŋu ḏarramuwurru, yaka märr‐winya'yurra nhokalaŋu nhe be ḻiya‐djambatjkunydja wal'ŋu guyaŋinyarawuywu, ga nhuma wuṉḏaŋarrmirri ḏälmirri ḏarramuwurru, yaka märr‐winya'yurra be ŋuriŋi nhokalay nhe ganydjarryunydja, ga nhuma ḻukunydjamirri yolŋu walala, yaka biyakayi nhumanydja märr‐winya'yurra nhumalaŋgalay be rrupiyayu malaŋuyu.

\VS{24}Dhiyaku waŋganygu nhuma yurru märr‐winya'yundja ŋurr'yundja, ŋunhi nhe yurru yuwalk gal'ŋu marŋgiyirri ŋarraku, ga dharaŋan ŋunhi ŋarranydja ŋuli djäma ŋamakurru' warray ga rom‐waŋgany warray, ga ŋarraku märr‐ŋamathinyaranydja bitjanna bili yurru, djambimiriwnha, liŋgu ŋuriŋiyinydjayi romdhu malaŋuyu ŋarranhanydja ŋuli ŋayaŋu‐djulŋikuma warray.” Ga bitjarrana ŋayi Garray waŋananydja.




\par }\Chap{11}{\SH Djiramayayu yukurrana ḻakaraŋala ŋurikiynha dhawu'‐nherraṉarawuynha ŋunhi ŋayi Godthu nherrara
\par }
{\SHB 11:1–23 (Jeremiah told about the covenant)
\par }
{\PP \VerseOne{1-5}Yo, Garray waŋana ŋarrakala bitjarra, “Marrtjiya bala ŋunha yolŋu'‐yulŋuwala wäŋalili
\FTNT{*}{{\FR 11:1-5 }{\FT{11:1-5 Jerusalem}}}Djurutjalamlili ga
\FTNT{†}{{\FR 11:1-5 }{\FT{11:1-5 Judea}}}Djudiyalili makarrlili, ga ḻakaraŋa walalambala biyaka, ‘Ŋunhi ŋarra ŋurruthaŋalanydja nherrara dhawu' nhumalaŋgalaŋuwala märi'muwala, ŋarra waŋananydja bitjarra gam' ḻakaraŋalanydja. Marinydja yurru bathala yana marrtji ŋurikinydja yolŋu'‐yulŋuwu ŋunhi walala yurru yaka dhäruk-märrama ŋarranha. Ŋarra ḻakaraŋalanydja walalaŋgu bitjarra, “Ŋuli nhuma yurru dhäruktja märrama ŋarranha, ga ŋayathamana yukurra ŋarraku ḏälkumana romdja, bala nhumanydja yurru ŋarrakuwaynha wal'ŋu yolŋu'‐yulŋu, ga ŋarranydja yurru nhumalaŋgu God, bala nhumanydja yurru nhina yukurra biyapulnha wal'ŋu goŋmirriyirrina ŋunhiliyi ḻatju'ŋuranydja dhikanydja wäŋaŋura, ŋunhi ŋarra yurru wekama nhumalaŋgu.” Dhuwalayina ŋunhi dhawuny'tja ŋarra nherrara nhumalaŋgalaŋuwala märi'muwalanydja walalaŋgala.’ ”

\par }{\PP Ga ŋarranydja waŋana bitjarra, “Yo Garray, ŋarra yurru marrtjinydja, ga ḻakaramana walalaŋgu.”


\par }{\PP \VS{6}Bala ŋayi djuy'yurrunanydja ŋarranha waŋana bitjarrana, “Marrtjiya ga ḻakaraŋa ŋuripa yolŋu'‐yulŋuwanydja, märr yurru walala ŋäma yana wal'ŋu dhuwalayi dhawuny'tja ŋunhi ŋarra nherrara, märr yurru walala marrtjinydja yukurra ŋuliwitjandhi liŋgu romgurrunydja ŋunhi ŋarrapi nherrara.

\VS{7-8}Bitjarra liŋgu ŋarra yukurrana raypirri'yurrunanydja, dharraykuŋalanydja waŋananydja, yurru walalanydja yaka warray mäkiri'‐witjurruna ŋarraku, yaka warray walala märraŋala dhäruk ŋarranha. Bukmakthina warray walalanydja ŋayaŋu‐wuṉḏaŋarryina, ga mukthurruna‐wala yana walalanydja djäma ŋunhiyi warray walalaŋguŋuway warray guyaŋinyarawuy, djarrpi'kunhara warray, bala märraŋalanydja walala yukurrana ŋunhina marina yana ŋunhi ŋarra ḻakaraŋala ŋäthili ŋurikiyi dhäruk‐märranhamiriwwunydja walalaŋgu, ŋulinyaramirriyu ŋunhi ŋarra nherrara dhawu' ŋunhiyi.”


\par }{\PP \VS{9-10}Yo, ŋayi Garray waŋananydja bitjarrayi ŋarrakala, “Ŋarrakunydja ŋunhi yolŋu walala yaka ḏukṯuk malthunarawu ŋarraku, walala gonha'yurruna ŋarranhanydja, bala walala yukurra malthundja ŋunha walalaŋgalaŋuwu märi'muwuna walalaŋgu, ŋurikina walalaŋgu ŋunhi walala ŋuyulkthina yarryurruna ŋarraku, ga buku‐ŋal'yurruna wiripuŋuwuna waŋarrwu.

\VS{11}Bala dhiyaŋunydja‐wala ŋarra yukurra walalanha girri'‐ŋamathinyamirriyamana waŋa raypirri'yunna. Märr‐yuwalk ŋarra yurru yana baḏuwaḏuyundja walalanha ŋuriŋina bathalayuna gal'ŋu mariyunydja. Walala yurru gawaw'yun märrliliyama guŋga'yunarawu ŋarrakala, yurru ŋarranydja yakana yurru mäkiri'‐witjun walalaŋgu.

\VS{12-13}Walala ŋuli yukurra buku‐ŋal'yun wiripuŋuwuna waŋarrwu malaŋuwu, yurru ŋunhiyinydja ganydjarrmiriw warray, nhäŋiniŋ'nha yana; yakana ŋuriŋiyinydja walalay waŋarryu yurru guŋga'yun ga walŋakuma walalanha.

\VS{14}\FTNT{‡}{{\FR 11:14 }{\FT{Jeremiah}}}Djiramaya, yaka waŋiya bukumirriyaŋa ŋarranha walŋakunharawunydja walalaŋgu. Ŋunhi walala yurru marililinydja gärri, walalanydja yurru märrliliyama yana gawaw'yun ŋarrakala guŋga'yunarawunydja, yurru ŋarrapinydja yurru yakana walalaŋgu mäkiri'‐witjun.”


\par }{\PP \VS{15}Yo, ŋayi Garraynydja waŋana bitjarra, “Ŋunhiyinydja yolŋu walala ŋarrakuway yana dhulŋuŋu, wirrki yana ŋarra yukurra märryu‐ḏapmaramanydja walalanha, yurru yätj warray walala yukurra djämanydja, mirithirri warray. Yakana yana ŋarra yurru märrama walalaŋguŋu ŋunhi mundhurrnydja malanha buku‐wekanharanydja, liŋgu walalawuynydja ŋunhi yukurra märr‐nherraṉmirri ŋuriki wiripuŋuwuna waŋarrwu.

\VS{16}Ŋäthilinydja ŋunhinydja miṯtji balanyara bitjan dharpa ḻatju'mirri, borum‐mäypamirri dhika wal'ŋu, yurru dharpanydja ŋunhiyi marrtjina yätjthina warray, bala ŋarra yurru ḏaw'‐ḏawyunna baṉdja'‐baṉdjanydja malanha, gulk‐gulkthunna yana marrtji, ga man'tjarrnydja ŋunhi ŋarra yurru gurthayuna dhuŋgur'yun.


\par }{\PP \VS{17}“Yo,
\FTNT{§}{{\FR 11:17 }{\FT{Israel}}}Yitjuralnydja dhuwala miṯtji balanyarana bitjan dharpa ŋunhi ŋarrakuŋu ḻämu‐nherraṉara. Yurru yuwalk yana ŋarra yurru dhä‐ḏir'yundja ŋunhiyi miṯtjinha bäpurru'nha, ga ŋunhiyinydjayi walalaŋguway ŋurru, liŋgu walala ŋarranha ŋuriŋinydjayi ŋaramurr‐wekaŋalana yanana, ŋunhi walala yukurrana mundhurr‐wekaŋala buku‐ŋal'yurruna wiripuŋuwu waŋarrwu.” Ga bitjarra ŋayi Garray waŋananydja.


\par }{\PP \VS{18}Bala ŋarra marrtjinana‐wala yana, ga ḻakaraŋalana marrtjina ŋuripa yolŋu'‐yulŋuwanydja ŋanya, bala wiripu‐guḻkuny'tja yolŋu walala yukurrana ŋayan'‐dharrana ŋarraku bunharawu murrkay'kunharawuna, yurru ŋayinydja Garrayyunydja milkuŋala warray ḻakaraŋala ŋarrakala.

\VS{19}Ŋäthilinydja ŋunhinydja ŋarra märr‐nherraṉmina walalaŋgala, liŋgu yaka ŋarra dharaŋara ŋunhi walala bini bunha ŋarranha. Ŋarra yaka marŋgi ŋunhi walala yukurrana waŋana buku‐ŋamaŋamayunmina bitjarra, “Gul' ŋilimurru bumana ŋanya, walŋana dhawar'marama nhanŋu, märr yurru ŋilimurru baḏuwaḏuyun yäkuna ŋanya ga nhanŋu dhäwu'.”


\par }{\PP \VS{20}Bala ŋarra bukumirriyaŋalanydja Garraywala bitjarrana, “Garray, nhenydja ŋuli bitjan warray liŋgu djäma dhunupa warray yana wal'ŋu, ga nhe marŋgi yolŋuwalaŋuwu guyaŋinyarawuywunydja ga ŋayaŋuwunydja. Ŋarra dhayuŋanmina ŋarranhawuynydja ŋarra nhokalana goŋlili; nhepina yurru ŋurikiyinydjayi walalaŋgu buku‐ruŋinyamaranharawuy wekama, ŋunhi walala yurru djäma yätj ŋarraku.” Bitjarra ŋarra bukumirriyaŋalanydja yukurrana.


\par }{\PP \VS{21}Yo, ŋurukuynydja yolŋu walala
\FTNT{*}{{\FR 11:21 }{\FT{Anathoth}}}Yanathuwuynydja yukurrana ŋayan'‐dharrana ŋarraku bunharawuna murrkay'kunharawuna; walala waŋananydja bitjarra ŋarrakala, “Ŋuli nhe yurru mukthun yukurra waŋa yäkuyu Garraywalanydja, ŋanapurru yurru bumana yana nhuna, murrkay'kumana.”

\VS{22}Ga ŋayinydja Garraynydja waŋana bitjarra, “Ŋarrapi yurru ŋunhiyinydjayi buku‐ruŋinyamaranharawuy wekama dhä‐ḏir'yunaranydja; walala yurru murrmurryunna, bunhara ŋurikiŋina miriŋuwuŋuna mandjawakpuynha, ga yumurrkuny'tja walalaŋgu yurru marrtji murrmurryun ŋuriŋi marrya'yinyarayuna.

\VS{23}Yakana ŋula waŋgany yolŋu ŋurikiy miṯtjiwuy yurru walŋanydja nhina; walala yurru warrpam'thuna yana murrmurryundja marrtji, ŋulinyaramirriyunydja waluyu ŋunhi ŋarrapi djarr'yurruna walalaŋgu nherrara dhä‐ḏir'yunarawu.” Ga bitjarra ŋayi Garray waŋananydja.




\par }\Chap{12}{\SH Djiramayayu dhä‐wirrka'yurruna Garraynha
\par }
{\SHB 12:1–13 (Jeremiah questioned the Lord)
\par }
{\PP \VerseOne{1}Bala ŋarra waŋana Garraywala bitjarra, “Garray, nhenydja ŋunhi dhuwala ŋayaŋu‐dhunupa warray. Buku‐djulŋi, yaka ŋarrakala nhe ŋaramurrthiyanydja; ŋarra ḏukṯuk ŋarra yurru dhä‐wirrka'yun nhuna. Nhäku ŋuli ŋunhi dhuwurr‐yätjmirrinydja yolŋu walala ḻukunydjayirri? Ga nhäku ŋuli ŋunhi dhuwurr‐yätjmirrinydja wal'ŋu nhina galŋa‐ŋamathirrinydja?

\VS{2}Nhe walalanha ŋunhi dholkuŋalanydja ḻämu‐nherraranydja, ga ŋutharanydja walala marrtjina ŋuriŋiyi, bala mirithinana guḻku'yina yulŋunydja. Bala walala waŋanydja marrtji bitjanna, ‘Godthu guŋga'yurruna ŋarranhanydja goŋmirriyaŋala warray, ŋayina ŋarraku wekaŋala dhuwalanydja malanha,’ bitjan, yurru yuwalktja walala ŋunhi marrtji yukurra walalaŋgalay warray walala djälkurru, yaka warray walala djäl nhuŋu yuwalk.

\VS{3}Garray, nhenydja ŋarraku marŋgi, ŋunhi ŋarranydja yukurra yuwalk märryu‐ḏapmarama nhuna, ga dhuwalana ŋarra gay yulŋunydja ŋurruwuyknha. Nhäthana dhika nhe yurru dhä‐ḏir'yundja ŋunhayi dhuwurr‐yätjmirrinhanydja yolŋunha walalanha?

\VS{4}Nhämunha'mirri ŋayi yurru yukurra wäŋa dhuwala dhärra baḏuwaḏuyunaranydja baṉḏanydja, liŋgu ŋurikalayi walalaŋgala yolŋu'‐yulŋuwala dhuwurryu yätjthu? Liŋgu yolŋunydja walala yukurra waŋa bitjan, ‘Godthunydja yaka yukurra nhäma nhäyinyara ŋilimurru yukurra djäma, nhä ŋamakurru' ga yätj.’ ”


\par }{\PP \VS{5}Ga ŋayi Garraynydja waŋana ŋarrakala bitjarra, “\FTNT{*}{{\FR 12:5 }{\FT{Jeremiah}}}Djiramaya, ŋuli nhe yurru yukurra djawaryundja wal'ŋu, ŋunhi nhuna yukurra yurru yolŋu'‐yulŋuyu gur'‐guryun, nhaltjanna dhika nhe yurru djingaryundja yukurra, ŋunhi yurru nhuna ŋula nhäyu wuṉḏaŋarryunydja gur'‐guryun galkinyarawunydja? Ŋuli nhe yurru dhumbaḻ'yundja ga galkirrinydja dhukarrŋura baṉarra'ŋuranydja, yakana nhe yurru marrtji manymakkumanydja bitjandhi ŋuliwitjan retjakurrunydja.

\VS{6}Yo, nhokala gurruṯu'mirriyunydja yurru galkiwuyyunydja djäma mari nhuŋu, ga nhenydja yurru yakana ŋayaŋu‐ṉiṉ'thundja märr‐nherraṉmirri walalaŋgala, bäyyi ŋunhi walala yurru yukurra waŋa guyulŋu'yunydja dhärukthu.”


\par }{\PP \VS{7}Ga biyapul ŋayi Garray waŋana bitjarra, “Liŋguna ŋarra gonha'yurrunana ŋapana‐wekaŋala
\FTNT{†}{{\FR 12:7 }{\FT{Israel}}}Yitjuralwunydja, ŋurikinydja miṯtjiwu ŋunhi ŋarrapi djarr'yurruna ŋarrakuwayliliyaŋala ŋarra. Ŋarra märr‐ŋamathirri yukurra walalaŋgu yulŋunydja, yurru ŋarra wekaŋalana walalanha ŋunhana miriŋuwalana goŋlili dhä‐ḏir'yunarawuna.

\VS{8}Ŋarrakunydja yolŋu'‐yulŋu balanyara bitjan wakinŋu ŋunhi maḏakarritj wuŋgan, bitjanna walala ŋuli yukurra murryunna ŋarrakunydja, ga ŋarranydja yukurra ŋurikiyi romgu nyinyaŋdhunna.

\VS{9-12}Bala ŋarra gäŋala miriŋunhanydja ŋunhi, bala walalanydja muŋdhu'‐muŋdhurrunana yukurrana ŋunhiyi mirithirrinydja ŋamakurru' wäŋa, bala wäŋanydja ŋunhiyi räwakthinana, baḏuwaḏuyunarawuynha. Yo, ŋunhiyi miriŋunydja marrtji yukurra balakurru wäŋakurrunydja ḻiw'marama, muŋdhu'‐muŋdhunna yukurra baḏuwaḏuyunna ŋunhiyina wäŋana, ga yakana ŋula waŋgany yolŋu yukurra nhina ŋayaŋu‐yal'yundja.

\VS{13}Yo, ŋarrakalanydja yolŋuyu walalay ŋuli yukurranha djäma mirithinya wal'ŋu yana, dholkunha marrtjinya ŋatha maŋutji, yurru ŋula nhä warray ŋayi ŋunhi nhäŋiniŋ' warray dhawaṯthurrunanydja, ŋutharanydja ŋunhiliyi. Djämanydja walala yukurrana gulkuruna, liŋgu dhäparknha walalaŋgu ŋunhi goŋdja; ŋathanydja ŋunhiliyi ŋuthara bäyŋuna, liŋgu ŋarrapinydja walalaŋgu ŋaramurryina wirrki wal'ŋu yana.” Ga bitjarra ŋayi Garray waŋananydja.




\par }\Chap{14}{\SH Ḻakarama yukurra baṉḏanybuy räwakthinyara
\par }
{\SHB 14:1–18 (The terrible drought)
\par }
{\PP \VerseOne{1}Yo,
\FTNT{*}{{\FR 14:1 }{\FT{Israel}}}Yitjuralnydja wäŋa bitjarra baṉḏanydhinana räwakthinana, bäyŋuna yukurrana maḻwurrkthu dharyurruna, ga ŋayinydja ŋunhi Garrayyunydja ḻakaraŋala
\FTNT{†}{{\FR 14:1 }{\FT{Jeremiah}}}Djiramayawala ŋurikiynha ŋunhi räwakthinyarawuynha wäŋawuy bitjarra,

\VS{2}“Ŋunha yolŋu'‐yulŋu wäŋaŋura
\FTNT{‡}{{\FR 14:2 }{\FT{Judah}}}Djudanydja yukurra ŋäthinyaramirrina bukmakthirrina, bukmak walala yukurra ŋunha gawaw'yundja guŋga'yunarawuna.

\VS{3}Ḻukunydjamirriyunydja ŋuli yolŋuyu walalay yänguma gapuwuna dhiṯ‐dhiṯthunarawu, yurru bäyŋuna walala ŋuli maḻŋ'maramanydja, liŋgu ŋunhiyi gapu maŋutji baṉḏa'‐baṉḏanydhinana, ga roŋiyirrinydja walala ŋuli beŋuru goyurr‐ruŋiyirrinydja dhäparkmirrina.

\VS{4}Yo, wäŋanydja ŋunhi munathany'tja ganbarknha gapumiriwnha, liŋgu bäyŋuna waltjaṉdhu yukurrana dharyurruna, ga ŋunhi ŋatha‐dholkunharamirri yolŋu walala ŋuli yukurra muḻkurrnha ḏawa'‐ḏawayunmirri, warwumirriyirrina dhikana,

\VS{5-6}ga wäyindja malanha marrtji murrmurryunna, liŋgu räwaknha ŋunhi wäŋa mulmumiriwnha.”


\par }{\PP \VS{7}Ga walala ŋunhi yolŋu'‐yulŋunydja yukurrana bukumirriyaŋalana Garraywala bitjarrana, “Yuwalk yana ŋanapurru dhuwurr‐yätjthinanydja, ŋanapurruway djäma yätjkuŋalanydja, yurru guŋga'yurra ŋanapurrunha Garray go. Nhenydja ŋunhi dhawu'‐nherrara, nhe yurru ŋanapurrunha guŋga'yun goŋmirriyama. Guḻku'mirri ŋanapurru yukurrana bilyurrunanydja, ŋapanydja wekaŋala nhuŋu, ga djäma ŋanapurru yätjnha mirithirrina.

\VS{8}Ga nhepina waŋganydhuna yurru guŋga'yundja ŋanapurrunha dhipuŋuruyi, walŋakumanydja romŋuru. Yurru nhenydja dhuwala balanyarana biyaku ŋuli mulkuruna yolŋu, yakana nhe yukurra djäka ŋanapurruŋgu.

\VS{9}Nhämirri nhe ŋuli guŋga'yurrunydja ŋanapurrunha? Nhä dhuwala nhe yulŋunydja? . . . yalŋgi? Yaka nhe yukirri ganydjarrnydja ḏälkuŋu guŋga'yunarawunydja ŋanapurruŋgu? Garray, nhenydja dhika bäyma, dhiyalami ŋanapurruŋgala, ga ŋanapurrunydja nhuŋu yolŋu walala. Yaka ŋanapurrunha gonha'yurra.” Bitjarrana walala yukurrana waŋana bukumirriyaŋala Garraywalanydja.


\par }{\PP \VS{10}Ga ŋayinydja Garrayyunydja ḻakaraŋala ŋunhinhayi yolŋu'‐yulŋunha bitjarra, “Bitjan liŋgu walala yukurra gundupuma ŋuli ŋarrakala yulŋunydja, wirrki yana walala djälthirri yukurra walalaŋgalayŋunydja dhukarrwu, bala ŋarranydja yurru yakana biyapul ḻakarama walalanha ŋarrakuway bitjandja. Yanana ŋarranydja yurru guyaŋirrina walalaŋgu ŋunhiyi yätjnha malanha, bala dhä‐ḏir'yunna yurru.”


\par }{\PP \VS{11}Ga ŋayinydja Garrayyunydja ḻakaraŋala ŋarrakala bitjarra, “Djiramaya, yakana bukumirriyaŋa yukirriya walalaŋgu, yakana ŋarra yurru biyapulnydja walalanha goŋmirriyama.

\VS{12}Bäyyi ŋunhi walala yurru bukumirriyama ŋoy‐ŋathamiriwnydja, ŋarranydja yurru yakana ŋäma walalaŋgu; ga ŋunhi walala yurru wekama mundhurr ŋarraku ŋula nhä, ŋarranydja yurru yakana yana märrama walalaŋguŋu wekanhara. Walala yurru yana murrmurryundja marrtji bunharayu mandjawakpuynha, ga djaṉŋarrthinyarayu ga rerriyu ŋula nhäyu.”


\par }{\PP \VS{13}Ga ŋarranydja waŋana nhanukala Garraywalanydja bitjarra ḻakaraŋala, “Ŋunhanydja djawarrkmirrinydja walala waŋa yukurra yolŋu'‐yulŋuwala bitjan, ‘Bukmak dhuwala warrpam' ḻatju' dhika wal'ŋu. Yakana yurru miriŋuyunydja ŋilimurrunha buma, ga yaka ŋilimurru yurru nhina yukurra ŋathamiriwnydja. Ŋilimurru yurru nhinana yukurra ŋayaŋu‐djulŋithirrina dhiyala ŋilimurruŋgalayi wäŋaŋuranydja.’ Bitjan walala yukurra ŋuruŋu djawarrkmirriyunydja walalay ḻakarama.”


\par }{\PP \VS{14}Ga ŋayinydja Garraynydja waŋana ŋarrakala bitjarra, “Ŋuriŋinydja djawarrkmirriyu walalay yukurra ḻakarama bothirrina. Yaka ŋarranydja ŋunhiyi dhäwu' wekaŋala walalaŋgala waŋanharawu. Walala ŋuli ḻakaranhamirri bitjan, ‘Godthu ŋarrakalanydja milkuŋala warray, bala ŋarra marŋgina.’ Yaka ŋarra maḻŋ'maraŋala walalaŋgala ŋunhiyinydja yuwalktja; ŋunhiyinydja maḻŋ'thurruna ŋuliŋuru walalaŋgala ŋayaŋuŋuru djarrpi'ŋuru.

\VS{15}Ŋarranydja yurru dhä‐ḏir'yunna djawarrkmirrinha ŋunhiyinydja walalanha bothinyaramirrinhanydja, ŋunhi walala ŋuli bothirri ḻakarama bitjandhiyi. Walala ŋuli waŋa bitjan, ‘Yakana ŋilimurrunhanydja yurru baḏuwaḏuyun ŋula nhäyu mariyu ga marrya'yu ga ŋula nhäyu,’ bitjan, yurru yuwalk yana walala yurru murrmurryundja ŋuriŋi mariyu malaŋuyu ga marrya'yinarayu,

\VS{16}ga yolŋu'‐yulŋu ŋunhi ŋänharapuyŋu walala yurru bitjandhi liŋgu murrmurryundhi marrtji, liŋgu ŋuriŋi walalaŋgalay yätjthu.”


\par }{\PP \VS{17-18}Ga biyapul ŋayi Garray waŋana ŋarrakala bitjarra, “Djiramaya, ḻakaraŋa ŋurupa yolŋu'‐yulŋuwa biyaka, ‘Bitjan liŋgu ŋarra yukurra ŋuli ŋäthinydja munha‐ŋupan ga walu ŋupan, liŋgu ŋarrakunydja yolŋu walala burakirri yukurra ŋayaŋu‐yätjthirri, galki yurru murrmurryunna. Ŋunha dhukarrlilinydja ŋarra ŋuli nhäma yolŋunha walalanha, walala ŋuli marrtji ŋorra'‐ŋurra rakunymirri, bunhara ŋurikiy mandjawakpuy, ga bitjan liŋgu ŋarra ŋuli nhäma yolŋu'‐yulŋunha barka'mirrinhanydja ŋurikiy marrya'yinyaranydja.’ Ga walala ŋuli ŋuriŋi djawarrkmirriyunydja walalay mukthun yana ḻakarama bitjan, ‘Yaka warwuyurranydja walala. Warrpam' ŋunha ḻatju',’ bitjarra. Yurru ŋunhiyi ḏalkarra'mirri walala ga djawarrkmirri walala, yaka walala yuwalktja marŋgi yuwalkŋuwunydja.” Ga bitjarra ŋayi Garray waŋananydja.


\par }{\SH Yolŋu'‐yulŋu yaka ḏukṯukthina Djiramayawalaŋuwu dhärukku
\par }
{\SHB 14:19—15:21 (The people didn’t like Jeremiah’s message)
\par }
{\PP \VS{19}Bala walala
\FTNT{§}{{\FR 14:19 }{\FT{Israel}}}Yitjuralnydja yolŋu'‐yulŋu bukumirriyaŋalana Garraywala bitjarra dhä‐wirrka'yurruna, “Garray, yuwalknha ŋunha nhe ŋanapurrunha buku‐nherraranydja? Nhaltjan nhe yukurra? . . . ŋuyulkthirrina ŋaramurryirrina ŋuruku
\FTNT{*}{{\FR 14:19 }{\FT{Jerusalem}}}Djurutjalamgunydja wäŋawu? Nhämirri nhe ŋuli baḏarraŋ'kuŋunydja ŋanapurrunha, dhäŋuru ŋuliŋuruyinydja ŋunhi nhe ŋanapurrunha dhä‐ḏir'yurruna? Ŋanapurrunydja ŋunhi guyaŋina yanapi ŋanapurru yukirri nhini ŋayaŋu‐wurrkurrum' marimiriw yana, yurru bitjan warray liŋgu ŋanapurrunydja yukurra barrarirri warray, liŋgu ŋuriŋi mariyu bathalayu wal'ŋu.

\VS{20}Garray, ŋanapurrunydja dhuwala dhuwurr‐yätj yana wal'ŋu. Ŋanapurruŋgala märi'muyu walalay yukurrana djäma yätjkuŋala nhokala maŋutjimara, ga ŋanapurrunydja ŋuli yukurra yätj djämayi nhokala, bitjan yana liŋgu bitjarra walala.

\VS{21}Garray, ŋanapurrunydja dhuwala nhuŋuway yolŋu'‐yulŋu, yaka ŋanapurrunha nyamir'yurranydja. Nhenydja ŋunhi dhawu'‐nherrara ŋunhi nhe yurru ŋanapurrunha goŋmirriyama wal'ŋu. Ŋuli nhe yurru baḏuwaḏuyundja ŋanapurrunha warrpam'thundja, walalanydja yurru yolŋu'‐yulŋuyunydja ḻakarama nhuna yätj‐ḻakaramana.

\VS{22}Garray, yakana wiripuŋuyunydja waŋarryu yurru djuy'yun waltjaṉnha ŋanapurruŋgu, nhepina yana waŋganydhuna yurru djuy'yun maḻwurrktja. Garray, gatjpu'yunna ŋanapurru yukurra dhuwala yulŋunydja nhuŋu, dhukarr‐nhämana, galkunna yukurra ŋunhi nhe yurru ŋanapurrunha guŋga'yun.” Bitjarra walala bukumirriyaŋalanydja yukurrana Garraywala.




\par }\Chap{15}{\PP \VerseOne{1}Ga ŋarrakalana ŋayi Garraynydja waŋana bitjarra, “Yakana ŋarra yurru mel‐wuyun walalaŋgu, yana djuy'yurrana walalanha.

\VS{2-5}Wiripu‐guḻkuny'tja yurru murrmurryunna marrtji mariyuna, ga wiripu‐guḻkuny'tja yurru murrmurryun rerriyu ga marrya'yinyarayu dhika nhäyu malaŋuyu, ga wiripu‐guḻku'nhanydja yurru djaw'‐djawyunna bena‐wala barrkulilina wäŋalili,

\VS{6-9}liŋgu walala gonha'yurruna ŋarranha, ŋuyulkthina ŋarraku ŋapa‐wekaŋala. Weyinŋumirri yana ŋarra yukurrana galkurrunanydja walalaŋgu roŋiyinyarawunydja, ga bitjarrayi liŋgu ŋarra weyinŋumirri yana gulmaraŋala ŋarrakuway ŋarra ŋaramurrnydja yukurrana, ga dhiyakuyinayi märrwu ŋunhi miriŋuyunydja walalay yurru baḏuwaḏuyunna yana buma dhawar'maramana walalanha; walala yurru bukmakthirrina murrmurryundja, liŋgu ŋuriŋi walalaŋgalay yätjthu.” Ga bitjarra ŋayi Garray waŋananydja.


\par }{\PP \VS{10}Ga ŋarranydja buku‐wakmaraŋala waŋana bitjarra, “Ŋarranydja dhuwala galŋa‐yätjthina mirithinana. Ye‐e‐e, ŋarra bini ŋunhi rakunydhinya muka, ŋunhi muka yana ŋunhi ŋarra yothu' yana. Yakana ŋarraku ŋula yol märr‐ŋamathirrinydja yukurra, liŋgu bitjanna liŋgu ŋarra ŋuli yukurra ḻakaramanydja walalaŋgu yolŋu'‐yulŋuwunydja, dhä‐ḏälthirri yana ḻakarama wuṉḏaŋarryu wal'ŋu dhärukthu bilmaranharawu walalaŋgu ŋuliŋuru yätjŋurunydja. Yaka ŋarra manaŋinanydja ŋula yolkala, yurru bukmak yolŋu yukurra ŋarraku ŋuyulkthirrinydja ga ŋaramurryirrinydja.

\VS{11-12}Garray, nhe marŋgi ŋarrakunydja ŋunhi ŋarra ŋuli djäma ḻatju'kuma marrtji dhika nhuŋu, ga bitjan liŋgu ŋarra ŋuli bukumirriyamayi ŋurikiyi miriŋuwunydja ŋarrakalaŋuwu ŋunhi walala mariŋura.”


\par }{\PP \VS{13-14}Ga ŋayi Garraynydja waŋana ŋarrakala bitjarra, “Märr‐yuwalk yurru miriŋunydja marrtjina lili, bala walala yurru djaw'‐djawyunna yukurra girri' malanha ŋunhi dhapirrkmirrinydja, ga mel‐wiḏiny'tja, ga bitjandhi liŋgu walala yurru djaw'‐djawyundhi yolŋunha walalanha be‐wala yana wal'ŋu barrkulilina. Ga ŋuliwitjandhiyina ŋarra yurru dhä‐ḏir'yundja walalanha ŋunhi yolŋu'‐yulŋunhanydja, liŋgu ŋuriŋi walalaŋgalay yätjthu; walala yurru yukurra djämanydja ŋunhana mulkuruwuna yolŋuwu, miriŋuwuna wal'ŋu ŋurikina. Liŋgu ŋarrakunydja ŋaramurr balanyarana bitjan gurtha ŋunhi nhära yukurra yurru bitjan liŋgu.”


\par }{\PP \VS{15}Ga ŋarranydja waŋana bitjarra, “Garray guyaŋiya ŋarranha, ga guŋga'yurra ŋarranha yukirriya. Walŋakuŋa ŋarranha ŋuliŋuruyi walalaŋgala goŋŋurunydja. Yakana walalaŋgu mel‐wuyurranydja, yana walalanha ŋayaŋu‐yätjkuŋana ŋuriŋi nhokalay buku‐ruŋinyamaranharawuyyunydja. Nhenydja marŋgi ŋunhi ŋarranha walala yukurra ŋayaŋu‐yätjkuma, liŋgu ŋarra ŋuli yukurra waŋa nhokala yäkuyu.

\VS{16}Garray, nhuŋunydja dhäruk bitjan ŋatha ŋarraku; ŋarra ŋuli ḻukanydja ŋunhi nhuŋu dhäruktja marrtji rärru‐ŋupan yana wal'ŋu. Ŋuriŋi nhokala dhärukthu ŋarranha ŋuli marrtji ŋayaŋunydja bitjan djulŋikumana, liŋgu ŋarranydja dhuwala nhuŋuway yana yolŋu.

\VS{17}Yo, yaka ŋarranydja ŋuli ḻayḻayyuna ŋula nhäŋura, yana walu warrkuḻunha wakalŋuranydja; ŋarra ŋuli nhina yukurra ŋarrapi gäna, liŋgu nhokalay goŋdhu ŋarranhanydja ganaŋ'maraŋala. Ŋarra yukurra nyinyaŋdhunna ŋapa‐nherraṉmirrina ŋuriki yätjkunydja ŋunhi walala ŋuli djäma yukurra.

\VS{18}Nhäku ŋarra yurru mukthundja galŋa‐yätjthirri yukurra nhina? Nhämirri nhe ŋuli walŋakuŋunydja ŋarranha dhipuŋuruyi malaŋuŋuru romŋuru? Wiripunydja nhe ŋuli guŋga'yun ŋarranha, ga wiripunydja bäyŋu.” Bitjarra ŋarranydja waŋana Garraywala.


\par }{\PP \VS{19}Ga ŋayinydja waŋana Garraynydja bitjarra, “Yaka yukirriya waŋiya biyaka nhäŋiniŋ'tja dhäruk. Ŋuli nhe yurru bilyun, ga gumurr‐roŋiyirri yurru ŋarrakala, bala ŋarranydja yurru nhuna märramayi, ga nhenydja yurru ŋarraku biyapul djämamirriyirriyi. Ŋuli nhe yurru ḏaḏawyun ŋuliŋuruyi dhärukŋuru nhäŋiniŋ'ŋurunydja waŋanharaŋuru, ga waŋiya yukirriya ŋunhi liŋgu dhäruk mayali'mirri wal'ŋu yuwalkŋu, ga biyapul ŋarrapinydja yurru waŋana nhokala yukurra dhärukkurru. Yaka roŋiyiya walalaŋgalanydja gali'lili wapthurra biyapulnydja; walala yurru yana wapthun nhokalanydja gali'lili, roŋiyirri yurru nhokalana.

\VS{20}Yo, nhenydja yurru yana dhärra wuṉḏaŋarryirri wal'ŋu, yakana nhe yurru giṯthun ḏur'‐ḏuryunaranydja walalaŋguŋu. Walala yurru yolŋu'‐yulŋunydja bitjan ŋurruŋu‐yuḻkthun nhuŋu, yurru yakana walala yurru djuḻkmarama nhunanydja. Liŋgu ŋarranydja ŋunha nhokala warray galki gali'ŋura; ga ŋarra nhunanydja yurru gunganhamirriyama ga walŋakuma.

\VS{21}Märr‐yuwalk yana ŋarra yurru walŋakumanydja nhuna beŋuruyi dhuwurr‐yätjmirriwalanydja yolŋu'‐yulŋuwala; ga ŋarra yurru nhuna dhawaṯmaramanydja warryun walalaŋgala goŋŋurunydja.” Ga bitjarra ŋayi Garray waŋananydja.




\par }\Chap{17}{\SH Ganaŋ'maranharamirrinydja dhuwala walu dhulŋuŋu nhanŋuway, gäna wal'ŋu
\par }
{\SHB 17:19–27 (About the sabbath)
\par }
{\PP \VS{19}Yo, bala ŋayi Garray ŋarraku waŋa bitjan, “\FTNT{*}{{\FR 17:19 }{\FT{Jeremiah}}}Djiramaya, marrtjiya ga dhärriya ŋunha ya' dhurrwaralili wal'ŋu ḻoḻulili
\FTNT{†}{{\FR 17:19 }{\FT{Jerusalem}}}Djurutjalamlili wäŋalili.

\VS{20-21}Ḻakaraŋa walalambala ŋuripa ŋurru'‐ŋurruŋuwa buŋgawamirriwa ga bukmakpa yolŋu'‐yulŋuwa ŋunhi walala yurru yukurra marrtji balayi ŋunhiwalayi wäŋalili gulŋiyirri, ḻakaraŋanydja walalambala biyaka, ‘Ŋäka walala, mäkiri'‐witjurra dhärukku Garraywalaŋuwu. Ŋuli nhuma djäl nhinanharawu walŋamirriwunydja wal'ŋu, nhe yurru ŋämana ga dhäruk-märrama. Yaka djäma yukirriya ŋula nhä ŋuriŋi dhulŋuŋuyunydja waluyu;

\VS{22}ŋunhiyinydjayi walu gäna wal'ŋu yana ganaŋ'thun yukurra ŋarrakuway dhulŋuŋu. Yaka yana nhe yurru djäma ŋuriŋiyinydjayi waluyu ŋula nhä birrka'mirri. Liŋgu ŋarra ŋunhiyinydja ḻakaraŋala ŋäthili nhumalaŋgalaŋuwu märi'muwunydja walalaŋgu,

\VS{23}ga walalanydja ŋunhi mäkiri' warray dhaḻ'yunmina, yaka warray ŋäkula. Yo, ŋunhiyi nhumalaŋgu märi'mu walala yaka yukurrana mäkiri'‐witjurruna, ga yaka dhäruk märraŋala ŋarranha, yaka walala ḏukṯukthina marŋgithinyarawu.’

\VS{24}Yo, ŋunhi nhumanydja yurru dhäruk-märrama ŋarranha, ga yaka djäma ŋuriŋiyinydjayi waluyu dhulŋuŋuyunydja, ŋunhi nhe yurru ganaŋ'marama ŋunhiyi walu ŋarrakuway wal'ŋu dhulŋuŋu,

\VS{25}bala nhumanydja yurru ŋurru'‐ŋurruŋunydja yolŋu walala ga miṯtji nhina yukurra dhiyala ŋamathamana yanana, ga dhuwalanydja wäŋa yurru yukurra dhärra bitjanna liŋguna gupaḏalnha‐wala.

\VS{26}Ga yolŋu'‐yulŋu yukurra yurru marrtji lili birrka'mirriŋuru ḻiw'marama, gäma marrtji wäyin ga buŋgan bäw' dhika nhä malanha mundhurrnydja wekanharawu Garraywu ŋunhili Godkala Buṉbuŋura.

\VS{27}Ga ŋunhi nhuma yurru yakanydja mäkiri'‐witjun ŋarraku, ga djäma nhuma yurru mukthundja ŋuriŋi waluyu; ŋuli nhuma yurru yaka ganaŋ'marama ŋunhiyi walu ŋarrakuway dhulŋuŋu, bala ŋarranydja yurru yana dhuŋgur'yunna dhuwala dhurrwaranydja gurthayuna; dhuwalayinydja yurru nhumalaŋgu dhapirrktja buṉbu malanha dhuŋgur'yunna gurthayuna yanana, ga yakana yurru ŋula yolthu ŋultjikumanydja gurthanha ŋunhiyi.” Bitjarra ŋayi Garray waŋananydja.




\par }\Chap{18}{\SH Yolŋu'‐yulŋunydja dhuwala balanyara bitjan dhoḻu Godkala goŋŋura
\par }
{\SHB 18:1–12 (People are like clay in God’s hands)
\par }
{\PP \VerseOne{1-2}Yo, bala ŋayi Garray waŋana bitjarra ŋarrakala, “\FTNT{*}{{\FR 18:1-2 }{\FT{18:1-2 Jeremiah}}}Djiramaya, marrtjiya bala ŋunha ya' dhoḻu‐djämamirriwala yolŋuwala wäŋalili, ga ŋunhalayina ŋarra nhuŋu yurru dhäruktja wekama.”

\VS{3}Bala ŋarra marrtjinana ŋunhimalayinydja wäŋalili, bala ŋarra nhäŋalana ŋunhiyinydjayi dhoḻu‐djämamirrinhanydja yolŋunha, ŋayi yukurrana djäma ŋunhiliyi banikin' dhoḻu.

\VS{4}Wiripunydja ŋunhi dhoḻu banikin' yätjthina nhanukala goŋŋura, bala ŋayi ŋunhiyi goŋdhuna djäma buyuwuyu'kuŋalanydja, ga ŋunhiyi liŋgu dhoḻu ŋayi djäma biyapul ŋula nhäku ŋayi djäl ŋayi yurru djäma.


\par }{\PP \VS{5}Ga ŋayi Garraynydja waŋana bitjarra,

\VS{6}“Nhuma
\FTNT{†}{{\FR 18:6 }{\FT{Israel}}}Yitjuralnydja miṯtji dhuwala ŋarrakala goŋŋura bitjan, bitjan ŋunhiyi dhoḻu ŋurikalayi yolŋuwala dhoḻu‐djämamirriwala goŋŋura. Dhunupa yana ŋarraku djämawu, ŋarra yurru djäma bitjandhiyinydja ŋunhi ŋarra ḏukṯuk ŋula nhäku djämawu.

\VS{7}Ŋuli ŋarra yurru waŋa miṯtjinha yolŋu'‐yulŋunha bitjan, ŋarra yurru walalanha ḏulŋurr'yun djalkiri manapan yana, bala baḏuwaḏuyunna ŋunhiyi miṯtjinhanydja,

\VS{8}ga ŋuli ŋayi yurru ŋunhiyi miṯtji bilyun yätjŋurunydja, ga djäma ŋamathamanydja wal'ŋu, bala ŋarranydja yurru bitjandhi liŋgu bilyun, ga yakana ŋarra yurru baḏuwaḏuyundja walalanha, bitjarra ŋarra ŋäthili waŋana.

\VS{9-10}Ga ŋunhi yurru ŋarra waŋa wiripunha miṯtjinha bitjandja, ‘Ŋarranydja yurru nhuna dhärranhamarama, gaŋgathinyamirriyamana ḻatju'kumana wal'ŋu,’ bitjandja, ga ŋunhi miṯtji ŋunhiyi bilyundja yurru ŋarrakala, ga djäma yätjtja, ga yakanydja dhäruk-märrama yurru ŋarranha, ga ŋarranydja yurru bitjandhi liŋgu bilyundhi, yakana ŋarra yurru djäma ŋunhiyi ŋamakurru' ŋunhi ŋarra ŋurruthaŋala waŋana nherrara.”


\par }{\PP \VS{11}Ga biyapul ŋayi Garrayyu djuy'yurruna ŋarranha, waŋana bitjarra, “Gatjuy marrtjiya, ga ḻakaraŋa ŋuripa miṯtjiwa
\FTNT{‡}{{\FR 18:11 }{\FT{Jerusalem}}}Djurutjalambuyŋuwa, ga bukmak ŋunhi wäŋa buku‐ḻiw'marama, ḻakaraŋanydja walalambala biyaka, ŋunhi ŋarranydja yukurra girri'‐ŋamathirrina dhä‐ḏir'yunarawuna walalaŋgu; yätjnha mirithirrina yurru buna dhiyaliyinydja walalaŋgu. Ḻakaraŋa walalambala, walala yurru ḏaḏawyunna ŋuliŋuruyinydja yätjŋurunydja, ga djambina walalaŋguway dhukarrnydja.”


\par }{\PP \VS{12}Bala ŋarra marrtjinanydja, bala ḻakaraŋalana walalambala ŋuripa yolŋu'‐yulŋuwanydja, ga walalanydja buku‐ruŋinyamaraŋala waŋana yaka'yurruna bitjarra, “Nhäku nhe yukurra waŋa bitjandhinydjayi? Ŋanapurrunydja yurru djäma ŋanapurruŋgalaynha yana djälkurru. Yakana ŋanapurru yurru ganan ŋanapurruŋguway yätj.” Bitjarra warray walalanydja yukurrana yolŋu'‐yulŋunydja waŋana.




\par }\Chap{19}{\SH Mayali'mirriyanhara ḻakaranhara dhoḻuwuy djämawuy
\par }
{\SHB 19:1–15 (The parable of the broken jar)
\par }
{\PP \VerseOne{1-2}Bala ŋayi Garray waŋana ŋarrakala bitjarra, “Marrtjiya ga märraŋa ŋunhi dhoḻu banikin', ga garr'yundja nhe yurru marrtji ŋaḻapaḻmirrinha ga ḏalkarra'mirrinha walalanha, walala yurru marrtji nhokala galki ŋunhimala baṉarra'lili wäŋalili, ga ŋunhilina ŋarra yurru waŋanydja nhumalaŋgala.”

\VS{3}Bala ŋarra marrtjinana, ga dhuwala ŋunhi dhäruktja ŋayi wekaŋala ŋarrakala, ga ŋarranydja waŋana yolŋu'‐yulŋuwalanydja bitjarrana, “Nhuma ŋurru'‐ŋurruŋu yolŋu walala
\FTNT{*}{{\FR 19:3 }{\FT{Judea}}}Djudiyawuy wäŋawuy ga
\FTNT{†}{{\FR 19:3 }{\FT{Jerusalem}}}Djurutjalambuy yolŋu'‐yulŋu, mäkiri'‐witjurra dhiyaku dhärukku, ŋunhi ŋayinydja Garray Ganydjarr‐ḏumurrunydja Waŋarr waŋa yukurra bitjan, ‘Ŋarra yurru gämanydja dhipala wäŋalilinydja mirithirrina bathalana marinydja bena wal'ŋu,

\VS{4}liŋgu nhuma gonha'yurruna ŋarranha, ga djäma nhuma ŋuli yukurra be nhäna gora‐wekanhamirrina rom dhiyala wäŋaŋura. Bitjan liŋgu nhuma ŋuli yukurra bathan buŋgan bäwny'tja buku‐ŋal'yun ŋuriki wiripuŋuwu waŋarrwu, ga wiripunydja nhuma ŋuli buma dhuwurr‐ŋamakurru'mirrinhana ŋunhina yolŋu'‐yulŋunha.

\VS{5-6}Ga dhiyalinydja gay' nhuma djäma barŋnha ŋurikinayi waŋarrwu
\FTNT{‡}{{\FR 19:5-6 }{\FT{19:5-6 Baal}}}Bälwuna, bala nhuma ŋuli yukurra bathanna nhumalaŋguwaynha djamarrkuḻi'nha, buku‐ŋal'yunna waŋarrwu ŋurikiyina. Bala ŋayi yurru dhuwalanydja wäŋa yuṯana yäku, Murrkay'kunharawuynha bunharawuy wäŋa, bitjanna.

\VS{7-9}Nhumanydja guyaŋina yanapi nhuma yurru djuḻkmarama ŋunhi miriŋunha, yurru yaka warray; walala yurru nhumalanha miriŋuyu yukurra bumanydja mandjawakthu, ga nhumanydja yurru murrmurryunna, ga wäŋanydja dhuwala yurru djingaryun yukurra yolŋumiriwnha.’ ”


\par }{\PP \VS{10}Bala ŋayi Garray waŋana biyapul ŋarrakala bitjarra, “Ma' ḏaw'yurrana dhuwali dhoḻunydja banikin' dhipalana gay', maŋutjimara dhiyakalana walalaŋgala ŋurru'‐ŋurruŋuwalana, ga ḻakaraŋanydja walalambala dhuwala dhäwuny'tja gam'.

\VS{11}Garraynydja Godtja waŋana bitjarra, ‘Bitjandhina ŋarra yurru ḏaw'yun dhuwala wäŋanydja, bala baḏuwaḏuyun gupaḏalkumana yolŋu'‐yulŋunhanydja, bitjan dhuwala gay' dhoḻu banikin'; yakana yurru ŋula yolthu dhä‐mana'‐manapan biyapulnydja.

\VS{12-13}Dhuwalanydja wäŋa yurru warrpam'nha yana baḏuwaḏuyunna, ga buṉbunydja malanha yurru dhuŋgur'yun, nhärana marrtji gurthayuna, liŋgu dhiyaliyi buṉbuŋura malanyŋuŋura nhuma yukurrana bathara mundhurr wiripuŋuwu waŋarrwu malaŋuwu.’ ”


\par }{\PP \VS{14}Bala ŋarra gonha'yurrunana ŋunhiyinydja wäŋa, bala marrtjina ŋunha Godkalana Buṉbulili, ga dhärrananydja ŋarra warraŋullili wal'ŋu, bala ḻakaraŋalana ŋarra yolŋu'‐yulŋuwanydja ŋuripanydja bitjarrana,

\VS{15}“Garray Godtja
\FTNT{§}{{\FR 19:15 }{\FT{Israel}}}Yitjuralwunydja Waŋarr waŋa yukurra bitjan, ‘Dhipalanydja gay' wäŋalili ŋarra yurru gäma biyapulnha mari wal'ŋu bathalana, ga yuwalk yana mirithirrina yanana wal'ŋu yätjnha yurru maḻŋ'thundja, liŋgu nhuma mäkiri'‐yaryurruna ga ŋuyulkthina ŋarrakalaŋuwu dhärukku.’ ” Bitjarra ŋayi Garray yukurrana waŋananydja.




\par }\Chap{20}{\SH Djiramayanydja marililina gulŋiyina, liŋgu ŋuriŋi nhanukalay dhäwu'yu ḻakaranhara
\par }
{\SHB 20:1–6 (Jeremiah in trouble because of his preaching)
\par }
{\PP \VerseOne{1}Ga wiripunydja yolŋu yäku
\FTNT{*}{{\FR 20:1 }{\FT{Pashhur}}}Batja ḏalkarra'mirri yolŋu, ŋayi ŋäkula ŋarranha ŋunhi ŋarra yukurrana ḻakaraŋala bitjarra, “Marinydja yurru marrtji bathala wal'ŋu yana, liŋgu ŋuriŋi yolŋu'‐yulŋuwala yätjthu djämayu.”

\VS{2}Ŋayi ŋäkulanydja ŋarranha bitjanarayi, bala ŋayi ŋaramurryinana maḏakarritjthinana ŋarraku, bala ŋayi waŋana miriŋunhana walalanha, bala walala marrtjinanydja ga märraŋalana ŋarranha, ga bartjunmaraŋalana. Bala walala ḏapṯapmaraŋalana yukurrana ŋarranha raki'yuna, djalkiri ŋarraku ga goŋ maṉḏanha, ga nhinananydja ŋarra yukurrana Buṉbuŋurana galki dhurrwaraŋura ḏapṯapmaranharana munha‐ŋupanara.

\VS{3}Ga goḏarr'mirrinydja wiripuŋuyuna munhayu ŋayi ŋunhiyinydja ḏalkarra'mirri marrtjina, bala yupmaraŋalana ŋarrakala rakiny'tja, bala ŋarra ḻakaraŋala nhanukala bitjarrana, “Garrayyunydja wekaŋala yuṯana nhuna yäkunydja, dhuwalana gam', ‘Barrari ḏumurruna’ nhe yäkunydja.

\VS{4}Yo, Garray ŋayipi bitjarrayinydja waŋana, ‘Dhuwala gay' ḏarramu ga bukmak nhuŋu gurruṯu'mirri walala yurru nhinanydja yukurra barrarirrina yanana; walala yurru burakirrinydja yukurra miriŋuwuŋu mandjawakthuna yana. Buŋgawa yurru ŋurukuy
\FTNT{†}{{\FR 20:4 }{\FT{Babylon}}}Bapilunbuynydja marrtji lili, bala ŋarra yurru wekamana yolŋu'‐yulŋunhanydja nhanukalana goŋlili warrpam'thuna; wiripunhanydja ŋayi yurru miṯtjinha buma, ga wiripunhanydja miṯtjinha ŋayi yurru yana djaw'‐djawyunna bitjanna bitjan djämamirrina walala nhanŋu.

\VS{5}Ga bitjandhi liŋgu walala yurru miriŋuyunydja ŋuriŋiyi marrtji djaw'‐djawyunna dhipuŋuru ḻatju'mirrinydja dhikanydja wal'ŋu girri' malanha warrpam'thunna, walalaŋgalaynha wäŋalili yurru djaw'‐djawyun.

\VS{6}Ga bitjandhi liŋgu nhunanydja yurru djaw'yundhi Batja ga nhuŋu gurruṯu'mirrinha, walala yurru gämanydja nhumalanha balayina Bapilunlilina, ga nhinanydja nhe yurru yukurra ŋunhiliyi weyinŋumirrina, yana liŋgu ga rakunydhirri nhe yurru, ga dhalkaramanydja nhuna yurru walala ŋunhalayinayi, rrambaŋikumana nhumalanha nhuŋu ḻundu'mirriŋunhana walalanha, ŋunhina walalanha ŋunhi walalaŋgala nhe yukurrana ḻakaraŋala bothinyarayŋu dhäwu'.’ ” Ga bitjarra ŋayi Garray waŋananydja.




\par }\Chap{23}{\SH Yuwalkŋuyuna wal'ŋu yolŋuyu ŋurruŋuyuna yurru yukurra gämanydja Godku yolŋu'‐yulŋunhanydja
\par }
{\SHB 23:1-8 (The true King will rule)
\par }
{\PP \VerseOne{1-2}Yo, ga bitjarra ŋayi Garray waŋananydja, “Ŋarranydja ŋunhi wekaŋala ŋarrakuwaynydja ŋarra yolŋu'‐yulŋunha dharraylili ŋurikala walalaŋgala ŋurru'‐ŋurruŋuwala wal'ŋu, walalanydja ŋunhi bitjan djäkamirrina walala ŋuriki ŋarrakalaŋuwu yolŋu'‐yulŋuwuna, yurru wiripu‐guḻku'yunydja ŋarraku yolŋu'‐yulŋunha barrkuwatjkuŋala warray yukurrana, bala yurru marinydja bathalana wal'ŋu marrtji ŋurikiyinydjayi djäka‐yätjmirriwunydja walalaŋgu.” Ga bitjarra ŋayi Garray waŋananydja. “Yo, nhuma dhiyaŋu ŋunhi djäkamirriyu walalay, yaka nhuma yukurrana djäka ŋarrakalaŋuwu yolŋu'‐yulŋuwu ŋamathaŋala, ga maranhu‐wekaŋala ŋamakurru'yu ŋathayu bäyŋuna. Nhumanydja yana gonha'yurruna warray walalanha, bala walala gundupuŋala bena‐wala barrku'‐barrkuwatjthina. Bala ŋarranydja yurru yana dhä‐ḏir'yunna nhumalanha, liŋgu dhuwaliyi ŋunhi nhe djäma bitjarrayi mirithinana wal'ŋu yana yätjnha.

\VS{3}Yo, ŋarrakunydja yolŋu walala liŋguna barrkuwatjthinana bena‐wala wäŋalili wiripuŋulilina, ga märr‐ḻurrkun'nha walŋamirrinydja, yurru ŋarranydja walalanha yurru roŋinyamarama liliyi ŋunhiyi ḻurrkun'nhanydja, walalaŋgalayi wäŋalili roŋinyamarama, ga ŋunhiyi miṯtji ḻurrkun'tja yurru ŋuthan mirithirrina guḻku'yirri.

\VS{4}Bala ŋarra yurru djarr'yun wiripuŋunhana djäkamirrinhanydja walalaŋgu, ŋunhinhana walalanha ŋunhi walala yurru djäka walaŋgumana walalaŋgu, ga maranhu‐wekama ŋamakurru'yuna wal'ŋu ŋathayu. Yakana biyapulnydja yurru ŋarrakunydja yolŋu walala barrarirri yukurra ŋula nhäku, ga yakana ŋula waŋganydja yurru winya'yun,” bitjarra ŋayi Garray waŋananydja.


\par }{\PP \VS{5}“Yo, ŋunhi yurru walu buna yalalanydja, ŋarranydja yurru nherraṉ yolŋunha rom‐dhunupanha yana wal'ŋu ŋurruŋunhanydja, ŋayinydja yurru ŋunhiyinydja yolŋu marrtji ŋuliŋuru dhawaṯthundja
\FTNT{*}{{\FR 23:5 }{\FT{David}}}Daypitkala yulŋunydja yarraṯaŋurunydja, ga nhinanydja ŋayi yurru yukurra ŋunhili Daypitkala dharapulŋuranydja, buŋgawana wal'ŋu yanana. Ŋayi yurru yukurra gäma yolŋu'‐yulŋunhanydja biyapulnha wal'ŋu ḻiya‐djambatjthuna ga rom‐waŋganydhuna yana ŋunhiliyinydjayi wäŋaŋura.

\VS{6}Ŋunhi ŋayinydja yurru buŋgawana wal'ŋu, walalanydja yurru ŋunhi Godkunydja yolŋu walala
\FTNT{†}{{\FR 23:6 }{\FT{Jews}}}Djuwnydja bäpurru walŋathirrina, walala yurru nhinanydja yukurra ḻatju'na dhikana wal'ŋu, ŋayaŋu‐yal'yunna wal'ŋu. Ga ŋurruŋunydja ŋunhiyinydjayi yäku ‘Garraynha Walŋakunharamirrina ŋilimurruŋgu.’ ”

\VS{7}Yo, Garrayyu Godthu waŋa yukurra ḻakarama bitjan, “Ŋunhi yalalaŋumirrinydja ŋunhi yurru walu ŋunhiyi buna, yakana yurru yolŋu'‐yulŋu waŋa bitjan, ‘Garraynydja walŋa, ŋunhinydja ŋunhi ŋayi dhawaṯmaraŋala
\FTNT{‡}{{\FR 23:7 }{\FT{Israel}}}Yitjuralnha miṯtjinha beŋuru
\FTNT{§}{{\FR 23:7 }{\FT{Egypt}}}Yetjipŋuru.’

\VS{8}Yana walala yurru waŋanydja bitjanna, ‘Garraynydja walŋa, ŋunhinydja ŋunhi ŋayi dhawaṯmaraŋala yolŋu'‐yulŋunha Yitjuralnha beŋuru wäŋaŋuru ḻuŋgurrmaŋuru, ga wiripuŋuŋuru wäŋaŋuru malanyŋuŋuru ŋunhi walala yukurrana barrkuwatjthina.’ Yuwalk yana walala yurru yukurra wäŋa‐roŋiyirrinydja, ga ŋuliŋuruyinydjayi dhurrwaraŋuru walala yukurra yurru nhinana ŋunhiliyina walalaŋgalaynha wäŋaŋura.” Bitjarrana ŋayi yukurrana Garray waŋananydja.


\par }{\SH Dharraykuma yukurra ḻakarama bothinyarayŋunha dhäwu'‐ḻakaranhamirrinha ga bukaway'‐ḻakaranhamirrinha yolŋunha
\par }
{\SHB 23:9-32 (Warning against false prophets and people who tell dreams)
\par }
{\PP \VS{9}Ga ŋayi
\FTNT{*}{{\FR 23:9 }{\FT{Jeremiah}}}Djiramayanydja waŋana ḻakaranhamina bitjarra, “Ŋayaŋunydja ŋarraku dhuwala ŋonuŋdhirri yukurra, ŋarra yukurra wilwilyun dhuwala wirrkina; ŋarra yukurra bitjanna marrtji, bitjan ŋuli ŋänitjimirri yolŋu, yakana ŋarra yukurra marrtji ŋamathama wal'ŋu, liŋgu ŋayaŋunydja ŋarraku mirithirri yana yukurra ŋonuŋdhirri, ṉiṉ'ṉiṉmaramana yukurra ŋarranha. Liŋgu Godtja ŋunha ḏarrtjalk yana, gäna wal'ŋu, ga nhanŋu dhäruktja ḏarrtjalkthi yana.”

\VS{10}Yo, Garraynydja waŋana bitjarra, “Birrka'mirriŋura wäŋaŋura yolŋu'‐yulŋuyunydja liŋguna gonha'yurrunana ŋarranha, ḻayḻayyunna walala yukurra be nhäkalana wiripuŋuwalana waŋarrwala, ga ŋunhiyinydjayi bitjan walala yukurra marramba'na djäma, liŋgu walalanydja ŋunhi ŋarrakuway yana wal'ŋu. Ga dhiyakuyina märrwu ŋunhi ŋayi wäŋanydja dhuwala munathany'tja bitjan ŋäthina yukurra warwuyunna, baṉḏanydhirrina yukurra wäŋanydja räwakthirrina mulmumiriwyirrina ŋula nhämiriwyirrina, liŋgu yolŋuyu walalay yukurra djäma mirithirrina wal'ŋu nhäŋiniŋ'nha yana yätjnha rom.

\VS{11}Liŋgu ŋurru'‐ŋurruŋunydja dhuwala djawarrkmirrinydja walala ga ḏalkarra'mirrinydja walala, yaka yana walala yuwalk gal'ŋu marŋgi ŋarraku, ga yaka walala yukurra yuwalk marrtji ŋarrakalaŋukurru romgurru, ga djämanydja walala yukurra yätjnha yanana mirithirrina ŋunha ŋarrakalanydja Buṉbuŋura.

\VS{12}Bala walala yurru marrtjinydja yukurra ŋunha bukumunha'kurruna yana dhukarrkurrunydja ŋayakŋayakkurruna, galkirrina yurru yanana, liŋgu ŋarra yurru walalanha dhä‐ḏir'yun wirrkina yana wal'ŋu ŋuriŋina waluyu ŋunhi ŋarra liŋgu nherrara ŋuriki walalaŋgu dhä‐ḏir'yunarawunydja.” Bitjarra ŋayi Garray waŋananydja.


\par }{\PP \VS{13}“Yo, ŋarra nhäŋala ŋunhiyi dhäwu'‐gänharamirrinha walalanha
\FTNT{†}{{\FR 23:13 }{\FT{Samaria}}}Djamariyawuy wäŋawuy, ŋunhi walala yukurra djäma yätj gal'ŋu yana rom; walala ŋuli waŋa yukurra dhäruk yäkuyu
\FTNT{‡}{{\FR 23:13 }{\FT{Baal}}}Bälwala waŋarrwala, bala walala yukurra bilmaramana ŋarraku ŋunhi yolŋu'‐yulŋunhanydja gatjpaḻ'maramana.

\VS{14}Ga ŋunhanydja
\FTNT{§}{{\FR 23:14 }{\FT{Jerusalem}}}Djurutjalambuynydja dhäwu'‐gänharamirri walala mirithirrina wal'ŋu yana yätjnha. Godkunydja ŋunhi Buṉbu dhiyalaŋumi warray bäyma, ga walalanydja yukurra mukthun yana buku‐ŋal'yun wiripuŋuwu waŋarrwu. Balanyarana walala ŋunhi yulŋunydja bitjan marramba'mirrina yolŋu'‐yulŋu, ga bitjanna liŋgu walala yukurra bothirrina ḻakarama ŋuli. Walala ŋuli ŋunhi dhuwurr‐yätjmirrinhanydja ḻakarama be ḻatju'mirri warray, ga yaka warray walala yurru waŋa raypirri'yun wiripu‐guḻku'nhanydja yolŋu'‐yulŋunha ŋuliŋuruyinydja yätjŋurunydja djämaŋuru. Yo, bukmakthirrina walala ŋunhiyi yätjnha yanana, balanyarana bitjan ŋunhi ŋunhala
\FTNT{*}{{\FR 23:14 }{\FT{Sodom}}}Djudumbuy ga
\FTNT{†}{{\FR 23:14 }{\FT{Gomorrah}}}Gumurawuynha ŋunhi ŋarra ŋäthili walalanha baḏuwaḏuyurruna, ga balanyarayinayi nhumanydja dhuwala.”

\VS{15}Ga dhiyakuyinayi märrwu ŋunhi ŋarranydja Garrayyu Godthunydja ḻakarama yukurra ŋunhiyinydja dhäwu'‐gänharamirrinha walalanha bitjanna, “Ŋarranydja yurru maranhu‐wekama walalanha dhäkay‐murrkthunarayuna ŋathayunydja, ga ḻuka walala yurru gapunydja yukurra wurkthun moy'mirrina buḻuŋga'na, liŋgu ŋunhiyi yätjtja baḻaka'yurruna birrka'mirrina, warrpam'nha ŋäkirrmaraŋala monyguŋala wäŋanydja, ga bukmakthuna yolŋuyu walalay meṉguŋalanydja Godnha, liŋgu ŋuriŋiyina walalaŋgalay djarrpi'yuna dhärukthu.”


\par }{\PP \VS{16-17}Ga ŋayinydja Godtja waŋana bitjarra, “Yaka walalaŋgu mäkiri'‐witjurra ŋurikiyinydja bothinyaramirriwunydja walalaŋgu, dhäparknha ŋunhi walalaŋgu dhäruktja mayali'miriwnha, liŋgu ŋunhiyi dhäruk yukurra ŋuli dhawaṯthun walalaŋguŋuway yana guyaŋinyara, yakana walala yukurra waŋa nhanŋuway Garraywu dhäruk. Wiripunydja mala yolŋu'‐yulŋu yakana ḏukṯuk Garraywalaŋuwu dhärukku, yana walala ŋuli mäkiri'‐witjun ŋurikiyina dhäwu'‐gänharamirriwu, ŋunhi walala ŋuli ḻakarama bitjanna gam'. ‘Yaka warwuyurra walala. Manymak dhuwala warrpam' wäŋanydja, ḻatju' yukurra yurru djingaryun.’ Ga bitjandja walala ŋuli waŋa yukurra ŋurikiyina walalaŋgu ŋunhi walala yukurra nhina walalaŋgalay djälŋura, ‘Yaka nhumalanha yurru ŋayaŋu‐yätjkuma ŋula nhäyu,’ bitjan.


\par }{\PP \VS{18}“Yakana ŋunhiyi waŋgany ŋula dhäwu'‐gänharamirri nhina yukurra galkinydja wal'ŋu Godkala, yakana ŋula waŋganydhu ŋuli dharaŋan ŋäma Godku dhäruk ga rirrakay; yakana walala yukurra mäkiri'‐witjun Godkalaŋuwu dhärukku.

\VS{19}Dhiyakuyina märrwu God yukurra ŋaramurryirrinydja walalaŋgu, ŋayinydja yukurra ŋapa‐nherraṉmirrina nyinyaŋdhunna walalaŋgalaŋuwu romgunydja, bala ŋayi yurru marrtjinydja bitjanna bitjan bathala wata, bitjan wärrk, bala ŋayi yurru baḏuwaḏuyun warrpam'thunna yana ŋunhiyinydja rom‐yätjmirrinhanydja;

\VS{20}yakana ŋayi yurru ḏaḏawyun ŋaramurrŋurunydja nhanukalay ŋayi, yana liŋgu ga warrpam'thun yurru ŋunhi baḏuwaḏuyun, dhawar'marama yätjnha buwayakkuma. Ga ŋuriŋi dhä‐yawaryunarayunydja wal'ŋu waluyu, yolŋuyunydja walalay yurru dharaŋana wal'ŋu ŋäma warraŋulnha dhuwalayi dhäwuny'tja.


\par }{\PP \VS{21}“Yo, ŋunhinydja walala dhäwu'‐gänharamirri walala waḏutja waŋanhamirri warray walala ŋunhi yulŋunydja, yurru yaka ŋunhi ŋarrakuŋunydja djuy'yunara walala; yaka ŋarra walalaŋgala dhäwuny'tja wekaŋala.

\VS{22}Ŋunhi bini walala marrtjinya galki wal'ŋu ŋarrakalay, walalanydja bini ŋunhi ḻakaranha dhunupa ga yuwalk gal'ŋu yolŋu'‐yulŋuwu, bala walala bini gonha'yunanydja yuwalknha yana walalaŋguway yätjtja malanha, ga djäma ŋamathanha yana dhunupa wal'ŋu.


\par }{\PP \VS{23-24}“Yo, ŋarranydja dhuwala God dhika bäyma, galki yana nhumalaŋgala, ga nhäma ŋarra yukurra warrpam'thun. Yaka yurru nhe ŋarrakalanydja djuḻuḻ'marama maŋutjiŋuru, liŋgu ŋarranydja birrka'mirriŋura warray; ŋunha djiwarr'ŋura ŋarra, ga dhika ŋarra munatha'ŋura.

\VS{25-26}Ŋarra marŋgi ŋurikiyi dhäwu‐gänharamirriwu bothinyarayŋuwunydja, ŋunhi walala ŋuli bothirri ḻakarama ŋarrakala yäkuyu. Walala ŋuli waŋa bitjan, ‘Wäy, ŋarranydja dhuwala bukaway'yina, ga mali ŋarra nhäŋala. Ŋarranydja marŋgi warray,’ bitjan walala ŋuli waŋa, yurru yuwalktja ŋunhiyi walala yukurra bothirrina yana, liŋgu bukawayny'tja ŋunhiyinydja walalaŋguŋuwaynha guyaŋinyara yana.

\VS{27}Walala ŋuli ḻakarama bitjandhinydja dhäwu' ga bukaway', märr yurru walala yolŋu'‐yulŋuyu meṉguma ŋarranha, bitjanna bitjarra walalaŋgala märi'muyu walalay meṉguŋala ŋarranha, bala bilyurrunanydja wiripuŋulilina waŋarrwala.

\VS{28}Ŋunhi ŋayi yurru ŋunhi dhäwu'‐gänharamirriyu bukaway'yirrinydja, ŋayinydja yurru waŋa bitjan, ‘Dhuwalayinydja yana bukaway waŋgany;’ ga ŋunhi ŋarra yurru dhäruktja wekama nhanukala, bala yurru ŋayinydja ḻakaramana dhunupana yana, ŋunhiyi liŋgu dhäruk ŋunhi ŋarra yurru wekama. Liŋgu Godku dhäruktja walŋa warray wal'ŋu, yuwalknha ŋatha, ga bukawayny'tja dhuwalanydja balanyara biyaku ŋuli mulmu räwak.

\VS{29}Yo, ŋarrakunydja dhäruk dhuwala balanyara bitjan worrknha, ŋunhi ŋuli marrtji nhära ḏiltji,” bitjarra ŋayi Garray waŋananydja. “Yo, ga balanyarayi liŋgu ŋarraku dhäruk wiripunydja, bitjan djimuku' wuṉḏaŋarr, ŋunhi ŋuli buḻwaŋ'thunmarama guṉḏanha ŋuriŋiyi, balanyarayi ŋarraku dhäruktja.

\VS{30}Yuwalk yana ŋarra ŋuyulkthirri yukurra nyinyaŋdhun ŋurikinydja yolŋu'‐yulŋuwu ŋunhi walala ŋuli be ḻakaranhamirri djawarrkmirri walala, ŋunhi walala ŋuli ŋäma ŋula yolkuŋu yolŋuwuŋu dhäwu', bala walala ŋuli baḻaka'yunmaramana dhäwuny'tja ŋunhiyi, ḻakarama marrtji bitjanna, ‘Dhuwalanydja dhäwu' ŋulaŋuru Godkuŋu wekanhara,’ bitjanna.

\VS{31-32}Ga bitjandhi liŋgu ŋarra ŋuli ŋaramurryirriyi nyinyaŋdhundhi ŋurikinydjayi yolŋuwu, ŋunhi ŋayi ŋuli be bukaway'yirri, ga ḻakarama yurru ŋunhiyinydjayi bukaway'wuynydja wekanhara ŋurikiŋina bothinyaramirriwuŋuna birrimbirrwuŋu. Ŋayinydja ŋunhiyinydjayi yolŋu, ŋunhi ŋayi ŋuli ḻakarama bukaway'wuy, yanana ŋayi yukurra gatjpaḻ'maramana yolŋu'‐yulŋunha ŋuriŋina nhanukalay ŋayi djarrpi'yuna guyaŋinyarayu. Yaka ŋarranydja ŋunhiyi djuy'yurruna bala'‐balanyaranhanydjayi yolŋu'‐yulŋunha, yakana walala yurru yuwalk guŋga'yun ŋarrakunydja yolŋunha walalanha ŋuriŋinydja dhärukthu walalaŋgala,” ga bitjarra ŋayi Garray waŋananydja.




\par }\Chap{26}{\SH Walala bini bunha muka Djiramayanhanydja
\par }
{\SHB 26:1–24 (They would have killed Jeremiah)
\par }
{\PP \VerseOne{1}Yo, bala ŋayi Garray waŋanana ŋulinyaramirriyu ŋarrakala ŋunhi ŋayi
\FTNT{*}{{\FR 26:1 }{\FT{Josiah}}}Djotjayawu gäthu'mirriŋu buŋgawayinana yäku
\FTNT{†}{{\FR 26:1 }{\FT{Jehoiakim}}}Djuwakim, ŋayi waŋananydja bitjarra,

\VS{2}“\FTNT{‡}{{\FR 26:2 }{\FT{Jeremiah}}}Djiramaya, marrtji nhe yurru, ga dhärriya ŋunha ya' dhurrwaralili wal'ŋu, galki Buṉbulilinydja Godkala, ga ḻakaraŋa yolŋu'‐yulŋuwanydja ŋuripa ŋunhi walala yurru marrtji bala buku‐ŋal'yunaralili, biyaka ḻakaraŋanydja walalambala bukmak yana ŋunhi ŋarra yurru wekama nhokala ḻakaranharawu, ga yaka gonha'yurra ŋula waŋgany dhäruk.

\VS{3}Mak walala yurru ŋunhiyi yolŋu'‐yulŋuyunydja ŋäma, bala gananna ŋunhiyi walalaŋguway yätjtja rom. Ŋarranydja yukurra dhuwala girri'‐ŋamathirrina dhä‐ḏir'yunarawunydja walalaŋgu, ga ŋuli walala yurru bilyundja, ga djäma dhunupanydja wal'ŋu, bala ŋarranydja yurru bilyundhi, ga yakana ŋarra yurru dhä‐ḏir'yundja walalanha.”

\VS{4-5}Ga dhuwala ŋunhi dhäruktja ŋayi Garrayyu wekaŋala ŋarrakala ḻakaranharawu yolŋu'‐yulŋuwunydja. “Garraynydja waŋana bitjarra, ‘Liŋgu ŋarra wekaŋala nhumalaŋgu romdja malanha ŋarrakuway; ŋarra waŋana nhumalanha, ḻakaraŋala nhumalaŋgu nhaltjanarawu nhinanharawu ŋamathanharawunydja. Ŋunhi nhuma yurru yakanydja mäkiri'‐witjun ŋarraku, ga malthun ŋarrakalaŋunydja romgu, dhuwala wäŋanydja yurru baḏuwaḏuyunna yanana. Ŋarranydja djuy'yurruna liŋgu djämamirrinha walalanha ŋarrakuwaynydja raypirri'yunarawunydja nhumalaŋgu, ga ŋunhi nhuma yurru yakanydja mäkiri'‐witjun walalaŋgu,

\VS{6}ŋarranydja yurru baḏuwaḏuyunna yana warrpam'thuna dhuwalanydja wäŋa Buṉbunha Godkunydja, bitjan yana liŋgu bitjarra ŋarra baḏuwaḏuyurruna ŋunha
\FTNT{§}{{\FR 26:6 }{\FT{Shiloh}}}Djälaw wäŋa, bitjarrayi.’ ” Bitjarra ŋayi Garrayyu dhäwuny'tja wekaŋala ŋarrakala.


\par }{\PP \VS{7}Bala ŋarranydja dhärranana yana, ga ḻakaraŋalana marrtjina ŋunhiyi dhäwuny'tja nhanukuŋu Garraywuŋunydja walalambala, ga walalanydja ŋäkula ḏalkarra'mirriyu walalay ŋuriŋiyi ga dhäwu'‐ḻakaranhamirriyu ga yolŋu'‐yulŋuyu, bukmakthu yana, ŋarra ḻakaraŋalanydja warrpam' yana ŋunhi nhaltjarra ŋayi yukurrana Garrayyu ŋarrakala ḻakaraŋala.

\VS{8}Ga ŋunhi ŋarra dhawar'yurrunanydja ŋuliŋuruyi, dhunupa walalanydja mulkanana ŋarranha, bala yatjunminana waŋana bitjarrana, “Buŋana ŋanya, buŋana ŋanya, murrkay'kuŋana,” bitjarra.

\VS{9}“Nhäku ŋayi yukurra waŋa yäkuyu Garraywalanydja bitjandhiyi, ‘Dhuwalanydja Buṉbunha yurru baḏuwaḏuyunna, ga dhuwala wäŋanydja yurru buwayakthirrina warrpam'nha,’ bitjandja ŋayi yukurra waŋa.” Ga walala ŋunhi yolŋuyunydja walalay ḻiw'maraŋalana, monyguŋalana ŋanya, yatjurrunana marrtjina waŋana ŋunhiliyi Buṉbuŋuranydja, warraŋulnydja wal'ŋu.


\par }{\PP \VS{10}Ga walala ŋunhi ŋurru'‐ŋurruŋuyunydja yolŋuyu walalay
\FTNT{*}{{\FR 26:10 }{\FT{Judah}}}Djudawuyyunydja ŋäkulana, bala gundupuŋalana yana ŋunhimalayi wäŋalilinydja, bala walala nhinana ŋoy‐wilanharawuna yukurranharawu, dhä‐wirrka'yunarawuna nhä ŋurru ŋunhilimi, bitjarra.

\VS{11}Ga walala ŋunhi ḏalkarra'mirriyunydja ga dhäwu'‐ḻakaranhamirriyu walalay ḻakaraŋala ŋuripa ŋaḻapaḻmirriwanydja bitjarrana, “Dhuwalanydja gay' ḏarramu yurru rakunydhirrina yanana. Go ŋilimurru bumana ŋanya. Bitjan liŋgu ŋayi yukurra dhuwala waŋanydja yätjkuma yana dhuwala wäŋanhanydja, ga nhumapina ŋäkulanydja dhuwala ŋanya nhumalaŋgalay nhuma mäkiri'yu.”


\par }{\PP \VS{12}Ga ŋayi Djiramayanydja waŋana ŋurikala yolŋu'‐yulŋuwalanydja bitjarra, “Ŋayipi Garrayyu ŋarranha djuy'yurruna dhiyakuyinydja; ŋayi wekaŋala ŋarrakala dhäruk waŋanharawu bitjanarawuyi. Ŋunhi ŋarra ḻakaraŋala dhiyakuynydja wäŋawuy baḏuwaḏuyunara ga buwayakkunhara, ŋunhinydja yaka dhäruk ŋarrakuway, nhanŋuway dhäruk ŋunhiyinydja.

\VS{13}Dhuwali nhuma nhina yukurra dhiyaŋu‐wala djarrpi'na yanana; djarrpi'ŋurana nhuma yukurra nhina. Bilyurrana biyakana ŋanydjaḻa'yurrana, ga gonha'yurrana dhuwali yätjtja. Dhäruk märraŋana nhumalaŋguway Garraynhanydja wal'ŋu. Liŋgu muka ŋayi Garraynydja waŋana dhiyaku wäŋawunydja baḏuwaḏuyunarawuna yana warrpam'thunarawuna. Ga ŋunhi nhuma yurru ḏaḏawyun ŋuliŋuruyi nhumalaŋgalay yätjŋuru, ŋayinydja yurru Garraynydja ŋanydjaḻa'yundhi yana, ga yakana ŋayi yurru nhumalanha baḏuwaḏuyundja.

\VS{14}Ga ŋarranydja dhuwala gay' goŋŋura nhumalaŋgala, ga birrka'mirri nhuma yurru ŋula nhaltjan ŋarranhanydja.

\VS{15}Yurru guyaŋiya dhuwalanydja gam'. Ŋunhi nhuma yurru buma ŋarranha murrkay'kuma, Godthunydja yurru nhumalanha dhä‐ḏir'yunna yana, bunharaŋuru ŋurikalanydja ŋunhi ŋayi yukurra yaka ŋula nhä djäma, ŋurrumiriwŋuranydja. Liŋgu yuwalk yana dhuwala yulŋunydja, ŋunhi ŋayipi ŋarranhanydja djuy'yurruna waŋanharawu dhiyakuyinydjayi raypirri'yunarawunydja.”


\par }{\PP \VS{16}Ga walalanydja yolŋu'‐yulŋunydja waŋana ŋurikala ḏalkarra'mirriwalanydja ga dhäwu'‐ḻakaranhamirriwalanydja bitjarra, “Dhiyaŋunydja gay' ḏarramuyu yukurra ḻakarama ŋulaŋuruna dhäwu', Garraywuŋuna nhanukuŋuwaynha; yaka ŋayi ŋula djäma yätjkuŋalanydja dhiyaŋuyi. Ŋilimurru yakana ŋanya buma.”


\par }{\PP \VS{17-23}Ga waŋganydja ŋurrukŋuru ŋuliŋuruyi, ḻiya‐djambatj yolŋu gaŋgathina, bala waŋanana bitjarrana, “Ŋunhi ŋilimurru yurru bumanydja ŋanya dhuwalayi, Godthunydja ŋilimurrunha yurru yuwalkkumana yanana dhä‐ḏir'yun.”

\VS{24}Bala walala yakana bumara ŋunhiyi Djiramayanhanydja, liŋgu waŋganydhu yolŋuyu ŋurruŋuyu wal'ŋu guŋga'yurruna ŋanya marrparaŋ'kuŋala, ga yakana walala wekaŋalanydja goŋlili ŋurikalanydja walalaŋgala bunharawu.




\par }\Chap{29}{\SH Djiramayawuŋu djorra' wukirriwuy Djuwwu miṯtjiwu Bapilunlili
\par }
{\SHB 29:1–23 (Jeremiah’s letter to the Jews in Babylon)
\par }
{\PP \VerseOne{1-3}Ŋäthilinydja ŋunhinydja buŋgawa wäŋawuy
\FTNT{*}{{\FR 29:1-3 }{\FT{29:1-3 Babylon}}}Bapilunbuy ga nhanŋu miriŋu miṯtji marrtjina bala
\FTNT{†}{{\FR 29:1-3 }{\FT{29:1-3 Jerusalem}}}Djurutjalamlili, märraŋalanydja walala marrtjina garr'yurrunanydja guḻku'nhana mirithirrina yolŋu'‐yulŋunhanydja, bala djaw'‐djawyurruna balayi walalaŋgalayyi wäŋalili. Bala ŋayi
\FTNT{‡}{{\FR 29:1-3 }{\FT{29:1-3 Jeremiah}}}Djiramayayunydja wukirrina djorra'na ŋurikiyinydja walalaŋgu
\FTNT{§}{{\FR 29:1-3 }{\FT{29:1-3 Israel}}}Yitjuralpuyŋuwunydja yolŋu'‐yulŋuwu, bukmakku yana ŋunhi walala yukurrana Bapilun wäŋaŋura nhinana. Ga dhuwala ŋunhi ŋayi djorrany'tja wukirri gam'.


\par }{\PP \VS{4}Way walala, dhuwala Garraywuŋunydja dhäruk nhumalaŋgu ŋunhi Djurutjalambuyŋuwu yolŋu'‐yulŋuwu ŋunhi nhuma djaw'‐djawyunarawuy walala.

\VS{5}Dhiyaliyinydja nhuma yurru yukurra nhina märr‐weyinŋumirrina. Nhumanydja yurru djäma wäŋana nhumalaŋguway buṉbuna, bala nhuma yurru nhinana yukurra.

\VS{6}Märranhamiya walala, märr yurru nhumalaŋgu djamarrkuḻi' ŋuthan yukurra miṯtji guḻku'yirri.

\VS{7}Wirrki yana djämanydja wal'ŋu, märr yurru dhuwaliyi wäŋanydja ŋamakurru' yana, ga bukumirriyaŋa yukirriya ŋuriki wäŋawunydja, märr yurru ḻatju' dhika marimiriw nhämiriw djingaryun yukurra, ga bukmak yurru nhumalaŋgu nhä malanha ḻatju'yirri yana.


\par }{\PP \VS{8-9}Yaka mäkiri'‐witjurra ŋurikinydja dhäwu'‐gänharamirriwu walalaŋgu ŋunhi walala yurru ḻakarama nhumalaŋgu bitjan, “Galkina dhuwala walunydja, ŋilimurru yurru marrtji balayi Djurutjalamliliyi,” bitjan yurru. Yaka walalaŋgu yana ŋurikinydja yolŋu'‐yulŋuwu mäkiri'‐witjurra, ŋunhi walala ŋuli ḻakarama be bukaway'wuy. Liŋgu dhäruktja ŋunhiyi mayali'‐wilkthunaramirri bothinyarayŋu, yaka ŋarrakuŋu wekanhara, bitjarra ŋayi Garraynydja waŋana.

\VS{10}Yuwalk yana märr‐weyinŋumirri nhuma yukurra yurru nhinanydja ŋunhalayi Bapilundja wäŋaŋura, ŋula nhämunha' dhuŋgarra 70, ga dhäŋuru ŋuliŋurunydja ŋarra yurru marrtjina‐wala nhumalaŋgala, ga märramana nhumalanha, bala gäma nhumalaŋgalaynha wäŋalili roŋinyamarama.

\VS{11}Liŋgu ŋarra nherrara ŋäthilimirriyaŋalanydja nhumalaŋgu ŋunhayi, ga ŋunhiyi nherraṉara ŋarrakuŋu ŋamakurru' yana, yaka yätjtja; yuwalk yana yurru ŋunhiyi maḻŋ'thun yalalanydja, nhina nhuma yukurra yurru ḻatju'kuma dhika wal'ŋu galŋa‐djulŋithirri goŋmirriyirri, ŋunhilinydja wäŋaŋura ŋunhi ŋarra dhawu'mirriyaŋala nhumalaŋgu.

\VS{12}Yo, ŋulinyaramirriyu nhumanydja yurru gawaw'yun, bukumirriyama yukurra ŋarrakala, ga ŋarranydja yurru nhumalanha ŋämana, bala wekama buku‐ruŋinyamaranharawuynha.

\VS{13}Nhuma yurru ḻarruma ŋarraku warrya'yun, bala nhuma yurru maḻŋ'maramana ŋarranha, ŋunhi nhuma yurru yuwalktja wal'ŋu yana malthun ŋarrakalaŋuwu romgu nhokalay bukmakthu yana ŋayaŋuyunydja.

\VS{14}Yuwalk nhuma yurru maḻŋ'maramanydja yana ŋarranha, bala ŋarranydja yurru marrtji märra'‐marramana nhumalanha birrka'mirriŋuru wäŋaŋurunydja malaŋuŋuru, ga gäma balayina ŋunhiwalayina wäŋalili roŋinyamaramana yurru. Ga dhuwalanydja dhäruk Garraywuŋu nhanukuŋuway.


\par }{\PP \VS{15}Nhumanydja ŋunhi guyaŋina yanapi ŋuriŋi dhäwu'‐ḻakaranhamirriyu walalay ḻakaraŋala nhumalaŋgu yukurrana be Garraywuŋu dhäwu' ŋunhili Bapilundja, yurru bäyŋu warray.

\VS{16-18}Dhuwala warray ŋunhi Garray dhäruktja gam'. Marinydja yurru dhuwala bathala gal'ŋu yana dhiyala Djurutjalamdja. Yolŋunydja walala yurru marrtji murrmurryun rerriyu ga marrya'yinyarayu ga mariyu ga dhika nhäyu malaŋuyu. Ga wiripu‐guḻku'yunydja yurru nhäma ŋoy‐wiḻaŋ'thunna, bala warku'yunna nhumalanha yurru.

\VS{19}Yo, dhuwalayinydja yurru maḻŋ'thun bitjandhinydja, liŋgu yaka nhuma märraŋala Godkuŋu dhäruk, ŋunhi ŋayi ḻakaraŋala yukurrana ŋurikala nhanukalaŋuwala yuwalkŋuwala dhäwu'‐gänharamirriwala; yakana nhuma ŋuli yukurranha mäkiri'‐witjunanydja.


\par }{\PP \VS{20}Yo, Yitjuralwunydja Waŋarr Garray Godtja waŋana bitjarra, “Bukmak nhuma ŋunhi yolŋu walala, ŋunhi nhuma djaw'‐djawyunapuyŋu walala dhuwali Bapilun wäŋaŋura, mäkiri'‐witjurra dhiyaku dhärukku ŋarrakalaŋuwunydja.

\VS{21-23}Yo, ŋarra marŋgi dhiyakiyinydja dhäwu'‐gänharamirriwu walalaŋgu, ŋunhi walala ŋuli waŋa ŋarrakala be yäkuyu, yurru yuwalktja walala ŋuli ŋunhi bothirri warray ḻakaramanydja. Märr‐yuwalk yana ŋarranydja yurru walalanha dhä‐ḏir'yun, walala yurru burakirrinydja yukurra Buŋgawawuŋu Bapilunbuyŋuwuŋuna. Marŋgi ŋarra walalaŋgu yulŋunydja dhuwala; yakana walala yurru gundupuma winya'‐winyayun dhä‐ḏir'yunamiriwnydja walala yana.” Ga bitjarra ŋayi Garray waŋananydja.




\par }\Chap{31}{\SH Yitjuralnydja yurru yolŋu walala wäŋa‐roŋiyirrina yukurra
\par }
{\SHB 31:1–14 (Israel will return home)
\par }
{\PP \VerseOne{1}Yo, Garray waŋana bitjarra, “Yalalaŋumirriyunydja ŋunhinydja ŋunhi ŋarrapi walu‐nherrara, ŋuriŋinydjayi waluyu walala yurru bukmak miṯtji
\FTNT{*}{{\FR 31:1 }{\FT{Israel}}}Yitjuralpuyŋunydja ŋarrakuwaynha yolŋu walala, ga ŋarranydja yurru walalaŋgu Godnha.

\VS{2}Ŋunhalanydja ŋunhi ŋanhdharkŋuranydja wäŋaŋura, ŋarra mel‐wuyurruna walalaŋgu ŋuriki Yitjuralpuyŋuwu, ŋunhi walala winya'‐winyayurruna ŋuliŋuru rakunyŋuru, wirrki yana walala ḏukṯukthina ŋayaŋuwunydja wal'ŋu nhinanharawu, bala ŋarranydja gäŋalana yukurrana walalanha mel‐wuyunaramirriyuna.”

\VS{3}Ŋäthilinydja ŋunhinydja baman'tja Garray waŋana Yitjuralwala bitjarra, “Ŋarra yukurra märr‐ŋamathirrina mirithirri yana märryu‐ḏapmaranhamirriyu nhumalanha, ga märr‐ŋamathinyaranydja ŋunhi ŋarrakunydja yurru dhärrana yana yukurra, yakana yurru ḏaḏawyun. Ga dhiyakuyinayi märrwu ŋarra nhumalanha gäŋala giṯmaraŋalanydja lili ŋarrakalanydja ŋarra wapmaraŋala.

\VS{4}Yitjural, ŋarra yurru nhumalanha biyapul yuṯakumayi. Nhumanydja yurru dhuwala bitjanna bitjan yuṯa miyalk; biyapul nhe yurru galŋa‐djulŋithirri, ga giritjirri nhe yurru yukurra ŋayaŋu‐yiŋgathirrina.

\VS{5}Ga biyapul nhuma yurru ŋathana ḻämu‐nherraṉ, bala ḻukana nhuma yurru yukurra ŋuliŋuruyi nhumapina.


\par }{\PP \VS{6}“Ga ŋunhi yurru walunydja ŋunhiyi buna, ga ŋayinydja yurru ŋunhi dhukarr‐nhänharamirrinydja yolŋu dhärra bukuŋurana yukurra, ga waŋana yurru yukurra dhä‐warrwarnha bitjanna, ‘Ḏurryurrana walala, ŋilimurru marrtjina djunuma
\FTNT{†}{{\FR 31:6 }{\FT{Jerusalem}}}Djurutjalamlilina. Ŋilimurru yurru märr‐roŋiyirrina ŋilimurruŋgalaŋuwala Waŋarrwalana, Garraywalana nhanukalaynha.’ ”


\par }{\PP \VS{7}Yo, miyamalanydja wirrki yana djulŋithiya wal'ŋu ŋurukuyi Yitjuralwunydja, märr‐yiŋgathiya wirrki yatjunmiya, wokthurrana biyakana Garraywala. Waŋiya marrtjiya biyakana, “Garrayyunydja liŋguna walŋakuŋala nhanŋuwaynydja ŋayi yolŋu'‐yulŋunha Yitjuralnhanydja, bukmaknha yana dhuwala ŋunhi nhina yukurra dhiyaŋu‐wala walŋamirri.”

\VS{8}Yo, ŋayi Garray waŋananydja bitjarra, “Ŋarranydja yurru gämana ŋarrakuwaynydja yolŋu'‐yulŋunha ŋulaŋuru ḻuŋgurrmaŋuru, ga bitjandhi liŋgu ŋarra yurru ḻuŋ'maramayi gämayi waŋgany‐manapan marrtji beŋurunydja bala barrkuŋurunydja wäŋaŋuru malaŋuŋuru, walala yurru bukmakthirrina lili marrtjinydja wäŋa‐roŋiyirrinydja, bambay ga bunhdhurr ga yothu'mirri yolŋu, bukmaknha yurru wäŋa‐roŋiyirrina wäŋalili Djurutjalamlilina, bala walala yurru nhinanydja yukurra biyapulnha wal'ŋu miṯtjinydja.

\VS{9}Walala yurru marrtjinydja lili maŋutji‐milkarrimirrina walala, bukumirriyamanydja marrtji yurru, ŋunhi ŋarra yurru walalanha gäma lili roŋinyamarama wäŋalilinydja. Ŋarra yurru gurrum'thun gämanydja yana walalanha dhika wal'ŋu, ga marrtjinydja walala yurru yukurra galki maya'‐mayaŋgurru lili; walala yurru martj‐martjtjundja ḻatju'kurruna dhikana dhunupakurruna dhukarrkurrunydja, buyuwuyukurruna, yakana walala yurru galkirri ŋula nhaltjan. Liŋgu ŋarranydja dhuwala, bitjan ŋarra bäpa'mirriŋuna Yitjuralwu, ga ŋayinydja bitjan ŋarraku maḻamarrnha wal'ŋu gäthu'mirriŋu.”


\par }{\PP \VS{10}Nhumanydja mulku'‐mulkuruyunydja bäpurru'yu ga miṯtjiyu, ŋäkana dhuwala Garraynha dhäruktja, ḻakaraŋa biyakana birrŋ'maraŋana birrka'mirriwalana bäpurru'wala. “Ŋäthilinydja ŋunhinydja Garrayyu barrku'‐barrkuwatjkuŋala nhanŋuwaynydja ŋayi yolŋu'‐yulŋunha, walala marrtjina bena‐wala yarrk‐yarrkthurruna barrkumalana wäŋalili. Yurru dhiyaŋunydja‐wala Garrayyu marrtji ḻuŋ'maramana liliyi gäma wäŋaliliyi; ŋayi yurru gunganhamirriyamanydja walalanha bitjanna bitjan ŋuli wäyin‐djäkamirriyu gunganhamirriyama nhanŋuway ŋayi wäyinnha.

\VS{11}Yitjuralwunydja miriŋu ḏälmirri warray dhika wal'ŋu, djuḻkmarama yukurra Yitjuralpuyŋunha, yurru ŋayinydja Garrayyunydja walalanha djaw'yurruna warray beŋuruyi miriŋuwalanydja goŋŋuru.

\VS{12}Bala walala yurru roŋiyirrina liliyi ŋunhiwalayi bukulili
\FTNT{‡}{{\FR 31:12 }{\FT{Zion}}}Djäyanlilina, ga miyamandja walala yurru yukurra galŋa‐djulŋithirrina dhikana wal'ŋu, ŋuriŋina nhäyu malaŋuyu ŋunhi ŋarra wekaŋala walalaŋgu ŋamakurru'. Walala yurru ḻuka yukurra ŋathanydja ḻatju'na dhikana wal'ŋu yana, ga wäyin walalaŋgu yurru ŋuthanna gurarrthirrina djana'mirriyirrina, bala walalaŋgu yurru ŋayaŋunydja ŋunhanydja märr‐ḏaw'yunna ŋuriŋina bili nhanukalaynha Garraywalana yana. Yakana biyapulnydja walala yurru galŋa‐yätjthirri ga warwumirriyirri.

\VS{13}Walala yurru dhäykawurru yuḏatjpalnydja giritjirrina yukurra goŋmirriyirrina dhikana, ga bitjandhi yana liŋgu ḏarramuwurru yurru ŋayaŋu‐djulŋithirrina, worruŋu ḏarramu ga yuḏatjpal rrambaŋiyirrina yana. Liŋgu ŋarranydja yurru ŋunhi dhawaṯmaramana walalanha galŋa‐yätjthinyaramirriŋuruna romŋuru, bala walala yurru nhinanydja yukurra galŋa‐djulŋithirrina, goŋmirriyirrina wal'ŋu. Ŋarra yurru marrparaŋ'kuma walalanha, ga walalanydja yurru ŋayaŋu‐djulŋithirrina, liŋgu walalaŋgu ŋunhi walu galŋa‐yätjthinyaramirrinydja liŋguna dhä‐yawar'yurrunana winya'yurrunana.

\VS{14}Ga ŋunhinydja walala ŋarraku ḏalkarra'mirrinydja walala yurru maranhumirrina yanana, liŋgu guḻku'yuna yurru mirithirrina yolŋuyu walalay gäma mundhurr‐wekamanydja ŋarraku, ga bukmak ŋarrakunydja yurru yolŋu walala ŋunhi märr‐ḏaw'yunna ŋuriŋina ŋunhi ŋarra yurru wekama walalaŋgu yäna‐wala.” Ga bitjarra ŋayi Garray waŋananydja.


\par }{\SH Godku yuṯanydja dhawu'‐nherraṉarawuy rom yurru dhärra yukurra yolŋuwalana ŋayaŋuŋura
\par }
{\SHB 31:15–40 (God’s new covenant will be written in people’s hearts)
\par }
{\PP \VS{15}Yo, Garraynydja yukurra dhuwala waŋana,

\par }{\Q “Ŋunhayi wäŋa
\FTNT{§}{{\FR 31:15 }{\FT{Ramah}}}Rämanydja rirrakaymirriyirrina yukurra,

\par }{\QB liŋgu yolŋu walala yukurra nyä'yunmirrina wirrkina dhikana wal'ŋu;

\par }{\Q Ŋunhayi dhäyka
\FTNT{*}{{\FR 31:15 }{\FT{Rachel}}}Raytjulnydja yukurra ŋäthi nhanukalayŋuwu ŋayi yumurrku'wuna.

\par }{\Q Yakana ŋanya yurru ŋula yolthu marrparaŋ'kumanydja,

\par }{\QB liŋgu bukmakthinana nhanŋu yumurrkuny'tja bäyŋuthina.”


\par }{\Q \VS{16-17}Yurru Godtja waŋana Garraynydja bitjarra, “Yakana ŋäthiya biyapulnydja,

\par }{\QB baṉḏanyguŋana nhuŋuway ganurunydja.

\par }{\Q Ŋunha yumurrkuny'tja nhuŋu yurru roŋiyirriyi,

\par }{\QB liliyi gumurr‐roŋiyirri beŋurunydja miriŋuwalanydja wäŋaŋuru.


\par }{\Q \VS{18}Liŋguna ŋarra ŋäkula ŋunha yolŋu'‐yulŋunha
\FTNT{†}{{\FR 31:18 }{\FT{Israel}}}Yitjuralpuynhanydja,

\par }{\QB walala yukurra wuyunmirrina walalaŋgalayŋuwu yätjkuna, waŋa yukurra bitjanna,

\par }{\Q ‘Garray, dhunupa nhuŋu ŋunhi nhe dhä‐ḏir'yurruna ŋarranha bitjarrayinydjayi,

\par }{\QB liŋgu ŋarra yukurrana marrtjina ŋarrakalay djälkurru,

\par }{\QB bitjarrana bitjan wakinŋu ŋunhi wäyin.

\par }{\Q Garray, bilmaraŋana ŋanapurrunha ŋayaŋunydja biyakana, märr yurru ŋanapurru roŋiyirrina nhokala,

\par }{\QB liŋgu nhepi ŋanapurruŋgu Waŋarrnydja Garray.


\par }{\Q \VS{19}Ŋanapurru bilyurruna ga ḏiltjina‐wekaŋala nhuŋunydja,

\par }{\QB ga ŋuliŋurunydja ŋanapurru ŋunhi mirithina yana wuyurruna ŋuriki yätjkunydja ŋanapurruŋgalayŋuwu.

\par }{\Q Nhe ŋanapurrunha marŋgikuŋala dhiyaŋina nhokala dhä‐ḏir'yunarayuna,

\par }{\QB ga buku‐wurana ŋanapurru yukurra yulŋunydja ŋuriŋi ŋanapurruŋgalay yätjthuna romdhu.

\par }{\Q Yuwalk yana ŋanapurru djäma yätjtja rom, ŋunhi ŋurruthaŋalanydja wal'ŋu ga yana liŋgu ga dhiyaŋu‐wala dhuwala.’ ”


\par }{\PP \VS{20}Ga ŋayinydja waŋana Garraynydja buku‐ruŋinyamaraŋala bitjarra,

\par }{\Q “Yitjural, nhenydja dhuwala bitjan ŋarraku marrkapthunaramirrina gäthu'mirriŋu.

\par }{\Q Yuwalk ŋarra nhumalanha ŋunhi dhä‐ḏir'yurrunanydja,

\par }{\QB yurru ŋarra mukthun yana märr‐ŋamathirrinydja yukurra nhumalaŋgu märryu‐ḏapmaranharamirriyu.

\par }{\Q Ŋarranydja nhumalaŋgu ḏukṯuk nhuma yurru roŋiyirrina yana lili ŋarrakala,

\par }{\QB ga ŋarranydja yurru nhumalaŋgu mel‐wuyunna, ga märramana nhumalanha ŋarrakalaynha.


\par }{\Q \VS{21}Go, Yitjuralpuyŋu nhuma yolŋu'‐yulŋu, marrtjiya lili roŋiyiyana,

\par }{\QB gumurr‐roŋiyiyana wäŋalilina nhumalaŋgalay.


\par }{\Q \VS{22}Nhämunha'mirri yurru nhuma yukurra galkundja? . . .

\par }{\QB Nhätha yurru nhuma märr‐nherraṉmirrinydja ŋarrakala?

\par }{\Q Liŋguna ŋarranydja djäma yuṯana wal'ŋu rom,

\par }{\QB wiripuna gal'ŋu romdja liŋguna maḻŋ'thurrunana dhiyalanydja munatha'ŋuranydja.”


\par }{\PP \VS{23}Yo, Yitjuralwunydja God Waŋarrnydja wal'ŋu waŋa yukurra bitjanna, “Yuwalk yana ŋarra yurru roŋiyinmarama ŋarrakuwaynydja yolŋu'‐yulŋunha dhipala wäŋalili, ga dhiyalayi wäŋaŋura walala yurru waŋanydja yukurra balakurruna liŋgu dhärukkurrunydja, bitjanna yurru waŋa yukurra, ‘Godthu yurru goŋmirriyama dhuwalanydja wal'ŋu wäŋa buku, liŋgu wäŋanydja dhuwalanydja dharrpalnha wal'ŋu, Garraywuna nhanŋuwaynha wäŋa nhinanharawu.’

\VS{24}Ga dhiyalayinydjayi walala yukurra yurru yolŋu'‐yulŋunydja nhina wäŋaramana, ga ŋunhiliyi djäkamirrinydja walala yukurra yurru djäka walalaŋgalayŋuwu wäyinguna ḻiw'marama yana wäŋakurrunydja.

\VS{25}Liŋgu ŋunhi ŋayaŋu‐djawaryunamirrinydja walala yolŋu'‐yulŋu yurru nhina yukurra ŋayaŋuna ŋarrakala, ga ŋunhinydja ŋayaŋu‐warwumirrinydja walala yurru yukurra nhina ŋayaŋu‐djulŋithirrina dhikana wal'ŋu.

\VS{26}Yo, yolŋunydja walala yurru waŋa yukurra bitjanna, ‘Ŋorrananydja ŋarra yukurrana ŋamathaŋala yana, ga gaŋgathina ŋarra yakurrŋuru ḻatju' dhika wal'ŋu galŋa.’


\par }{\PP \VS{27}“Yo, Yitjural wäŋa, nhenydja yurru dhuwala biyapulnha dhaŋaŋdhirri miṯtjiyu yolŋu'‐yulŋuwala ga wäyingala malaŋuwala.

\VS{28}Ŋäthilinydja ŋunhinydja ŋarra ḏulŋurr'yurruna, bala ḏaw'‐ḏawyurrunana dhuwalanydja wäŋanha, ga dhiyaŋunydja‐wala ŋarra yurru biyapul dholkuma marrtji ḻämu‐nherraṉ yuṯana gal'ŋu, djäma yurru bitjanna ḻatju'kumana wal'ŋu, yuṯakumana yanana warrpam'nha.

\VS{29-30}Ŋulinyaramirriyunydjayi yolŋu walala yurru yakana biyapulnydja waŋa bitjan, ‘Bäpa'mirriŋuyunydja ḻukana djambaŋ, bala ŋayinydja yothuny'tja nhanŋu ḻirra‐waryurrunana ŋuriŋiyi.’ Yakana biyapulnydja yurru yothu' galŋa‐yätjthirri bitjandhiyi liŋgu ŋuriŋi nhanukala bäpa'mirriŋuwala yätjthu djämayu, yana ŋayipina yurru galŋa‐yätjthirrinydja, bala rakunydhirrina‐wala ŋayi yurru yana nhanukalay yätjŋura.


\par }{\PP \VS{31}“Ŋäka walala! Yalalaŋumirriyunydja ŋunhinydja ŋunhi yurru ŋayi walu buna, ŋarranydja yurru nherraṉ yuṯana wal'ŋu dhawu'‐nherraṉminyara ŋarrakalaŋuwala yolŋu'‐yulŋuwalanydja.

\VS{32}Ŋunhiyinydjayi yurru yuṯanydja dhawu'‐nherraṉara ganaŋ'thunna yukurra yana ŋurikalanydja ŋunhi ŋarra nherrara nhumalaŋgalaŋuwala märi'muwala ŋäthili, ŋulinyaramirriyunydja waluyu ŋunhi ŋarra walalanha goŋ‐gulaŋala yukurrana märraŋala ŋuliŋuru
\FTNT{‡}{{\FR 31:32 }{\FT{Egypt}}}Yetjipŋuru. Gäŋalanydja ŋarra yukurrana walalanha dhika manymakkuŋala, ḻatju'kuŋala wal'ŋu yana, gurrum'thurruna bitjarra bitjan ŋuli dhuway'mirriŋu djäka nhanukalaŋuwu ŋayi miyalkku. Yurru walalanydja gundupuŋala warray ŋarrakala, yaka warray ḏukṯukthina walala nhinanharawu waŋganygunharawunydja ŋarrakalanydja.

\VS{33}Ga dhuwalana yuṯanydja dhawu' ŋarra yurru nherraṉ gam'. Ŋarra yurru nherraṉ ŋarrakuwaynydja ŋarra rom ŋunhana gal'ŋu ŋayaŋulilina walalaŋgala djinawa'lilina, märr yurru walala djälthirri wirrkina wal'ŋu marŋgithinyarawu ŋarrakunydja ga märr‐ŋal'yunarawu. Ŋarranydja yurru walalaŋgu Godnha, ga walalanydja yurru ŋarrakuwaynha yolŋu'‐yulŋu.

\VS{34}Yakana yurru ŋula yol yolŋu waŋa bitjandja, ‘Marŋgithiya Garraywalaŋuwu,’ liŋgu bukmaknha yurru ŋarraku marŋginydja, ŋunha ŋunhi gali'wuy yolŋu, ga yanana liŋgu‐u‐u ga ŋurruŋumirriwala wapthun, bukmaknha yurru nhina yukurra ŋarrakalaynha yana romŋura. Ŋarra yurru walalaŋgu bäy‐ḻakaramana yätjpuynydja, baḏuwaḏuyunna warrpam'thunna yurru meṉguma.” Ga bitjarra ŋayi Garray waŋananydja.


\par }{\PP \VS{35}Yo, Godthunydja djäma walunha, märr yurru ŋayi djarraṯawun'kuma dhuwala wäŋa munatha' walupuy, ga bitjarrayi liŋgu ŋayi djämayi ŋaḻindi ga ganyu' malanha, märr yurru yukurra ŋuriŋi djarraṯawun'kuma munha, ga yäkunydja ŋayi Waŋarr Ganydjarr‐ḏumurru gal'ŋu, Garray ŋuruku djiwarr'wuywu yolŋu'‐yulŋuwu.

\VS{36}“Yo, ŋurikiyinydjayi waluwunydja rom ga ŋaḻindiwunydja yurru yukurra dhärra bitjanna liŋguna gupaḏalnha‐wala, ga bitjandhi liŋgu yurru Yitjuralnydja miṯtji bäpurru' dhärra yukurra gupaḏalnha yana wal'ŋu yurru‐wala.

\VS{37}Yaka walalanha ŋarra gukuŋalanydja gupaḏalkuŋalanydja, bäyyi ŋunhi walala yukurrana djäma yätjtja gal'ŋu mirithirrinydja.

\VS{38-40}Yuwalk yana yurru dhuwala wäŋa
\FTNT{§}{{\FR 31:38-40 }{\FT{31:38-40 Jerusalem}}}Djurutjalamdja dhuḻ'yunara biyapul yuṯayirri, ga dhäŋuru ŋuliŋurunydja yurru yukurra dhärrana yanana yurru, nhanŋuwaynha Garraywuna wäŋa, ga yakana yurru biyapulnydja baḏuwaḏuyun ga dhawar'yun.” Bitjarra ŋayi Garraynydja waŋana.




\par }\Chap{32}{\SH Djiramayawuŋu bukumirriyanhara
\par }
{\SHB 32:16–44 (Jeremiah’s prayer for God’s help)
\par }
{\PP \VS{16}Ga dhäŋuru ŋuliŋurunydja ŋarra bukumirriyaŋalana yukurrana, ŋarra waŋananydja yukurrana bitjarra,

\VS{17}“Garray God, nhenydja ŋunhiyi djäma ŋamaŋamayurruna djiwarr' ga dhuwala munatha' ŋuriŋi liŋgu nhokalay bathalayu wal'ŋu mirithirri ganydjarryu; yakana ŋula ḏäl nhokalaynydja djämawu.

\VS{18}Nhe ŋuli goŋmirriyamanydja ŋunhinha walalanha wal'ŋu dhuwurr‐ŋamakuli'mirrinha ŋula nhämunha'nha yolŋu'‐yulŋunha miṯtjinha, ga ŋunhi ŋuli yolŋuyu bäpa'mirriŋuyu djäma ŋula nhä yätj, ga walalanydja ŋunhiyi djamarrkuḻiny'tja nhanŋu ŋuli ŋayaŋu‐yätjthirriyi, liŋgu ŋuriŋi bäpa'mirriŋuwala yätjthu. Nhenydja ŋunhi be wal'ŋu bathala ganydjarr‐ḏumurru Waŋarr, Ŋurru‐warryunarayŋu Ŋurruŋu.

\VS{19}Nhokuŋu guyaŋinyarawuynydja be wal'ŋu yana waḻatj, ḻiya‐djambatj dhika wal'ŋu, ga nhämanydja nhe ŋuli nhaltjan yukurra yolŋuyu walalay djäma ŋamathama ga yätjkuma, bala nhe ŋuli buku‐ruŋinyamaramanydja balanyara liŋgu ŋupanayŋuyi yana yolŋu'‐yulŋuwu walalaŋgalaŋuwuy djämawuynydja ŋamakurru' wo yätj.


\par }{\PP \VS{20}“Ŋäthilinydja benydja baman'tja ŋunhala
\FTNT{*}{{\FR 32:20 }{\FT{Egypt}}}Yetjiptja nhe djäma mirithirri ṉirryunaramirri rom yana ganydjarr‐ḏumurru wal'ŋu, ga mukthun yana nhe ŋuli djäma ŋunhiyi ṉirryunaramirrinydja rom, märr yurru birrka'mirriŋura yolŋu'‐yulŋuyunydja nhäma dharaŋanna, ŋunhi nhenydja biyapulnha wal'ŋu Waŋarr.

\VS{21}Ga ŋuriŋi bili ganydjarr‐ḏumurryu wal'ŋu nhe ŋunhi dhawaṯmaraŋala ŋanapurruŋgu märi'munhanydja walalanha beŋuru Yetjipŋurunydja nhokalay nhe dhungalyu. Walalanydja ŋunhi miriŋunydja walala beyaṉiyinana mirithinana, yurru nhenydja ŋunhi dhawaṯmaraŋala gäŋala ŋanapurruŋgunydja märi'munha dhipala ŋamakurru'lilina wal'ŋu wäŋalili.

\VS{22}Yo, nhinananydja walala yukurrana dhiyala manymakŋurana wäŋaŋura, ŋatha‐guḻku'mirriŋurana dhikana, ŋunhi nhepi ŋurikiyinydja wetj walalaŋgu,

\VS{23}yurru walalanydja yaka warray dhäruk märraŋala nhuna, yaka walala yukurrana marrtjina nhokalanydja dhukarrkurru ga romgurru. Ga dhiyakuyina märrwu ŋunhi marinydja marrtjina lili ŋanapurruŋgala.

\VS{24-25}Nhe ḻakaraŋala ŋanapurruŋgalaŋuwala märi'muwalanydja walalaŋgala, raypirri'yurruna bitjarra walalanha, ŋunhi walala yurru marrya'yirri ga rirrikthunmirri, ga ŋula nhäna yurru yätjnha maḻŋ'thun walalaŋgu, ŋuli walala yurru yakanydja yukurra marrtji galki nhokala. Ga yuwalkthi ŋunhi maḻŋ'thurrunanydja bitjarrayi, ga dhuwalana gay dhiyaŋunydja‐wala
\FTNT{†}{{\FR 32:24-25 }{\FT{32:24-25 Babylon}}}Bapilunbuynydja miriŋu ḻiw'maramana yukurra liŋguna dhiyalaŋumina ŋanapurruŋgalana wäŋaŋuranydja. Ga dhuwalana ŋanapurru marrya'yirrina yukurra ga rirrikthunmirrina ga barrarirrina, liŋgu ŋanapurru ŋuyulkthina dhärukku nhuŋu.”


\par }{\PP \VS{26-27}Ga ŋayinydja waŋana Garraynydja bitjarra, “Ŋarranydja dhuwala Garray, Waŋarr ŋarra bukmakku yolŋuwu. Yaka wuṉḏaŋarr ŋarrakunydja ŋula nhäku djämawu.

\VS{28}Yuwalk yana märr‐yuwalk ŋarra yurru wekama dhuwalanydja wäŋa ŋunhana goŋlili miriŋuwalana.

\VS{29}Miriŋuyunydja yurru ḻiw'maramana dhuwala wäŋanha, ga märramana yurru, bala dhuŋgur'yunna gurthayuna baḏuwaḏuyun warrpam'thunna yurru, rrambaŋikumana wäŋa ŋunhi nhuma ŋuli mundhurr‐wekama ŋurikiyi waŋarrwu. Dhiyaŋuyinydja ŋarranha yukurra ŋuli ŋaramurrkumana yana mirithirrina wal'ŋu.

\VS{30}Beŋuru liŋgu ŋurruŋuru wal'ŋu nhuma yolŋu'‐yulŋuyu
\FTNT{‡}{{\FR 32:30 }{\FT{Israel}}}Yitjuralpuyŋuyunydja yukurranha ŋuli djäma yätj; bitjana liŋgu nhuma ŋuli ŋayaŋu‐yätjkunhanydja ŋarranha, bala ŋarranydja ŋuli ŋaramurryinyana nhumalaŋgu.

\VS{31-32}Ga dhiyakuyinayi märrwu ŋunhi dhuwalanydja wäŋa yurru baḏuwaḏuyunna yanana, liŋgu bitjarra liŋgu nhuma yukurrana djäma yätjkuŋala, nhumalaŋgala ŋurru'‐ŋurruŋuyu ga ḏalkarra'mirriyu ga dhäwu'‐gänharamirriyu, bukmakthu nhuma yana, beŋuru liŋgu ŋurruŋuru ga dhiyaŋu‐wala wapthun.

\VS{33}Ḏiltjina nhuma wekaŋala ŋarrakunydja, ga yakana malthurruna ŋarraku. Bitjanna liŋgu ŋarra ŋuli raypirri'yunanydja nhumalanha marrtjinya, ḻakaranha marrtjinya nhumalaŋgu nhinanharawu ŋamathanharawu wal'ŋu, ga nhumanydja yaka warray mäkiri'‐witjurruna ŋarraku.

\VS{34}Dhuwaliyinydja Buṉbu buku‐ŋal'yunarawu ŋarrakuway gal'ŋu yana, yurru nhumanydja gäŋala, bala nherrara dhuyu warray malanha maḏayin' malanha ŋula nhä ŋarrakalanydja ŋunha Buṉbulili. Ŋarranydja nyinyaŋdhun warray ŋuli, buku‐nherraṉmirri warray ŋuli ŋurikiyinydja nhäku malaŋuwu, yurru nhumanydja dhuwala wäŋanha ŋarraku dhukun'mirriyaŋala ŋuriŋiyi warray maḏayin'thu warray, dhika nhäyu warray nhumalaŋgalay.

\VS{35}Wiripunydja nhuma ŋuli rewal'yuna baṉarra'kunha wäŋa dhuyukunharawuna, bala buku‐ŋal'yuna ŋuriki waŋarrwuna
\FTNT{§}{{\FR 32:35 }{\FT{Baal}}}Bälwuna ŋunhiliyinydja, ga wiripunydja nhuma ŋuli wekama nhumalaŋguwaynha yumurrku'nha, bathana gurthalilina walalanha ŋuli ŋuriki
\FTNT{*}{{\FR 32:35 }{\FT{Molech}}}Molikkuna buku‐ŋal'yunarawu waŋarrwuna. Ŋunhiyinydjayi mirithirrina gal'ŋu yätjnha yanana. Ŋarranydja ŋunhi yaka ḻakaraŋala yolŋu'‐yulŋuwala ŋunhiyinydjayi rom djämawu bitjanarawuyinydja,” bitjarra ŋayi Garray waŋananydja.


\par }{\PP \VS{36}Yo, ga biyapul ŋayi Garray ŋarrakala waŋana bitjarra, “\FTNT{†}{{\FR 32:36 }{\FT{Jeremiah}}}Djiramaya, liŋguwuynha dhuwala yolŋu'‐yulŋunydja marrya'yinyarana nhinanhara ga rirrikthunarana; märr‐yuwalk yana dhuwalanydja yurru wäŋa ŋurikalana goŋŋura miriŋuwala Bapilundja.

\VS{37}Yo, ŋuriŋiyi ŋarrakala ŋaramurryunydja ŋarra barrkuwatjkuŋalana yolŋu'‐yulŋunhanydja bena‐wala wäŋalili barrkumalana, yurru yalalanydja ŋarra yurru walalanha gäma roŋinyamaramana liliyi dhipalayi wäŋalili, bala walala yurru nhina yukurra dhiyalanydja marimiriwŋurana, nhämiriwŋurana yanana.

\VS{38}Bala walala yurru ŋunhi ŋarrakuwaynha gal'ŋu yana yolŋunydja walala, ga ŋarrapinydja walalaŋgu yurru Godnha Waŋarrnha.

\VS{39}Walala yurru ŋayaŋunydja ŋunhiyi yuṯayirrina wal'ŋu wiripuŋuyirrina, märr yurru walala yukurra djälthirri ŋurikina bili waŋganyguna, ga ŋarrakuwaynha waŋganyguna walala yurru yukurra märr‐ŋal'yundja. Bala yurru walala nhinanydja yukurra goŋmirriyirrina wal'ŋu yana, walalawuy ga walalaŋgu yumurrku' ga gutharra'mirriŋu walala, nhinanydja walala yurru yukurra ŋarrakalaynha nyeyalŋura.

\VS{40}Ŋarranydja yurru nherraṉ dhawu'na walalaŋgala ŋarrakuway ŋarra, ga ŋunhiyi dhawuny'tja yurru dhärra yukurra bitjanna liŋguna; bitjanna liŋguna ŋarra yurru gämanydja walalanha ḻatju'kumana yanana gurrum'thunna, ga ŋunha ŋayaŋunydja walala yurru rom‐wiyaṉiyirrina yukurra ŋarraku, ga yakana biyapulnydja walala yurru ganan ŋarranha.


\par }{\PP \VS{41}“Yo, ŋarranydja ŋuli galŋa‐djulŋithirri wal'ŋu dhika, ŋunhi ŋarra ŋuli goŋmirriyamanydja walalanha, bala ŋarra yurru walalanha ḻämu‐nherraṉdja biyapulnha wal'ŋu wuṉḏaŋarrkumana dhipalayi wäŋalili, bala walala yurru ŋuthandja ŋarrakalaynha yana romgurru.

\VS{42}Ŋäthilinydja ŋunhinydja walala yukurrana djäma rom‐yätj wal'ŋu yana, ga dhiyakuyina märrwu dhuwala ŋunhi marinydja bunana walalaŋgu, ga ŋunhi walala yurru ganandja ŋunhiyi yätj walalaŋguway, ga ŋarranydja yurru wekama manymak gal'ŋu yana walalaŋgu, ŋunhiyi nhä malanha ŋunhi ŋarra dhawu'‐nherrara dhuwurr‐ŋamakurru'mirriwu ŋuriki.

\VS{43-44}Walala yurru nhinanydja yukurra dhiyala wäŋaŋura manymakkuma wal'ŋu yana dhika, marimiriw, ŋamathamana wal'ŋu yana, liŋgu biyapul ŋarra yurru ŋunhi goŋmirriyama walalanha.” Ga bitjarrayi ŋarra ŋunhi Garrayyu dhawu'‐nherraranydja walalaŋgu.




\par }\Chap{36}{\SH Buŋgawayu dhuŋgur'yurruna dhäwu' Godku
\par }
{\SHB 36:1–32 (The king burned the book)
\par }
{\PP \VerseOne{1}Yo, ŋulinyaramirriyunydja waluyu ŋunhi
\FTNT{*}{{\FR 36:1 }{\FT{Jehoiakim}}}Djuwakim yukurrana nhinana buŋgawa, ŋayi Garraynydja waŋana ŋarrakala bitjarra,

\VS{2}“Märraŋa djorra', bala wukirrina marrtjiya dhuwalayi dhäruktja, bukmak yana yulŋunydja ŋunhi ŋarra nhuŋu wekaŋala ŋuliŋuru liŋgu ŋurruŋuru ga yana liŋgu ga dhiyaŋu‐wala.

\VS{3}Mak walala yurru ŋunha yolŋu'‐yulŋu
\FTNT{†}{{\FR 36:3 }{\FT{Judah}}}Djudawuynydja mäkiri'‐witjunna dhiyakuyi; walala yurru ŋämana marinydja ŋunhi yurru galki maḻŋ'thunna, bala walala yurru mak gonha'yunna, gananna walalaŋguway yätjtja ŋunhi, märr ŋarranydja yurru walalaŋgu bäy‐ḻakaramana.”


\par }{\PP \VS{4}Bala ŋayi
\FTNT{‡}{{\FR 36:4 }{\FT{Jeremiah}}}Djiramayanydja wäthurruna
\FTNT{§}{{\FR 36:4 }{\FT{Baruch}}}Bärukkuna yolŋuwu ŋuriki wukirrimirriwuna, bala ŋayi ḻakaraŋala dhäruknha malanha ŋunhi Godthu wekaŋala nhanukala Djiramayawala, ga ŋayinydja Bärukthunydja wukirrina marrtjina.

\VS{5}Bala ŋayi waŋana Djiramaya bitjarrana Bärukkalanydja, “Yakana ŋarra yurru marrtji balayi ŋunha Godkala Buṉbulilinydja, liŋgu yolŋu'‐yulŋuyu ŋarranha yakana dhayuŋan yukurra,” bitjarra.

\VS{6}“Yo, ŋunhi walala yurru yolŋu'‐yulŋu ḻuŋ'thundja marrtji ŋunhimalayi ŋurikalayi bukumirriyanharawu ŋoy‐ŋathamiriwwunydja birrka'mirriŋuru wäŋaŋuru malaŋuŋuru, ga nhenydja yurru marrtjiya ŋunhiwalayi Godkala Buṉbulili, bala nhe yurru wirrki yana dhä‐ḻaw'yundja, ḻakaramanydja marrtji dhipuŋuru djorra'ŋurunydja, märr yurru walala yolŋu'‐yulŋuyunydja nhuna ŋämana, bukmakthuna yana.

\VS{7}Mak walala yurru yuwalkkumana yana bukumirriyamanydja Garraywala, bala bilyunna walalaŋgala yätjŋurunydja, liŋgu ŋayi Garraynydja wirrkina yana ŋaramurryirri yukurra walalaŋgala yätjthu. Bathalana yana marinydja yurru marrtji, ŋunhi walala yurru mukthundja yana djäma yätjtja.”


\par }{\PP \VS{8}Bala ŋayi Bäruktja marrtjinana ŋunhimalayi Godkalanydja Buṉbulili, bala waŋanana marrtjina ŋuliŋuruyi djorra'ŋuruna, ḻakaraŋalana bukmak yana malanha dhäruk ŋunhi yukurrana Garrayyu wekaŋala Djiramayawala.

\VS{9-10}Yolŋunydja walala marrtjina beŋuru ga beŋuru ḻuŋ'thurrunana ŋunhimalayinayi wäŋalili Buṉbulili, bala walala yukurrana ŋäkulana, mäkiri'‐witjurrunana dhika ḻatju'kuŋalana.


\par }{\PP \VS{11-13}Ga waŋganydja yolŋu ŋuliŋuruyi marrtjina, bala ḻakaraŋala ŋuripa ŋaḻapaḻmirriwana, ŋayi ḻakaraŋalanydja ŋuriŋiyi ḏarramuyu ŋunhi nhaltjarra ŋayi yukurrana Bärukthu ḻakaraŋala ŋuliŋuruyi djorra'ŋuru.

\VS{14}Ga dhunupana ŋuriŋi walalay ŋaḻapaḻmirriyunydja yolŋu'‐yulŋuyu djuy'yurrunana nhanukala ŋurikalayi, waŋana bitjarra, “Gatjuy marrtjiya, ga märraŋa ŋunhiyi garr'yurra, ḏarramunha ga djorra' ŋunhiyi.”

\VS{15}Bala walala garr'yurrunana ŋanya Bäruknhanydja balayina, bala walala ŋunhi ŋaḻapaḻmirrinydja waŋana bitjarrana, “Nhiniya dhipala gay', bala ḻakaraŋana marrtjiya ŋanapurruŋgala dhipuŋuruyi djorra'ŋurunydja,” ga yuwalkthi ŋayi bitjarrayinydjayi.

\VS{16}Bala walala ŋäkulanydja ṉirryurrunana, wilwilyurrunana manapara beyaṉumirriyuna. Bala walala waŋana bitjarrana, “Ŋilimurru yurru ḻakaramanydja dhuwalayi ŋunha buŋgawawana wal'ŋu ŋurruŋuwana,” bitjarra.


\par }{\PP \VS{17}Ga biyapul walala ŋunhi dhä‐wirrka'yurruna Bäruknha bitjarra, “Way, yolthu nhokala dhuwala ḻakaraŋalanydja dhuwalayi? Bay' yolthu nhokala Djiramayayu wekaŋalanydja dhuwali dhäruktja wukirriwuynydja?” bitjarra.


\par }{\PP \VS{18}Ga ŋayi Bäruktja buku‐wakmaraŋala bitjarra, “Yo, ŋayi ŋarrakala dhuwala wekaŋala, bala ŋarranydja wukirrina marrtjina yanana dhipala djorra'lilina.”


\par }{\PP \VS{19}Bala walala ŋuriŋiyi ŋaḻapaḻmirriyunydja yolŋu'‐yulŋuyu waŋana maṉḏanha bitjarrana, “Nhumanydja maṉḏa yurru djuḻuḻ'yunna ŋula wanhamala wäŋalili, märr yurru ŋayi yakana nhumalanha ŋuruŋu buŋgawayunydja maḻŋ'marama,” bitjarra.


\par }{\PP \VS{20-21}Bala walala ŋunhiyi ŋaḻapaḻmirrinydja marrtjina bala buŋgawawalana, bala marrtjina nhanukalana ḻakaraŋala ŋuliŋuruyi djorra'ŋuruna dhäruktja.

\VS{22}Yurru märr ŋunhi dharratharra'mirri wäŋanydja ŋulwitj, bala ŋayi yukurrana ŋunhi buŋgawanydja nhinana galki gurthaŋura, ḻithara yukurrana, gorrmurkunhamina ŋanyapinyay ŋayi.

\VS{23}Yo, yaka muka ŋayi weyin mäkiri'‐witjurrunanydja, bala ŋayi gombuŋalana yana ŋunhiyi djorrany'tja dhärukmirrinydja, bala gulk‐gulkthurrunana manydjawakthuna, bala gurthalilina dhuŋgur'yurruna djalkthurruna, bukmakkuŋala yana.

\VS{24}Ŋunhiyi walala buŋgawa ga nhanŋu djämamirri walala ŋunhi, yakana walala ŋunhi barrarinanydja. Ŋäkula warray walala ŋunhi dhäruktja ŋanya Garraynha, yurru yakana walala wuyunminanydja ŋuriki romgunydja walalaŋgalayŋuwu.

\VS{25}Ga wiripunydja ŋaḻapaḻ yolŋu waŋana bitjarra, “Way! Yaka dhuŋgur'yurra dhuwaliyi dhäruk Garraywu!” bitjarra, ga ŋayinydja yaka warray mäkiri'‐witjurruna, yana ŋayi dhuŋgur'yurrunana warrpam'nha.

\VS{26}Ga dhäŋuru ŋuliŋurunydja, bala ŋayi djuy'yurruna nhanŋuway ŋayi djämamirrinhana walalanha märranharawu Djiramayawuna ga ŋurikinayi Bärukkuna wukirrimirriwuna. Ga ŋayinydja marrtjina bäy Garrayyunydja djuḻuḻ'maraŋala warray maṉḏanha walalaŋgala.


\par }{\PP \VS{27-28}Dhurrwaraŋuru ŋuliŋuru ŋunhi ŋayi buŋgawayu ŋuriŋiyi dhuŋgur'yurruna dhäruk Garraywu, bala ŋayi Garraynydja waŋana Djiramayawalana bitjarra, “Märraŋa wiripu djorra', ga biyapul wukirri ŋunhimalayi, bukmak yana dhäruk ŋunhi ŋarra wekaŋala nhokala.”

\VS{29}Ga biyapul ŋayi Garray waŋana ŋarrakala bitjarra, “Djiramaya, marrtjiya ŋunha buŋgawawala wal'ŋu, ga ḻakaraŋanydja nhanbala biyaka, ‘Nhe ŋunhi dhuŋgur'yurruna djorrany'tja, liŋgu ŋuriŋiyinydjayi djorra'yu yukurrana ḻakaraŋala bitjarra, ŋunhanydja yurru ŋurukuynydja wäŋawuy
\FTNT{*}{{\FR 36:29 }{\FT{Babylon}}}Bapilunbuynydja miriŋu marrtjina lili dhipalana wäŋalili, bala baḏuwaḏuyun warrpam'thunna dhuwalanydja wäŋa, ga bukmaknha yolŋu'‐yulŋunha.

\VS{30}Buŋgawa Djuwakim, Garraynydja yukurra waŋa nhuŋu bitjan. Yakana ŋula waŋgany nhokuŋu mala‐wunhara yurru buŋgawayirri dhiyakunydja wäŋawu. Nhenydja yurru rakunydhirrina, ga rumbalnydja nhuŋu yurru warraŋulnha yukurra ŋorra, yakana yurru nhuna ŋula yolthu dhalkaramanydja.

\VS{31}Ŋarranydja yurru nhuna baḏuwaḏuyunna yanana, ga nhuŋu mala‐wunharawuynha warrpam'thunna, liŋgu bitjarra warray liŋgu yukurrana nhuma djämanydja yätj warray yana. Ŋarra liŋgu raypirri'yurruna nhumalanha yulŋunydja, yurru nhe ga nhuŋu yolŋu'‐yulŋunydja yaka warray mäkiri'‐witjurruna ŋarraku. Ga dhiyakuyina märrwu yurru marinydja buna nhumalaŋgu dhiyala bathalanydja wal'ŋu, bukmak yana ŋunhi ŋarra ḻakaraŋala ŋäthili wal'ŋu nhumalaŋgu.’ ” Ga bitjarra ŋayi Garray waŋananydja.


\par }{\PP \VS{32}Bala ŋarra wiripuna märraŋala djorra', ga biyapul ŋayi Bärukthunydja wukirri marrtjina ŋunhimalayi djorra'lili, bukmak yana dhäruk malanha ŋunhi ŋarra wekaŋala nhanukala ŋäthili, ŋunhi ŋayi ŋurruthaŋala wukirri ŋunhimalayi djorra'lili, ŋunhi ŋayi buŋgawayu dhuŋgur'yurruna. Yo, ŋarrakala Garrayyunydja biyapul warray wekaŋala dhäruk wukirriwu, bala ŋayi Bärukthunydja wukirrina marrtjina bukmakkuŋalana yana djorra'lilina.




\par }\Chap{37}{\SH Walala Djiramayanhanydja galkara ḻoḻulilina
\par }
{\SHB 37:1–21 (They put Jeremiah in prison)
\par }
{\PP \VerseOne{1}Yo,
\FTNT{*}{{\FR 37:1 }{\FT{Jehoiakim}}}Djuwakimgunydja gäthu'mirriŋu yakana buŋgawayina ŋunhili nhanukalaŋuwala bäpa'mirriŋuwalanydja dharapulŋura, liŋgu walala ŋunhi ŋurukuyyu
\FTNT{†}{{\FR 37:1 }{\FT{Babylon}}}Bapilunbuyŋuyunydja buŋgawakuŋala
\FTNT{‡}{{\FR 37:1 }{\FT{Zedekiah}}}Djitakayanhana,
\FTNT{§}{{\FR 37:1 }{\FT{Josiah}}}Djotjayawuna gäthu'mirriŋunha, ŋayina yurru buŋgawa
\FTNT{*}{{\FR 37:1 }{\FT{Judah}}}Djudawuyŋunydja wäŋawu.

\VS{2}Yurru walalanydja ŋunhi buŋgawa ga nhanŋu yolŋu'‐yulŋu, yaka warray walalanydja märraŋala dhäruk, ŋunhi nhaltjarra ŋayi Garrayyu dhäruk wekaŋala ŋurikala dhäwu'‐gänharamirriwala
\FTNT{†}{{\FR 37:2 }{\FT{Jeremiah}}}Djiramayawalanydja.


\par }{\PP \VS{3}Ga ŋayinydja ŋunhi buŋgawanydja yana dhäwu' warray djuy'yurruna nhanŋu Djiramayawu, waŋana yukurrana bitjarra warray, “Bukumirriyaŋa ŋanapurruŋgu nhe yurru ŋe! Waŋiya Godnha, märr ŋayi yurru walŋakuma ŋanapurrunha.”

\VS{4}Yo, ŋulinyaramirriyunydjayi ŋayinydja ŋuli Djiramayanydja yukurranha marrtjinya birrka'mirrikurru warray wäŋakurru, yaka warray ŋayi ŋunhili ḻoḻuŋura gulŋiyinya yukurranha ŋuli.

\VS{5}Ga ŋurukuy Bapilunbuy yolŋu walala miriŋu yukurrana wäŋaraŋala nhinana ḻiw'maraŋala yana
\FTNT{‡}{{\FR 37:5 }{\FT{Jerusalem}}}Djurutjalamdja ŋunhi wäŋa, ga walala ŋäkula ŋunhi
\FTNT{§}{{\FR 37:5 }{\FT{Egypt}}}Yetjippuynydja miriŋu yukurrana marrtjinana lili guŋga'yunarawu
\FTNT{*}{{\FR 37:5 }{\FT{Israel}}}Yitjuralwunydja, bala walala ŋunhi Bapilunbuyŋuyunydja gonha'yurrunana ŋunhiyi wäŋa, bala gundupuŋalana yana‐wala.


\par }{\PP \VS{6-7}Bala ŋayi Garraynydja waŋanana Djiramayawala bitjarrana, “Ḻakaraŋa ŋuripa buŋgawawa, ŋunhi Yetjippuyŋuyunydja yurru yakana nhumalanha guŋga'yun; yanana walala yurru marrtjina lili yulŋunydja, ga bala walala yurru roŋiyirri balayi.

\VS{8}Ga walalanydja yurru ŋunhi Bapilunbuyŋunydja miriŋu roŋiyirriyi lili, bala baḏuwaḏuyunna dhuwala wäŋanhanydja, warrpam'thunna yana dhuŋgur'yundja gurthayuna.

\VS{9-10}Nhumanydja guyaŋirri yukurra yanapi walala yurru yaka roŋiyirri lili, yurru yuwalktja walala yurru roŋiyirri, bala baḏuwaḏuyunna dhuwala wäŋanydja.”


\par }{\PP \VS{11-12}Yo, Bapilunbuyyunydja miriŋuyu gonha'yurrunana Djurutjalamdja wäŋa, liŋgu walala ŋäkula Yetjippuyŋunha miṯtjinha marrtjinyara yukurranhara lili'ŋuwuy, bala ŋarra bini marrtjinya warray yulŋunydja bala ŋarrakalay warray wäŋalili, gumurr‐watjmanna ŋarrakuway gurruṯu'mirrinha walalanha.

\VS{13}Yurru ŋuriŋi waŋganydhu ḏarramuyu dhurrwara‐djäkamirriyunydja ŋarranha gulmaraŋala, waŋana bitjarra warray, “Way, nhenydja dhuwala marrtjinana gonha'yurrunana ŋanapurrunhanydja? . . . balayina ŋunha gali'lili walalaŋgalana wapthurruna Bapilunbuyŋuwalana?”


\par }{\PP \VS{14}Ga ŋarranydja waŋana bitjarra, “Yäw, yaka ŋarra dhuwala wapthurruna walalaŋgala gali'lili.” Ga ŋayinydja ŋunhiyi dhurrwara‐djäkamirrinydja yolŋu yaka ŋarraku märr‐yuwalkthina.

\VS{15-16}Bala ŋayi mulkanana ŋarranha, bala gäŋala ŋurru'‐ŋurruŋuwalana, ga walalanydja ŋarraku ŋaramurryinana wirrkina, bala bartjunmaraŋala walala ŋarranha, ga galkara ḻoḻulilina ŋunhana, yurru ŋunhi mirithirrina buku‐munha'na yulŋunydja, bena‐wala ŋunha ŋoyŋurana munatha'ŋura, ga nhinananydja ŋarra yukurrana märr‐weyinŋumirrina ŋunhiliyi yana.


\par }{\PP \VS{17}Yalalaŋumirrinydja ŋayi ŋunhi buŋgawanydja ŋarraku wäthurrunana, bala ŋayi ŋarranha dhä‐wirrka'yurruna gayulnha wal'ŋu, bitjarrana ŋayi dhä‐wirrka'yurrunanydja, “Way, Garrayyunydja nhokala dhäruk‐wekaŋala muka?” bitjarra.

\par }{\PP Ga ŋarranydja waŋana bitjarra, “Yo, bitjarra ŋayi ḻakaraŋalanydja, ‘Ŋunha yurru Bapilunbuyŋunydja miriŋu marrtjina lili, ŋurruthirrina yurru, bala nhenydja yurru walalaŋgalana goŋŋura.’ ”


\par }{\PP \VS{18}Bala ŋarra dhä‐wirrka'yurruna ŋanya buŋgawanha bitjarra, “Nhäku nhe ŋarranha nherrara dhipalanydja ḻoḻulilinydja? Nhä dhika ŋarra djarrpi'kuŋalanydja djäma?

\VS{19}Wanhakana nhuŋu ŋunhi dhäwu'‐ḻakaranhamirrinydja walala, ŋunhi walala ḻakaraŋala bitjarra, ‘Ŋunha Bapilunbuyŋunydja yurru yakana marrtji lili.’

\VS{20}Ŋäka ŋe! Yakana biyapulnydja ŋarranha djuy'yurra balayi ḻoḻulili ŋunha, ŋarra ŋuli bäynha rakunydhi.”


\par }{\PP \VS{21}Bala walala yakana ŋarranha djuy'yurruna balayinydja, ŋunhinydja wal'ŋu be buku‐munha'lilinydja ŋoylilinydja, yana walala ŋarrakalaŋumirri dhaḻ'yurrunana yulŋunydja, gonydjiŋmirriyaŋalana ŋunhiwala buŋgawawalana wal'ŋu wäŋalili, warraŋullili märr. Ga bitjanana liŋgu walu‐ŋupana walala ŋuli ŋarraku wekanha ŋathanydja ruwaŋga'na, yana liŋgu ga dhawar'yurruna ŋatha ŋunhiyi ŋunhili wäŋaŋura warrpam'thurruna.




\par }\Chap{38}{\SH Walala nherrara Djiramayanha ŋarŋgalili dhoḻumirrililina
\par }
{\SHB 38:1–13 (They put Jeremiah into a deep hole)
\par }
{\PP \VerseOne{1-2}Yo, bala ŋayi
\FTNT{*}{{\FR 38:1-2 }{\FT{38:1-2 Jeremiah}}}Djiramayayunydja yukurrana ḻakaraŋalana yolŋu'‐yulŋuwana bitjarrana gam', “Garraynydja waŋana bitjarra, ‘Ŋuli nhuma yurru nhina yukurra dhiyalayinydjayi wäŋaŋura, nhumanydja yurru murrmurryunna ŋuriŋina bunharayu djaṉŋarrthinyarayuna ŋula nhäyuna, ga ŋuli nhuma yurru wekanharamirri nhumalanhay nhuma ŋurukala
\FTNT{†}{{\FR 38:1-2 }{\FT{38:1-2 Babylon}}}Bapilunbuyŋuwala, nhumanydja yurru walŋana nhina.’ ”

\VS{3}Ga bitjarrayi ŋarra ḻakaraŋalanydja walalambala, “Ŋurukuy Bapilunbuynydja yurru marrtji, ga djaw'yunna, bumana yurru dhuwalanydja wäŋa,” bitjarra ŋayi Garray waŋananydja.


\par }{\PP \VS{4}Ga walala ŋunhi ŋurru'‐ŋurruŋuyunydja ŋaḻapaḻmirriyunydja ŋäkula, bala walala marrtjina ŋurikala buŋgawawalana, ga waŋana ḻakaraŋala bitjarra, “Bumana ŋilimurru yurru ŋanya, murrkay'kumana ŋunhayinydja yolŋunha,” bitjarra. “Ŋuruŋuyinydjayi yolŋuyu yukurra yolŋu'‐yulŋunhana barrari‐wukuma yalŋgi'kumana. Yakana ŋayi yukurra guŋga'yundja ŋanapurrunha, yana ŋayi yukurra ŋanapurrunhanydja baḏuwaḏuyunna.”


\par }{\PP \VS{5}Ga ŋayinydja waŋana ŋunhi buŋgawanydja bitjarra, “Yo manymak, nhumalaŋgalana ŋayi ŋunhi goŋŋuranydja. Nhumapina ŋanya yurru ŋula nhaltjandja nhäku nhuma ḏukṯuk.”

\VS{6}Bala walala yuwalkthi ŋanya märraŋalanydja, bala galkara ŋarŋgalilina ŋunhana wal'ŋu. Yo, bäyŋu ŋunhilimi ŋula ŋarŋgaŋura gapunydja, yana dhoḻuna waŋganynha ŋunhilimiyi, bala walala ŋanya dhuryunmaraŋalana marrtjina bala‐a‐a, yana liŋgu ga nherrara ŋanya ŋunhiwalayi dhoḻulili.


\par }{\PP \VS{7-8}Bala ŋayi waŋganydhunydja yolŋuyu ŋäkula ŋanya, bala ŋayi marrtjinana yana buŋgawawalana wäŋalili, ga ḻakaraŋala nhanbala bitjarra,

\VS{9}“Way, ŋunha Djiramayanhanydja walala nherrara ŋunhana ŋarŋgalilina. Yätjnha ŋunhi mirithirrina yulŋunydja. Ŋayi ŋuli gonhana rakunydhi, liŋgu bäyŋuna ŋunhayi, ŋathamiriwnha wäŋanydja.”


\par }{\PP \VS{10}Ga ŋayinydja ŋunhi buŋgawanydja waŋana bitjarra, “Gatjuy, marrtjiya, ga dhawaṯmaraŋana ŋanya ḏulŋurr'yurrana ŋuliŋuruyi, ŋayi ŋuli bäynha rakunydhi.”

\VS{11-13}Bala ŋayi ŋunhiyinydja marrtjinana ḏarramu, märraŋala raki' ga dhomala, bala dhuryunmaraŋalana ŋunhiyi rakiny'tja, bala warryurrunana ŋanya beŋuru ŋarŋgaŋurunydja. Ga dhäŋuru ŋuliŋuruyinydjayi ŋanya walala nherrara ŋunhana wal'ŋu buŋgawawalana wäŋalili, yurru märr‐warraŋulliliyi.




\par }\Chap{39}{\SH Bapilunbuyŋuyu baḏuwaḏuyurrunana wäŋa Djurutjalamdja, bala yolŋu'‐yulŋunhanydja djaw'‐djawyurrunana
\par }
{\SHB 39:1–18 (The Babylonians destroyed Jerusalem and took the people to their own land)
\par }
{\PP \VerseOne{1}Ga yuwalkthi ŋunhi maḻŋ'thurrunanydja bitjarrayi, bitjarra yana liŋgu ŋunhi ŋayi
\FTNT{*}{{\FR 39:1 }{\FT{Jeremiah}}}Djiramayayu ŋäthili walalaŋgala ḻakaraŋala, liŋgu buŋgawa ŋurukuy
\FTNT{†}{{\FR 39:1 }{\FT{Babylon}}}Bapilunbuynydja marrtjinana lili ŋulinyaramirriyunydja ŋunhi
\FTNT{‡}{{\FR 39:1 }{\FT{Zedekiah}}}Djitakayana yukurrana buŋgawa nhinana ŋuruku
\FTNT{§}{{\FR 39:1 }{\FT{Judah}}}Djudawuyŋunydja.

\VS{2-3}Yo, ŋunhi miriŋu walala marrtjinana lili, ŋurruthinana yana biyapulnha miṯtji dhaŋaŋnha, bala ḏaw'‐ḏawyurrunana marrtjina buku‐yupmaraŋalana ḻoḻunydja ŋunhi ḻiw'maraŋalana, ga buṉbunydja malanha
\FTNT{*}{{\FR 39:2-3 }{\FT{39:2-3 Jerusalem}}}Djurutjalambuy, bala walala djaw'‐djawyurrunana märra'‐marraŋalana marrtjina ŋunhiyi yolŋu'‐yulŋunhanydja bena‐wala walalaŋgalaynha wäŋalili.


\par }{\PP \VS{4-6}Ŋayi ŋunhi buŋgawa Djitakaya ga nhanŋu guŋga'yunaramirri walala, walala guyaŋina yukurrana bitjarra, walala yurru winya'‐winyayun gayul munhaku, yurru walalanydja ŋunhi Bapilunbuyŋuyunydja miriŋuyu ŋupara warray walalanha, ga yana liŋgu ga mulka'‐mulkana. Bala walala ŋunhi märraŋalana ŋuriki buŋgawawunydja gäthu'mirriŋunha walalanha, bala gumurrŋurana nhanukala bumaranydja, dharpuŋalanydja walalanha murrkay'kuŋalana, ga bitjarrayi liŋgu walala bumarayi ŋurru'‐ŋurruŋunha Djudawuynha walalanha.

\VS{7}Ga dhäŋuru ŋuliŋuruyi walala bambaykuŋala Djitakayanhanydja, bala ḏapṯapmaraŋalana ŋanya raki'yuna.

\VS{8}Bala walala dhuŋgur'yurrunana marrtjina buŋgawamirriwunydja wäŋa, ga wiripu malanha wäŋa dhuŋgur'yurrunana.

\VS{9}Bala walala djaw'‐djawyurrunana ŋunhi buŋgawanha ga bukmaknha ŋunhi yolŋu'‐yulŋunha ḏapṯapmaranharana, bala djaw'‐djawyurrunana yana balayina walalaŋgalaynha walala wäŋalili.

\VS{10}Märr‐ḻurrkun'nha ŋunhi ŋurruwuykmirrina yolŋu walala yukurrana baḏaktja nhinana ŋunhili ŋayilpiŋuranydja.


\par }{\PP \VS{11-12}Ŋayi ŋunhi Bapilunbuynydja buŋgawa yäku
\FTNT{†}{{\FR 39:11-12 }{\FT{39:11-12 Nebuchadnezzar}}}Nipukanitjanydja waŋana bitjarra nhanukalaŋuwala ŋurikala miriŋuwala, “Marrtjiya ga maḻŋ'maraŋa Djiramayanha, ga märraŋa ŋanya ga djäkanydja nhanŋu ŋamathaŋa wal'ŋu yana, yaka ŋanya ŋula buŋanydja ŋayaŋu‐yätjkuŋanydja.”

\VS{13-14}Bala walala marrtjinana, ga maḻŋ'‐gay ŋanya, bala dhawaṯmaraŋalana ŋuliŋuruyi ḻoḻuŋurunydja, ŋunhi ŋayi yukurrana nhinana gaṯ‐gaṯŋura nhanukalayŋuwuŋu yolŋu'‐yulŋuwuŋu. Walala dhawaṯmaraŋalanydja ŋanya yänana, bala ŋayi nhinanana yukurrana ŋunhala Djurutjalamnha.


\par }{\PP \VS{15-16}Ga yuwalk ŋayi yana Garrayyu ḻakaraŋalanydja Djiramayawala ŋäthili yana gal'ŋu bitjarra, “Yuwalk dhuwalayi yana yurru wäŋanydja warrpam'thun baḏuwaḏuyun, ga nhenydja yurru nhämana, yurru yakana nhuna yurru ŋula yolthu ŋayaŋu‐yätjkumanydja.

\VS{17-18}Ŋarra nhunanydja yurru gunganhamirriyama, yakana yurru ŋuruŋu miriŋuyunydja nhuna buma. Ŋarrapi yana nhuna yurru guŋga'yundja walŋakumanydja, liŋgu nhe ŋarrakala märr‐nherraṉmina yuwalkkuŋala yana.” Ga bitjarra ŋayi yukurrana Garrayyu ḻakaraŋalanydja Djiramayawala, yurruna ŋunhiyi maḻŋ'thurruna.




\par }\Chap{50}{\SH Godthunydja yurru baḏuwaḏuyunna Bapilundja wäŋanha
\par }
{\SHB 50:1–20 (God will destroy Babylon)
\par }
{\PP \VerseOne{1-2}Yo, dhuwalanydja gay dhäruk Garrayyu wekaŋala
\FTNT{*}{{\FR 50:1-2 }{\FT{50:1-2 Jeremiah}}}Djiramayawala, ḻakarama yukurra wäŋawuy ŋurukuy
\FTNT{†}{{\FR 50:1-2 }{\FT{50:1-2 Babylon}}}Bapilunbuy, bitjarra ŋayi waŋana gam', “Ḻakaraŋa ŋuripa yolŋu'‐yulŋuwanydja miṯtjiwanydja, ŋunhi Bapilundja yurru wäŋa yalalaŋumirriyunydja baḏuwaḏuyunna warrpam'nha; warrpam' yurru ŋunhi waŋarr malanha ŋurikiyi Bapilunbuyŋuwunydja yolŋu'‐yulŋuwu buḻwaŋ'thunna, muṉguythirrina marrtji warrpam'nha yana yurru.

\VS{3}Liŋgu miṯtji yurru yolŋu walala marrtji beŋuru ḻuŋgurrmaŋuru, bala baḏuwaḏuyunna yurru ŋunhiyi wäŋanydja, yakana yurru ŋula waŋgany yolŋu wo wäyin ŋula nhä walŋanydja yukurra nhina.”


\par }{\PP \VS{4}Ga biyapul ŋayi Garray waŋana bitjarra, “Ŋulinyaramirriyunydjayi yolŋu'‐yulŋu yurru
\FTNT{‡}{{\FR 50:4 }{\FT{Israel}}}Yitjuralpuy ga
\FTNT{§}{{\FR 50:4 }{\FT{Judah}}}Djudawuy marrtji ḻarrumana ŋarraku, rrambaŋina yurru; walala yurru marrtjinydja mel‐ganuru'mirrina walala, nhäma marrtji warrya'yun walalaŋgalayŋuwu Waŋarrwu Garraywuna.

\VS{5}Walala yurru waŋa bitjanna, ‘Milkuŋa ŋanapurruŋgu dhukarr, ŋanapurru yurru marrtji balayi roŋiyirri ŋunha Garraywala bukulili yäkulili
\FTNT{*}{{\FR 50:5 }{\FT{Zion}}}Djäyanlili.’ Yo, walala yurru bitjandhinydja roŋiyirrina ŋarrakala, bala walala yurru djäma dhawuny'tja nherraṉ yuwalkkuma yana ŋarrakala, ŋunhi yurru yukurra dhärra bitjanna liŋguna gupaḏalnha. Yakana yurru walala biyapul bakmarama ŋunhiyi, ga bilyun ŋula wiripuŋuwalanydja waŋarrwala, bäyŋuna yana.


\par }{\PP \VS{6}“Yo, ŋarrakunydja ŋunhi yolŋu walala balanyara bitjan bembi mala, yurru ŋuriŋi djäkamirriyunydja walalay gatjpaḻ'maraŋala warray walalanha, bala walala gundupuŋalanydja winya'‐winyayurrunana yana buku'‐wukulilina, meṉguŋalana yana walala ŋunhi walalaŋguwaynydja wäŋa nhinanharawu.

\VS{7}Bala ŋuriŋi miriŋuyunydja bumarana yana walalanha, waŋana bitjarrana, ‘Manymaknha dhuwalayinydjayi ŋanapurru yurru buma walalanha bitjandhinydja, liŋgu walala dhuwurr‐yätjthina. Yaka walala yukurrana marrtjina galki wal'ŋu malthurruna Garraywala,’ bitjarra.


\par }{\PP \VS{8-9}“Way, nhuma Yitjuralpuy yolŋu walala, gundupuŋana walala, gonha'yurrana dhuwaliyi Bapilundja wäŋa, liŋgu galki walalaŋgu yurru miriŋunydja marrtjina lili ŋurruthirrina, yurru djambatj‐ḏilkurruna, yanana.

\VS{10}Walala yurru djaw'‐djawyunna bukmaknha nhä malanha dhipuŋuruyinydja wäŋaŋuru, bala roŋiyirrinydja yurru goŋ‐dhawurrŋamirrina mirithirrina guḻku'mirri girri'mirrinydja.”


\par }{\PP \VS{11}Yo, Garraynydja waŋa yukurra bitjan, “Nhuma yolŋu'‐yulŋu Bapilunbuy wäŋawuy, nhuma djaw'‐djawyurruna ŋarrakunydja yolŋu'‐yulŋunha, bala roŋiyinanydja nhuma galŋa‐djulŋithinana ŋuriŋiyi.

\VS{12}Yurru nhumanydja yurru goramirriyirrina yalalanydja, liŋgu dhuwalanydja wäŋa nhumalaŋgu yurru baṉḏanydhirrina räwakthirrina yolŋumiriwyirrina.

\VS{13}Ŋarranydja nhumalaŋgala ŋaramurryina mirithinana, nhuma Bapilunbuyŋu, bala ŋarra nhumalanha yurru warrpam'nha yana baḏuwaḏuyundja dhawar'maramana. Bukmakthuna yurru birrka'mirriyuna nhämanydja, bala warku'yunna nhumalanha yurru.


\par }{\PP \VS{14}“Yo, girri'‐ŋamathiyana nhumanydja gumurr‐ŋamathiyana biyakana Bapilunbuyŋuwunydja wäŋawu bunharawu. Buŋanydja marrtjiya mirithirri yana guḻku'yu wal'ŋu garayunydja bonarra'yunydja ŋula nhäthunydja, liŋgu wirrki yana walala yätjkuŋalanydja Garraynha.

\VS{15}Ḻiw'maraŋa yana warrpam' ŋunhi ḻoḻunydja, ga rirrakaynydja ŋurrkaŋa wirrki yana. Nhäŋa ya', ŋunha ḻoḻunydja marrtji burruḻ'yunna buku‐yupthunna, liŋgu ŋayipinydja yukurra Garrayyunydja buku‐ruŋinyamarama ŋupanayŋuyi yana Bapilunbuyŋunhanydja, ŋuriŋi yätjthu ŋunhi walala djäma wiripu‐guḻku'wu yätjkuŋala bitjarrayi.

\VS{16}Yakana yurru biyapulnydja ŋunhiliyi dholkuma ŋuthanmarama ŋatha, ga gulkthun marrtji, yana walala yurru mulku'‐mulkuruyunydja gananna ŋunhiyi wäŋanha, bala roŋiyirri balayi walalaŋgalaynha wäŋalili.”


\par }{\PP \VS{17}Yo, ŋayi Garray waŋana bitjarra, “Nhumanydja Yitjural balanyara dhuwala bitjan wäyin bembi malanha barrkuwatjkunhara maḏakarritjkuŋu wäyinguŋu. Ŋunhi ŋurruthaŋalanydja buŋgawayu
\FTNT{†}{{\FR 50:17 }{\FT{Assyria}}}Yatjiriyawuyyu bumara nhumalanha Yitjuralnhanydja, ga dhäŋuru ŋuliŋuruyinydjayi bitjarra buŋgawayu ŋuriŋi Bapilunbuyŋuyunydja ḻukana ŋarakana nhumalanha.

\VS{18}Bala ŋarranydja yurru ŋuriŋi Yitjuralwalanydja Waŋarryu dhä‐ḏir'yunna wirrkina yana ŋunhi märrma'nhanydja buŋgawanha maṉḏanha ga maṉḏaku wäŋa.

\VS{19}Bala ŋarra yurru roŋinyamaramana gäma Yitjuralnhanydja yolŋu'‐yulŋunha balayi walalaŋgalayi walala wäŋalili, ga ŋunhalayi walala yurru nhinanydja yukurra biyapul ŋayaŋu‐djulŋithirriyi, ŋatha‐guḻku'mirriŋurana wäŋaŋura.

\VS{20}Ga ŋulinyaramirriyunydjayi Yitjuralyunydja yurru yakana biyapulnydja djäma ŋula nhä yätjkuma, yakana yurru ŋula yolthu maḻŋ'marama ŋarrakalaŋumirriwalanydja yolŋu'‐yulŋuwala ŋula nhä yätj, liŋgu ŋarranydja yurru ŋunhi warrpam'thunna biḏiwiḏitjkuma yana yätjtja malanha ŋurikiyi märr‐ḻurrkun'kunydja ŋunhi ŋarra yurru walŋakuma walalanha.” Ga bitjarra ŋayi Garray waŋananydja.


\par }{\SH Godthu yurru dhä‐ḏir'yunna Bapilundja
\par }
{\SHB 50:21–46 (God’s judgement on Babylon)
\par }
{\PP \VS{21}Yo, Garray waŋana bitjarra, “Ma' buŋana marrtjiya
\FTNT{‡}{{\FR 50:21 }{\FT{Babylon}}}Bapilunnhanydja, buŋa warrpam'thurrana dhawar'maraŋana yolŋu'‐yulŋunhanydja.

\VS{22}Gaya'‐gayaw biyakana yulŋunydja, liŋgu Garrayyunydja yurru baḏuwaḏuyunna warrpam'nha ŋunhiyinydja wäŋa.

\VS{23}Ŋunhiyi Bapilundja wäŋa balanyarana biyaku ŋuli wutthunaramirri djimuku' ŋunhi yukurrana bumara bukmak wäŋa dhuwala munatha' djuḏul'yurruna buḻwaŋ'maraŋala, yurru ŋunhiyinydjayi djimuku' bunharamirrinydja, ŋunhinydja liŋguna bakthunarana buḻwaŋ'thunarana, ga bukmakthu wäŋayu miṯtjiyunydja nhäŋala ŋunhiyi wilwilyunminana yanana.

\VS{24}Bapilun, nhenydja dhuwala gaṯmaranharawuy ŋurikiŋi garrpiṉara ŋunhi ŋarra nherrara. Nhenydja ŋunhi guyaŋina yanapi nhe yurru baḏuwaḏuyun ŋarranha, yurru nhenydja yaka marŋgi ŋunhi ŋarra nhuna gäŋala lili dhipala dhiyakuyi gaṯmaranharawunydja.” Ga bitjarra ŋayi Garray waŋananydja.


\par }{\PP \VS{25}Yo, Garraynydja ŋunhi gara‐guḻku'mirri, märr yurru ŋayi ŋuriŋiyinydjayi buma miriŋunha dhawar'marama, ga liŋguna ŋayi ḻapmaraŋalana ŋunhiyinydja wäŋa gara‐guḻku'mirrinydja, ga girri'‐ŋamathirrina yukurra marrtjinyarawu marililina, liŋgu ŋayi mirithinana ŋaramurryina ŋurikinydja miriŋuwunydja walalaŋgu. Ŋayipi Waŋarryu Garrayyu yurru djämanydja yukurra wirrki yana ŋunhiliyinydjayi wäŋaŋura Bapilundja.

\VS{26-27}Gatjuy, buŋana marrtjiya ŋunhiyi wäŋanydja, biyakana marrtjiya gali'ŋuru ga gali'ŋuru. Ḏaw'‐ḏaw'yurrana buḻwaŋ'maraŋana marrtjiya ŋunhiyinydja wäŋa ŋunhi ŋathamirrinydja, ŋunhi ruwaŋmuyanhara ŋatha ŋunhilimi, bala djaw'‐djawyurrana yanana ŋunhi nhä ŋayi yukurra ŋayathama. Bak‐bakmaraŋana marrtjiya wäŋanydja malanha buṉbunydja, ga yaka meṉguŋa ŋula waŋganydja. Buŋana marrtjiya ŋunhi miriŋunhanydja walalanha warrpam'thurrana, liŋgu dhuwalana walu walalaŋgunydja dhä‐ḏir'yunarawu, bukmakku yana Bapilunbuyŋunydja wäŋawuywu miṯtjiwu.

\VS{28}Yurru Garraywunydja yolŋu walala yurru gundupumana‐wala yanana, gananna ŋunhiyinydja wäŋa, bala gundupuma yurru balayi roŋiyirrina walalaŋgalanha walala wäŋalili
\FTNT{§}{{\FR 50:28 }{\FT{Jerusalem}}}Djurutjalamlilina. Ga walala yurru ḻakaramanydja ŋunhi nhaltjarra ŋayi Garrayyu bumara ŋunhiyi Bapilundja wäŋanha, buku‐ruŋinyamaraŋalana ŋurikiyi ŋunhi ŋayi Bapilundhu baḏuwaḏuyurruna Godku Buṉbunha.


\par }{\PP \VS{29}“Yo, ḻakaraŋa yolŋu'‐yulŋuwanydja garamirriwanydja walalambala, bala walala yurru marrtji bumana Bapilunbuynhanydja yolŋu'‐yulŋunha. Djuy'yurranydja ŋunhiyi marŋgiŋumirrinha gara‐ḏupthunaramirrinha walalanha. Ḻiw'maraŋa yana wäŋanydja ŋunhiyi, märr yurru yaka ŋula waŋgany winya'yundja. Baḏuwaḏuyurra yana warrpam'thurruna wal'ŋu, biyaka liŋgu yana bitjarra wiripunha malanha wäŋa ŋayi bumara dhawar'maraŋala. Liŋgu ŋayinydja ŋunhi ḻanydjatnha, ŋayinydja guyaŋirri yukurra yanapi ŋayi ŋarrakalanydja garrwar wal'ŋu, ŋunhi ŋarranydja
\FTNT{*}{{\FR 50:29 }{\FT{Israel}}}Yitjuralwu ḏarrtjalk warray wal'ŋu Waŋarr.

\VS{30}Bukmak yolŋu walala yurru Bapilunbuynydja murrmurryun warrpam'thunna, yuḏayuḏana ḏarramuwurru ga ḏälmirri wal'ŋu ŋunhi mariwu, walala yurru yukurra burakirrina warrpam'nha yana ŋuriŋi mandjawakthuna ŋulinyaramirriyunydjayi waluyu.” Ga bitjarra ŋayi Garray waŋananydja.


\par }{\PP \VS{31}“Yo Bapilun, nhenydja dhuwala ḻanydjat‐ḏumurru wäŋa, yurru ŋarranydja nhuŋu yukurra nyinyaŋdhun wal'ŋu yana,” bitjarra ŋayi Garray God waŋananydja. “Walunydja dhuwala liŋguna bunana, ŋunhi ŋarranydja yurru nhuna dhä‐ḏir'yunna.

\VS{32}Nhe ŋuli ŋurr'yun ga märr‐winya'yun nhokalay nhe be bathalayinyarayu wal'ŋu, yurru yuwalk yana nhe yurru galkirrinydja, ga yakana nhuna yurru yolŋuyu ŋula yolthu guŋga'yundja dhärranhamaramanydja. Liŋgu Garrayyunydja ŋayipinydja yurru ḏul'yunna ŋunhi wäŋanhanydja gurthayuna, bukmakkumana yurru ŋunhi ḻiw'marama baḏuwaḏuyundja warrpam'thunna yanana.”


\par }{\PP \VS{33}Yo, Garray Godtja waŋa yukurra bitjan, “Ŋarrakunydja yolŋu walala Yitjuralpuyŋunydja monygunharana bitjan muŋdhu'‐muŋdhunarana ŋuriŋina ŋonuŋdhuna romdhu, liŋgu ŋuriŋina walalanha miriŋuyuna ḏapṯapmaraŋala raki'yuna, yakana ŋarra walalanha dhayuŋara djuy'yurrunanydja.

\VS{34}Yurru Garraynydja walalaŋgunydja ḏäl warray Walŋakunharamirri wal'ŋu, wuṉḏaŋarr warray; ŋayipi yurru walalanha dhawaṯmaramanydja dhayaḻakumanydja miriŋuwalanydja ŋuliŋuru goŋŋuru, märr yurru bukmak buku‐ḻiw'marama yolŋunydja walala nhina yukurra walŋana, ŋula nhämiriwnha marimiriwnha. Ga yolŋu'‐yulŋu Bapilunbuynydja yurru bäyŋuthirrina, yana walala yurru nhina yukurra mariŋurana.”


\par }{\PP \VS{35}Ga bitjarra ŋayi Garray waŋananydja, “Buŋana marrtjiya wäŋanha Bapilunbuynydja, baḏuwaḏuyurrana marrtjiya warrpam'thurrana yolŋu'‐yulŋunha ŋurikiynydja wäŋawuy, buŋgawamirrinhanydja wal'ŋu ŋunhi ga ḻiya‐djambatjmirrinha ŋunhi.

\VS{36}Ga buŋa ŋunhinydja yana bothinyaramirrinhanydja dhäwu'‐ḻakaranhamirrinha, liŋgu walalanydja ŋunhi ŋula nhäna dhäruk nhäŋiniŋ'nha yukurra ḻakarama. Ga buŋa yana ŋunhinydja yolŋu'‐yulŋunha ŋunhi walala ŋuli be ḏäl‐ḻakaranhamirri, walala yurru gundupumanydja barrariŋuna yanana‐wala.

\VS{37}Buŋana marrtjiya walalambala yarraman'nhanydja walalanha, ga buŋa ŋunhinydja mulku'‐mulkurunhanydja bäyimbuynhanydja walalaŋguŋu; walalanydja ŋunhi yalŋgi'mirrina ga barrarirrina yukurra. Yo, baḏuwaḏuyurrana biyakana walalambala mel‐wiḏi'mirrinydja wal'ŋu girri', ga djaw'‐djawyurrana bukmak walalambala ŋunhi nhänydja malanha ŋunhi walala yukurra ŋayathama.

\VS{38}Wäŋa walalambala ŋunhi yurru baṉḏanydhirrina gapumiriwyirrina, ga bukmak yurru ŋunhi binydjitjthirrina räwakthirrina, rakunydhirrina yurru, liŋgu ŋunhiyinydja wäŋa dhaŋaŋnha be nhä waŋarr malanha goŋbuynydja djämawuy, ga yolŋunydja walala liŋguna muḻkurr‐bawa'mirriyina walala, liŋgu ŋuriŋina malaŋuyu, ŋunhi walala ŋuli waŋarr‐ḻakarama.

\VS{39}Ga dhiyakuyina märrwu ŋunhi yurru wäŋanydja ŋunhiyi wiraŋdhirrina yolŋumiriwyirrina, yakana biyapulnydja yurru yukurra yolŋu walala nhina ŋunhiliyi, ŋunhina bili wäyin wakinŋuna yurru nhinanydja yukurra yana.

\VS{40}Ŋäthilinydja ŋunhinydja ŋarra liŋguna baḏuwaḏuyurruna ŋunhi yätjtja maṉḏanha wäŋa
\FTNT{†}{{\FR 50:40 }{\FT{Sodom}}}Djudumnhanydja ga
\FTNT{‡}{{\FR 50:40 }{\FT{Gomorrah}}}Gumuranhanydja, ga bitjandhi ŋarra yurru liŋgu ŋunhiyi yätjnhanydja wal'ŋu wäŋanha Bapilunnhanydja baḏuwaḏuyunna.” Ga bitjarra ŋayi Garray waŋananydja.


\par }{\PP \VS{41-42}“Nhäŋa ya', miriŋunydja miṯtji marrtjina yukurra lili beŋuru ḻuŋgurrmaŋuru, ŋula nhämunha'na miṯtjinydja yukurra dhuwali marrtji lili garamirri ga mandjawakmirri, marrtji yukurra yarraman'thu lili, be marrtji yana yatjunmirrinydja bathalayu wal'ŋu yana rirrakayyunydja, marrtjinydja walala yukurra baḏuwaḏuyunarawu Bapilunbuyŋuna wäŋawu.

\VS{43}Yo, buŋgawayu Bapilunbuyŋuyunydja ŋuriŋi ŋäkulana ŋunhi miriŋunhanydja marrtjinyara lili withiyanaranydja, bala ŋayi marrmarrmirriyinana, yalŋgi'thinanydja ŋayi, ganydjarr winya'yurrunana barrariyuna.”


\par }{\PP \VS{44}Yo, Garraynydja marrtjina yukurra lili, ŋayi yukurra marrtjinydja balanyarana biyaku ŋuli maḏakarritj wäyin dhawaṯthurru beŋuru mayaŋ'ŋuru
\FTNT{§}{{\FR 50:44 }{\FT{Jordan}}}Djodanŋuru; ŋayi yurru wapthundja ŋunhana Bapilunbuyŋuwalana, ga walalanydja yurru ŋunhi Bapilunbuyŋunydja gundupumana‐wala yana barrarirrina. “Ga ŋuliŋurunydja dhäŋuru ŋarranydja yurru nherraṉ ŋunhiyinayi ŋunhi ŋarrakuŋuna djarr'yunara, ŋayina ŋurru‐warryunarayŋunydja wal'ŋu nhina yukurra yurru, yurru ŋayinydja ŋunhi gäna wal'ŋu ŋayipi, ganaŋ'thun yukurra yana ŋulaŋuru wiripu‐guḻku'walanydja; yakana ŋula waŋgany rrambaŋiyirrinydja yukurra nhanukalanydja.

\VS{45-46}Yuwalk yana yurru ŋunhi Bapilundja wäŋa galkirri buḻwaŋ'thun ŋuriŋi rirrakayyu bathalayunydja wal'ŋu, ga bukmak yurru wäŋanydja marrmarryunna dhuwala munathany'tja. Bukmakthuna yurru bäpurru'yu ŋämanydja, ŋunhi ŋayi yurru Bapilundja burakirri, bala yatjunna yukurra yurru galŋa‐garamirrina, bena dhika rirrakaynydja.” Ga bitjarra ŋayi Garray waŋananydja.




\par }\Chap{51}{\SH Bapilundja yurru warrpam'nha buwayakthirri baḏuwaḏuyunarayu
\par }
{\SHB 51:1-14, 24–25, 45–49 (Babylon will be completely destroyed)
\par }
{\PP \VerseOne{1-2}Yo, Garraynydja yukurra waŋa bitjan, “Yuwalk yana yurru baḏuwaḏuyun warrpam'thunna ŋunhi
\FTNT{*}{{\FR 51:1-2 }{\FT{51:1-2 Babylon}}}Bapilundja wäŋa ŋuriŋina mulkuruyuna bäpurru'yu, walala yurru yukurra marrtjinydja birrka'mirriŋuru gali'ŋuru ga gali'ŋuru lili, bala walala yurru djaw'‐djawyunna marrtji nhänydja malanha ŋunhi ŋayi yukurra Bapilundhu ŋayathama, bitjanna biyaku ŋuli watayu marrtji burrul'‐maraŋu warrpam'thurru yana.


\par }{\PP \VS{3}“Yo, biyaka liŋgu mukthurra yana warrkuḻuŋa marrtjiya ŋunhiyi bonarrany'tja ga gara, yaka gulyurra ga ḏaḏawyurranydja, märr yurru walala yakana ŋunhi Bapilunbuyŋuyunydja djoṉguma marrtji walalaŋguwaynydja mandjawak ga ŋula nhä malanha, ga nherraṉ walalaŋgalay gunganhamirriyamanydja yurru ŋuriŋi girri'yu.

\VS{4}Buŋa marrtjiya warrpam'thurrana yana dhawar'maraŋana, ga yakana gonha'yurra waŋganynhanydja ŋula yolŋunha ŋunhi ŋayi yurru waṉḏirri winya'yun. Warrpam'yana walala yurru ŋunhiyi murrmurryundja ŋunhiliyinydjayi walalaŋgalay wäŋaŋuranydja.

\VS{5}Yo,
\FTNT{†}{{\FR 51:5 }{\FT{Israel}}}Yitjuralnydja ŋunhi dhuwurr‐yätjthina, yurru Godthunydja walalanha yaka warray gonha'yurruna ŋunhiwalayi ŋunhiyi nhanŋuwaynydja yolŋu'‐yulŋunha.


\par }{\PP \VS{6}“Gatjuy gundupuŋana‐wala yana, gonha'yurrana dhuwali Bapilundja wäŋa, märr yurru nhenydja nhina walŋana. Dhiyaŋunydja‐wala Godthunydja yurru baḏuwaḏuyunna ŋunhiyi yätjtja wäŋa, ga nhumanydja yurru dhambay‐manapanna rakunydhirri, ŋunhi nhe yurru yakanydja ganan ŋunhiyi.

\VS{7}Ŋunhiyinydja Bapilundja bitjan garwarrwarr banikin' Garraywala nhanukalay goŋŋura, ga bukmakthu miṯtjiyu bäpurru'yu ḻukana yukurrana ŋuliŋuruyinydjayi banikin'ŋuru, bala walala muḻkurrnydja bawa'yurrunana ŋuriŋiyinayi nhanukala yätjthuna.

\VS{8}Yo, Bapilundja ŋunhi wäŋa galkinyarana liŋguna, baḏuwaḏuyunarana. Ŋäthiyanydja biyakana ŋurikiyi wäŋawunydja. Gäŋa mirritjin'nha ŋämiṉarawuna nhanŋu; mak nhuma yurru ŋanya ḏukmarama ŋuriŋiyi.

\VS{9}Yurru walala ŋunhi mulkurunydja yolŋu bäpurru' waŋana bitjarra, ‘Ŋanapurru ḏukṯukthina walŋakunharawunydja nhanŋu, yurru dhuḏitjnha dhuwala. Ŋilimurru yurru yana gonha'yunna ŋanya ŋunhiwalayinayi, ga marrtji roŋiyirrina ŋilimurruŋgalaynha wäŋalili.’ Yo, Godthu dhä‐ḏir'yurrunana baḏuwaḏuyurruna ŋunhiyi Bapilundja wäŋa wirrkina yana wal'ŋu, warrpam'nha yana baḏuwaḏuyurruna.

\VS{10}Gul' ŋilimurru marrtjina, ga ḻakaramana dhuwalayi dhäwuny'tja ŋunhala
\FTNT{‡}{{\FR 51:10 }{\FT{Jerusalem}}}Djurutjalamnha ŋurikiy Bapilunbuynydja, nhaltjarra ŋunhi ŋilimurruŋgala Garrayyu djäma baduwaḏuyurruna ŋunhiyi miriŋunha ŋilimurruŋgu.”


\par }{\PP \VS{11}Yo, ŋayi Garrayyu gäŋala buŋgawanha ŋurukuy
\FTNT{§}{{\FR 51:11 }{\FT{Media}}}Mediyawuynha, nhanŋu yurru miriŋunydja marrtjina lili ŋurruthirrina baḏuwaḏuyunarawu Bapilunbuyŋuna, liŋgu walalanydja ŋunhi baḏuwaḏuyurruna nhanŋuway warray Godku warray Buṉbunha, ga ŋayinydja yurru Godthunydja buku‐ruŋinyamarama ŋurikinydjayi, baḏuwaḏuyundhi yurru bitjan yana liŋgu walalanhanydja.

\VS{12}“Girri'‐ŋamathiyana, yarrwa'yurrana marrtjiya ŋunhiyi garanydja malanha ḻirranydja. Wapmaraŋana marrtjiya ŋunhiyi girri'‐gunganharamirrinydja nhumalaŋguway, ga nherralana ŋunhiyi mel'ŋunhanydja ŋunha wal'ŋu buku‐warwarrlili ḻoḻulili.” Yo, nhenydja ŋunhi Bapilun guyaŋina yanapi nhe yurru gunganharamirri nhunapinyay nhe, yurru bäyŋu warray, liŋgu Godthunydja nherrara ŋäthili yana, ga ŋayi yurru djämanydja bitjan yana liŋgu bitjarra ŋayi dhawu' nherrara ŋäthili Bapilunbuyŋuwu. Yo, warrpam'thun yana ŋayi yurru baḏuwaḏuyundja yindilkumana‐wala yana.


\par }{\PP \VS{13}“Bapilun, nhenydja yukurra dhuwala nhina ḻatju'ŋura dhika mayaŋ'ŋura galki, gapu‐mäypamirriŋura, ga biyapul nhe yukurra ŋayathama ḻukunydjana nhä malanha dhiyalimiyi. Yurru ḏaykun'tja nhuŋu liŋguna dhawar'yurrunana, yaŋara winya'yurrunana; ŋunhiyinydjayi nhuŋu walŋa‐wuḻktja liŋguna.

\VS{14}Liŋgu Godthu Waŋarryunydja Ganydjarr‐ḏumurruyunydja wal'ŋu ŋuriŋinydja djäma dhawu' ŋayi, ŋuriŋi nhanukalay ŋayi yäkuyu ŋayi dhawu'‐nherrara bitjarra gam'. Dhuwali nhuŋu wäŋanydja yurru warrpam'nha baḏuwaḏuyunna, yindilkumana ŋuriŋi nhokala miriŋuyuna; walala yurru yatjunmirrinydja, rirrakaynydja djulŋithinyaramirriyuna wal'ŋu, liŋgu walalanydja ŋunhi liŋguna gupa‐yuḻkthurrunana, djuḻkthurrunana nhumalaŋgalanydja liŋguna.”


\par }{\PP \VS{24}Yo, Garraynydja waŋana bitjarra, “Ŋarra yurru buku‐ruŋinyamaramayi Bapilunlilinydja ga yolŋu'‐yulŋuwu, liŋgu walala yukurrana djäma mirithirri yana yätj rom malanha ŋarrakalaŋuwunydja yolŋu'‐yulŋuwu Djurutjalamlilinydja.

\VS{25}Yo, nhenydja dhuwala Bapilun balanyarana biyaku ŋuli buku‐wäŋa gorruŋu yukirri dhiŋgi; nhe baḏuwaḏuyurruna warrpam' yana dhuwala munathany'tja wäŋanha ḻiw'marama, yurru ŋarranydja yurru bitjan yana liŋgu baḏuwaḏuyundhi nhunanydja warrpam'thundhi. Ŋarra yurru nhuna märrama ŋarrakalay goŋdhu, bala ŋarra yurru ŋurrkamana nhuna ŋuliŋuruyi buku‐warwarrŋurunydja dhiŋgiŋurunydja wäŋaŋuru; ŋarra yurru yindilkumana yana‐wala nhuna, bala nhe yurru ŋorranydja bitjanna bitjan muṉguy‐maypana, warrpam'nha yana ŋarra yurru baḏuwaḏuyundja.


\par }{\PP \VS{45}“Yo, ŋarrakuwaynydja yolŋu walala nhuma Yitjuralnydja, gundupuŋana‐wala yana, gonha'yurrana dhuwaliyi Bapilundja wäŋanha, märr nhe yurru walŋathirrina, liŋgu ŋarrakalanydja ŋuriŋinydja ŋaramurryu ŋarra yurru baḏuwaḏuyunna warrpam'thunna yana wal'ŋu.

\VS{46}Yaka wilwilyurra ŋurikinydja ŋunhi nhe yurru ŋäma dhäwu' mariwuy yindiwuy.

\VS{47}Yo, yuwalkkuma yana ŋarra yurru baḏuwaḏuyun ŋunhiyi Bapilundja wäŋa, ga bitjandhi liŋgu ŋarra yurru ḏaw'‐ḏawyunna warrpam'thunna ŋunhiyinydjayi waŋarrnha malaŋunha, ŋunhi walala ŋuli yukurra buku‐ŋal'yun ŋurikiyi malaŋuwu. Ga bukmak yurru wäŋanydja goramirriyirrina ŋuriŋiyi, liŋgu yolŋunydja walala yurru warrpam'nha murrmurryun yanana.

\VS{48}Bala walalanydja yurru bukmak ŋunha djiwarr'ŋura ga dhiyalaŋumi munatha'ŋuranydja miyaman manikaynha ŋayaŋu‐djulŋithirrina dhikana goŋmirriyirrina wal'ŋu, liŋgu ŋunhinydjayi Bapilundja wäŋa yurru warrpam'nha yana baḏuwaḏuyunna buwayakkumana.

\VS{49}Yo, ŋuriŋiyi Bapilundhunydja yukurrana baḏuwaḏuyurruna guḻku'nha mirithirri yolŋu'‐yulŋunha, buku‐ḻiw'maraŋala yana, ga dhuwalanydja biyaku ŋuli ŋayipina Bapilunnha buwayakthirri yurru, winya'yunna‐wala, gupaḏalnha yurru yana.” Ga bitjarra ŋayi Garray waŋananydja.


\par }