\NormalFont\ShortTitle{DÄNYULWALAŊUWUY DHÄWU}

{\MT DANIEL

\par }{\MTB Ḻakarama yukurra Dänyulnha, ŋunhi ŋayi ŋuli yukurranha yuwalkkunha märr‐nherraṉminya Godkala



\par }\ChapOne{1}{\SH Yuḏayuḏa ḏarramuwurru nhinana yukurrana marŋgithina buŋgawawala wäŋaŋura
\par }
{\SHB 1:1–21 (The young Israelite men in the king’s palace)
\par }
{\PP \VerseOne{1}Yo,
\FTNT{*}{{\FR 1:1 }{\FT{Jehoiakim}}}Djuwakimdja buŋgawa ŋayi
\FTNT{†}{{\FR 1:1 }{\FT{Judah}}}Djudawuynha, yurru yana ŋunhi ḻurrkun'ku dhuŋgarrawunydja nhinanharawu nhanŋu, ga ŋayinydja
\FTNT{‡}{{\FR 1:1 }{\FT{Babylon}}}Bapilunbuyŋuyunydja buŋgawayu yäkuyu
\FTNT{§}{{\FR 1:1 }{\FT{Nebuchadnezzar}}}Nipukanitjayunydja yänguŋala miriŋunha warray, mirithirri warray guḻku'nha bala
\FTNT{*}{{\FR 1:1 }{\FT{Jerusalem}}}Djurutjalamlilinydja, bala walala nyäṉ'thurrunanydja, bala ḻiw'maraŋalana yana ŋunhiyi ḻoḻunydja gungaŋalana.

\VS{2}Yo, ŋayi Garrayyunydja yakana walalanha guŋga'yurruna ŋunhiwalayinydjayi, liŋgu yaka walala bilyurruna ŋapa‐wekaŋala ŋuriki walalaŋgalaŋuwu yätjkunydja romgu. Yo, ŋunhinydja miriŋunydja gulŋiyina‐wala yanana ŋunhiwalayi ḻoḻulilinydja, bala mulkanana ŋunhi buŋgawanhanydja ga wiripu‐guḻku'nha, ga bitjarrayi liŋgu walala djaw'‐djawyurruna ŋanya dhika dhapirrkmirrinydja banikin' malanha ŋuliŋuru Godkala Buṉbuŋurunydja. Yo, ŋunhiyi banikin' malanha dhulŋuŋu ŋunhiyi Godku nhanŋuway ganaŋ'maranhara ŋorrana yukurrana ŋunhili Buṉbuŋuranydja, yurru walalanydja ŋunhi Bapilunbuyŋuyunydja märraŋalana djaw'‐djawyurrunana walalaŋgalaynha wäŋalili, bala nherra'‐nhirrara walalaŋgalaynha walala waŋarrwala buṉbulili.


\par }{\PP \VS{3-4}Yo, ŋuriŋi buŋgawayu Bapilunbuyŋuyunydja ḻakaraŋalana ŋurikiyi ŋurruŋuwunydja nhanukalaŋuwu ŋayi djämamirriwu, waŋana bitjarra, “Nhenydja yurru djarr'yurra ḏarramuwurrunha yuḏayuḏanha yana ḻatju'mirrinha dhika wal'ŋu, ḏäwalamirrinha yana gal'ŋu, ga ḻiya‐djambatjmirrinha yana nhe yurru djarr'yundja, märr yurru walala marŋgiyirri ŋilimurruŋgalayŋuwu ŋunha dhukarrwu ga romgu, märr walala yurru yukurra djämana ŋarrakuna dhiyalana ŋarrakalana buṉbuŋura. Ga marŋgikuŋa yulŋunydja walalanha dhärukkunydja ŋilimurruŋgalayŋuna wal'ŋu, märr walala yurru waŋanydja yukurra ga wukirri dhuwalana liŋguna ŋilimurruŋguwaynha yana dhäruktja.

\VS{5}Ga bitjan liŋgu walala yurru walu‐ŋupandja yukurra ḻuka wäyin yana ŋanak ŋunhi, ga borumdja weyika' ŋänitjiny'tja, rrambaŋi dhiyakala walalaŋgala ŋarrakalaŋuwala djämamirriwala walalaŋgala. Yo, marŋgikuŋanydja walalanha ḻurrkun' dhuŋgarranydja ŋuparra, ga yalalaŋumirrinydja dhäŋuru ŋuliŋurunydja walala yurru marrtji lili ŋarrakalana, bala ŋarra yurru walalanha djarr'yunna marrtji ŋarrakuwaynha ŋarra djämamirrinha walalanha.” Ga bitjarra ŋayi ŋunhi buŋgawanydja waŋana.


\par }{\PP \VS{6}Bala ŋayi ŋuriŋi djämamirriyunydja djarr'yurrunana ŋunhiyi ḏämbumiriwnhanydja ḏarramuwurrunha miṯtjiŋuru ŋulaŋuruna Djudawuynhana walalanha, ga yäkunydja walala ŋunhi ŋayi djarr'yurrunanydja
\FTNT{†}{{\FR 1:6 }{\FT{Daniel}}}Dänyulnha ga
\FTNT{‡}{{\FR 1:6 }{\FT{Hananiah}}}Yananayanha, ga
\FTNT{§}{{\FR 1:6 }{\FT{Mishael}}}Mitjayilnha ga
\FTNT{*}{{\FR 1:6 }{\FT{Azariah}}}Djäriyanha, dhuwalanha walalanha.

\VS{7}Yurru ŋayinydja ŋuriŋinydja djämamirriyunydja buŋgawayu walalanha yäku‐nherrara wiripuna yuṯana, dhuwalana malanha yäku gam',
\FTNT{†}{{\FR 1:7 }{\FT{Belteshazzar}}}Biltatjata ga
\FTNT{‡}{{\FR 1:7 }{\FT{Shadrach}}}Djaturak ga
\FTNT{§}{{\FR 1:7 }{\FT{Meshach}}}Mitjak ga
\FTNT{*}{{\FR 1:7 }{\FT{Abednego}}}Bitnikuna, dhuwalana walalanha yäku.


\par }{\PP \VS{8-9}Ga ŋayinydja Dänyulyunydja guyaŋina bitjarra, “Ŋarranydja yurru yakana romdja dhukun'mirriyama ŋuriŋiyi wäyindhu ŋanakthunydja ga weyika'yu ŋänitji'yunydja ŋuriŋi, ŋunhi ŋayi yurru buŋgawayunydja ŋuriŋinydja wekama ŋarraku. Yakana ŋarra yurru ŋunhiyi ḻuka.” Bala ŋayi waŋanana ŋurikala djämamirriwalanydja bitjarrana, “Wäy, ŋanapurrunydja yurru yukurra dhuwala ḻuka dhiyaŋunydja‐wala ŋatha malanha yana, ga gapu ḻukanharawunydja ga dhuwalana liŋguna.”


\par }{\PP \VS{10}Yurru ŋayinydja ŋunhi buŋgawanydja djämamirri barrarinana mirithinana, bala ŋayi waŋana Dänyulwala bitjarrana, “Buŋgawayu dhuwala ŋuruŋu ŋayipi gurrunharanydja dhuwalayi ŋathanydja nhumalaŋgu, ga wäyindja ŋanaktja ḻukanharawunydja, ga weyika' ŋänitji. Ŋunhi nhuma yurru yakanydja ḻuka dhuwalayi, nhumanydja yurru ŋunhi barka'yirrina yana, ga yalŋgi'yirrina rumbalnydja. Mak ŋayi yurru ŋarranhana bumanydja murrkay'kumana.”


\par }{\PP \VS{11-12}Bala ŋayi Dänyulnydja waŋana bitjarra, “Nhämirri nhe ŋuli yana gatjarr'yurrunydja ŋanapurrunha dhipalayi. Ḻukanydja ŋanapurru yukurra yurru ŋathanydja ga gapunydja 10 walunydja ŋupan,

\VS{13}ga dhäŋuru ŋuliŋurunydjayi nhe yurru nhäma'‐nhamana ŋanapurrunha marrtji, ga maḻŋ'maramanydja nhe yurru ŋanapurrunha, ŋunhi ŋanapurrunydja ḏälmirri warray wal'ŋu ŋurikala wiripu‐guḻku'walanydja, ŋunhi walala ŋuli yukurra ḻuka wäyin ŋanak ga ŋänitji weyika'.”


\par }{\PP \VS{14}Bala ŋayi ŋunhiyi buŋgawanydja djämamirri yoraŋalana.

\VS{15}Yo, 10 walunydja ŋupara walala yukurrana ḻukananydja ŋunhiyi ŋatha ga gapu yana, bala ŋayi ŋuriŋiyi djämamirriyunydja buŋgawayu nhäŋala walalanha yuwalkthi, ŋunhi walalanydja ḏäwala warray dhika warray wal'ŋu.

\VS{16}Bala ŋuliŋuruyinydjayi dhurrwaraŋuru walala yukurrana ḻukana ŋunhina liŋguna ŋathana ga gapuna, ga yakana walala ḻukana ŋänitjiny'tja weyikany'tja ga ŋanaktja wäyindja, ŋunhinydja ŋunhi ŋayi buŋgawayu ŋuriŋi wekaŋala walalaŋgu ḻukanharawu.

\VS{17}Ga bitjana liŋgu walala ŋuli yukurranha marŋgithinyanydja ŋamathanha wal'ŋu yana dhika, liŋgu Godthu ŋayipi walalanha marŋgi wekaŋala guyaŋinyarawuy muḻkurrnydja. Ga bitjarra liŋgu ŋayi Godthu wekaŋala Dänyulwunydja mundhurr, ŋunhi ŋayi yurru mayali' ŋurikiy bukaway'wuy ḻakarama yukurra dhunupa.


\par }{\PP \VS{18}Yo, ŋunhiyi ḻurrkun'tja dhuŋgarra liŋguna djuḻkthurrunana, bala ŋayi ŋuriŋi djämamirriyunydja buŋgawayu garr'yurrunana walalanha, gäŋala balayina buŋgawawalana ŋurikalana Nipukanitjawalana.

\VS{19}Bala ŋayi buŋgawanydja ŋunhi Giŋdja waŋanana walalanha yukurrana ŋunhiyinha malaŋunha, bala ŋayi waŋana bitjarrana, “Dhuwalana walala ḏämbumiriwnha ŋamakurruny'tja wal'ŋu yana ŋurukala wiripu‐guḻku'walanydja. Dhiyakuna walalaŋgu ŋarranydja ḏukṯuk ḏämbumiriwwuna gay yana, Dänyulwu, ga Djaturakku, ga Mitjakku, ga Bitnikuwuna, dhuwalana yurru ŋarrakunydja wal'ŋu guŋga'yunaramirrinydja walala dhiyakunydja wäŋawu.”


\par }{\PP \VS{20}Yo, wiripunydja ŋayi ŋuli ŋuriŋi buŋgawayu Giŋdhu dhä‐wirrka'yuna walalanha mirithinya wal'ŋu yana ḏälyu dhärukthu buku‐ruŋinyamaranharawunydja, ga walala ŋuli wiripu‐guḻkuny'tja be marŋgimirri warray wal'ŋu, ḻiya‐djambatjmirri ga marrŋgitj dhika nhä yolŋu'‐yulŋu, yakana walala yukurrana wekaŋala dhunupa dhäruk ŋuriki buŋgawawu, yaka walalanydja marŋgi yana ŋurikiyi wirrkinydja. Ga walala ŋunhi ḏämbumiriwnydja ḏarramuwurru
\FTNT{†}{{\FR 1:20 }{\FT{Israel}}}Yitjuralpuyŋunydja, walalanydja biyapul wal'ŋu ḻiya‐djambatjmirri ŋunhiyinydja walala ŋurikala wiripu‐guḻku'walanydja; walalanydja marŋgi bukmakku warray, warrpam'ku yana, liŋgu Godthu walalaŋgu wekaŋala ḻiya‐djambatjtja guyaŋinyarawu.


\par }{\PP \VS{21}Yo, ŋayi Dänyulyunydja yukurrana guŋga'yurruna mirithinana weyinŋumirrina, weyinnha gal'ŋu yana ŋunhi buŋgawanhanydja, yana liŋgu‐u‐u, ŋayaŋgany yana‐a‐a, ga buŋgawa
\FTNT{‡}{{\FR 1:21 }{\FT{Persia}}}Burtjawuynha marrtjina, bala goŋdhu märraŋalana ŋayi Bapilundja wäŋa.




\par }\Chap{2}{\SH Buŋgawayu Nipukanitjayu bukaway'yina
\par }
{\SHB 2:1–13 (Nebuchadnezzar’s dream)
\par }
{\PP \VerseOne{1}Yo, waŋganymirrinydja ŋayi buŋgawayu
\FTNT{*}{{\FR 2:1 }{\FT{Nebuchadnezzar}}}Nipukanitjayu bukaway'yinana, ga mirithinana ŋayi yana warwuyurrunanydja dhika wal'ŋu, yakana ŋayi ŋorrana.

\VS{2}Bala ŋayi djuy'yurruna dhäruknha ŋuriki nhanukalaŋuwu ŋayi ḻiya‐djambatjkuna yolŋuwu ga marrŋgitjkuna ga mangaṯa'mirriwu walalaŋgu, märr yurru walalana yukurra ḻakarama mayaliny'tja ŋurikiy bukaway'wuynydja nhanŋu.

\VS{3}Bala ŋayi waŋananydja walalaŋgala bitjarrana ŋunhiyi buŋgawanydja, “Way, warwuyundja ŋarra yukurra dhuwala mirithirri yana. Bukaway'yina ŋarra dhuwala nhä malanha, ga nhumanydja yurru ŋarrakala maḻŋ'maramana ḻakaramana nhä ŋunhi mayali',” bitjarra ŋayi.


\par }{\PP \VS{4}Bala walalanydja buku‐wakmaraŋala waŋana nhanŋu bitjarra, “Yo, nhenydja yurru ḻakaraŋa ŋanapurruŋgala bukaway'wuy, ga ŋanapurrunydja yurru ḻakarama mayali'na ŋurikiyi.”

\VS{5}Ga ŋayinydja buŋgawanydja ŋunhi waŋana bitjarra, “Yaka ŋarra yurru dhuwala ḻakaramanydja ŋunhi ŋarrakuway bukawayny'tja; nhuma yurru ŋarraku ḻakaramanydja nhä ŋarra ŋunhi bukaway'yina, ga biyapul nhuma yurru mayaliny'tja ḻakarama. Ga ŋuli nhuma yurru yaka dhunupa ḻakarama wal'ŋu, ŋarranydja yurru nhumalanha bumana yana murrkay'kumana.

\VS{6}Ga ŋunhi nhe yurru ŋula yolthu ḻakarama bukaway, ga mayali' ŋanya ŋunhiyi bukaway'nha, ga ŋarranydja yurru rarr'yun nhumalaŋgu biyapulnha ḻatju'mirrina dhikana girri' yana, bala bukmaknha nhuŋu yurru märr‐ŋal'yundja yukurra. Ma' ḻakaraŋa ŋarrakala. Nhä ŋarra bukaway'yinanydja?”


\par }{\PP \VS{7}Ga walalanydja waŋana bala ŋurikala buŋgawawalanydja bitjarra, “Way, nhepi muka yurru dhuwala ḻakaramanydja ŋanapurruŋgala bukawayny'tja nhuŋuway, ga ŋanapurrunydja yurru ḻakarama mayali'na ŋunhiyi bukaway' nhokuŋu,” bitjarra walalanydja.


\par }{\PP \VS{8-9}Bala ŋayi ŋunhi buŋgawanydja maḏakarritjthinana walalaŋgu bitjarrana, “Nhumanydja yukurra dhuwala mayali'‐wilkthunna ŋarranha. Be muka dhuwala nhumanydja ḻiya‐djambatjmirri be yolŋu walala. Ŋarranydja yurru nhumalanha bumana dhuwala murrkay'kumana, ŋunhi nhuma yurru yakanydja ḻakarama. Ma' ḻakaraŋa ŋarrakala nhä ŋarra bukaway'yina, bala ŋarra yurru dharaŋanna ŋunhi nhumanydja ḻiya‐djambatjmirri gal'ŋu, yuwalk gal'ŋu marŋgimirri nhuma.”


\par }{\PP \VS{10-11}Bala walalanydja buku‐wakmaraŋala bala nhanŋunydja bitjarra, “Way buŋgawa, yakana yurru ŋula yolthu yolŋuyu nhuŋu ḻakaramanydja bukawayny'tja; walalawuynha ŋunhi marŋgimirri waŋarrnha malanha ŋurikiyinydja, ga ŋunha walala barrku yulŋunydja nhinanydja yukurra, be‐wala birr, yaka dhiyalaŋumi galki ŋanapurruŋgalaynydja.”


\par }{\PP \VS{12}Bala ŋayi ŋunhi buŋgawanydja mirithinana wal'ŋu maḏakarritjthinana dhikana, bala ŋayi yatjurrunana waŋananydja, “Buŋana walalanha, dhawar'maraŋana yana bukmakkuŋana, ga yakana yana yurru dhuwali walala waŋgany ŋula walŋathirrinydja.”


\par }{\PP \VS{13}Yo, walala bini warrpam' muka bunhanydja walalanha dhawar'maranha, ga bitjanayi liŋgu walala bini bunhayi
\FTNT{†}{{\FR 2:13 }{\FT{Daniel}}}Dänyulnhanydja ga ḻurrkun'nha ŋunhiyi
\FTNT{‡}{{\FR 2:13 }{\FT{Israel}}}Yitjuralpuyŋunha, bäythi ŋunhi walala ŋunhilimi yakanydja ŋulinyaramirriyu ŋunhi ŋayi yukurrana buŋgawayu waŋana walalanha, “Ḻakaraŋana ŋarraku bukaway'wuynydja, nhä ŋarra bukaway'yina,” bitjarra.


\par }{\SH Godthu warraŋulkuŋala Dänyulwalanydja mayali' bukaway'wuy buŋgawawuŋunydja
\par }
{\SHB 2:14–23 (God showed Daniel the meaning of the king’s dream)
\par }
{\PP \VS{14-15}Ga ŋayinydja
\FTNT{§}{{\FR 2:14-15 }{\FT{2:14-15 Daniel}}}Dänyulyunydja ŋunhiyi ŋäkula, bala ŋayi marrtjinana, bala waŋanana ŋanya ŋunhiyi buŋgawawu djämamirrinhanydja bitjarrana, “Nhäku warray dhika nhuma yurru bumanydja ŋanapurrunha?” Ga ŋayi buŋgawanydja ŋunhi djämamirri waŋana buku‐wakmaraŋala nhanŋu Dänyulwunydja bitjarra, “Yakana ŋula waŋganydhu ḻiya‐djambatjthu yolŋuyu ḻakarama yurru bukaway'wuynydja, ŋunhi ŋayi buŋgawayu bukaway'yina.”


\par }{\PP \VS{16}Bala ŋayi Dänyulnydja waŋana bitjarrana, “Bulnha ŋathili, galkurra ŋe! Ŋarrana yurru ḻakarama ŋurukala buŋgawawalanydja, nhä ŋayi bukaway'yina, ga mayali' ŋurikiyi.” Bitjarra ŋayi Dänyulyunydja waŋana.

\VS{17-18}Bala ŋayi marrtjina balayi, ga waŋana ŋunhiyi ḻurrkun'nha ḏarramuwurrunha bitjarra, “Nhumanydja yukurra yurru bukumirriyama, ŋäŋ'thurra ŋanya Godnha, ŋayi yurru mel‐wuyun ŋilimurruŋgu dhiyakuyinydja; ŋayi yurru ḻakarama ŋilimurruŋgu bukaway'wuy ga ŋunhiyi mayali', märr yurru ŋilimurru yaka muka burakirrinydja nhanukuŋu.”


\par }{\PP \VS{19}Ga ŋulinyaramirriyu liŋgu munhakunydja Godthu warraŋulkuŋala maḻŋ'maraŋalana Dänyulwala, ŋayi ḻakaraŋala nhanukala nhä ŋunhi ŋayi ŋuriŋi buŋgawayu bukaway'yina, ga biyapul mayali'na ŋurikiy bukaway'wuy. Bala ŋayi Dänyulyunydja mirithinana dhikana buku‐wurrparanydja, wokthurrunana manapara Godku djiwarr'wuywunydja wal'ŋu, waŋana bitjarrana gam'.


\par }{\Q \VS{20}“Ŋayipi God dhuwala djambatjtja dhika wal'ŋu, ga ganydjarr‐ḏumurru warray ŋayinydja.

\par }{\QB Wokthurranydja nhanŋu biyapul wal'ŋu, biyakana liŋguna‐wala.


\par }{\Q \VS{21}Dhuwala wäŋa munathany'tja nhanukala goŋŋura.

\par }{\Q Godthu ŋayipi ŋuli giṯthunmarama ḏulŋurr'yun ŋuliŋuruyinydjayi dharapulŋuru buŋgawanha,

\par }{\QB ga nherraṉ wiripuŋunhana ŋunhimalayinydja dharapullili;

\par }{\Q Ŋayipina yurru yana waŋganydhuna marŋgi‐wekama yolŋu'‐yulŋuwalanydja,

\par }{\QB märr yurru walala yuwalk gal'ŋu yana marŋgiyirrinydja,

\par }{\QB ga dharaŋandja nhäyinyara yuwalk gal'ŋu.


\par }{\Q \VS{22}Ŋayinydja ŋuli warraŋulkuma maḻŋ'marama ŋilimurruŋgala nhanŋuwaynydja ŋayi yuwalkŋu,

\par }{\QB ŋunhinydja ŋunhi ŋuli marrtji ŋorra djuḻuḻ'yun dhika wal'ŋu, Godkuŋu nhanukuŋuway dharrpalnydja ŋunhi guyaŋinyarawuy,

\par }{\QB liŋgu ŋayipi yana gal'ŋu djarraṯawun'tja dhuwala.

\par }{\Q Ŋayi marŋgi nhä yukurra djuḻuḻ'yun ŋunha ŋorra buku‐munha'ŋura.


\par }{\Q \VS{23}God, ŋarranydja nhuna gä' yulŋunydja,

\par }{\QB buku‐wurrpara manapara dhiyakuyi.

\par }{\Q Nhenydja dhuwala ŋarrakalaŋuwu märi'muwu walalaŋgu God,

\par }{\QB ga ŋarrakunydja nhe wekaŋala djambatjnha gal'ŋu guyaŋinyarawuy;

\par }{\Q Nhe ŋanapurrunha ŋunhi walŋakuŋalanydja, ḏäwalakuŋalanydja wal'ŋu dhikanydja,

\par }{\QB bala nhe wekaŋalana buku‐ruŋinyamaraŋalana ŋunhi ŋarra bukumirriyaŋala nhokala.

\par }{\Q Nhe ŋarrakala ḻakaraŋalanydja nhä ŋunhi ŋarra yurru ḻakarama ŋuruku buŋgawawu.”

\par }{\MM Ga bitjarrayina ŋayi yukurrana Dänyulyu bukumirriyaŋalanydja, buku‐wurrparana manapara Godnha.


\par }{\SH Dänyulyu ḻakaraŋalana buŋgawawala bukaway'wuy, ga mayali' ŋayi
\par }
{\SHB 2:24–49 (Daniel told the King his dream and the meaning)
\par }
{\PP \VS{24}Yo, bala ŋayi marrtjinana ŋunhiyi
\FTNT{*}{{\FR 2:24 }{\FT{Daniel}}}Dänyulnydja bala buŋgawawalaŋuwalana djämamirriwala, ga ḻakaraŋala bitjarrana, “Yaka ŋanapurrunha buŋa ŋi', yana ŋanapurrunha gäŋa balayi ŋurikala buŋgawawala, ga ŋarrana yurru ḻakaramanydja nhanbala ŋuripayi mayaliny'tja ŋanya ŋunhi bukaway'wuy.”

\VS{25}Ga dhunupana yana ŋayi ŋanya gäŋalanydja balayina buŋgawawalana, bala ŋayi waŋana nhanukala bitjarrana, “Wäy,
\FTNT{†}{{\FR 2:25 }{\FT{Israel}}}Yitjuralpuyŋunhanydja dhuwala ŋarra maḻŋ'maraŋala, ga ŋayina yurru ḻakarama nhokala bukaway'wuynydja ga mayali' ŋunhiyi bukaway'wuy.”


\par }{\PP \VS{26}Ga ŋayinydja ŋunhi buŋgawanydja waŋana nhanukala Dänyulwala bitjarra, “Yuwalk nhe yurru ŋarrakala ḻakarama bukaway'wuynydja? . . . nhä ŋarra bukaway'yina” bitjarra.


\par }{\PP \VS{27}Ga ŋayinydja Dänyulnydja waŋana bitjarra, “Buŋgawa, yakana yurru ŋula yolthunydja yolŋuyunydja ḻakarama nhokala nhä nhe bukaway'yina, bäyyi ŋunhi muḻkurr‐djambatjtja yolŋu wo ŋula nhä marrŋgitj.

\VS{28}Yurru ŋayipina yana Godnha djiwarr'wuynha ŋunhi marŋginydja bukmakku, ga ŋayipina yurru yana maḻŋ'marama warraŋulkumanydja nhä malanha ŋunhi ŋorra yukurra djuḻuḻ'yun. Ŋuliwitjandhi bukaway'kurrunydja Godthu nhokala maḻŋ'maraŋala ŋunhi nhä yurru maḻŋ'thun yalala, ga dhuwala ŋunhi nhe bukaway'yinanydja gam'.

\VS{29}Nhenydja yukurrana ŋunhi ŋorrana yulŋunydja, bala ŋayi Godthunydja nhokala milkuŋalana yana nhänydja malanha ŋunhi yurru yalala maḻŋ'thun.

\VS{30}Ŋarranydja dhuwala yolŋu yana, yaka ŋarra ḻiya‐djambatjtja dhiyakuyi malaŋuwu, yurru marŋgi ŋarra dhiyaku yulŋunydja, ŋarra yurru ḻakaramana nhokala, liŋgu Godthu ŋarrakala ŋayipi maḻŋ'maraŋalanydja warraŋulkuŋalanydja, märr nhe yurru marŋgiyirri.


\par }{\PP \VS{31}“Yo, nhäŋalanydja nhe ŋunhi yolŋunha malinydja, ga dhärrananydja ŋayi yukurrana ŋunhiyi biyapul'nha wal'ŋu bathala, yurru rumbalnydja ŋayi ŋunhiyi mali djaḻkarr'yurruna yukurrana djingaryurrunanydja dhika, barrarimirrina ŋunhi ŋayi yulŋunydja rumbalnydja.

\VS{32}Ga muḻkurrnydja ŋunhiyi mali ḻatju'na ŋanyana dhikana garwarrwarr'nha, miḻŋ'‐miḻŋdhurrunana yukurrana wirrkina, ga gumurr ga waṉa balanyarayi liŋgu ḻatju', yurru märr‐gaŋga miḻŋ'‐miḻŋdhunara, ga gandarrŋurunydja, ga yana liŋgu ga yuṯuŋgurrlili wapthun miḻŋ'‐miḻŋdhunara yana yulŋunydja, yurru märr ŋuli ya',

\VS{33}ga yaṯanydja ŋunhinydja ḏälnha, yurru yaka miḻŋ'‐miḻŋdhunaranydja ŋunhiyi, ga djalkirinydja ŋunhiyi djämawuy beŋgurruwuynha bitjanarana, ḏälnha ŋunhi djambaka beŋgurruwuy dhoḻuwuynha ŋunhi manapanarana ŋunhiyinydja.

\VS{34-35}Yo, nhäŋalanydja nhe yukurrana ŋunhiyi malinydja, bala nhe nhäŋala ŋunhina bathalana guṉḏa; ḏaw'yurrunanydja ŋayi beŋuruyi bukuŋuruna, bala wutthurrunana ŋunhi malinhanydja djalkirina, ga dhunupana ŋunhiyi malinydja galkina, buḻwaŋ'thurrunana yanana warrpam'nha muṉguythinana, bala watayunydja bo'yurrunana‐wala yana, ga yakana ŋunhiliyi ŋula nhä ŋorrananydja yukurrana, warrpam'nha yana buwayakthinana. Ga guṉḏanydja ŋunhiyi biyapul ŋayi ŋuthara bathalayinana buku‐weyin'thinana, yana liŋgu ga warrpam'nha ŋunhiyi wäŋanydja ŋäkirrmaraŋalana ŋuriŋiyinayi guṉḏayuna.


\par }{\PP \VS{36}“Yo buŋgawa, dhuwalayi ŋunhi nhe bukaway'yinanydja, ga dhiyaŋunydja‐wala ŋarra yurru nhuŋu ḻakarama mayali'na ŋanya bukaway'nha ŋunhi.

\VS{37}Nhenydja dhuwalanydja biyapulnha buŋgawana nhe, bathalana wal'ŋu, biyapulnha gal'ŋu ŋurukala wiripu‐guḻku'walanydja ŋurru'‐ŋurruŋuwala buŋgawawala walalaŋgala; ḏäl nhe dhuwala mirithirri yulŋunydja, ga miṯtji‐guḻku'mirrina biyapulnha, liŋgu Godthu ŋayipi ŋurruŋukuŋalanydja nhuna ŋunhi nherraranydja.

\VS{38}Dhipali nhokalanydja goŋlili ŋayi wekaŋalana bukmak dhuwala wäŋa, ga yolŋu'‐yulŋunha nhokalaynha goŋlili bukmakkuŋalana. Yo, muḻkurrnydja ŋunhi mali nhe nhäŋala, ŋunhinydja ḻakarama yukurra nhunana.

\VS{39}Ga dhäŋuru ŋuliŋurunydja ŋunhi nhokala goŋŋuru yurru dhawar'yunna, ga ŋayinydja yurru wiripuŋuyuna buŋgawayu ga miṯtjiyu goŋdhu ŋayathama yukurra dhuwalayi wäŋa bukmak yana, ga ŋunhiyinydjayi nhanŋunydja wäŋa yurru ḻatju', yurru märr‐gaŋga ga biyapul'nha ganydjarr‐ḏumurruna, balanyarana liŋgu bitjan nhe. Ga dhäŋuru ŋuliŋurunydja nhanukalanydja ga wiripuŋuwalana yurru goŋŋura buŋgawawala warrpam' wäŋa.

\VS{40}Ga dhäŋuru ŋuliŋuruyi ga wiripuna yurru gaŋgathirri buŋgawa, ga ŋayinydja yurru yukurra ŋayathama ŋunhi wäŋa bukmak yana goŋdhu, ŋunhinydja ḏälnha mirithirrina wal'ŋu, ŋuriŋinydjayi yukurra yurru bumana bäpurru'nha ga miṯtjinha warrpam'thunna baḏuwaḏuyun.


\par }{\PP \VS{41}“Ga djalkirinydja ŋunhi nhe nhäŋala, djämawuy dhoḻuwuynydja waŋgany‐manapanarana ḏälwuynha djambaka'wuynha, ŋuriŋiyinydjayi yukurra ḻakarama wäŋa dhuwala, goŋŋura ŋurikala wiripuŋuwalana buŋgawawala ŋunhi ŋayina yurru yukurra nhina, ga nhanŋunydja yurru rom biyapulnha ḏälnha; rom‐ḏälyirrina ŋayinydja yurru, yurru märr ŋuli yalŋgi.

\VS{42-43}Yo, ŋunhi djambaka ga dhoḻu ŋunhi, yakana maṉḏa ŋuli waŋgany‐manapanmirrinydja mam'maranhamirri waŋganygunharamirrinydja, ga ŋunhiyinydja malanha yurru barrku'‐barrkuwatj yana yulŋunydja. Yana bini walala dhambay‐manapanminya muka yulŋunydja, yurru ŋunhiliyinydjayi buŋgawa walala yukurra yurru nhina wiripunydja ḏälmirri ga wiripunydja yalŋgi' wal'ŋu; yaka walala yurru waŋgany‐manapanmirrinydja bitjan waŋganygunharamirrinydja miṯtji.

\VS{44}Ga ŋulinyaramirriyunydjayi Godthu djiwarr'wuyyunydja yurru ŋayipina ŋunhinydja nherraṉmirri nhanŋuwaynha rom, ga ŋunhiyinydja nhanŋunydja yurru wäŋa ga rom yukurra dhärra gupaḏalnha‐wala yanana yurru. Yo, ŋuriŋiyi Godkalanydja yurru ḏaw'‐ḏawyunna warrpam'thunna ŋunhi wiripunydja malanha rom, buḻwaŋ'marama yurru winya'yunmaramana, ga ŋuriŋi nhanukalanydja romdhu yurru warrpam'nha monyguma ŋäkirrmaramana dhuwala munathany'tja wäŋanha, ga dhärranydja ŋayi yurru yukurra bitjanna liŋguna, gupaḏalnha‐wala yanana.

\VS{45}Yo, ŋunhiyinydjayi guṉḏanha ŋunhi nhe nhäŋala bukaway'ŋura, gäna ŋunhiyinydjayi ḏaw'yurruna ŋuliŋuruyi bukuŋurunydja, yaka ŋula yolkuŋu djämawuy bitjanarayi, yana ŋayi ŋunhi buku‐yupthurrunanydja, bala wutthurrunana buḻwaŋ'maraŋalana ŋunhiyi malinydja yana warrpam'thurrunana. Yo, ŋuliwitjarrayinydjayi bukaway'kurrunydja Godthu ŋayipi ŋuruŋu djiwarr'wuyyu waŋarryu milkuŋalanydja nhokala ŋunhi nhaltjan yurru maḻŋ'thun yalala, ga yuwalk yana yurru ŋunhiyi rumbalthirri maḻŋ'thundja bitjandhiyi.” Ga bitjarra ŋayi yukurrana ŋuriŋi Dänyulyunydja ḻakaraŋala ŋuripa buŋgawawanydja.


\par }{\PP \VS{46}Bala ŋayi ŋunhi buŋgawanydja ṉepaḻ‐nyilŋ'thurruna, bala buku‐ŋal'yurrunana ŋayi dhunupana ŋuriki Dänyulwalaŋuwuna Godkunydja, waŋananydja ŋayi marrtjina bitjarra,

\VS{47}“Nhuŋunydja God dhuwala biyapul warray wal'ŋu bathala, djuḻkmarama yukurra wiripuŋunhanydja ŋunha waŋarrnha malaŋunha. Ŋayinydja ŋunhi Garray wal'ŋu buŋgawawu malaŋuwu, ŋayipina yurru yana maḻŋ'marama warraŋulkumanydja nhä yukurra ŋorra djuḻuḻ'maranhara, liŋgu nhenydja maḻŋ'maraŋala ŋarrakala nhä yurru maḻŋ'thun yalala.”


\par }{\PP \VS{48}Bala ŋayi ŋuriŋi buŋgawayunydja wekaŋala mundhurrnha Dänyulwunydja, ḻatju'mirrina ŋanyana dhikana nhä malanha, bala ŋayi nherraranydja ŋanya, ŋunhi ŋayinydja Dänyulnydja ŋurruŋuna ŋayi bukmakkuna ŋuriki
\FTNT{‡}{{\FR 2:48 }{\FT{Babylon}}}Bapilunbuyŋuwu wäŋawu. Ga ŋayina yurru Dänyulnha ŋurruŋunydja ŋurikinydja walalaŋgu ḻiya‐djambatjmirriwunydja yolŋu'‐yulŋuwu bukmakku yana.

\VS{49}Ga bitjarrayi liŋgu ŋayi wiripu‐guḻku'nhanydja ŋurruŋukuŋala ḻurrkun'nhanydja ŋunhi Dänyulwu ḻundu'mirriŋunha walalanha
\FTNT{§}{{\FR 2:49 }{\FT{Shadrach}}}Djaturaknhanydja ga
\FTNT{*}{{\FR 2:49 }{\FT{Meshach}}}Mitjaknhanydja ga
\FTNT{†}{{\FR 2:49 }{\FT{Abednego}}}Bitnikunha, ga walalana yukurrana djäka ŋurikiyi bukmakkunydja yana wäŋawu Bapilunbuyŋunydja, ga Dänyulyunydja ŋayipinydja djäma yukurrana galkina gal'ŋu buŋgawawalana nhanukalana yana.




\par }\Chap{3}{\SH Godthu walŋakuŋala ḻurrkun'nha ḏarramuwurrunha gurthaŋuru
\par }
{\SHB 3:1–30 (God saved the three men from the fire)
\par }
{\PP \VerseOne{1}Yo, yalalaŋumirriyunydja ŋuriŋiyi buŋgawayu yäkuyu
\FTNT{*}{{\FR 3:1 }{\FT{Nebuchadnezzar}}}Nipukanitjayunydja ŋamaŋamayurruna waŋarrkuŋala be nhäna garwarrwarr'nha guṉḏanha yolŋukuŋalana, yurru miḻŋ'‐miḻŋdhunarana ŋunhiyi yulŋunydja, ga nhinananydja ŋayi yukurrana ŋunhiyi bena wal'ŋu bathalana ŋanyana, biyapulnha wal'ŋu buku‐weyin, ga dhärrananydja ŋayi yukurrana ŋunhiyi baṉarra'ŋura wäŋaŋuranydja wal'ŋu ŋunhiliyi
\FTNT{†}{{\FR 3:1 }{\FT{Babylon}}}Bapilundja wäŋaŋura.

\VS{2}Bala ŋayi ŋunhiyi buŋgawanydja wäthurrunana ŋuriki yolŋu'‐yulŋuwunydja ŋurru'‐ŋurruŋuwunydja malaŋuwu, ḻuŋ'maraŋalana walalanha marrtjina ŋunhimalayina.

\VS{3}Yo, dhärrananydja walala marrtjina ŋunhi galkina yana wal'ŋu ŋurikalayinayi maliwalana, rrambaŋina walala wiripu‐guḻku'na miṯtji dhärrana ŋapaŋuranydja walalaŋgala ŋula nhämunha'na miṯtji.


\par }{\PP \VS{4}Bala ŋayi ŋunhi waŋganydja yolŋu djawarrkmirrinydja waŋana wirrkina gal'ŋu rirrakay bathalayuna, waŋana bitjarrana, “Nhuma yolŋu walala miṯtji bukmak wal'ŋu yana bäpurru' ga dhäruk, ŋäka walala ŋamathaŋa yana.

\VS{5}Galkina nhuma yurru ŋämana yiḏakinydja ḻoḻthunarana, ga dhunupa yana nhuma yurru ŋunhi ŋämanydja, bala nhuma yurru baḻa‐waḻapthunna ŋurikiyi maliwunydja waŋarrwunydja, bukmak yana nhuma yurru ŋurikiyi maliwu buku‐ŋal'yundja yukurra, ŋunhi ŋayi dhuwala buŋgawayu nherrara.

\VS{6}Ga ŋunhi nhe yurru yakanydja dhunupa buku‐ŋal'yun dhiyakuyi, ga dhunupa ŋanapurrunydja yurru nhuna djalkthun ŋunha gurthalilina, ŋunha yukurra nhära be gal'ŋu, ŋawyun yukurra mirithirrina.”


\par }{\PP \VS{7}Ga bukmakthu ŋunhi yolŋuyunydja ŋäkulana ŋunhi yiḏakinydja ŋunhi ŋayi ḻoḻthurruna be wal'ŋu rirrakay, ga dhunupana walala marrtjina galkinana yulŋunydja munatha'lilina, buku‐ŋal'yurrunana manapara maliwuna ŋurikina waŋarrwu.

\VS{8-9}Ga walala ŋunhi ḻurrkun'tja yolŋu walala
\FTNT{‡}{{\FR 3:8-9 }{\FT{3:8-9 Israel}}}Yitjuralpuyŋunydja, yaka warray buku‐ŋal'yurruna; mukthurruna warray marrtjina dhärra'‐dharrana yana.

\par }{\PP Yo, ŋunhi walala Bapilunbuyŋu ŋurru'‐ŋurruŋu yaka ḏukṯuk walalaŋgu ŋuriki Yitjuralpuyŋuwunydja miṯtjiwu, ga dhunupana yana walala marrtjinanydja ŋurikalana buŋgawawalana wal'ŋu, bala ḻakaraŋalana nhanbala walalanhanydja, ḻakaraŋalanydja walala waŋananydja bitjarra,

\VS{10-12}“Way buŋgawa, rom muka nhenydja ŋunhi nherrara ŋurukuyinydjayi, bitjarraŋga nhe ŋunhi nherraranydja gam' romdja. Bukmak yurru yolŋu walala buku‐nyilŋ'thun ga buku‐ŋal'yun ŋurukuyi maliwu ŋunhi nhe nherrara, bitjarra muka nhe romdja ŋunhi nherrara. Yurru ŋunha ŋunhi ḻurrkun'tja Yitjuralpuyŋunydja yolŋu walala, yaka warray walala buku‐nyilŋ'thurruna ga buku‐ŋal'yurruna ŋurukuyi maliwunydja. Nhe muka ŋunhi walalanha ŋurruŋukuŋalanydja dhiyakuyinydja wäŋawu, ŋunhayi walalanha
\FTNT{§}{{\FR 3:10-12 }{\FT{3:10-12 Shadrach}}}Djaturaknha ga
\FTNT{*}{{\FR 3:10-12 }{\FT{3:10-12 Meshach}}}Mitjaknha ga
\FTNT{†}{{\FR 3:10-12 }{\FT{3:10-12 Abednego}}}Bitnikunha, yurru walalanydja ŋunhi yaka warray nhuna dhäruk‐märraŋala. Yaka warray walala yurru buku‐ŋal'yun nhokalaŋunydja waŋarrwu, ga yakana yana walala yurru ŋunha buku‐nyilŋ'thun ŋurukuyinydjayi maliwunydja ŋunhi nhe nherrara ŋunhayi.”


\par }{\PP \VS{13}Ga ŋayinydja ŋunhi buŋgawayunydja ŋäkula, bala mirithinana maḏakarritjthinanydja wirrkina gal'ŋu. Bala ŋayi wäthurrunana walalaŋgu ŋuriki ḻurrkun'kunydja ḏarramuwurruŋgu, bala waŋana walalanha bitjarrana,

\VS{14}“Nhuma Djaturak ga Mitjak ga Bitniku! Dhäwu' ŋarra dhuwala ŋäkulanydja nhumalaŋgalaŋuwuy. Yuwalk dhikayi yulŋunydja? . . . ŋunhi nhuma yaka buku‐nyilŋ'thurruna ŋarrakalaŋunydja waŋarrwu? Yaka nhuma buku‐nyilŋ'thurruna ŋurikiyi waŋarrwunydja ŋunhi ŋarra nherrara ŋunhiyi?

\VS{15}Ŋunhi nhuma yurru ŋämanydja rirrakaynydja ḻoḻthunaranydja, ga dhunupana yana nhuma yurru buku‐nyilŋ'thunna yana yulŋunydja. Ga ŋuli nhuma yurru yakanydja bitjandhiyi, ŋanapurrunydja yurru djalkthunna nhumalanha ŋunha gurthalilina wal'ŋu yanana. Wanhaka dhika be God waŋarr nhumalaŋgunydja? . . . ŋunhi ŋayi yurru walŋakuma nhumalanhanydja ŋarrakalanydja be goŋŋuru? Bäyŋu warray dhika waŋgany.”


\par }{\PP \VS{16}Ga walala ŋunhi ḻurrkun'tja ḏarramuwurru waŋana buku‐wakmaraŋala bitjarra, “Yakana ŋanapurru yukurra dhuwala warwuyundja.

\VS{17}Manymaknha ŋanapurruŋgu ŋunhinydja, ŋunhi nhuma yurru ŋurrkama ŋanapurrunha gurthalili, liŋgu ŋanapurruŋgunydja ŋunhinydja Waŋarr God biyapul warray wal'ŋu ganydjarr‐ḏumurru warray; ŋayi warray ŋanapurrunhanydja yurru walŋakuma beŋuruyi gurthaŋurunydja ŋäṉarrŋurunydja, ga yuwalk yana ŋayi yurru ŋanapurrunha walŋakuma dhipuŋuruyi nhokalanydja goŋŋuru.

\VS{18}Ŋuli yurru ŋayi yaka ŋanapurrunha walŋakuma dhipuŋuruyi gurthaŋurunydja, ŋunhinydja manymakthi yana, yurru yakana ŋanapurru yurru buku‐ŋal'yun nhokalaŋunydja waŋarrwu; yakana yana ŋanapurru yurru ṉepaḻ‐nyilŋ'thun ga buku‐ŋal'yun ŋurikiyi nhokalaŋunydja waŋarrwu maliwunydja.”


\par }{\PP \VS{19-20}Ga ŋayinydja ŋunhi buŋgawanydja be warray dhika ŋaramurryina, wirrki warray, bala ŋayi waŋana ŋurikiyi djämamirriwu nhanukalaŋuwu ŋayi walalaŋgu bitjarrana, “Ma', dhä‐yurrkuŋana ŋunhi gurthanhanydja biyapulnha wal'ŋu yindikuŋana ŋawyunmaraŋana, ga ḏap‐ḏapmaraŋana walalanha raki'yuna, dhuwalayi walalanha ḏarramuwurrunhanydja, bala yana djalkthurrana gurthalilina.”

\VS{21}Bala walala yuwalkthi ḏap‐ḏapmaraŋalana goŋ maṉḏanha ga djalkiri raki'yuna malaŋuyu, bala djalkthurrunana yana gurthalilina girri' manaparana yanana.

\VS{22}Ga dhunupana yana ŋuriŋi gurthayunydja nhäranhamaraŋala ŋunhi warray walalanha ŋunhi walala djalkthurruna walalanha, ŋunhi ḻurrkun'nha ḏarramuwurrunha gurthalili, ŋunhiyina walala nhärananydja, liŋgu biyapulnha ŋunhi gorrmurnha ŋatŋatthurruna yukurrana gurthanydja.

\VS{23}Ga walala ŋunhiyi ḻurrkun' ḏarramuwurru Djaturak ga Mitjak ga Bitniku galkinanydja ṉapuŋga'lilina yana wal'ŋu ŋäṉarrlilina gurthalilinydja ḏap‐ḏapmaranharana.


\par }{\PP \VS{24}Ga ŋayinydja ŋunhi buŋgawanydja nhinana yukurrana, nhäŋala walalanha ŋunhiwalayi gurthalilinydja, ga beŋuruyinydja ŋayi wapthurruna, bitjarra ŋayi ṉirryurrunana nhäŋala walalanha, bala ŋayi waŋana bitjarrana, “Way, nhämunha'nha muka ŋunhi ŋilimurru ḏupthurruna ḏarramuwurrunhanydja gurthalilinydja? . . . ḻurrkun'nha muka?” bitjarra.

\par }{\PP Ga walalanydja waŋana buku‐wakmaraŋala bitjarra, “Yo, ḻurrkun'nha muka,” bitjarra.


\par }{\PP \VS{25}Ga ŋayinydja waŋana ŋunhi buŋgawanydja wal'ŋu bitjarra, “Way, ŋunha ŋarra yukurra nhämanydja ga ḏämbumiriwnhana ŋunha gurthaŋuranydja, marrtji'‐marrtji walala yukurra. Yaka warray walala ŋunha ḏap‐ḏapmaranhara raki'wuynydja, ŋamakurru'mirri warray dhika wäŋgamanydja walala yukurra rerrimiriw warray ŋunha gurthakurrunydja. Ga wiripunydja ŋunhayi waŋganydja ga ganaŋ'thun warray yukurra, balanyara warray bitjan waŋarrnha ŋayi ŋunhayi.”


\par }{\PP \VS{26}Bala ŋayi marrtjinana ŋunhi buŋgawanydja märr‐galkithinana gal'ŋu, ga nhäŋala galkiŋuruna walalanha, ga waŋana bitjarrana, “Way, nhuma djämamirri walala ŋuriki Walŋa‐ḏikṯikku gal'ŋu Waŋarrwu! Go dhawa‐yawaṯthurrana walala,” bitjarra.

\par }{\PP Ga dhunupana yana walalanydja dhawa‐yawaṯthurrunana beŋuruyi gurthaŋurunydja yukurrana.

\VS{27}Bala walala yolŋu'‐yolŋunydja ŋunhi giṯthunminana marrtjina, nhäŋalana marrtjina walalanha, ga nhäŋalanydja walala ŋunhi walalanha dhärranharanydja ḻatju'mirri warray, ŋanya dhika warray, yaka warray nhäranharanydja marwat walalaŋgu ga girri', warrpam' warray dhika ḻatju' warray. Ga yaka walala ŋunhi waŋgi'yurruna buŋgan gurthanhanydja walalaŋgala, bäyŋu warray.


\par }{\PP \VS{28}Bala ŋayi waŋana ŋunhi buŋgawanydja bitjarrana, “Dhiyakunydja walalaŋgu ḏarramuwurruŋgu Waŋarr biyapul warray dhika ŋanya, dhapirrk warray, ḻatju' warray. Ŋayinydja djuy'yurruna ŋunha djiwarr'wuynha warray yolŋunha walalaŋgala walŋakunharawunydja walalaŋgu, liŋgu walala märr‐nherraṉmina nhanukala yuwalkkuŋala wal'ŋu. Walala waŋana yukurrana bitjarra, ‘Bäyyi ŋunhi ŋanapurru yurru murrmurryun, yakana ŋanapurrunydja yurru buku‐ŋal'yun yukurra ŋula yolkunydja wiripuŋuwunydja waŋarrwu malaŋuwu.’ Yo, walalanydja ŋunhi dhäruk‐djuḻkmaraŋala ŋarranha, liŋgu walala ŋunhi djarr'yurruna ga dhärukku malthurruna ŋurikiyi liŋgu walalaŋgalaŋuwu yana waŋarrwu.

\VS{29}Ga dhiyaŋunydja‐wala ŋarranydja yukurra nherraṉ yuṯana gal'ŋu rom wiripuna. Ŋunhi nhuma yurru dhiyaŋu‐wala ŋula yolthu yätj‐ḻakaramanydja Godnha dhiyakunydja walalaŋgu ḻurrkun'kunydja ŋunhi ḏarramuwurruŋgu, ŋunhiyinydjayi ŋanapurru yurru yolŋunha bumana murrkay'kumana, ŋayi yurru rakunydhirrina. Liŋgu yakana ŋula yolthu wiripuŋuyunydja waŋarryu ŋuli walŋakuŋu yolŋu'‐yulŋunha, ŋuruŋuna bili waŋganydhuna walalaŋgalana Godthu yukurra ganydjarr gäma walŋakunharawunydja yolŋu'‐yulŋuwu.”


\par }{\PP \VS{30}Ga dhurrwaraŋuru ŋuliŋurunydja ŋuriŋi buŋgawayunydja wekaŋala bukmaknha ŋunhi wäŋa Bapilunbuynydja ŋurikalayina walalaŋgala dharraylili ga goŋlili.




\par }\Chap{4}{\SH Godthu dharraḏakuŋalana nyilŋ'maraŋalana buŋgawanhanydja
\par }
{\SHB 4:1–37 (God humbled the king who boasted about his own greatness)
\par }
{\PP \VerseOne{1}Ga dhäŋuru ŋuliŋuruyinydjayi buŋgawayu ŋuriŋiyi
\FTNT{*}{{\FR 4:1 }{\FT{Nebuchadnezzar}}}Nipukanitjayu djuy'yurruna dhäruknha bukmakkuna bäpurru'wu yolŋuwu walalaŋgu, ŋayi ḻakaraŋalanydja bitjarrana,

\VS{2}“Way walala, ŋäkanydja walala ŋamathaŋa yana, ŋarra yurru nhumalaŋgu dhuwala dhäwu'na ḻakarama. Ŋuruŋu djiwarr'wuyyunydja Godthu Waŋarryu djäma biyapul wal'ŋu mulkuru, bathala wal'ŋu rom ŋarrakunydja.

\VS{3}Ŋayinydja ŋunha biyapul gal'ŋu Waŋarr, ga djämanydja ŋayi ŋuli biyapul wal'ŋu ganydjarr‐ḏumurru nhänydja malanha, ga ŋayinydja yukurra yurru nhina ŋurruŋu buŋgawa gupaḏalnha‐wala yana yurru, ga nhanŋu romdja yurru dhärrana yukurra yana mukthunna, dhä‐yawar'yunamiriwnha.


\par }{\PP \VS{4}“Yo, ŋarra yukurrana nhinana dhapirrkŋura ŋanya dhika wal'ŋu bala'ŋura ŋarrakalay ŋarra, yana ŋarra yukurrana ḻayḻayyurruna ŋarrakalay ŋarra nhäŋura malaŋuŋura, ga bukmak ŋunhi warrpam' ḻatju' yulŋunydja.

\VS{5}Ga waŋganymirrinydja ŋarra bukaway'yinana, yurru mirithirrina barrarimirrina ŋunhi yulŋunydja, bitjarra ŋarranha ŋayi barrari‐wekaŋalana ŋuriŋiyi bukaway'yunydja.

\VS{6-7}Bala ŋarra waŋana ŋuriki ŋarrakalaŋu ŋarra be ḻiya‐djambatjmirriwu yolŋu'‐yulŋuwu ga marrŋgitjmirriwu, ŋarra ŋäŋ'thurruna walalanha bitjarra, ‘Way walala, ḻakaraŋa mak ŋarrakala mayali' ŋunhi bukaway'wuy,’ bitjarra. Yurru yakana ŋarraku ŋula yolthu ḻakaraŋalanydja,

\VS{8}ga yana liŋgu ga ŋayina
\FTNT{†}{{\FR 4:8 }{\FT{Daniel}}}Dänyulnha bunana ŋunhili ŋarraku. Yo, yuwalk yana Godku Walŋanydja Birrimbirr nhina yukurra ŋurikalayinydjayi ḏarramuwala, bala ŋarra ḻakaraŋala ŋarrakuway bukawayny'tja ŋunhi nhanukalana.

\VS{9}Ŋarra waŋana bitjarra ŋanya Dänyulnha, ‘Nhenydja dhuwala Dänyul biyapulnha gal'ŋu ḻiya‐djambatj ŋurikala wiripu‐guḻku'walanydja. Ŋarra marŋgi nhuŋunydja, ŋunhi nhenydja yukurra dharaŋan gal'ŋu ŋunhi malanha ŋunhi yukurra djuḻuḻ'yun ŋorra. Nhenydja marŋgi, liŋgu Godkunydja Walŋanydja Birrimbirr dhuwali nhokala. Nhena yurru ŋarrakunydja ḻakarama nhä ŋunhiyi bukaway' mayali'.’


\par }{\PP \VS{10}“Yo, ŋorrananydja ŋarra yukurrana, bala ŋarra nhäŋalana dharpa bena ŋanyana djaka'‐weyinnha, ŋayi yukurrana dhärrana ṉapuŋga' wal'ŋu dhiyala munatha'ŋura wäŋaŋuranydja,

\VS{11}yurru mukthurruna warray ŋayi ŋunhi marrtjina bala ŋutharanydja, yana liŋgu‐u‐u ga be‐wala wapthurruna, dhanu'yurruna ŋunha gäraktja djiwarrny'tja, ga birrka'mirriŋuru wäŋaŋuru malaŋuŋuru nhäŋalana ŋanya yukurrana ŋunhiyi dharpanha yulŋunydja.

\VS{12}Yo, marwat malanha man'tjarr ŋanya dhika dhapirrkmirri, ga borum malanha mirithirri guḻku' ŋurikiy dharpawuy, gana' yana bukmakku yolŋuwu walalaŋgu ŋunhi yukurra nhina ḻiw'marama dhiyalaŋumi munatha'ŋura. Ga wäyindja marrtjina ḻuŋ'thurruna, bala ŋorranana marrtjina ŋunhiwala dhuḏililina dharpalili ŋurrŋgitjlilina, ga wäyindhu malaŋuyu buṯthunaramirriyunydja djäma marrtjina yaluna walalaŋguway wäŋana ŋunhiwala baṉdja'‐baṉdjalilinydja. Ga bukmakthu ŋunhi nhäyu malaŋuyu walŋamirriyunydja yukurrana ḻukanana borumdja.


\par }{\PP \VS{13}“Yo, nhäŋalanydja ŋarra yukurrana ŋunhiyi dharpanha, guyaŋina ŋupara bitjarrana, bala ŋarra nhäŋala yolŋunha djiwarr'wuynhana, ŋayi marrtjina lili dhunarrana beŋuru djiwarr'ŋuru.

\VS{14}Bala ŋayi waŋananydja wirrkina dhika yatjurruna bitjarrana, ‘Ma' djatthurrana dhuwali dharpanydja, gulk‐gulkthurrana marrtjiya waṉa'‐waṉanydja, ga rurr'‐rurryurrana man'tjarrnydja, ga barrkuwatjkuŋana borumnhanydja dhuwalinydja malaŋunha, ga gukuŋana wäyinnhanydja walalanha dhipuŋuruyi.

\VS{15}Ga dhuḏina yana yurru yukurra djingaryundja ŋayi dhuwali dharpanydja, yurru dhärranydja ŋayi yukurra yurru dhuḏi ŋunhiyi dharpa ḏapmaranhara djimuku'wuy raki'wuynydja. Yo, dhärra ŋayi yurru yukurra mukthun yana, yana liŋgu‐u‐u ga wakuluŋgul'yu yurru marrtji ŋunhiyi ŋäkirrmarama ŋanya, yurru ŋuriŋiyi dharpayunydja yukurra ḻakarama dhunupamirriyama yolŋunha.


\par }{\PP \VS{16}“ ‘Yo, ŋanyanydja ŋunhi yurru bathalanhanydja yolŋunha yukurra djatthunna ŋunhiyi galkinyamaramana. Marrtjinydja ŋayi yurru ŋunhiyi bitjan muḻkurrmiriwnha yolŋu, balanyarana biyaku ŋuli wäyin; yana ŋayi nhina ŋorrana mulmuŋurana yurru, ga wakuluŋgul'yu ŋanya yurru monyguma, yanana liŋgu ga 7 yurru dhuŋgarra djuḻkthun.

\VS{17}Ga balanyarayina ŋunhi ŋuriŋi nhänharapuyŋuyunydja walalay nherrara, märr yurru bukmakthu nhämanydja yana, bala dharaŋanna ŋunhi dhuwalanydja wäŋa nhanŋuway yana ŋuruku djiwarr'wuywu Waŋarrwu Godku. Ŋayi wal'ŋu buŋgawa dhiyaku bukmakkunydja wäŋawu buku‐ḻiw'marama; ŋayipina yana waŋganydhuna yurru djarr'yundja yolkala ŋayi yurru wekama ŋunhi dhuwalayi goŋlili munatha' wäŋa.’ Ga bitjarra ŋayi ŋunhi djiwarr'wuynydja yolŋu waŋana.


\par }{\PP \VS{18}“Yo, balanyarayi ŋarra ŋunhi bukaway'yinanydja. Ma' ḻakaraŋana ŋarrakala dhuwalayi bukaway'wuy mayaliny'tja. Ŋunha wiripu‐guḻkuny'tja ḻiya‐djambatjmirri yaka walala marŋgi, yurru nhena marŋginydja dhuwala, liŋgu Walŋanydja Birrimbirr Godkunydja nhina yukurra dhuwali nhokala warray.” Ga bitjarra ŋayi buŋgawa waŋananydja Dänyulwala.


\par }{\PP \VS{19}Yo, ŋayinydja ŋunhi Dänyulnydja, yana ŋayi dharaŋara marrtjina ŋunhiyi bukaway'wuynydja nhanukuŋu, yurru wirrki ŋayi galŋa‐yätjthinanydja mirithina wal'ŋu, ga yakana ŋayi ḻakaraŋalanydja mayaliny'tja nhanukala buŋgawawalanydja ŋurikalanydja, yana ŋayi yukurrana nhinana dhärukmiriwnha yana, weyinŋumirrina märr.

\par }{\PP Ga ŋayinydja ŋunhi buŋgawayunydja waŋana ŋanya bitjarra, “Dänyul, yaka nhe galŋa‐yätjthiya ŋuriŋi bukaway'yu, yana dhunupana ŋarrakala lili ḻakaraŋana,” bitjarra.

\par }{\PP Ga ŋayi Dänyulnydja waŋana nhanŋunydja bitjarrana, “Buŋgawa, dhiyaŋuyinydjayi bukaway'yunydja ḻakarama yukurra nhunana dhuwala. Ŋarra bini ŋunhi ŋayaŋu‐djulŋithinya warray yulŋunydja, ŋunhi bini dhiyaŋu ḻakaranhanydja ŋunhi miriŋunhanydja nhuŋu. Ŋarra yaka ḏukṯuk dhiyakuyi yätjku ŋunhi yurru maḻŋ'thun nhuŋunydja bitjandhiyi.

\VS{20-21}Dhuwala ŋunhiyi bukaway' mayaliny'tja gam'. Ŋunhiyi dharpa dhärrana yukurrana be‐wala wal'ŋu djaka'‐weyindja, yana liŋgu ga dhanu'yurruna ŋunha djiwarr', ga marwattja dhika dhapirrk ŋanya wal'ŋu man'tjarrnydja, ga borum dhika nhä malanha guḻku', ga wäyin malanha nhinana marrtjina ŋurrŋgitjkuŋalana ŋunhiliyi.

\VS{22}Yo, dharpayunydja ŋuriŋiyi yukurra ḻakarama nhunana. Nhenydja dhuwala ganydjarr‐ḏumurru wal'ŋu buŋgawa, ga nhokala romdhunydja yukurra warrpam'thun ŋäkirrmarama monyguma dhuwala munathany'tja wäŋanha.

\VS{23}Yo, nhäŋalanydja nhe ŋunhiyi dharpanhanydja djatthunara warray, ga yana yukurrana dhuḏina gulkthunarana ŋunhi dhärrananydja, ga djimuku'wuynha ḏapmaranharanydja ŋunhiyi dhuḏinydja ŋayi dharpa, ga bitjarrana ŋayi ŋunhi yulŋunydja bitjan wakuluŋgul'wuynha monygunhara, balanyarana bitjan wäyin djurruknha.”


\par }{\PP \VS{24}Bala ŋayi waŋana Dänyul bitjarrana, “Buŋgawa, balakurruyina bukaway'kurru ŋayi Godthu yukurrana maḻŋ'maraŋala warraŋulkuŋalanydja nhokala nhaltjan yurru maḻŋ'thun yalala.

\VS{25}Nhe yurru muḻkurrnha bawa'mirriyirri, ga yolŋuyu walalay nhuna yurru gukumana. Yo, nhinanydja nhe yurru ŋunha warraŋulnha gal'ŋu, bitjanna bitjan wäyin ḏapmaranhara djimuku'wuy raki'wuy, ga ḻukanydja nhe yurru marrtji mulmuna, yana liŋgu‐u‐u ga 7 yurru dhuŋgarra djuḻkthun. Ga dhäŋuru ŋuliŋuruyinydjayi bala nhe yurru dharaŋanna, ŋunhi yuwalk yana dhuwalanydja wäŋa munathany'tja nhanŋuway yana Godku wal'ŋu, yaka nhuŋu.

\VS{26}Yakana biyapulnydja nhe yurru guyaŋinyamirri ga ḻakaranhamirri nhunapinyay nhe, yanapi nhe bathala wal'ŋu buŋgawa dhiyaku munatha'wu wäŋawu. Ga ŋunhi nhe yurru waŋa bitjandja, ‘Yuwalk muka dhuwala munathany'tja wäŋa nhanŋuway yana Godku, yaka ŋarraku,’ bitjandja yurru, ga dhäŋuru ŋuliŋuruyinydjayi Godthunydja nhuna yurru baḏarraŋ'kumana muḻkurrnydja, ga biyapul ŋayi yurru nhuna gaŋgathinyamirriyama, ga buŋgawayirri biyapul nhe yurru.


\par }{\PP \VS{27}“Wäy buŋgawa, nhämirri nhe ŋuli mäkiri'‐witjurrunydja ŋarrakunydja dhärukku. Ŋanydjaḻa'yurrana dhipuŋuruyi yätjŋurunydja djämaŋuru romŋuru, ga djäma ŋamathaŋana wal'ŋu. Yakana biyapulnydja buŋgawa‐ḻakaranhamiya nhunapinyay nhe, yana biyaka mel‐wuyurra, guŋga'yurra marrtjiya ŋunha ŋurruwuyknhanydja yolŋunha. Mak ŋayi yurru Godthunydja nhuŋu bäy‐ḻakaramana, märr yurru nhe nhina yukurra ŋamathamana, ga yakana yurru nhuŋu dhuwalayi malanha maḻŋ'thundja bitjandhiyi.” Ga bitjarra ŋayi Dänyulnydja waŋana yukurrana.


\par }{\PP \VS{28}Yurru ŋayinydja ŋunhi buŋgawanydja yaka warray mäkiri'‐witjurruna ga ŋäkula, yaka warray ŋayi be nyilŋ'maranhamina ŋanyapinyay ŋayi.


\par }{\PP \VS{29}Yo, ga dhuŋgarra waŋgany djuḻkthurruna, bala waŋganymirrinydja ŋayi yukurra nhina nhanukalay ŋayi wäŋaŋura garrwar gal'ŋu, bala ŋayi yukurra nhämana ŋuliŋuruyina warrpam' wäŋa ŋunhi
\FTNT{‡}{{\FR 4:29 }{\FT{Babylon}}}Bapilunbuy ŋaraka, bala ŋayi waŋana bitjarrana,

\VS{30}“Nhä dhuwalanydja bathalanydja wal'ŋu dhikanydja wäŋa, dhapirrktja ŋanyanydja dhikanydja. Ŋarrapi warray dhuwalanydja djäma ŋarrakalay warray ŋarra ganydjarryu wal'ŋu. Ŋarrakunydja wäŋa dhuwala be warray wal'ŋu garaŋanydja. Ŋarranydja dhuwala biyapul ŋarra bathala wal'ŋu, ga dhuwalanydja wäŋa dhapirrktja ŋanyanydja bukmak ŋarrakalay warrpam'.” Ga bitjarra ŋayi ŋunhi buŋgawa waŋananydja.


\par }{\PP \VS{31}Ga dhunupana rirrakaynydja waŋana nhanukala djiwarr'ŋurunydja bitjarrana, “Way buŋgawa Nipukanitja, ŋäka ŋarranha, mäkiri'‐witjurra ŋarraku. Dhipuŋurunydja dhäŋuru nhe yurru yakana buŋgawa dhiyakunydja wäŋawu.

\VS{32}Walala yurru ŋupanna nhuna gukumana, ga nhinanydja nhe yurru ŋunhana ya' warraŋulnha, bitjanna bitjan wäyin, yana liŋgu ga nyilŋ'maranhamirri nhe yurru nhunapinyay nhe wal'ŋu, ga waŋa bitjan, ‘Yuwalk muka dhuwalanydja wäŋa munathany'tja nhanŋuway Godku yana, ga ŋayipi waŋgany ŋunha ŋurruŋunydja wal'ŋu, bathalanydja. Ŋayipi ŋuli yana djarr'yundja ŋula yolkala ŋayi yurru ŋunhiyi goŋlili wekama dhuwala wäŋa.’ ”


\par }{\PP \VS{33}Ga Dhunupana ŋayinydja ŋunhiyi buŋgawanydja muḻkurrnydja nhanŋu waṉḏinana bawa'mirriyinana, ga yakana biyapulnydja ŋayi nhinana yukurrana yolŋu'‐yulŋuwala miṯtjiŋura, yana walala ŋanya ŋuparana dhawaṯmaraŋalana, ga nhinananydja ŋayi yukurrana warraŋulnha ŋunhana, bitjarrana bitjan wäyin, ḻukana marrtjina mulmuna ŋathanydja. Yo, yukurranhanydja ŋayi ŋuli marrtjinya warraŋulnha yana, ga wakuluŋgul'yu ŋuriŋi ŋuli monygunhana ŋanya, djurrukkunhana ŋanya ŋuli rumbal. Ga marwattja nhanŋu ŋunhi ŋutharana marrtjina bena dhika ŋanya, weyindhinana ŋuthara, bitjarrana bitjan ḏamala bulka', ga goŋbuynydja ŋunhi dharirr nhanŋu weyindhinana ŋuthara, bitjarrana bitjan wäyin dharirr.


\par }{\PP \VS{34}Yo, 7 dhuŋgarra djuḻkthurruna, bala waŋganymirrinydja ŋayi ŋuriŋiyi buŋgawayu dhupuŋala bala djiwarr'lilina, bala nhanŋu muḻkurrnydja marrtjina yarrkthurruna ralkthurrunana balayi roŋiyinayi, bala ŋayi ŋamathaŋalayi guyaŋina. Bala dhunupana ŋayi wokthurrunana Garraynhanydja Godnha djiwarrwuy'nhanydja, märr‐ŋal'yurruna märrliliyaŋalana manapara, waŋana bitjarrana,

\par }{\Q “Garray, nhe dhuwala buŋgawa warrpam'kunydja, buku‐ḻiw'marama yana,

\par }{\QB ga nhepi yurru nhina ŋurruŋunydja yukurra gupaḏalkuma yana.


\par }{\Q \VS{35}Ŋanapurrunydja dhuwala dhiyalaŋumi munatha'ŋuranydja yumurrku' warray, muṉguy warray,

\par }{\QB ga nhenydja be warray‐wala, bathala warray gal'ŋu ŋanya.

\par }{\Q Ŋunha djiwarr'wuy yolŋu walala ga ŋanapurru dhiyalaŋumi dhiyakuy munatha'wuy yolŋu walala nhokala warrpam' ŋanapurru goŋŋuranydja;

\par }{\QB nhe ŋanapurruŋgunydja buŋgawa bukmakku yana.

\par }{\Q Djämanydja nhe yurru bukmak nhepi nhäku nhe ḏukṯuk,

\par }{\QB ga yakana yurru nhuna ŋula yolthu gulmaramanydja ḏaḏawmaramanydja.”


\par }{\PP \VS{36}Yo, buŋgawa ŋunhiyi dhawar'maraŋalanydja waŋana marrtjina bitjarrayina, “Yo, ŋarraku muḻkurrnydja balayi ḻatju'yinayi yarrkthurrunayi, ga dhuwalana ŋarra biyapul balayi buŋgawayi nhina yukurra, ga biyapul ŋarraku yolŋunydja walala märr‐ŋal'yun yukurra.

\VS{37}Yurru dhiyaŋunydja‐wala ŋarranydja yukurra wokthun nhanŋuwaynha Godkuna yana, yakana ŋarra yurru märr‐ŋal'yun ŋarrakuwaynydja; nhanŋuwaynha yana ŋarra yurru märr‐ŋal'yundja yukurra. Ŋayinydja ŋuli bitjan warray liŋgu djäma rom‐waŋganydhirri warray yana, ga dharraḏakumanydja ŋayi ŋuli yindikunharamirri ŋanyapinyay ŋayi.” Ga bitjarra ŋayi ŋunhi buŋgawa waŋananydja.




\par }\Chap{5}{\SH Goŋdhu marrtjina wukirri buŋgawawala wäŋaŋura
\par }
{\SHB 5:1–31 (The writing on the wall)
\par }
{\PP \VerseOne{1}Yo, ga dhäŋuru ŋuliŋurunydja ŋunhi buŋgawa
\FTNT{*}{{\FR 5:1 }{\FT{Nebuchadnezzar}}}Nipukanitja yäku rakunydhinana, ga ŋayina gäthu'mirriŋuna nhanŋu
\FTNT{†}{{\FR 5:1 }{\FT{Belshazzar}}}Biltjatana yäku buŋgawa yukurrana nhinana ŋurikiyinydjayi wäŋawu, dharapulŋura nhanukalanydja.

\par }{\PP Waŋganymirrinydja waluyu ŋayi ŋuriŋiyi Biltjatayu garr'yurruna marrtjina ŋaḻapaḻmirrinhana wal'ŋu dharrpalmirrinhana ŋunhi yolŋu'‐yulŋunha, ḻuŋ'maranhaminana walala marrtjina ŋunhimalayinayi ŋurikala buŋgawawalana wäŋalili ŋathawuna ḻukanharawu ŋoynha ŋanya.

\VS{2}Ḻukananydja walala yukurrana ŋunhilinydjayi ŋänitji'na, bitjarrana liŋguna ḻukanana yukurrana leŋuna, bala ŋayi ŋuriŋiyi buŋgawayunydja guyaŋinana ŋunhi nhanukala bäpa'mirriŋuyu djaw'yurruna dhapirrk ŋanya dhika wal'ŋu banikin malanha beŋuru Godkala Buṉbuŋuru
\FTNT{‡}{{\FR 5:2 }{\FT{Jerusalem}}}Djurutjalamŋuru.

\VS{3-4}Bala ŋayi yänguŋalana ŋurikiyi banikin'kunydja, märr yurru walala yukurra ŋuriŋiyinydjayi banikin'thu ḻuka wurrkthun ŋänitji'na. Yo, ŋunhiyinydjayi banikin ganaŋ'maranhara nhanŋuway Godku gal'ŋu dhulŋuŋu, ga ŋuriŋinydjayi banikin'thu walala yukurrana ḻukanana ŋänitji'na, buku‐ŋal'yurrunana yukurrana manapara ŋurikina be nhäkuna walalaŋgalayŋuwuna waŋarrwu malaŋuwu.

\VS{5}Ga dhunupana walala nhäŋalanydja goŋnha, ŋayi maḻŋ'thurruna, bala bitjarra ŋayi ŋunhi wukirrinydja marrtjina dhäruknha gali'lili ŋurikalayi buŋgawawalana buṉbuŋura.

\VS{6}Yo, ŋayinydja ŋunhi nhäŋala ŋuriŋiyinydjayi buŋgawayunydja goŋdja wukirriwuynydja, bala ŋayi barrarinana wirrkina dhika, marrmarryurrunana manapara, ga ṉepaḻ maṉḏanha ŋayi wutthunminana, yalŋgithinana dhikana.


\par }{\PP \VS{7}Bala ŋayi wäthurruna ŋunhiyinydja buŋgawanydja be gaḏamanmirriwuna ḻiya‐djambatjmirriwuna yolŋu'‐yulŋuwu ga galŋa‐mangaṯa'mirriwuna walalaŋgu, bala ŋayi walalaŋgala milkuŋalana, “Nhäŋa ya' dhäruk, ŋunha gali'lili ya' buṉbulili. Ma' nhäŋa marrtjiya, bala ḻakaraŋana ŋunhayi dhäruktja ŋarrakala, ga biyakayi liŋgu ḻakaraŋa nhä ŋunhi mayali' dhäruk. Ŋarranydja yurru wekama girri' dhapirrkmirrina ŋanyana dhikana ŋurikinydjayi yolŋuwu ŋunhi ŋayi yurru ŋarrakala ḻakarama, ga ŋunhiyinydjayi yolŋu biyapulnha ŋayi yurru dharrpalnha wal'ŋu dhiyakunydja wäŋawu.”


\par }{\PP \VS{8}Yo, bala walala ŋunhi gaḏamanmirrinydja ḻiya‐djambatjmirrinydja wäŋgaŋala galkithinana, ga nhäŋala galkiŋuruna yukurrana ŋunhiyinydjayi dhäruktja, yurru nhäŋalanydja walala yukurrana dhumbal'yurrunana, yakana walala ŋula waŋganydhu dharaŋaranydja, ga yakana walala mayali' ŋunhi ḻakaraŋala ŋurikala buŋgawawala.


\par }{\PP \VS{9}Bala ŋayi ŋunhi buŋgawanydja buku wiripuyinana, ga waŋana ŋayi bitjarra, “Barrarinana dhuwala ŋarranydja mirithinana wal'ŋu. Nhaltjanna ŋarra yurru yulŋunydja?”


\par }{\PP \VS{10-12}Ga ŋayinydja ŋäṉḏi'mirriŋuyunydja nhanukala bäy ŋäkula warray ŋanya, bala marrtjina, ga waŋanana ŋanya, “Wäy, ŋunha wiripunydja yolŋu ya', ŋayinydja ŋunhayi yolŋunydja biyapul ŋayi ḻiya‐djambatj, liŋgu nhanukala yukurra walŋa birrimbirr Godku nhina. Ŋayina marŋginydja ŋurikiyi nhäku malanyŋuwu ŋunhi yukurra ŋorra be djuḻuḻ'yun bitjarra, ga yäkunydja ŋayi ŋunhayi
\FTNT{§}{{\FR 5:10-12 }{\FT{5:10-12 Daniel}}}Dänyul. Djuy'yurra nhanŋuna, märr ŋayina yurru ḻakaramanydja dhunupanydja nhä ŋunhi mayali' dhuwaliyi.” Ga bitjarra ŋayi ŋunhi ŋäṉḏi'mirriŋuyunydja ḻakaraŋala.


\par }{\PP \VS{13}Ga dhunupana yana walalanydja gäŋalana ŋanya Dänyulnhanydja balayina buŋgawawalana, ga ŋayinydja buŋgawayunydja nhäŋalana ŋanya, bala waŋana bitjarrana, “Dhuwala nhe ŋunhi yulŋunydja Dänyul? . . . ŋunhi ŋarrakala bäpa'mirriŋuyu nhuna gäŋala lili beŋuru
\FTNT{*}{{\FR 5:13 }{\FT{Judah}}}Djudaŋuru?” bitjarra.

\VS{14}“Ŋänha ŋarra ŋuli nhuna yulŋunydja, ŋunhi nhenydja biyapul wal'ŋu ḻiya‐djambatj dhuwala yolŋu, liŋgu dhuwali nhokalanydja nhina yukurra Godku warray Birrimbirr.

\VS{15-16}Ŋarranydja ḏukṯuk nhe yurru nhäma ŋunhayi dhäruk, ŋunha ya', bala nhe yurru ḻakaramana ŋarrakala mayaliny'tja ŋurukuyi, ga ŋarranydja yurru nhuŋu rarr'yun mirithirrina guḻku'na girriny'tja malanha, dhapirrkmirrina ŋanyana.”


\par }{\PP \VS{17}Ga ŋayi Dänyulnydja waŋana buku‐wakmaraŋala bitjarra, “Yaka dhuwala ŋarranydja djäl nhokalaŋuwu girri'wu,” bitjarra. “Yurru yuwalk ŋarra yurru dhuwaliyi nhämanydja ga ḻakarama ŋarra yurru mayali' ŋunhiyi dhäruk nhuŋu.

\VS{18-20}Yo, bäpa'mirriŋunydja nhuŋu ŋunhi biyapul wal'ŋu ŋayi buŋgawa ŋurruŋu, ga bukmak ŋunhi yolŋu walala dhiyalaŋumi buku‐ḻiw'maramanydja nhanukala warrpam' goŋŋura, bala ŋayi mirithinana ŋurr'yurrunanydja ga garrwar‐ḻakaranhaminana, yurru Godthunydja ŋanya nyilŋ'maraŋala dharraḏakuŋala.

\VS{21}Bala ŋayi ŋunhi nhuŋu bäpa'mirriŋunydja muḻkurr bawa'mirriyinana, ga nhinananydja ŋayi yukurrana warraŋulnha ŋunhana, ḻukana ŋayi marrtjina mulmuna, bitjarrana bitjan ŋuli wäyindhu, yana liŋgu ga marŋgithina ŋayi gal'ŋu dharaŋara, ŋunhi bukmak dhuwala wäŋa buku‐ḻiw'marama nhanŋuway yana dhulŋuŋu Godku.


\par }{\PP \VS{22-23}“Ga nhenydja nhanŋu gäthu'mirriŋunydja marŋgi muka, ŋäkula nhe yukurrana liŋgu, yurru yaka nhe yana nyilŋ'maranhamina dharraḏakunhaminanydja nhunapinyay nhe. Yo, ŋurr'yun nhe yukurra nhäyu malaŋuyu nhokalay nhe, ga garrwarkunhamina nhe nhunapinyay nhe, bitjarra yana liŋgu bitjan bäpa'mirriŋu nhuŋu. Ŋunhiyinydjayi banikin' garwarrwarrny'tja malanha nhanŋuway Godku Waŋarrwu dhulŋuŋu, ga dhuwalana gay' nhuma yukurra ḻukana ŋuliŋuruyi banikin'ŋurunydja ŋänitji'na, buku‐ŋal'yunna yukurra manapan be nhäkuna walŋamiriwwuna nhäŋiniŋ'kuna waŋarrwu nhokalaŋuwu, ŋunhi ŋayi ŋuli yaka nhäma, ga yaka ŋayi ŋuli ŋäma ŋuriŋiyi. Yurru Gunhu' Waŋarrnydja Godtja, yuwalk warray ŋayinydja wal'ŋu Waŋarr, ga nhanukala nhenydja goŋŋura yana. Ŋayi yurru waŋanydja nhuna, nhätha nhe yurru nhina walŋa, ga nhätha nhe yurru rakunydhirri, yurru nhenydja ŋanya yukurra dhuwala warku'yunna yanana, yakana nhe yukurra märr‐ŋal'yun, buku‐ŋal'yun manapan nhanŋunydja.

\VS{24}Ga dhiyakuyina märrwu ŋunhi Godthunydja wukirri dhuwalayi dhäruktja ŋunha gali'lilinydja ya'.”


\par }{\PP \VS{25-28}Bala ŋayi Dänyulyunydja marrtjina nhäŋalana ŋunhi dhäruktja, bala waŋanana marrtjina, “Bitjan yukurra ŋunha dhäruktja waŋa gam'. ‘Meni, meni dekal wupatjin,’ balanyarayi ŋunha dhäruktja, ga dhuwala ŋunhayi mayaliny'tja gam'. Godthu ḏaykun'tja nhuŋu bothurruna liŋguna, yakana biyapulnydja nhe yurru buŋgawa dhiyakunydja wäŋawu mulkanharawu, liŋgu Godthunydja nhuna nhäŋalana marrtjina gatjarr'yurrunana, ga maḻŋ'maraŋalanydja ŋayi nhuna yätjnha yanana wal'ŋu. Galki dhuwala wäŋanydja nhuŋu yurru gulk‐gulkthunna märrma'lilina; wiripunydja yurru gali' buŋgawayu
\FTNT{†}{{\FR 5:25-28 }{\FT{5:25-28 Media}}}Mediyawuyyu djaw'yun, ga wiripunydja yurru gali' goŋdhu märrama buŋgawayu
\FTNT{‡}{{\FR 5:25-28 }{\FT{5:25-28 Persia}}}Burtjawuyŋuyu.” Ga bitjarra ŋayi yukurrana Dänyulyu ḻakaraŋalanydja buŋgawawalanydja.


\par }{\PP \VS{29}Ga dhunupana ŋayi ŋuriŋi buŋgawayunydja dhaṯthurrunana marrtjina Dänyulnhanydja dhapirrkmirriyuna girri'yu ŋanyana dhikana, bala ŋayi nherraranydja ŋanya biyapulnha ŋayi dharrpal yolŋu ŋurikiyinayi wäŋawu.


\par }{\PP \VS{30}Ga ŋuriŋi liŋgu yana munhaku miriŋunydja marrtjina beŋuru Mediyaŋurunydja nyäṉ'thurrunana, bala bumarana yana murrkay'kuŋalana buŋgawanha ŋunhi Biltjatanhanydja.

\VS{31}Ga buŋgawa ŋurukuy Mediyawuynydja
\FTNT{§}{{\FR 5:31 }{\FT{Darius}}}Dariyatjtja yäku, ŋayina marrtjina ga wapthurruna nhanukalaynydja dharapullili Biltjatawalanydja, ga dhäŋuru ŋuliŋuruyinydjayi ŋayina buŋgawa Dariyatjnha ŋurikiyinydjayi wäŋawu.




\par }\Chap{6}{\SH Godthu walŋakuŋala ga gunganhamirriyaŋala Dänyulnha wäyingala ḻukanhaŋuru
\par }
{\SHB 6:1–28 (Daniel in the lion’s den)
\par }
{\PP \VerseOne{1}Bala ŋayi buŋgawa ŋunhi
\FTNT{*}{{\FR 6:1 }{\FT{Darius}}}Dariyatjtja yäku waŋana bitjarrana, “Ŋarranydja yurru djarr'yun ŋurru'‐ŋurruŋunha yolŋu'‐yulŋunha, walala yurru yukurra djäka dhiyaku wäŋawu,

\VS{2-3}ga ŋayi
\FTNT{†}{{\FR 6:2-3 }{\FT{6:2-3 Daniel}}}Dänyul ŋurruŋunydja yurru gal'ŋu ŋuruku wiripu‐guḻku'wunydja ŋurru'‐ŋurruŋuwu, liŋgu ŋayi ŋunha ḻiya‐djambatjtja yolŋu, ga djämanydja ŋayi yukurra mirithirri gal'ŋu yana ŋamathama. Bukmak dhuwala wäŋanydja yurru nhanukala Dänyulwala goŋŋura warrpam'.”


\par }{\PP \VS{4}Yurru walala ŋuruŋu wiripu‐guḻku'yunydja ŋurru'‐ŋurruŋuyu ŋanya mel‐ḏi'yurruna warray ŋunhiwalayi, bala walala waŋanhamina bitjanmina, “Yana ŋilimurru ŋanya nhäma yukurra yurru ŋunhawalayinydja, wanhaka ŋayi yurru ŋula nhä yätj djäma, bala ŋilimurrunydja yurru djäma marina nhanŋu ŋamaŋamayun.” Yurru yaka warray walala maḻŋ'maraŋalanydja nhanukala ŋula nhänydja yätjtja, liŋgu bitjarra warray liŋgu ŋayi Dänyulyunydja yukurrana djäma dhunupa ga ŋamakurru' warray, yaka warray ŋula nhä djarrpi'.


\par }{\PP \VS{5}Bala walala waŋanhamina bitjanmina, “Yaka warray dhika ŋayi djäma yätjkuŋalanydja, yakana ŋilimurruŋgala ŋayi maŋutjiŋura ŋula nhä djäma yätjtja. Bitjan warray liŋgu ŋayi yukurra ŋunha buku‐ŋal'yundja nhanukalayŋuwala waŋarrwala warray Garraywala,” bitjarra.

\VS{6}Bala walala yukurrana guyaŋina ŋanya ŋupara, bala walala maḻŋ'maraŋalanydja yuwalkthi balanyarana, bala walala marrtjinana balayina buŋgawawalana, ga waŋana ŋanya buŋgawanhanydja bitjarrana, “Nhenydja dhuwala biyapul wal'ŋu buŋgawa bathala.

\VS{7-8}Ŋanapurrunydja dhuwalanydja walala ŋurru'‐ŋurruŋunydja ḏukṯuk, walala yurru bukmak yolŋu walala buku‐ŋal'yun yukurra nhuŋuwaynha yana waŋganyguna. Nhämirri warray nhe ŋuli romnha dhuwalayi nherrulu biyakunydja gam'. Bukmak yolŋu walala yurru buku‐ŋal'yun nhuŋuway yana waŋganygu, yana liŋgu ga 30 ḏaykun' yurru djuḻkthun. Ŋuli yurru yukurra ŋula yol yolŋu buku‐ŋal'yun ŋula wiripuŋuwunydja waŋarrwu, yana liŋgu ga ŋunhiyi walu yurru djuḻkthun, ga ŋilimurrunydja ŋanya yurru ḏupthun ŋunhawala ŋärŋgalilina ŋurikala maḏakarritjmirriwalana wäyingala walalaŋgala, märr yurru ŋayi burakirrina läyingalana ŋuriŋiyinayi bunharayu.”


\par }{\PP \VS{9}Bala ŋayi buŋgawayunydja ŋunhi nherrarana romdja ŋunhiyi, bala ḏälkuŋalana yana wuṉḏaŋarrkuŋalana ŋuriŋi nhanukalay ŋayi yäkuyuna, märr yurru ŋunhi yukurra rom djingaryun djambimiriw yana.


\par }{\PP \VS{10}Yo, ŋayinydja ŋäkulana Dänyulyunydja ŋunhiyinydjayi yuṯanydja rom, yurru yaka warray ŋayi ḏaḏawyurruna gulyurruna bukumirriyanharaŋuru Godkalanydja, yana ŋayi marrtjina bala roŋiyina nhanukalay ŋayi wäŋalilina, ga ṉepaḻ‐nyilŋ'thurruna, ga bukumirriyaŋala warray Garraywala Godkalana. Liŋgu bitjanna warray liŋgu ḏaykun'‐ŋupanna ŋayi ŋuli ḻapmaranha dhurrwaranydja, bala bukumirriyanhana Godkala yana yukurranha ŋuli.


\par }{\PP \VS{11}Ga walala ŋuriŋi wiripu‐guḻku'yunydja ŋurru'‐ŋurruŋuyu nhäŋala ŋanya Dänyulnha, ŋunhi ŋayi yukurrana bukumirriyaŋala nhanukalaŋuwala Godkala.

\VS{12}Nhäŋalanydja walala, bala dhunupana yana gundupuŋala, bala ḻakaraŋalana nhanbala ŋuripa buŋgawawanydja ŋanya, waŋana bitjarrana, “Way buŋgawa, nhenydja ŋunhi nherrara yuṯa muka romdja ŋiniya? Waŋananydja nhe ŋunhi bitjarra gam', yolŋu'‐yulŋu yurru buku‐ŋal'yundja yukurra nhuŋuway yana waŋganygu, ga ŋuli yurru ŋula yol bukumirriyama yukurra bitjandhiyi wiripuŋuwunydja ŋula waŋarrwu, ŋilimurrunydja yurru ḏupthunna ŋanya ŋunhana läyingalana walalaŋgala marrya'mirriwalana ŋarŋgalilina,” bitjarra.

\par }{\PP Ga ŋayinydja buŋgawanydja yuraŋala ŋuriki dhärukku ŋunhi walala yukurrana ḻakaraŋala, “Yo, ŋarra nherraranydja ŋunhiyi romnhanydja, ga dhärrana ŋayi yukurra yurru djambimiriwnha nhämiriwnha.”


\par }{\PP \VS{13}Bala walala ŋunhiyi ŋurru'‐ŋurruŋunydja waŋana nhanukala ŋurikala buŋgawawalanydja bitjarra, “Nhe marŋgi muka ŋunhi ŋurukunydja yolŋuwu
\FTNT{‡}{{\FR 6:13 }{\FT{Judea}}}Djudiyawuywunydja ŋi? . . . Dänyulwunydja? Yaka warray ŋayinydja ŋunhayi dhäruk‐märraŋala nhuna. Bitjan warray liŋgu ŋayinydja yukurra bukumirriyama warray nhanukalay warray ŋayi be Godkala, munhakumirri ga ḏämbuyu waluyu ga milmitjpa ḏaykun'‐gulŋiyinyarayu.”


\par }{\PP \VS{14}Ga ŋayinydja ŋunhi buŋgawanydja, mirithina warray ŋayi galŋa‐yätjthinanydja, liŋgu ŋayi ḏukṯuk nhanŋu Dänyulwunydja wirrki yana wal'ŋu; yaka ŋayi djäl nhanŋu bunharawu. Bala ŋayi mirithinana guyaŋinanydja yukurrana walu‐ŋupara‐a‐a, bitjarrana liŋgu yukurrana, yurru gulkuruna ŋayi maḻŋ'maraŋalanydja dhukarrnydja walŋakunharawunydja nhanŋu Dänyulwu.


\par }{\PP \VS{15}Bala milmitjpanydja wal'ŋu walu‐gärrinyarayunydja, ŋunhiyi walala ŋurru'‐ŋurruŋu marrtjina, ga waŋana buŋgawanha bitjarra, “Nhenydja yurru Dänyulnhanydja ŋurrkamana ŋi', ŋunhana ŋarŋgalilina maḏakarritjmirriwalana läyingalana, liŋgu nhe muka ŋunhi nherrara romdja, ga romdja ŋunhiyi yurru dhärrana yukurra yana djambimiriwnha.”


\par }{\PP \VS{16}Bala walala ŋunhiyi buŋgawawu ŋuriki djämamirrinydja walala marrtjinana, ga mulkana ŋanya Dänyulnhanydja. Ga buŋgawanydja ŋunhi waŋana bitjarra nhanukala Dänyulwalanydja, “Bitjan liŋgu nhenydja ŋuli märr‐ŋal'yun nhokalaŋuwala be wal'ŋu waŋarrwala. Ŋarranydja ḏukṯuk nhuŋu, ŋayi yurru walŋakuma nhuna.” Bitjarra ŋayinydja ŋunhi buŋgawanydja waŋana Dänyulwala, bala walala ŋurrkaŋalana ŋanya ŋarŋgalilina, marrya'mirriwalana ŋunhi wäyingala walalaŋgala, märr yurru walala ŋuriŋi läyindhu buma murrkay'kumana ŋanya, bala ḻukana.

\VS{17}Bala walala dhurrwaranydja ŋunhi dhaḻ'yurruna bathalayuna ŋanyana guṉḏayu, bala walala ŋuriŋi buŋgawayu wal'ŋu ga ŋurru'‐ŋurruŋuyu yolŋuyu walalay mam'maraŋala yäkuna walalanhawuy walala ŋunhiwalayi dhurrwaralilinydja, märr yurru yakana ŋula yol marrtji ga ḻapmarama ŋunhiyi dhurrwara, ga dhawaṯmarama ŋanya Dänyulnha ŋuliŋuruyi.


\par }{\PP \VS{18}Bala ŋayi ŋunhi buŋgawanydja marrtjina roŋiyinana wäŋalilina nhanukalay ŋayi, yurru mirithina ŋayi yana galŋa‐yätjthinanydja wal'ŋu. Yakana ŋayi ŋatha ḻukana maranhuyina, ga yaka ŋayi ŋula wäthurruna wiripu‐guḻku'wu yolŋu'‐yulŋuwu ŋayaŋu‐djulŋikunharawu nhanŋu ŋula nhäyu manikayyunydja ga buŋgulyunydja. Ga warwuyurrunanydja ŋayi ŋunhiyi buŋgawanydja Dänyulwu munha‐ŋupara, yana liŋgu‐u‐u ga djaḏaw'yunarayu.

\VS{19}Ga ŋunhi ŋayi djaḏaw'yurruna wäŋanydja, dhunupana ŋayinydja ŋunhi buŋgawanydja gaŋgathinana, bala ṉaŋ'thurruna ŋunhana yana dhulmu‐rurraŋ'thunarawu ŋarŋgawuna.

\VS{20}Yo, galkithinana ŋayi wal'ŋu ŋunhana yana bäymana, bala ŋayi gawaw'yurrunana, waŋana bitjarrana, “Dänyul, djämamirri ŋuriki Walŋa‐ḏikṯikku Godku! Walŋa muka nhe yulŋunydja baḏak? Bitjan warray liŋgu nhenydja ŋuli yukurra dhuwala buku‐ŋal'yun nhokalayŋunydja nhe wal'ŋu waŋarrwu. Yuwalk ŋayi yukurra ŋayathama ganydjarrnydja walŋakunharawunydja nhuŋu?” bitjarra.


\par }{\PP \VS{21}Ga dhunupana ŋayi ŋäkulanydja rirrakaynha ŋanya Dänyulnha, ŋayi waŋana nhanukala beŋuru ŋarŋgaŋurunydja, bitjarra warray, “Wäy buŋgawa, dhuwala ŋarra walŋa mukthun.

\VS{22}Godthunydja dhuwala djuy'yurruna djiwarr'wuynha muka yolŋunha walalanha, ga walala ŋunhi dhänydja gungaŋala, dhä‐mukmaraŋalanydja, ŋayathaŋalanydja yukurrana ḻäwunharaŋurunydja ŋarrakala läyinnhanydja, ga yakana walala bumaranydja ŋula nhaltjarranydja ŋarranha. Godthu ŋarranhanydja walŋakuŋala warray, liŋgu ŋarra yaka ŋayaŋu‐yätjkuŋala nhuna wo ŋula yolnha; yaka ŋarra djäma ŋula nhä djarrpiny'tja nhumalaŋgu,” bitjarra ŋayi Dänyulnydja waŋana.


\par }{\PP \VS{23}Bala ŋayi ŋunhiyi buŋgawanydja ŋayaŋu‐djulŋithina dhika wirrki warray gal'ŋu, goŋmirriyina warray, ga waŋana bitjarra warray, “Ma', waḏutja dhawaṯmaraŋana ŋanya beŋurunydja ŋarŋgaŋurunydja, waḏutja ma'!” bitjarra. Bala walala warryurrunanydja ŋanya, dhawaṯmaraŋalanydja beŋuruyi, ga nhäŋalanydja marrtjina ḻatju' warray dhika, yaka warray ŋayi burakinanydja ŋula nhaltjarranydja, liŋgu ŋayi ŋayaŋu‐nherraṉmina ga märr‐yuwalkthina wirrki yana wal'ŋu Godnha.


\par }{\PP \VS{24}Ga dhäŋuru ŋuliŋurunydja ŋayi bilyurruna ŋunhiyi buŋgawanydja, ga waŋana bitjarrana, “Ma' djalkthurra ŋunhiyina walalanha yätjmirrinhana yolŋu'‐yulŋunha ŋunha ŋarŋgalilinydja, ŋunhinhana walalanha ŋunhi walala yukurrana nyinyaŋdhurruna ŋuyulkthina nhanŋu Dänyulwu, walalana yurru murrmurryundja.” Bala walala mulka'‐mulkananydja walalanha, bala djalkthurrunana ŋunhana ŋarŋgalilina wal'ŋu, rrambaŋikuŋalana walalaŋgu miyalknha walalanha ga djamarrkuḻi'nhana. Ga dhunupana walala ŋunhi läyindja mala wapthurrunana yukurrana walalaŋgu, bala bumarana walalanha, bala ḻukanana.


\par }{\PP \VS{25}Bala ŋayi buŋgawayunydja wukirri djorra'na bukmakkuna yolŋuwu walalaŋgu yana, ga ŋunhiyi djorrany'tja yukurra waŋa bitjanna,

\VS{26}“Dhuwalana romdja ŋarra yukurra nherraṉ gam'. Bukmakthirrina yurru yolŋunydja walala märr‐ŋal'yun yukurra Dänyulwalaŋuwuna Godku yana; ŋayi warray ŋunha walŋa‐ḏikṯiktja wal'ŋu God, ga romdja nhanŋu yukurra yurru dhärra bitjanna liŋguna, gupaḏalnha‐wala dhawar'yunamiriwnha.

\VS{27}Ŋayinydja ŋuli ŋunhi walŋakuma warray nhanŋuwaynydja ŋayi yolŋu'‐yulŋunha, ga märrama ŋayi ŋuli dhawaṯmarama walalanha ŋula nhäŋuru. Bitjandhi yana liŋgu ŋayi ŋuli djäma mirithirrinydja wal'ŋu dhikanydja ganydjarr‐ḏumurrunydja rom, ga nhäma ŋilimurru ŋuli ganydjarrnydja nhanŋu ŋunha djiwarr'lili ga dhipala bäyma munatha'lili. Ŋuriŋinydjayi Godthu walŋakuŋala warray Dänyulnhanydja beŋuruyi läyingalanydja, ga yakana walala ŋuriŋi walalay wäyindhu maḏakarritjmirriyunydja ŋula nhaltjarra ŋanya bumaranydja, liŋgu Godthunydja yukurrana gunganhamirriyaŋala ŋanya. Yo, bukmakthirrina yurru yolŋunydja walala märr‐ŋal'yun ŋurikiyinayi waŋarrwu.” Ga bitjarrayina ŋayi buŋgawayu ŋuriŋiyi nherrara yuṯanydja rom.


\par }{\PP \VS{28}Ga dhäŋuru ŋuliŋuruyinydjayi ŋayi yukurrana Dänyulnydja nhinana ŋamathaŋalana wal'ŋu dhikana, yana liŋgu ga ŋunhiyi buŋgawa Dariyatj rakunydhina.




\par }\Chap{7}{\SH Dänyulyu mel‐yurthina yukurrana nhäŋala mali
\par }
{\SHB 7:1–28 (Daniel’s vision)
\par }
{\PP \VerseOne{1}Yo, ŋulinyaramirriyunydja dhuŋgarrayu ŋunhi ŋayi
\FTNT{*}{{\FR 7:1 }{\FT{Belshazzar}}}Biltjatana wapthurruna buŋgawayina dharapullili, bala ŋayinydja
\FTNT{†}{{\FR 7:1 }{\FT{Daniel}}}Dänyulyunydja bukaway'yinana, ga nhäŋalanydja ŋayi malina marrtjina, bala yana wukirrina marrtjina ŋayi ŋunhiyi mali yulŋunydja, ga dhuwalana ŋayi ŋunhi marrtjina wukirrinydja, ḻakaraŋalanydja gam'.

\VS{2}Waŋganymirri munhaku ŋarra yukurrana ŋorrana, bala ŋarra nhäŋala be dhika gapu, be dhika garaŋanydja, ga ŋarkulany'tja ŋunhiyi yukurrana ŋoy‐ḻaw'yurruna mirithina gal'ŋu yana, liŋgu wata yukurrana ŋunhi mirithina galkina, bo'yurruna ŋunhiyi gapunha birrka'mirriŋuru yana gali'ŋurunydja.

\VS{3}Ga biyapulnydja ŋarra nhäŋala ḏämbumiriwnha be nhänha wäyindhinyaranha walalanha, walala marrtjina dhawa‐yawaṯthurruna beŋuru ŋoyŋuru gapuŋuru, yurru wiripu warray, barrku'‐barrkuwatj warray rumbalnydja ŋunhiyi.

\VS{4}Waŋganydja ŋunhiyi rumbal balanyara biyaku ŋuli
\FTNT{‡}{{\FR 7:4 }{\FT{lion}}}läyin, yurru binbarrmirri warray ŋunhiyinydjayi, bitjan ḏamala binbarr. Ga ŋuliŋuruyinydjayi ŋarra nhäŋala yukurrana ŋunhinha binbarrnhanydja barr'‐barryunara warray ŋula yolkuŋu ŋunhiyi. Bala ŋula yolthu ŋanya ḻaw'maraŋalanydja, bala dhärranhamaraŋalana bitjarrana bitjan ŋuli yolŋu yukurra dhärra, märrma'yuna djalkiriyu ŋayi yukurrana dhärrananydja. Ga ŋurikalayinydjayi nhanukalanydja Godthu wekaŋala muḻkurr nhanŋu, märr yurru ŋayi guyaŋirri yukurra, bitjan ŋuli yolŋuyu guyaŋirri.


\par }{\PP \VS{5}Ga wiripunydja wäyin rumbal gaŋgathina beŋuruyi gapuŋuru ŋoyŋuru, rumbal bitjan
\FTNT{§}{{\FR 7:5 }{\FT{bear}}}biya yäku. Dhärrananydja ŋayi yukurrana märrma'yuna djalkiriyunydja, ga ŋunhanydja ŋopurrnydja ŋunhi nhanŋu bena dhika goŋ‐djarryurruna bunharawuna yukurranharawu, ga dhurrwaraŋuranydja nhanukala ŋurikalayi wäyingala ŋaraka malanha ḻurrkun', binhdhawuy ŋunhi ŋaraka malanha. Ga rirrakaynydja ŋarra ŋäkula, ŋayi waŋana bitjarra, “Ma' ḻukiyana marrtjiya ŋunha ya' guḻku'na wäyin ŋanak,” bitjarra.


\par }{\PP \VS{6}Yo, mukthurruna yana ŋarra yukurrana nhäŋala ŋunhiyi malanha, ga maḻŋ'‐gay wiripuna wäyin rumbal, balanyarana bitjan bathalamirri butjikatthinyara yäku
\FTNT{*}{{\FR 7:6 }{\FT{leopard}}}lipat, ga ḏiltjiŋura nhanukala ŋunhilinydja ga binbarr ḏämbumiriw warray, balanyara biyaku ŋuli wäyin ŋunhi buṯthunaramirri warray, ga ḏämbumiriw yana muḻkurrnydja nhanŋu. Ga bitjarrana ŋayi ŋunhi yulŋunydja, bitjan bathalana ŋayi buŋgawa, ga ŋunhanydja birrka'mirriŋuranydja bäpurru' ga bäpurru' miṯtji nhanukala ŋurikalayinayi goŋŋura warrpam'nha.


\par }{\PP \VS{7}Ga ŋuliŋuruyinydjayi dhäŋuru ga wiripuna rumbal wäyin maḻŋ'thurruna, yurru biyapul warray wal'ŋu ḏäl warray, dhika wuṉḏaŋarr warray ŋanya, barrari‐wukunhamirrina, liŋgu ḻirranydja ŋunhi nhanŋu ḏälnha ŋanyana dhika weyinnha, ga ŋuriŋi ḻirrayunydja nhanukala ŋayi yurru dhakaṉgumana yolŋu'‐yulŋunhana ŋarakanha ga rumbalnha, ga bitjandhi liŋgu ŋuriŋi nhanukalay ŋayi djalkiriyunydja ŋayi yurru marrtji muŋdhu'‐muŋdhunna wiripu‐guḻku'nhanydja nhanukalay ŋayi. Ga ŋuriŋiyi be nhäyunydja wäyindhu yukurrana ŋayathaŋala dhandurruŋdja märrma' rulu.


\par }{\PP \VS{8}Yo, nhäŋala ŋarra yukurrana ŋunhiyi dhandurruŋnha malaŋunha, bala ŋarra nhäŋala wiripuna dhandurruŋ yutjuwaḻa'na, ŋayi marrtjina gurarrthina ŋurikalayi walalaŋgala miṯtjiŋura ṉapuŋga', bala ŋayi ŋuriŋiyi yutjuwaḻa'yu ḏulŋurr'yurruna ḻurrkun'nhayi dhandurruŋnha malaŋunha ŋuliŋuruyi, bala ḏupthurrunana. Ga ŋunhiyi nyumukuṉiny'tja ŋunhi dhandurruŋ rumbalnydja maŋutjimirrina, bitjarrana bitjan yolŋuna maŋutji, ga dhämirrina ŋayi, biyapulnha ŋanyana bathalana dhänydja, waŋana ŋayi yukurrana bitjarra ŋurr'yurrunana nhanŋuwaynha ŋayi, wirrkina dhika waŋana marrtjina.


\par }{\PP \VS{9}Yo, nhäŋalanydja ŋarra yukurrana ŋunhiyi‐i‐i, bala ŋarra nhäŋala nhinanharamirrina, walala nherrara nhinanharamirrina balanyarana bitjan buŋgawawu ŋunhi nhinanharawuy. Bala ŋayi marrtjina ŋunhinayi Waŋarr ŋunhi ŋayi nhinana yukurrana beŋuru liŋgu ŋurruŋuru, ŋunhiyina ŋayina marrtjina walŋa‐ḏikṯiknha wal'ŋu Waŋarr, bala nhinanana ŋunhimalayi ŋuriki mala‐yarr'yunarawuna yolŋu'‐yulŋuwuna. Yo, girriny'tja nhanŋu bena ŋanyana dhikana watharrnha wal'ŋu, ga marwat nhanŋu gaywaraŋu'na ŋanya dhapirrknha, ga nhinananydja ŋayi yukurrana ŋunhiliyinayi nhinanharawuyŋurana. Ga ŋunhiyi nhinanharawuyndja bitjarra warray yukurrana biyaku ŋuli ŋäṉarr gurtha ŋatŋatthurru yukirri, ga djalkirimirri warray, ga ŋunhiyi djalkirinydja ŋoyŋuranydja bitjan gurthana yukirri nhäri, biyapulnha ŋanyana dhika ṉilŋṉilŋ'tja, biyaku ŋuli gurtha.

\VS{10}Yo, nhäŋalanydja ŋarra ŋunhiyi gurtha bitjarrana ŋayi ḻarryurrunanydja maya'‐mayaŋdhinana, bitjan gapuna maya'‐mayaŋnha, ŋuliŋuruyinydjayi nhinanharawuyŋurunydja yukurrana waṉḏinana, ga mirithirrina dhikana guḻku'na yolŋunydja walala dhärrana ḻiw'maraŋalana bitjarra buku‐ŋal'yurrunana yukurrana nhanŋu. Ga wiripu‐guḻku' biyapul miṯtji guḻku'yi yana dhärrana nhanukala gumurrŋuranydja ŋurikiyi mala‐yarr'yunarawunydja, bala ŋayi ḻapmaraŋala djorrany'tja ŋunhi ŋurikina mala‐yarr'yunarawuna yolŋu'‐yulŋuwuna.


\par }{\PP \VS{11}Yo, nhäŋalanydja ŋarra yukurrana ŋunhiyinydja malanha, ga ŋayinydja yukurrana ŋunhi dhandurruŋdja yutjuwaḻany'tja mukthurruna warray waŋana yukurrana, be warray yukurrana waŋana bitjarra, märr‐winya'yurruna warray, ŋurr'yurruna warray nhanukalay ŋayi ŋula nhäyu. Ga dhäŋuru ŋuliŋuruyinydjayi Garrayyunydja ŋunhiyi bumarana ŋanya murrkay'kuŋalana ŋunhinhayi be nhänhanydja wäyinnha ŋunhi dhuḏitj ŋayi dhawaṯthurruna, ga rumbalnydja walala ŋanya ḏupthurruna ŋunhana‐wala bena‐wala wäŋalili ŋunhi rakunymirriwalana, ga nhäranana ŋayi ŋunhi ŋuriŋi gurthayuna yulŋunydja, baḏuwaḏuyurrunana yana.

\VS{12}Ga biyapul ŋayi Garrayyu ŋunhinydja wiripuŋunhanydja malanha ḻurrkun'nhanydja bitjarra nyilŋ'maraŋalana dharraḏakuŋalana; märr‐gurriri yana walala yurru ŋunhiyi walala nhinanydja yukurra, ga yakana biyapulnydja walala yurru buŋgawamirri nhina yukurra.


\par }{\PP \VS{13}Yo, mukthurrunaŋga yana ŋarra bukaway'yina yukurrana, bala ŋarra nhäŋala ŋula yolnhana, ŋayi yukurrana dhärrananydja yolŋuna rumbalnydja, marrtjinanydja ŋayi yukurrana lili waŋupini'kurru beŋuru djiwarr'ŋuru. Marrtjinanydja ŋayi yukurrana ŋurikalana ŋunhi ŋurruthaŋala ŋayi nhinana yukurrana, ŋurikalana dhärranhayŋuwalana, bala ŋayi dhärrananydja ŋunhana yana nhanukala gumurrlilina.

\VS{14}Bala ŋayi Godthu dhunupa wekaŋalana ŋunhiyi birrka'mirrinhana bäpurru'nhanydja nhanukalana goŋlili ŋurikalayina, ŋayina yurru yukurra ŋarambiya'yu ŋayathama ga gäma miṯtjinha ga bäpurru'nha bukmaknhana; buku‐ḻiw'marama yana wäŋakurru yolŋu walala nhanŋuwaynha yurru warrpam'nha yana, ga bukmak yurru yana buku‐ŋal'yundja nhanŋuway waŋganygu. Ga ŋunhiyinydjayi yurru buŋgawa gupaḏalnha‐wala yanana, ga romdja nhanŋu yurru dhärra bitjanna liŋguna dhä‐yawar'yunamiriwnha, yakana yurru yana baḏuwaḏuyundja.


\par }{\PP \VS{15}Yo, nhäŋalanydja ŋarra yukurrana ŋunhiyi ṉirryurruna bitjarra, ŋoy‐wilwilmirriyu dhika, ŋoy‐barrarimirriyu ŋunhiyi.

\VS{16}Bala ŋarra marrtjina galkikuŋala wal'ŋu ŋurikalayi ŋunhi ŋayi yukurrana dhärrana, bala ŋarra dhä‐wirrka'yurruna ŋanya bitjarrana, “Nhä ŋunhiyi mayaliny'tja ŋunhi ŋarra nhäŋala malinydja?”


\par }{\PP \VS{17}Bala ŋayi ḻakaraŋala ŋarrakala bitjarrana, “Ŋunhiyinydjayi ḏämbumiriwnydja wäyin malanha ḻakarama yukurra ḏämbumirriwnhana ŋunhiyi bäpurru'nha, ŋunhi yurru ŋayi maḻŋ'thun yalala ŋuriŋi dhä‐yawaryunaramirriyu waluyu, bala walala yurru waŋga'‐waŋgany ŋunhi bitjan buŋgawana dhiyaku munatha'wuna wäŋawu.

\VS{18}Ga ŋunhala dhä‐yawar'yunaraŋuranydja nhanukalaynha Godkalana yurru yolŋu'‐yulŋuyu goŋdhu märrama dhuwala munathany'tja wäŋa, bukmak yana warrpam' yurru ŋurikala goŋŋura walalaŋgala, gupaḏalnha‐wala yurru.”


\par }{\PP \VS{19}Bala ŋarra dhä‐wirrka'yurruna bitjarra, “Wäy, ḻakaraŋa mak ŋarrakala ŋunhiyi wäyinnha, ŋunhi ŋayi maḻŋ'thurruna dhuḏitj wal'ŋu, ŋunhiyi rumbal barrari‐wukunharamirri ŋunhi ya', bathalamirri ŋunhi ḻirra gal'ŋu ga dharirr, ŋunhi ŋayi yukurra muŋdhu'‐muŋdhun wiripu‐guḻku'nha ŋuriŋi nhanukalay ŋayi djalkiriyu, ŋunhiyi mak ŋarrakala ḻakaraŋa.

\VS{20}Nhä ŋunhiyinydjayi 10‐dja dhandurruŋ nhanukala muḻkurrŋuranydja mayali' ḻakarama yukurra? Ga yol ŋunhi dhandurruŋ yutjuwaḻany'tja? . . . ŋunhi ŋayi maḻŋ'thurruna dhuḏitj wal'ŋu? . . . ŋunhinydja ŋunhi ŋayi ḏulŋurr'yurruna ḻurrkun'nha dhandurruŋnha ŋuliŋuruyi? Yo, maŋutjimirrina ŋayi ŋunhi yulŋunydja, ga bitjarra liŋgu ŋayi yukurrana märr‐winya'yurruna be‐e‐e, ŋurr'yurruna yulŋunydja nhanŋuway ŋayi waŋananydja yukurrana. Yo, barrari‐wukunhamirrina ŋunhi ŋayinydja, barrarimirrina gal'ŋu yana ŋurikala wiripu‐guḻku'walanydja. Yol ŋayi ŋunhiyi yolŋu yutjuwaḻany'tja dhandurruŋ?”


\par }{\PP \VS{21-22}Yo, ŋarra dhä‐wirrka'yurrunanydja bitjarrayi, liŋgu ŋarra nhäŋala yutjuwaḻa'nha ŋunhiyi dhandurruŋnha, ŋayi yukurrana bumara warray Godkunydja ŋunhi yolŋu'‐yulŋunha, ga djuḻkthunmaraŋalana ŋayi walalanha yukurrana yulŋunydja, yana liŋgu ga Godnha ŋayipina marrtjina lili, bala ḻapmaraŋalana ŋunhiyi djorrany'tja mala‐yarr'yunarawuna.

\par }{\PP Yo, djarr'yurrunanydja ŋayi marrtjina mala‐yarr'yurrunanydja ŋunhi nhanŋuwaynydja yolŋu'‐yulŋunha, bala ŋayi waŋana bitjarra, “Dhuwalanydja walala gay ŋarrakuway wal'ŋu yolŋu'‐yulŋu ŋayaŋu‐dhunupamirri.” Bala ŋayi wekaŋala walalaŋgalana goŋlilinydja bukmak wäŋanhanydja; walala yurru ŋunhiyi walala Godku ŋunhi yolŋu walala nhina yukurra buŋgawanydja wal'ŋu bukmakku wäŋawu buku‐ḻiw'marama.


\par }{\PP \VS{23}Yo, ŋayi ḻakaraŋala ŋuriŋinydja ŋunhi ŋarra dhä‐wirrka'yurruna ŋanya bitjarra, “Ŋunhanydja gay' ŋunhi ŋayi maḻŋ'thurruna dhuḏitj gal'ŋu, ŋunhayinydjayi malina ŋayi bapurru'na, ŋunhi ŋayi yurru maḻŋ'thun yalala dhä‐yawar'yunaramirriyu waluyu. Yo, ŋuthandja ŋayi yurru bena birrŋ'thunna bathalayirrina, yindiyirrina wal'ŋu, yurru ganaŋ'thun warray ŋayinydja yurru ŋurikala wiripu‐guḻku'walanydja, bitjan ŋayi yurru buŋgawana yulŋunydja bukmakkuna, birrka'mirriwuna buku‐ḻiw'marama, bumana marrtji yurru muŋdhu'‐muŋdhunna yolŋu'‐yulŋunhanydja bukmakkumana.

\VS{24}Ga ŋunhiyi yukurra ḻakarama dhandurruŋ malanha malinydja 10‐nha yana buŋgawamirrinhanydja, ŋunhi walala yurru nhina yukurra ŋurru'‐ŋurruŋuna ŋurikiyi wakingunydja wal'ŋu bäpurru'wu. Ga ŋuliŋuruyi dhäŋuru ga wiripuna yurru yolŋu buŋgawayirri, bala ŋayi yurru ḏupthunna yana ŋunhiyinydja malanha yana, ŋunhi ḻurrkun'nhanydja buŋgawanha walalanha.

\VS{25}Ga waŋanydja ŋayi yurru mirithirrina wal'ŋu yanana, bathalamirrina ŋanyana dhäruktja yurru waŋa ŋayi yukurra yätjkumana ŋunhanydja ŋunhi yuwalkŋunhanydja gal'ŋu Godnha, ga bitjandhiyi liŋgu ŋayi yurru ṉiṉ'ṉiṉmaramana, muŋdhu'‐muŋdhunna Godkunydja ŋunhi yolŋunha walalanha. Bala ŋayi yurru djambina romdja ŋunhinydja, märr yurru walala yakana buku‐ŋal'yun ŋuriki yuwalkŋuwunydja wal'ŋu Godku, ga walalanydja ŋunhi Godkunydja yolŋu walala nhanukalana gal'ŋu goŋŋura yurru ḻurrkun'nha dhuŋgarra ga biyapul 6‐nha ŋaḻindinydja yurru.

\VS{26}Ga ŋunhala bala dhä‐yawar'yunaraŋuranydja ŋayi yurru Godthu ŋanya djarr'yunna, nhämana marrtji, bala ḻakarama yätjnha yana ŋanya, bala ŋayi yurru miṯtjinhanydja ŋunhi bäpurru'nhanydja märramana dhawaṯmaramana ŋuliŋuruyi nhanukala goŋŋurunydja; yakana biyapul ŋayi yurru buŋgawa wal'ŋu, yanana ŋayi yurru Godthunydja ŋanya baḏuwaḏuyunna warrpam'thuna.


\par }{\PP \VS{27}“Ga ŋuliŋuruyi dhäŋuru nhanukalanydja, Godthu yurru wekama miṯtjinha bäpurru'nhanydja bukmaknha yana buku‐ḻiw'marama ŋurikalana goŋlili nhanukalaŋumirriwalana yolŋu'‐yulŋuwala, ga walalana yukurra yurru ŋayathamanydja, ga gämanydja bukmak nhä malanha warrpam' gupaḏalnha yanana‐wala yurru. Bala yurru bukmak ŋunhi munatha'wuynydja buŋgawa walala dhäruk‐märranharamirri walala Godkalaŋuwuna ŋurikina yolŋu'‐yulŋuwu.”


\par }{\PP \VS{28}Bala ŋayi dhawar'yurrunanydja Dänyulyu waŋana bitjarrana, “Dhuwalayina malanha ŋarra yukurrana nhäŋalanydja ŋunhi malinydja, bala ŋarra ŋunhi gaŋgathinanydja beŋuruyi yakurrŋurunydja, wirrkina ŋarra ŋoy‐yuṉdhurrunhanydja wal'ŋu. Bala ŋarra dhäruk‐mukthurrunana, yakana ŋarra yana ḻakaraŋala ŋula yolkala yolŋuwalanydja nhä ŋunhi ŋarra nhäŋala, ga ŋäkula ŋarra.”




\par }\Chap{9}{\SH Dänyulwuŋu bukumirriyanharawuy
\par }
{\SHB 9:1–19 (Daniel’s intercessory prayer)
\par }
{\PP \VerseOne{1-2}Yo, ŋulinyaramirriyunydjayi ŋunhi ŋayi
\FTNT{*}{{\FR 9:1-2 }{\FT{9:1-2 Darius}}}Dariyatjnha buŋgawayina ŋuriki
\FTNT{†}{{\FR 9:1-2 }{\FT{9:1-2 Babylon}}}Bapilunbuyŋunydja wäŋawu, ŋarranydja ŋunhi maŋutji‐ḻaw'maraŋala djorra' Godku dhäruk, bala ŋarra nhäŋalana marrtjina dhäruk ŋunhina ŋunhi ŋayi Godthu wekaŋala
\FTNT{‡}{{\FR 9:1-2 }{\FT{9:1-2 Jeremiah}}}Djiramayawala, bala ŋarra maḻŋ'maraŋalanydja ŋunhilimiyi djorra'ŋuranydja dhäruk waŋgany, balanyara gam'.
\FTNT{§}{{\FR 9:1-2 }{\FT{9:1-2 Jerusalem}}}Djurutjalamdja yurru wäŋa ḏaw'‐ḏawyunna muṉguythirrina dhikana yolŋumiriwyirrina, yana liŋgu yurru‐u‐u ga 70 dhuŋgarranydja djuḻkthun. Ga ŋunhi ŋarra nhäŋalanydja ŋunhiyi, bala ŋarra dharaŋarana dhunupana, ŋunhi ŋunhiyinydjayi walu dhä‐ḏir'yunaramirrinydja yaŋara‐dhawar'yunarana liŋguwuynha; dhuwalanydja walu gay gäthuranydja ŋunhi ŋayi yurru Godthu gäma nhanŋuwaynydja yolŋu'‐yulŋunha balayi giṯmaramayi ŋunhiwalayi wäŋalili walalaŋgalay.

\VS{3}Bala ŋarra bukumirriyaŋalanydja mirithinana yana dhika wal'ŋu wirrkina Garraywalanydja Godkalanydja, bitjarra ŋarra bukumirriyaŋalanydja yukurrana ŋoy‐ŋathamiriwnha wal'ŋu, ŋäthinana manapara ŋarra marrtjina, ga ŋayaŋu ŋarra ŋunha warwumirriyina ŋilimurruŋgalaŋuwu yätjku malaŋuwu.

\VS{4}Yo, bukumirriyaŋalanydja ŋarra yukurrana ŋunhi bitjarrayi, ḻakaranhamina ŋarrakuway ŋarra yätj ga ŋarrakalaŋuwu ŋuruku yolŋu'‐yulŋuwu yätjku, ga bitjarra ŋarra bukumirriyaŋalanydja gam'.

\par }{\PP “Garray God Waŋarr, nhenydja biyapul wal'ŋu bathala, Waŋarr wal'ŋu, ga dhuwala ŋarra yukurra märr‐ŋal'yundja nhokalaynha yana. Bitjan liŋgu nhe ŋuli djämanydja bitjan yana liŋgu bitjarra nhe ŋunhi dhawu' nherrara, ga bitjan liŋgu nhe ŋuli märr‐ŋamathirrinydja märryu‐ḏapmaranharamirriyu ŋurikinydja walalaŋgu ŋunhi walala yukurra märryu‐ḏapmarama nhuna, ga ḏälkuma ŋayathama nhuŋu romnha.


\par }{\PP \VS{5}“Garray, ŋanapurrunydja dhuwala dhuwurr‐yätj gal'ŋu yana; djämanydja ŋanapurru mirithina yana gal'ŋu ŋula nhä romdja nhäŋiniŋ', bitjarra ŋanapurru dhuwurr‐waḏatjtjurrunana nhuŋunydja rom. Nhenydja ŋunhi ḻakaraŋala ŋanapurruŋgu dhukarrnydja dhunupa nhinanharawu ŋamathanharawu, yurru ŋanapurrunydja bilyurruna, ga ŋapa warray wekaŋala nhuŋu; yaka ŋanapurru dhäruktja märraŋala nhuna.

\VS{6}Ŋuriŋi nhokala djämamirriyunydja yolŋuyu dhäwu'‐gänharamirriyunydja, liŋgu walala yukurrana ḻakaraŋala nhuŋu dhäruktja ga dhäwuny'tja ŋanapurruŋgalaŋuwala be buŋgawawala walalaŋgala ga ŋurru'‐ŋurruŋuwala ga bukmakkala yolŋu'‐yulŋuwala, yurru ŋanapurrunydja yaka warray ŋäkula, mäkiri'‐yaw'yunmina warray ŋanapurrunydja.


\par }{\PP \VS{7}“Garray nhenydja ŋunhi ŋuli djäma rom‐dhunupayirri warray bitjan liŋgu, ga ŋanapurrunydja yukurra dhuwala gorana ŋuriŋi ŋunhi ŋanapurru ŋuli ŋula nhä djäma nhäŋiniŋ' rom. Bukmakthirri yana ŋanapurru yolŋunydja dhuwurr‐yätjmirri, ŋunha ŋunhi yolŋu walala ŋunhi walala yukurra nhina
\FTNT{*}{{\FR 9:7 }{\FT{Judea}}}Djudiya wäŋaŋura, ga be‐wala ŋunhi nhe barrkuwatjkuŋala walalanha wäŋalili barrkulili. Yo, nhe ŋunhi bitjarrayi ŋanapurrunha barrkuwatjkuŋalanydja, liŋgu ŋanapurru nhuna meṉguŋala ga ŋapa nhuŋu wekaŋala, ga bilyurruna ŋunha wiripuŋuwala waŋarrwala.


\par }{\PP \VS{8}“Yo Garray, ŋanapurrunydja dhuwala goramirrina yulŋunydja, liŋgu ŋuriŋi ŋanapurruŋgala ŋurru'‐ŋurruŋuwala ga märi'muwala ŋanapurruŋgalaŋuwala dhuwurr‐yätjthinyarayu. Ŋanapurrunydja dhuwala ŋapa‐nherraṉminana, yaka ŋanapurru ḏukṯuk ŋanapurru yurru nhina galki nhokala, galkithirri.

\VS{9}Yurru nhenydja ŋunhiyi warray, mel‐wuyunaramirri warray God ŋanapurruŋgunydja; waḏutja warray ŋuli nhenydja bäy‐ḻakarama ŋurikiyi, ŋunhi ŋanapurru ŋuli roŋiyirri bilyun nhokala.


\par }{\PP \VS{10}“Garray, nhe wekaŋala liŋgu nhuŋuwaynydja nhe romnha ŋanapurruŋgala, yurru ŋanapurrunydja yaka warray marrtjina ŋuliwitjarrayi nhokalanydja romgurru ga gatjaḻkurru.

\VS{11}Ŋanapurru
\FTNT{†}{{\FR 9:11 }{\FT{Israel}}}Yitjuralyunydja bukmakthu yana bakmaraŋala nhuŋu romdja; yakana ŋanapurru dhäruk‐märraŋala nhuna. Ŋanapurru marrtjina gupa‐wuḻkthurrunana yana ŋanapurruŋgalaynha djälyu, ga dhiyakuyina märrwu ŋunhi marinydja marrtjinana lili ŋanapurruŋgu.

\VS{12-13}Ŋäthilinydja ŋunhinydja nhe ŋanapurrunha dharraykuŋala liŋgu ḻakaraŋala, ŋunhi yurru mari bathala buna ŋunhi ŋanapurru yurru yakanydja marrtji nhokalanydja romgurru, ga liŋguna dhuwala maḻŋ'thurrunana yulŋunydja, bitjarra yana liŋgu ŋunhi nhokala dhäwu'‐gänharamirriyu ḻakaraŋala. Nhe ŋanapurrunha dhä‐ḏir'yurrunanydja yuwalkkuŋala yana ga ŋanapurruŋgu ŋurru'‐ŋurruŋunha, yurru ŋanapurrunydja mukthurruna warray yana dhuwurr‐yätjthina djäma ŋula nhä; yaka ŋanapurru bilyurruna, ga marrtjina ŋuliwitjarra nhokalanydja yuwalkŋukurrunydja gal'ŋu romgurru ga dhukarrkurru.

\VS{14}Yo Garray, dhunupa ŋunhi nhuŋunydja, ŋunhi nhe ŋanapurrunha dhä‐ḏir'yurrunanydja, liŋgu ŋanapurru yaka nhuna dhäruk‐märraŋala.


\par }{\PP \VS{15}“Garray Gunhu' Waŋarr, ŋanapurrunydja dhuwala nhuŋuway yolŋu walala, nhe ŋanapurrunhanydja dhawaṯmaraŋala beŋuru
\FTNT{‡}{{\FR 9:15 }{\FT{Egypt}}}Yetjipŋurunydja ŋuriŋi nhokalay bathalayu gal'ŋu ganydjarryu, yurru ŋanapurrunydja dhuwurr‐yätjthina warray, ga djäma yätj warray rom.

\VS{16}Garray, nhenydja ŋunhi mel‐wuyunaramirri, yaka yana Garray mukthurra‐wala ŋaramurryiyanydja ŋanapurruŋgu. Ŋunha Djurutjalamdja wäŋa nhuŋuway yana wal'ŋu dhulŋuŋu, yurru ŋuruŋu ŋunhi yolŋuyu walalay ŋunhi walala yukurra nhina ḻiw'marama, walala yukurra waŋa yätjkumana dhika ŋunhayi wäŋanha ga ŋanapurrunha rrambaŋikumana, liŋgu ŋanapurru dhuwurr‐yätjthina, ga bitjarrayi liŋgu ŋuriŋi ŋanapurruŋgala märi'muyunydja walalay dhuwurr‐yätjkuŋalayi yana.


\par }{\PP \VS{17}“Garray, ŋäka ŋarrakuŋu dhuwala bukumirriyanharawuynydja, ŋarra märrliliyamanydja yukurra wirrki yana nhokala. Gaŋgathinyamirriyaŋana ŋunhanydja yuṯakuŋana nhuŋuway Buṉbunhanydja, ŋunha marrtji ŋorra baḏuwaḏuyunara buḻwaŋ'thunara, biyaka djäma yuṯakuŋana gal'ŋu dhapirrkkuŋana, märr yurru wiripu‐guḻkuny'tja yolŋu'‐yulŋu marŋgiyirrina, ŋunhi nhepi warray yuwalkŋunydja gal'ŋu God.


\par }{\PP \VS{18}“Garray, ŋanapurrunydja dhuwala nhina yukurra ŋayaŋu‐yätjthirrina. Ŋäka ŋanapurruŋguŋu ŋäthinyarawuynydja, ga nhäŋa ŋanapurrunha ŋuriŋi mel‐wuyunaramirriyuna, liŋgu ŋanapurru djäma djarrpi' yana gal'ŋu, yaka dhunupa.

\VS{19}Garray, ŋäka ŋanapurruŋguŋu dhuwala bukumirriyanharanydja, ga bäy‐ḻakaraŋana yana. Garray, djämana yana yulŋunydja ŋuriŋi nhokalay ganydjarryuna; djämanydja waḏutjana, märr yurru bukmaknha yolŋu marŋgiyirrinydja ŋunhi nhepi Godtja yana. Liŋgu dhuwala wäŋa ga ŋanapurru dhuwala yolŋu'‐yulŋu yäkumirri nhokalaŋumirri yana.” Ga bitjarrayi ŋarra yukurrana bukumirriyaŋalanydja.


\par }{\SH Djiwarr'wuyyu yolŋuyu dhäwu'mirriyu ḻakaraŋala Dänyulwala nhä yurru maḻŋ'thun yalala
\par }
{\SHB 9:20–27 (God’s angel told Daniel what will happen later)
\par }
{\PP \VS{20}Yo, bitjarra liŋgu ŋarra yukurrana bukumirriyaŋalanydja Godnha, bitjarra ŋarra ḻakaraŋala marrtjina ŋarrakuway ŋarra yätj malanha ga ŋarrakalaŋuwu yolŋu'‐yulŋuwu ŋuriki
\FTNT{§}{{\FR 9:20 }{\FT{Israel}}}Yitjuralwu, ŋunhi ŋanapurru djäma yätjkuŋala djarrpi'kuŋala, yaka dhunupa. Ga bitjarra liŋgu ŋarra yukurrana ŋäŋ'thurruna Garraynha yulŋunydja yuṯakunharawunydja ŋuriki nhanukalaŋuwu dharrpalwunydja Buṉbuwu.


\par }{\PP \VS{21}Ŋunhi ŋarra yukurrana mukthurrunaŋga yana bukumirriyaŋala, bala ŋarra nhäŋalana djiwarr'wuynha yolŋunha yäkunha
\FTNT{*}{{\FR 9:21 }{\FT{Gabriel}}}Gaypurulnhana, ŋunhinhanayi ŋunhi ŋarra nhäŋala ŋanya ŋäthili wal'ŋu, ŋayi marrtjinanydja lili ŋarrakala ŋulinyaramirriyuna waluyu ŋunhi walala bini yukurranha bukumirriyanha ŋunhiliyi Godkala Buṉbuŋura.

\VS{22}Marrtjinanydja ŋayi, bala waŋana ŋarranha bitjarra, “\FTNT{†}{{\FR 9:22 }{\FT{Daniel}}}Dänyul, ŋarranydja dhuwala marrtjina lili guŋga'yunarawu nhuŋu, märr yurru nhe marŋgiyirri nhaltjan yurru ŋunhiyi maḻŋ'thun yalala, nhä ŋayi Godthu ŋunha nherrara.

\VS{23}Ŋulinyaramirriyunydja ŋunhi nhe ŋurru‐nherrara bukumirriyaŋala bitjarrayi, Godthunydja nhuna ŋäkula ŋunhi, ga dhunupana ŋayi djuy'yurrunanydja ŋarranhana lili nhokala. Yuwalkthi nhuŋu ŋayi yukurra mirithirri märr‐ŋamathirrinydja, bala ŋayi djuy'yurrunana ŋarranha lili nhokala, ḻakaranharawu ŋurikinayi ŋunhi ŋayi Godthu nherrara, nhä yurru ŋunhi maḻŋ'thun ŋunhala bala yalala.


\par }{\PP \VS{24}“Yo, Godkunydja yolŋu walala nhanŋuwaynydja ŋunhi yurru yukurra nhina dhiyala
\FTNT{‡}{{\FR 9:24 }{\FT{Babylon}}}Bapilundja wäŋaŋura 70 dhuŋgarranydja, ga dhurrwaraŋuru ŋuliŋuruyinydjayi ŋayi yurru Godthunydja dhawaṯmaramana walalanha, märramana yurru dhipuŋurunydja wäŋaŋuru. Ga ŋulinyaramirriyunydja ŋunhi 400 ga 90-nydja yurru dhuŋgarra djuḻkthun, ŋulinyaramirriyunydja ŋayi yurru warrpam'nha yana dhawaṯmarama ŋuliŋuru yätjŋurunydja romŋuru wal'ŋu; nhuma yolŋu walala ga dharrpal ŋunhi wäŋa yurru ḏarrtjalknha ŋanyana dhikana, dhuwurr‐yätjmiriwnha ŋula nhämiriwnha. Yo, Godthunydja yurru buwayakkumana yana nhumalaŋgu yätjtja warrpam'nha, bala djäma nhumalanha yurru ḏarrtjalkkumana ŋanyana dhikana dhapirrkkumana wal'ŋu, ga dhäŋuru ŋuliŋuruyinydjayi nhumanydja yurru bukmakthirrina nhinanydja yukurra ŋunhilinayi nhanukalaynha rom‐dhunupaŋurana gal'ŋu romŋuranydja, gupaḏalnha‐wala yana yurru. Ŋäthilinydja ŋunhinydja, ŋuriŋi dhäwu'‐gänharamirriyu ḻakaraŋala, ŋunhi Godku Buṉbunhanydja yurru biyapul gaŋgathinyamirriyamayi dhuḻ'yundhi, ga yuwalk yana yurru bitjandhiyi maḻŋ'thundja; yuwalk yana yurru biyapul dhuwalayi wäŋanydja dhärra yukurra ḏarrtjalk yana, ganaŋ'thunara Godku nhanŋuway dhulŋuŋu.


\par }{\PP \VS{25}“Ŋäka mäkiri'‐witjurra ga marŋgithiyana yulŋunydja. Yo, ŋuriŋi buŋgawayunydja wal'ŋu yurru nherraṉ rom, märr yurru yolŋuyu walalay dhuḻ'yundhi biyapul dhuwala
\FTNT{§}{{\FR 9:25 }{\FT{Jerusalem}}}Djurutjalamdja wäŋa, ga dhäŋuru ŋuliŋuru ŋunhi 49 dhuŋgarra yurru djuḻkthun, ga biyapul yurru ŋayi ŋunhiyi wäŋa Djurutjalambuynydja biyapul wuṉḏaŋarryirriyi dhärra yukurra ḻiw'maranhara yana ḻoḻuwuynydja gunganhara. Yurru ŋulinyaramirriyunydjayi dhuwalayi wäŋanydja mukthun yurru mari‐yakay yukurra djingaryun.

\VS{26}Ga dhäŋuru ŋuliŋuruyinydjayi märr‐weyin ŋula nhämunha' dhuŋgarra, yana liŋgu‐u‐u 400 ga 34 dhuŋgarra yurru djuḻkthun, bala ŋayina yurru ŋunhiyinayi Godkuŋuna ŋunhi djarr'yunara walŋakunharamirrina yolŋu burakirri, walala yurru buma ŋanya murrkay'kumana, yaka nhanŋuwaynydja, wiripu‐guḻku'wu.

\par }{\PP “Ga yalalaŋumirriyunydja ŋayi yurru wiripuna yolŋu buŋgawa maḻŋ'thun, ŋunhinydja yurru ŋayinydja biyapulnha gal'ŋu miriŋu guḻku'mirrina marrtji lili, bala ŋayi yurru baḏuwaḏuyun Djurutjalam wäŋa, ga biyapul ŋunhiyi Buṉbu Godkuna. Yo, ŋunhiyi miriŋunydja yurru marrtji ŋurruthirrina, bala ŋurruŋu‐yuḻkthunna yurru djuḻkthunmaramana, ga dhika nhäna bunharamirrina yukurra yurru, bathalana ŋanyana mari, bunharamirri yukurra yurru bitjanna liŋguna, yana liŋgu ga ŋunhiyi dhä‐yawar'yunaramirri walu yurru buna.

\VS{27}Yo, ŋuriŋinydja ŋayinydja buŋgawayunydja yurru nherraṉ dhawu'na ŋurikala yolŋu'‐yulŋuwalanydja miṯtjiwalanydja 7 dhuŋgarra, ga dhika ṉapuŋgany'tja yurru, ŋunhi yurru ḻurrkun' märr dhuŋgarra ga 6 ŋaḻindi djuḻkthunna, bala ŋayinydja yurru ŋunhiyi dhawuny'tja nhanŋuway ŋayi bakmaramana; ŋayi yurru ḏaḏawmarama yolŋu'‐yulŋunha ŋuliŋuruyi buku‐ŋal'yunaraŋuru, märr yurru walala yakana yukurra biyapulnydja mundhurr wekama Godku ŋunhiliyi Buṉbuŋuranydja. Ga ŋayipi yana ŋuriŋi bili yurru ŋal'marama ŋunhiwala Godkala Buṉbulili ŋula nhä yana, yätjnha gal'ŋu mirithirrina, ga yakana yurru ŋayi ŋunhiyi Buṉbu ḏarrtjalktja yukurra djingaryun biyapulnydja, ganaŋ'thunara nhanŋuway Godkunydja, liŋgu ŋayina yurru ŋunhinayi ŋula nhäna yukurra djingaryun ŋunhili Godkalanydja Buṉbuŋura, ga yana liŋgu‐u‐u ga Godthu yurru ŋayipi baḏuwaḏuyundja ŋunhiyi ŋula yolnhanydja yolŋunha yätjnhanydja, ŋulinyaramirriyunydjayi ŋunhi Godthu ŋayipi liŋgu nherrara ŋurikiyinydjayi, ŋunhi ŋanya yurru ŋayi baḏuwaḏuyun rumbal‐winya'yunmarama.”




\par }\Chap{12}{\SH Ḻakarama yukurra dhä‐yawar'yunarawuynha wäŋawuy
\par }
{\SHB 12:1–13 (Telling about the end times)
\par }
{\PP \VerseOne{1}Yo, ga biyapul ŋayi ŋunhiyi djiwarr'wuyyu yolŋuyu ḻakaraŋala ŋarrakala bitjarra gam'. “Ŋulinyaramirriyunydjayi dhä‐yawar'yunaramirriyunydja waluyu, ŋunhiyinayi yolŋu djiwarr'wuy dharrpalnha wal'ŋu yurru marrtji yäku
\FTNT{*}{{\FR 12:1 }{\FT{Michael}}}Mäykuḻnha, ŋunhina ŋunhi ŋayi ŋuli yukurra gunganhamirriyama ŋapatjkuma nhumalanha
\FTNT{†}{{\FR 12:1 }{\FT{Israel}}}Yitjuralpuyŋunha yolŋunha walalanha. Yo, ŋulinyaramirriyunydjayi mirithirrina yurru ŋanyana bathalana marinydja maḻŋ'thun. Yaka ŋäthilinydja bitjarrayi maḻŋ'thurruna bathala mari, yurru ŋulinyaramirriyunydjayi Godthunydja yurru nhanŋuwaynydja yolŋu'‐yulŋunha dhawaṯmarama ŋuliŋuruyi mariŋurunydja, walŋakumana ŋayi yurru bukmaknhana yana wal'ŋu, ŋunhinhanydja walalanha ŋunhi walala yukurra dhärra'‐dharra yäku ŋunha Godkala djorra'ŋura.

\VS{2}Ga mirithirri guḻku' yolŋu walala ŋunhi walala marrtjina murrmurryurruna ŋäthili, walalanydja yurru gaŋgathirrina beŋuru moluŋurunydja yukurra, rumbal manapanna yurru; wiripu‐guḻkuny'tja yurru marrtji ga nhina ŋunhili galki nhanukala Godkala yana gal'ŋu gupaḏalnha‐wala, ga wiripu‐guḻku'nhanydja ŋunhinydja yurru djalkthunna yana, bala walala yurru nhina yukurra ganaŋ'thunna‐wala Godkalanydja gupaḏalnha‐wala.

\VS{3}Ga ŋunhinydja walala yolŋu'‐yulŋu ḻiya‐djambatjmirrinydja gal'ŋu, ŋunhi walala yuwalk gal'ŋu marŋgi Godku, ŋunhi walala yukurra bilyunmarama guḻku'nha mirithirri yolŋunha walalanha, märr yurru walala marrtji Godkalana yanana dhunupa'ŋukurruna dhukarrkurru, ŋunhinydja walala yolŋu'‐yulŋu yurru dhärra bitjanna bitjan djarraṯawun'mirrina gal'ŋu, bitjan walu ga ganyu' malanha, gupaḏalnha‐yana walala yurru yukurra räkukumanydja wäŋanha buku‐ḻiw'maramana.”


\par }{\PP \VS{4}Bala ŋayi ŋunhi djiwarr'wuynydja yolŋu waŋana ŋarrakala bitjarrana, “\FTNT{‡}{{\FR 12:4 }{\FT{Daniel}}}Dänyul, dhaḻ'yurrana dhuwali djorrany'tja, bala mam'maraŋanydja ŋuriŋina girri'yu mam'thunmaranharamirriyuna. Yo, dhuwalayi dhäruktja yurru dhärra yukurra dhaḻ'yunara yana, ga yakana ŋula yolthu yurru maḻŋ'marama ga dharaŋandja dhuwalayi mayali', ga yana liŋgu‐u‐u ga ŋuriŋi dhä‐yawar'yunarayuna waluyu ŋayi yurru ḻapthundja. Yo, ŋuriŋiyinydjayi dhä‐yawar'yunarayunydja waluyu yolŋu walala yukurra yurru marrtji bala ga lili, bitjanna yukurra, dhuḏithu bala ga bala bitjan, bitjanna yurru yukurra wäŋgamanydja yolŋunydja walala, ga yolŋu'‐yulŋunydja yurru marŋgiyirri mirithirrina guḻku'na nhäku malaŋuwu ŋunhi yukurra dhiyaŋu‐wala ŋorra djuḻuḻ'yun.”


\par }{\PP \VS{5}Bala ŋarra nhäŋala märrma'nhana yolŋunhanydja maṉḏanha, maṉḏa yukurrana dhärrana galki mayaŋŋura gapuŋura, waŋganydja ŋunhala bala gali'ŋura, ga waŋganydja dhiyala lili gali'ŋura.

\VS{6}Bala waŋganydhu dhä‐wirrka'yurruna ŋanya ŋunhi djiwarr'wuynha yolŋunha bitjarra, “Nhämunha' dhuŋgarra yurru ŋupandja yukurra, yurruna ŋayi yurru ŋunhi mari bathalanydja ḏaḏawyun?”


\par }{\PP \VS{7}Bala ŋayi ŋunhiyi djiwarr'wuynydja yolŋu goŋ‐garrwarthina bala djiwarr'lilina, bala ŋayi yana dhawu'‐nherrarana yäkuyu Garraywalana, waŋana bitjarrana, “Ŋuriŋiyinydjayi dhuŋgarrayu ḻurrkun'thunydja ga 6‐thu ŋaḻindiyu, ŋulinyaramirriyunydjayi yukurra yurru bumana yolŋunha walalanha, bitjanna ŋayaŋu‐yätjkumana yurru yukurra ŋunhi Godkunydja yolŋunha walalanha nhanŋuwaynydja. Yo, ŋurruŋunydja yurru dhuwalayi malanha maḻŋ'thun, yurruna ŋunhiyinydjayi ŋayaŋu‐yätjthinyaramirrinydja rom yurru dhawar'yun.”


\par }{\PP \VS{8}Yo, ŋarra ŋäkula rirrakaynydja ŋanya ŋunhi waŋanharanydja ga dhäruktja, yurru yakana ŋarra ŋunhi dharaŋaranydja mayaliny'tja. Bala ŋarra dhä‐wirrka'yurruna ŋanya biyapul, “Wäy, nhä yurru ŋunhala bala dhä‐yawar'yunaraŋuranydja dhika maḻŋ'thun?”


\par }{\PP \VS{9}Bala ŋayi ŋunhiyi djiwarr'wuynydja yolŋu waŋana bitjarrana, “Gatjuy marrtjiyana nhenydja yurru Dänyul, liŋgu mayaliny'tja yurru ŋunhiyi dhäruktja ŋorra yukurra djuḻuḻ'yunna, ga yana liŋgu‐u‐u ga dhä‐yawar'yunaramirriyu ŋuriŋiyi waluyu, ga ŋulinyaramirriyunayi waluyu yolŋuyunydja walalay yurru dharaŋan ŋunhi mayaliny'tja.


\par }{\PP \VS{10}“Yo, guḻku'na mirithirrina yolŋu walala yurru yukurra ḏarrtjalkthirrinydja dhikanydja wal'ŋu ŋuriŋi ŋayaŋu‐yätjthinyaramirriyunydja romdhu malaŋuyu gatjarr'yunaramirriyunydja, bala walala yurru ḏarrtjalknha ŋanya dhikana, ŋula nhämiriwnha. Yurru ŋuriŋi yätjthunydja wal'ŋu dhuwurr‐yätjthunydja yolŋuyu, ŋayi yurru djäma mukthunna‐wala yana ḻäy‐ŋarr'ŋarrnha yukurra, yakana walala yurru dharaŋan. Yurru ŋuriŋina ḻiya‐djambatjmirriyuna yolŋu'‐yulŋuyu, ŋunhi walala marŋgi gal'ŋu Godku, walalana yurru dharaŋandja wal'ŋu mayaliny'tja ŋunhiyi.


\par }{\PP \VS{11}“Yo, ŋayinydja yurru ŋuriŋinydja yolŋuyu gulmaramana ḏaḏawmaramana yolŋu'‐yulŋunha, märr yurru walala yakana yukurra gäma ga bathan mundhurr Godkunydja Garraywunydja ŋunhiyi biyapulnydja, bala ŋayi yurru nherraṉ be nhäna nhäŋiniŋ'nha, yätjnha gal'ŋu yanana, ŋunhiwala Godkalanydja Buṉbulili. Ga ŋuliŋuruyinydja dhäŋuru ŋunhi ŋayi be nhä nherrara, ga ŋula nhämunha' yurru mirithirri guḻku' walu djuḻkthun, 1200‐nha ga 90‐na walu.

\VS{12}Ga ŋunhinydja yolŋu ŋunhi ŋayi yurru yukurra dhärra mukthun ŋunhili liŋgu Godkala yana romŋura, märr‐nherraṉmirri gal'ŋu yuwalkkuma yana nhanukala, yana liŋgu ga ḏaykun' yurru djuḻkthunna marrtji, guḻku'na mirithirrina ḏaykun', 1300‐nha ga 53‐na, ŋayinydja yurru ŋunhinydjayi yolŋu ŋunhi ŋayi dhärra yukurra wuṉḏaŋarr, Godthunydja yurru ŋanya mirithirrina gal'ŋu goŋmirriyama.


\par }{\PP \VS{13}“Dänyul, nhenydja mukthurrana‐wala yana märr‐nherraṉmiyana‐wala Garraywalanydja, ga yana liŋgu ga rakunydhirri nhe yurru, ga yalalaŋumirriyunydja ŋunhinydja dhä‐yawar'yunarayunydja nhe yurru gaŋgathirrina biyapul walŋathirriyi, bala nhe yurru märramana ŋunhiyinydja Godkuŋunydja buku‐ruŋinyamaranharawuynydja, ŋurikiy ŋunhi nhä nhe yukurrana djäma ŋamathaŋala.” Ga bitjarrayina ŋayi ŋuriŋi djiwarr'wuyyu yolŋuyu ḻakaraŋalanydja nhanukala Dänyulwalanydja.


\par }